
PREFACE. 





Tuts volume, which concludes the Latin works 
of Lord Bacon, consists of the following tracts : 


Descriptio Globi Intellectualis oe coe it 
Thema Cceli (G.) : ee 
De fluxu et Refluxu Maris (G.) .. 75 
Parmenidis, Telesii et Democriti Philosophia (G Oa 
Partis Instaurationis secunde delineatio et 
argumentum (G.)) oa. 6 ee 
Phenomena Universi(G.) . . . . - . . 175 
Abecedarium Nature (T.). . . . ee 
A Catalogue of bodies, attractive, &c. (T.) 4 
Historia, sonief auditus (N.). -.2.. 5 1 es 
Inguisitio. de. Miaenete-(h.).3 Sse cs. ee Oae 
De Versionibus, &c. corporum (R.) . . .. 268 
De Sapientia, Veterum 75 5. 4-26 
MeditationesSacre . . 72 00 
In felicem Memoriam Elizabeth (R. ) Aare. oy 
Imago Civilis JuliiCasaris (R.) . . . . 898 
Augusti Cesaris (R.). . . . 3839 
Erne. NV allie (Birch) 7, . 2 ee 401 
parasceve( Ne ©.) S207.e ee ee 05 
Redargutio oe ee AGO 


vi PREFACE. 


‘Lemporis:Partis Masculus: 9 ise ee ed 
PIOUe eee ta ee a OO 
Ornamenta Reon (T.) oe ee er A902 

The tracts to which I have annexed the letter 
G are taken from the publication of posthumous 
tracts by Gruter. 

The tract entitled “ Partis instaurationis secunde 
delineatio et augmentum,” is a portion of the 
tract in Gruter entitled “Indicia vera de Inter- 
pretatione nature :” The beginning of this tract, 
from the words “Qui de natura” to the words 
“judicio suo utetur” is omitted. It is the same 
as the preface to the Novum Organum, which will 
be found in page 185, of vol. ix. of this edition. 

The tracts to which T is annexed are from Arch- 
bishop Tenison’s Baconiana, published in 1679: and 
those to which R is annexed are from the Opus- 
cula, published in 1658, by Dr. Rawley. 

The particulars of the tract “ De Sapientia Vete- 
rum,” which was published by Lord Bacon in the year 
1609, are explained in the preface to the third 
volume of this work: and the tract entitled 
“‘Meditationes Sacre,” which was published in 
1597, is explained folio xxiii, of vol. i. 

The Parasceve was published by Lord Bacon in the 
Year 1620, in the conclusion of the “ Novum Orga- 
num.” It ought to have been inserted in the conclu- 
sion of volume ix, or at the commencement of vol x. 

The tract entitled “ Redargutio” was first pub- 
lished by Stephens, in 1760, in a volume which also 
contains the first tract entitled “Temporis Partus 

Masculus’”* from “ Reperio” to “ provoco.” The 
second tract from “Temporis” to “ sunt” is from 
Gruter. 

From the Latin works of Lord Bacon I have 
separated the translations by different authors from 


* Archbishop Tenison, in the Baconiana, says, “ Lost, like- 
wise, is a book which he wrote in his youth, he called it Tem- 
‘poris Partus Maximus, the greatest birth of time: or rather, 
Temporis Partus Masculus, the masculine birth of time. For so 
Gruter found it called in some of the papers of Sir William 
Boswel. This was a kind of embryo of the Instauration: and if 
it had been preserved, it might have delighted and profited 
philosophical readers, who could then have seen the generation 
of that great work, as it were from the first egg of it.” 

In the Baconiana (200) there is the translation of a letter 
written in Latin by the Lord Verulam to Father Fulgentio, the Ve- 
netian, concerning his writings, and now translated into Englishby 
the publisher. In this Tract he says, ‘‘ Our meanness (you see) 
attempteth great things; placing our hopes only in this, that they 
seem to proceed from the providence and immense goodness of 
God.” 

And I am, by two arguments, thus persuaded, First, | 
think thus from the zeal and constancy of my mind, which has 
not waxed old in this design, nor after so many years grown 
cold and indifferent. I remember, that about forty yeurs ago, I 
composed ajuvenile work about these things, which with great 
confidence, and a pompous title, I called Temporis Partum 
Maximum, or the most considerable birth of time.” 

As Bacon here says, that this tract Temporis Partus Masculus 
was published about forty years before his letter to Fulgentio; and 
as this letter was written after his retirement from office, as it 
contains the following passages :—The ‘‘ Novum Organum 
should have immediately followed :” but I interposed my moral 
and political writings, because they were more in readiness. 

his English into Latin, which have appeared in 
different editions of his works.* 

I please myself with the hope that, by a 
separate collection of the translations of the Latin 
works of Lord Bacon into English, and of such 
translations of English into Latin as were sanctioned 
by his Lordship, or were published within a few 
years of his death, I shall meet with the appro- 
bation of the patrons of this work. My only object 
is, without regard to expense or labour, to assist in 
submitting to the public a correct edition of the 
works of Lord Bacon, and to obey his last admoni- 
tion, ‘‘ For my name and memory I leave it to men’s 
charitable speeches, and to foreign nations, and the 
next ages.” 

And for them they are these following. The first is, ‘‘the 
History of Henry the Seventh, King of England.” And as this 
was published in 1622, and as Lord Bacon died in 1626, it is 
obvious therefore that the Temporis Partus Masculus was pub- 
lished when he was about twenty. 

* The tract entitled ‘‘ Articuli Questionum circa Mineralia” 
is a translation from English into Latin, as is explained in the 
Baconiana, 104, where Archbishop Tenison says, ‘ Articles of 
questions touching minerals; written originally in English by 
Lord Bacon, yet hitherto not published in that language.” 


DESCRIPTIO 


GLOBI INTELLECTUALIS. 





CARD 1.1. 


Partitio universalis Humane Doctrine in Fhstoriam, 
Poésin, Philosophiam, secundum triplicem faculta- 
tem mentis, ALemoriam, Phantasiam, Rationem ; 
quodque eadem partitio competat etiam in Theolo- 
gicis: cum idem sit vas (nempe intellectus huma- 
nus) licet materia et insinuatio sint diversa. 


Partit1onem Doctrines Humanze eam deligimus, que 
triplici facultati intellectus respondeat. Tres ita- 
que ejus partes a nobis constituuntur: Historia, Poé- 
sis, Philosophia: Historia ad Memoriam refertur : 
Poésis ad Phantasiam: Philosophia ad Rationem. 
Per Poésin autem nihil aliud intelligimus hoc loco, 
quam historiam fictam. Historia proprie individuo- 
rum est; quorum impressiones sunt mentis huma- 
nz primi et antiquissimi hospites; suntque instar 
prime materiz scientiarum. In his individuis, at- 
que in hac materia, mens humana assiduo se exercet, 
interdum ludit. Nam scientia omnis, mentis et ex- 
ercitatio et opificium; poésis ejusdem lusus censeri 
possit. In philosophia mens mancipatur rebus; in 
poési solvitur a nexu rerum, et exspatiatur, et fingit 
VORP. B 

qu vult. Hee vero se ita habere facile quis cernat, 
qui simpliciter tantummodo, et pingui quadam con- 
temp!atione intellectualium origines petat. [Etenim 
individuorum imagines excipiuntur a sensu, et in 
memoria figuntur. Abeunt autem in memoriam 
tanquam integra, eodem quo occurruut modo. Has 
rursus retrahit et recolit mens ; atque (quod offictum 
ejus proprium est) portiones earum componit et 
dividit. Habent enim individua singula aliquid 
inter se commune, atque aliud rursus diversum et 
multiplex. Ea vero compositio atque divisio vel pro 
arbitrio mentis fit, vel prout invenitur in rebus. 
Quod si fiat pro arbitrio mentis, atque transferuntur 
portiones ille ad placitum, in similitudinem quan- 
dam individui, phantasiz opus est, que nulla na- 
ture, aut materix lege et necessitate astricta, ea, 
que in rerum natura minime conveniunt, conjun- 
gere, quz vero nunquam separantur, discerpere 
potest; ita tamen ut intra primas illas ipsas indivi- 
duorum portiones coérceatur. Nam eorum, que 
nulla ex parte se sensui obtulerunt, non est phan- 
tasia, ne somnium profecto. Quod si esedem indi- 
viduorum portiones componantur et dividantur, pro 
ipsa rerum evidentia, et prout vere in natura se pro- 
dunt, aut saltem pro captu cujusque se prodere 
notantur, ex partes rationis sunt: atque universa 
hujusmodi dispensatio rationi attribuitur. Ex quo 
liquido constat, ex tribus hisce fontibus esse tres illas 
emanationes Historia, Poésis, et Philosophie ; neque 
alias, aut plures esse posse. Nam sub philosophie 
nomine complectimur omnes artes et scientias, et 

quicquid denique a singularum rerum occursu per 
mentem in generales notiones collectum et digestum 
est. Neque alia censemus ad doctrinam partitione, 
quam illa superiore, opus esse. Informationes 
enim oraculi, et sensus, et re proculdubio, et modo 
insinuandi differunt; sed tamen spiritus huma- 
nus unus atque idem est: perinde ac si diversi 
liquores, atque per divisa infundibula, tamen in 
unum atque idem vas recipiantur. Quare et Theo- 
logiam ipsam aut ex historia sacra constare asseri- 
mus, aut ex preceptis et dogmatibus divinis, tan- 
quam perenni quadam philosophia. a vero pars, 
que extra hance divisionem cadere videtur (que 
est prophetia), et ipsa historia species est cum pre- 
rogativa divinitatis, in qua tempora conjunguntur, 
ut narratio factum preecedere possit; modum autem 
enuntiandi et vaticiniorum per visiones, et dogma- 
tum ceelestium per parabolas, participat ex poési. 


CAPUT II. 


Partitio Historie in Naturalem et Civilem ; Ecclesi- 
astica et Literaria sub Croili comprehensa. Partitio 
HMitorie Naturalis in Historiam Generationum, 
Preter-generationum, et Artium, ex triplict statu 
nature, libere videlicet, oberrantis, et constricte. 


-Histroria aut Naturalis est, aut Civilis. In Naturali 
nature res geste et facinora memorantur ; in Civili, 
hominum. LElucent proculdubio divina in utrisque, 
sed magis in humanis, ut etiam propriam in historia 

speciem constituant, quam Sacram aut Ecclesiasti- 
cam appellare consuevimus. Itaque eam Civili attri- 
buimus; at primo de Naturali dicemus. Naturalis 
Historia rerum singularium non est; non quod per- 
peram a nobis positum sit historiam versari in indi- 
viduis, que loco et tempore circumscribuntur. Nam 
proprie ita se res habet. Sed cum promiscua sit rerum 
naturalium similitudo, adeo ut si unum noris omnia 
noris, superfluum quiddam esset et infinitum de sin- 
gulis dicere. Itaque sicubi absit illa promiscua simi- 
litudo, recipit etiam historia naturalis individua; ea 
scilicet, quorum non est numerus, aut natio quedam. 
Nam et solis, et lune, et terre, et similium, que unice 
sunt in specie sua, rectissima conscribitur historia ; 
nec minus eorum, que insigniter a specie sua de- 
flectunt, et monstrosa sunt; quandoquidem in illis, 
descriptio et cognitio ipsius speciei nec sufficit nec 
competit. Itaque hee duo individuorum genera 
historia naturalis non rejicit: ut plurimum autem 
(quemadmodum dictum est) in speciebus versatur. 
At partitionem historiz naturalis moliemur ex vi et 
conditione ipsius nature, que in triplici statu posita 
Invenitur, et tanquam regimen subit trinum. Aut 
enim libera est natura, ac sponte fusa, atque cursu 
consueto se explicans, cum scilicet ipsa natura per 
se nititur, nullatenus impedita aut subacta, ut in 
coelis, animalibus, plantis, et universo nature appa- 
ratu; aut rursus illa a pravitatibus et insolen- 
tiis materia contumacis et rebellis, atque ab im- 
pedimentorum violentia, de statu suo plane con- 
vellitur et detruditur, ut in monstris et heteroclitis 

nature; aut denique ab arte et ministerio humano 
constringitur, et fingitur, et plane transfertur, et 
tanquam novatur, ut in artificialibus. Etenim in 
artificialibus natura tanquam facta videtur, et con- 
spicitur prorsus nova corporum facies et veluti re- 
rum universitas altera. Itaque tractat historia natu- 
ralis aut libertatem nature, aut errores, aut vincula. 
Quod si cuiquam molestum sit artes dici nature 
vincula, cum potius liberatores et vindices censeri 
debeant, quod naturam in nonnullis suz intenti- 
onis compotem faciant, impedimentis in ordinem re- 
dactis, nos vero hujusmodi delicias et pulchra dictu 
nil moramur; id tantum volumus et intelligimus, 
naturam per artem, tanquam Proteum, in necessitate 
poni id agendi, quod absque arte actum non fuisset : 
sive illud vis vocetur et vincula, sive auxilium et 
perfectio. Partiemur itaque Historiam Naturalem 
in Historiam Generationum ; Historiam Pretergene- 
rationum ; et Historiam Artium, quam etiam mecha- 
nicam et experimentalem appellare consuevimus. 
Libenter autem Hlistoriam Artium ut historie natu- 
ralis speciem constituimus ; quia inveteravit prorsus 
mos disserendi et opinio, ac si aliud quippiam esset 
ars a natura, ut artificialia a naturalibus segregari 
_debeant, tanquam toto genere discrepantia : unde et 
illud mali, quod plerique historiz naturalis scrip- 
tores perfunctos se putant, si historiam animalium, 
aut plantarum, aut mineralium confecerint, omissis 
artium mechanicarum experimentis (que longe max- 
imi ad philosophiam momenti sunt); tum etiam 
illabitur animis hominum subtilius aliud malum; 

nempe ut ars censeatur solummodo ut additamen- 
tum quoddam nature; cujus scilicet ea sit vis, ut 
naturam vel inchoatam perficere, vel inclinatam 
emendare possit; minime vero radicitus transmu- 
tare, atque in imis concutere ; quod plurimum rebus 
humanis desperationis intulit. At contra illud pe- 
nitus animis hominum insidere debuerat, artificialia 
a naturalibus non forma aut essentia, sed efficiente 
tantum, differre ; homini vere in naturam plane nul- 
lius rei potestatem esse, preeterquam motus: ut 
corpora scilicet naturalia aut admoveat, aut amoveat ; 
reliqua naturam intus per se transigere. Itaque ubi 
datur debita admotio corporum naturalium aut re- 
motio, omnia potest homo, atque ars: ubi non datur, 
nihil. Rursus autem modo corporum fiat debita 
illa admotio, aut remotio, in ordine ad aliquem ef- 
fectum, sive hoc per hominem et artem fiat, sive 
naturaliter absque homine, parum refert. Neque 
hoc illo fortius est, veluti si quis ex aspersione aque 
simulacrum iridis super parietem excitet, non minus 
obsequente utitur natura, quam cum idem fit in aére 
ex nube roscida. Contra vero, cum aurum invenitur 
in arenulis purum, eque sibi ipsi ministrat natura, 
ac sl aurum purum per fornacem et ministerium 
hominis excoqueretur. Aliquando autem ministe- 
rium ex lege universi aliis animalibus deputatur : 
neque enim minus artificiale quiddam est mel, quod 
fit mediante industria apis, quam saccharum, quod 
hominis, atque in manna (quod similis est generis) 
natura seipsa contenta est. Itaque cum una atque 
eadem sit natura, ejus autem vis per omnia valeat, 

neque unquam illa a seipsa desciscat, omnino tan- 
quam ex equo subordinata tantum ad naturam poni 
debent hec tria, cursus nature ; exspatiatio nature; 
et ars sive additus rebus homo; ideoque in historia 
naturali ea omnia una et continua narrationum serie 
involvi par est: quod etiam Caius Plinius magna 
ex parte fecit; qui historiam naturalem pro digni- 
tate complexus est, sed complexam indignissime 


tractavit. Atque hee sit Naturalis Historie Partitio 
Prima. 


CAPUT III. 


Partitio Historia Naturalis, ex usu et fine suo ; quod- 
que finis longe nobilissimus Historie Naturalis sit 
ministratio prima ad condendam Philosophiam ; et 
quod hujusmodi historia (qu@ scilicet sit in ordine 
ad eum finem) desideretur. 

CztErum Historia Naturalis ut subjecto triplex 

(quemadmodum diximus), ita usu duplex est. Ad- 

hibetur enim aut propter cognitionem rerum ipsa- 

rum, qu historiz mandantur, aut tanquam materia 
prima Philosophie. Nobilissimus autem finis_his- 
torie naturalis is est; ut sit inductionis vere et 
legitima supellex atque sylva; atque satis trahat 
ex sensu ad instruendum intellectum. Illa enim 
altera, que aut narrationum jucunditate delectat, 
aut experimentorum usu juvat, atque hujusmodi 
voluptatis aut fructus gratia queesita est , inferioris 
profecto note est, et genere ipso vilior, pre ea, 
cujus ea est vis et qualitas, ut propria sit parasceve 
ad condendam philosophiam. Hec enim demum ea 
est historia naturalis, que verze et active philoso- 

phie solida et eterna basis constituitur; quaeque 
lumini nature puro et minime phantastico primam 
accensionem prebet; cujus quoque neglectus et 
genius non placatus acies illas larvarum, ac veluti 
regna umbrarum, qua in philosophiis volitare cer- 
nuntur, cum maxima et calamitosa operum sterl- 
litate, nobis pessimo fato immisit. Affirmamus au- 
tem, et plane testamur, historiam naturalem, qualis 
in ordine esse debeat ad istum finem, non haber, 
sed desiderari, atque inter omissa poni oportere. 
Neque vero aciem mentis alicujus perstringant aut 
magna antiquorum nomina, aut magna novorum 
volumina, ut querelam istam nostram minus jus- 
tam cogitet. Satis enim scimus haberi historiam 
naturalem, mole amplam, varietate gratam, diligen- 
tia sepius curiosam. Attamen si quis ex ea fabulas, 
et antiquitatem, atque auctorum citationes et suf- 
fragationes, lites item inanes et controversias, philo- 
logiam denique, et ornamenta eximat (que ad con- 
vivales sermones hominumque doctorum noctes po- 
tius, quam ad instituendam philosophiam, sunt ac- 
commodata), profecto ad mhil magni res recidat. 
Itaque thesaurus quidam potius ad eloquentiam a 
nonnullis, quam solida et fida rerum narratio, queri 
et parari videtur. Preterea, non multum ad rem 
faciat memorare aut nosse florum, iridis, aut tulipe, 
aut etiam concharum, aut canum, aut accipitrum 
eximias varietates. Hc enim hujusmodi nil aliud 
sunt, quam nature lusus quidem et lascivia: et 
prope ad individuorum naturam accedunt. Itaque 
habent cognitionem in rebus ipsis exquisitam ; infor- 
mationem vero ad scientias tenuem et fere superva- 

cuam. Atque hee sunt tamen illa, in quibus natu- 
-ralis historia vulgaris se jactat. Cum autem dege- 
neraverit historia naturalis ad aliena, et rursus luxu- 
riata sit in superfluis ; tamen e contra magne utique 
et solide ejusdem partes aut prorsus pretermisse 
sunt, aut negligenter et leviter tractate: universa 
vero inquisitione sua et congerie nullo modo ad eum, 
quem diximus, finem (condende scilicet philosophia) 
apta et qualificata reperitur. Id in membris ipsius 
optime apparebit, atque ex comparatione ejus his- 
toriz, cujus descriptiones hominibus sub oculos jam 
proponemus, ad eam, que habetur. 


CAPUT IV. 


Incipit tractatus qualis esse debeat historia desiderata ; 
nempe Historia Naturalis ad condendam Philosophiam. 
Id ut clarius evplicetur, primo subjungitur partitio 
Historia Generationum. Ejus constituuntur partes 
quingue : Prima, celestium ; Secunda, meteororum: 
Tertia, terre et maris; Quarta, collegiorum ma- 
jorum, sive elementorum aut massarum ; Quinta, 
collegiorum minorum sive specierum. — Historia 
vero virtutum primarum repcitur, donec explicatio 
prime illius partitions Generationum, Pretergene- 
rationum, et Artium, sit absoluta. 

QuanquaM vero e fide nostra esse censemus, hujus 

ipsius historize, quam desideramus, confectionem non 

aliis relinquere, sed nobis ipsis desumere, propterea 
quod quo magis hee res omnium industrie patere 
videatur, eo major subest metus, ne ab instituto 
nostro aberrent; ideoque eam ut Tertiam Instaura- 

tionis nostrze Partem designavimus: tamen ut insti 
tutum nostrum de explicationibus sive representa- 
tionibus omissorum, perpetuo servemus, atque etiam, 
si quid nobis humanitus acciderit, ut aliquid in tuto 
positum sit, sententiam nostram et consilia de hac 
re jam hoc loco subjungere visum est. Historize 
Generationum, sive nature solute, quinque partes 
constituimus. Eze sunt Historia Attheris, Historia 
Meteororum et regionum quas vocant aéris. Etenim 
tractum sublunarem ad superficiem usque terre, et 
corpora in eo locata, historiz meteororum attribui- 
mus. Etiam cometis cujuscunque generis, utcunque 
se habeat rei veritas, tamen ordinis causa, locum 
inter meteora assignamus. ‘Tertio subit Historia 
Terre et Maris, que conjuncta globum constituunt 
unicum. Atque hucusque rerum natura distribuitur 
ex locis et locatis: relique due partes substantias 
rerum distinguunt, vel massas potius. Congregan- 
tur enim corpora connaturalia ad majores et minores 
massas: que collegia rerum majora et minora ap- 
pellare consuevimus, habentque in politia mundana 
rationes inter se tanquam tribus et familia. Itaque 
quarto ordine ponitur Historia Elementorum sive 
Collegiorum Majorum; quinto et ultimo Historia 
Specierum sive Collegiorum Minorum. Elementa 
enim eo sensu accipi volumus, ut intelligantur non 
exordia rerum, sed tantum corporum connaturalium 
masse majores. Majoritas autem illa accidit propter 
texturam materie facilem, simplicem, obviam et 
paratam; cum species a natura parce suppeditentur, 
propter texturam dissimilarem, atque in plurimis 

organicam. Virtutum yero illarum, que in natura 
censeri possint tanquam cardinales et catholice, 
densi, rari, levis, gravis, calidi, frigidi, consistentis, 
fluidi, similaris, dissimilaris, specificati, organici, et 
similium, una cum motibus ad illa facientibus, 
uti antitypie, nexus, coitionis, expansionis, et reli- 
quorum (quorum historiam omnino congeri et con- 
fici volumus, etiam priusquam ad opus intellectus » 
deveniatur), virtutum et motuum historiam, ejusque 
conficiendze modum tum tractabimus, postquam ex- 
plicationem triplicis illius partitionis, Generationum, 
Preetergenerationum, et Artium absolverimus. Ne- 
que enim eam scilicet intra triplicem illam nostram 
partionem inclusimus, cum non proprie sit historia, 
sed inter historiam et philosophiam veluti terminus 
medius. Jam vero de Historia Ceelestium, et deinceps 
de reliquis dicemus atque precipiemus. 


CAPUT V. 


Resumuitur tractanda Ehstoria Celestium ; qualis et esse 
debeat in genere, et quod legitima hujusce historie 
ordinatio versetur in triplict genere preceptorum ; 
widelicet, de Fine, de Materia, ac de Modo confici- 
endeé hujusmodi historie. 


HistoriAm Cecelestium simplicem esse volumus, nec 
dogmatibus imbutam ; sed veluti suspensa vi et doc- 
trina theoriarum; queque solummodo phenomena 
ipsa sincera complectatur, et separata, que jam dog- 
matibus fere concreverunt ; denique que narrationes 
proponat eo prorsus modo, ac si nihil ex artibus 
astronomie et astrologize decretum esset, sed expe- 

rimenta tantum et observationes exacte collecta et 
perspicue descripta forent. In quo genere historiz 
nihil adhue invenitur, quod nostro respondeat voto. 
Hujusmodi quiddam tantummodo cursim et licenter 
attigit Caius Plinius: sed optima foret ea historia 
ceelestium, que ex Ptolemeo, et Copernico, et doc- 
tioribus astronomize scriptoribus exprimi et erui 
possit, si artem experimento plane spolies, adjunctis 
etiam recentiorum observationibus. Quod si cui 
mirum videatur, nos tanto labore parta, aucta, emen- 
data, rursus ad primam imperitiam, et nudarum 
observationum simplicitatem retrahere velle, nos 
vero nulla cum priorum inventorum jactura, tamen 
longe majus opus movemus; neque enim calculos 
aut predictiones tantum meditamur, sed _philoso- 
phiam; eam scilicet, que de superiorum corporum 
non motu solummodo, ejusque periodis, sed substan- 
tia quoque et omnimoda qualitate, potestate, atque 
influxu, intellectum humanum informare, secundum 
rationes naturales atque indubitatas, absque tradi- 
tionum superstitione et levitate, possit; atque rursus 
in motu ipso invenire atque explicare, non quid 
phznomenis sit consentaneum, sed quid in natura 
penitus repertum, atque actu et reipsa verum sit. 
Facile autem quis cernat, et eos, quibus terram 
rotari placet, et eos contra, qui primum mobile, 
et. veterem constructionem tenuerunt, gequa fere et 
ancipiti phznomenorum advocatione niti. Quin et 
ille nova constructionis nostra ztate auctor, qui 
solem secundi mobilis, quemadmodum terram primi 
mobilis, centrum constituit, ut planeta in propriis 

suis conversionibus circa solem choreas ducere vide- 
antur (quod ex antiquioribus nonnulli de Venere et 
Mercurio suspicati sunt), si cogitata ad exitum_ per- 
duxisset, belle profecto rem conficere potuisse vide- 
tur. Neque vero nobis dubium est, quin et alia 
hujusmodi constructiones ingenio et acri cogitatione 
adinveniri possint. Neque illis, qui ista proponunt, 
admodum placet, hac, que adducunt, prorsus vera 
esse, sed tantummodo ad computationes et tabulas 
conficiendas commode supposita. At nostra ratio 
alio spectat; non enim concinnationes, que varlz 
esse possunt, sed veritatem rei querimus, que sim- 
plex est. Ad hoc vero historia phanomenorum 
sincera viam aperiret, infecta dogmate obstruet. 
Neque illud tacemus, nos in hac ipsa historia cceles- 
tium, ad normam nostram facta et congesta, spem 
per se ponere veritatis circa ccelestia inveniende ; 
sed multo magis in observatione communium pas- 
sionum et desideriorum materie in utroque globo. 
Etenim ista ethereorum et sublunarium que putan- 
tur divortia, commenta nobis videntur et superstitio 
cum temeritate; cum certissimum sit complures 
effectus, veluti expansionis, contractionis, impres- 
sionis, cessionis, congregationis ad massas, attrac- 
tionis, abactionis, assimilationis, unionis, et similum, 
non solum hic apud nos, sed et in fastigiis cceli, 
et in visceribus terre locum habere. Atque non 
alii interpretes magis fidi adhiberi aut consuli pos- 
sunt, ut intellectus humanus et ad profunda terre, 
quze omnino non cernuntur, et ad alta ceeli, que 
plerumque fallaciter cernuntur, penetret. Itaque op- 

time antiqui, qui Proteum illum multiformem, etiam 
vatem ter maximum fuisse retulerunt; qui futura, 
preterita, et occulta presentium novisset. Nam qui 
materiz passiones catholicas novit, atque per hee 
novit quid esse possit, non poterit non nosse etiam 
quid fuerit, quid sit, et quid futurum sit, secundum 
summas rerum. Itaque plurimum spei et preesidii 
ad contemplationem ceelestium in physicis rationibus 
collocamus: per physicas rationes intelligendo, non 
eas que vulgo esse putantur, sed tantum doctrinam 
circa illos appetitus materia, quos nulla regionum 
aut locorum diversitas distrahere aut disterminare 
queat. Neque propterea (ut ad propositum rever- 
tamur) ulli diligentiz parci volumus, que circa 
phenomenorum ipsorum ccelestium narrationes et 
observationes possit impendi. Nam quanto uberior 
suppetat apparentiarum hujusmodi copia, tanto om- 
nia erunt et magis in promptu et firmiora. De quo 
antequam plura dicamus, est plane quod gratulemur 
et mechanicorum industri, et doctorum quorundam 
hominum cure et alacritati, quod jam nuper, per 
instrumentorum opticorum veluti scaphas et navicu- 
las, nova tentari coeperint cum ccelestibus pheno- 
menis commercia. Atque hoc inceptum, et fine et 
aggressu, nobile quoddam et humano genere dignum 
esse existimamus: eo magis quod hujusmodi homines 
et ausu laudandi sint et fide; quod ingenue et per- 
spicue proposuerunt quomodo singula illis constite- 
rint. Superest tantum constantia cum magna judicii 
severitate, ut et instrumenta mutent, et testium 
numerum augeant, et singula, et sepe experiantur, 

et varie, denique ut et sibi ipsi objiciant, et aliis 
patefaciant quicquid in contrarium objici possit, et 
tenuissimum quemque scrupulum non spernant; ne 
forte illis eveniat, qued Democrito et anicule sue 
evenit circa ficus mellitas, ut vetula esset philosopho 
prudentior, et magnez et admirabilis speculationis 
cause subesset error quispiam tenuis et ridiculus. 
At ista tanquam prefati in genere, accedamus ad 
descriptionem historie coelestium magis explicatam ; 
ut ostendamus que et qualia circa ceelestia queri 
oporteat. Primo igitur questiones naturales, aut 
saltem ex ils nonnullas, easque precipuas propone- 
mus: iis usus humanos, quales verisimile est ex 
celestium contemplatione educi posse, adjiciemus ; 
hec utraque tanquam historia scopum, ut quibus 
historiam coelestium componere cure erit, norint 
quid agatur, easque questiones una cum operibus 
illis et effectis habeant in animo et intueantur; unde 
talem instituant et parent historiam, qualis ad judicia 
hujusmodi qusestionum, et przebitionem hujusmodi 
fructus et utilitatum erga genus humanum, sit ac- 
commodata. Questiones autem intelligimus ejus 
generis, que de facto nature querant, non de causis. 
Hoc enim pertinet proprie ad historiam. Deinde 
distincte monstrabimus in quibus Historia Ceelestium 
consistat, quaeque ejus sint partes; que res appre- 
hendende aut exquirenda, que experimenta sint 
comparanda et procuranda, que observationes adhi- 
bende et pensitande, proponentes tanquam topica 
quedam inductiva, sive articulos ad interrogandum 
de ceelestibus. Postremo precipiemus nonnulla non 

solum de eo, quod queri oporteat, sed et de hoc, 
quomodo quesita debeant pensitari, etiam exhiberi, 
atque in literas referri, ne prime inquisitionis dili- 
gentia pereat in successione, aut, quod pejus est, 
infirmis et fallacibus initiis nitantur progessus qui 
sequentur. In summa, dicemus et ad quid queri 
debeat circa ccelestia, et quid, et quomodo. 


CAPUTOVE 


Quod que stiones philosophice circa célestia, etiam que 
preter opinionem sunt, et quodammodo dure, recipi 
debeant : proponuntur vero quingue gquestiones circa 
systema ipsum ; videlicet, an sit systema? et, st sit, 
guod sit centrum ejus ? et qualis profunditas ? et qua- 
lis connervio? et qualis partium collocatio ? 

EXISTIMABIMUR autem plerisque proculdubio reli- 

quias questionum veterum, jampridem quasi tumulo 

conditas et sepultas, rursus eruere, et fere manes 
earum evocare, lisque novas insuper quzestiones ad- 
spergere. Sed cum ea, que adhuc habetur circa 
ceelestia, philosophia nihil habeat firmitudinis ; cum- 
que illud nobis perpetuo ratum et fixum sit, omnia 
novo legitime inductionis judicio sistere ; cumque si 
forte questiones alique a tergo relinquantur, tanto 
minus opere et diligentiz consumetur in historia, 
propterea quod supervacuum fortasse videbitur ea 
inquirere, de quibus questio non fuerit mota ; necesse 
habemus questiones, quas ubique porrigit rerum 
natura, in manus accipere. Quin quo minus certi 
sumus de questionibus per viain nostram determi- 


nandis, eo nos minus difficiles prabemus in isdem)/) 


’ DESCRIPTIO GLOBI INTELLECTUALIS. i kes 


recipiendis. Exitum enim rei videmus. Prima igi- 
tur ea questio est, An sit systema? Hoc est, An 
mundus sive universitas rerum sit globosa secundum 
totum, cujus sit centrum aliquod? An potius globi 
particulares terre et astrorum spargantur ; et singuli 
suis hereant radicibus, absque systemate, et medio 
sive centro communi? Atque certe jactavit schola 
Democriti et Epicuri, auctores suos moenia mundi 
diruisse. Neque tamen id prorsus secutum est ex 
iis, que ab illis dicta sunt. Nam Democritus cum 
materiam sive semina copia infinita, attributis et 
potestate finita, eademque agitata, nec ab eterno 
quovis modo locata, posuisset, vi ipsa illus opinionis 
adductus est, ut mundos multiformes, ortui et inte- 
ritui obnoxios, alios melius ordinatos, alios male 
herentes, etiam tentamenta mundorum et intermun- 
dia statueret. Sed tamen ut hoc receptum fuisset, 
nihil officiebat quin illa pars materia, que deputata 
est huic ipsi mundo, qui nostro generi est conspicuus, 
obtinuerit figuram globosam. Necesse enim fuit ut 
singuli ex illis mundis figuram aliquam accepissent. 
Etsi enim in infinito medium aliquod esse nequeat, ta-_ 
men in partibus infiniti rotunda figura subsistere po- 
test, non minus in mundo aliquo quam in pila. Verum 
Democritus sector mundi bonus fuit, in integralibus 
autem mundi etiam infra mediocres philosophos. At 
opinio illa, de qua nune loquimur, que destruebat 
et confundebat systema, fuit Heraclidis Pontici, et 
Ecphanti, et Nicetze Syracusani, et precipue Philo- 
lai, atque etiam nostra xtate Gilberti, et omnium 
(preter Copernicum) eorum, qui terram planetam 
on 11. ¢ 

et mobilem, et tanquam unum ex astris, crediderunt. 
Atque illa opinio hane vim habet, ut planeta et 
stelle singule, atque etiam aliz innumere, que con- 
spectum nostrum ob distantiam fugiunt, necnon aliz, 
que nobis sunt invisibiles propter naturam non 
lucentem sed opacam, suos queque sortite globos, 
et formas primarias, per expansionem istam, quam 
suspicimus, immensam, sive vacui sive corporis cu- 
jusdam tenuis et fere adiaphori, tanquam insule in 
pelago immenso spargantur et pendeant, atque super 
centrum non commune aliqued, sed queque globi 
sui proprii volent; aliz simpliciter, alize cum motu 
nonnullo centri progressivo. Atque illud maxime 
durum est in hac opinione, quod tollunt quietem 
sive immobile e natura. Videtur autem, quemad- 
modum sunt in universo corpora, que rotant, id est, 
motu feruntur infinito et perpetuo; ita et ex oppo- 
sito debere esse corpus aliquod, quod quiescat: qui- 
bus interponitur media natura eorum que feruntur 
recta, cum motus rectus partibus globorum conve- 
niat, et rebus extlantibus extra patrias suas, que ad 
globos connaturalitatis sua movent, ut cum lis unite 
ipse quoque aut rotent aut quiescant. Verum huic 
questioni (nempe an sit systema ?) finem dabunt ea, 
que circa motum terre, an scilicet terra stet aut 
rotet? atque circa substantiam astrorum, an sit 
solida aut flammea? et circa ethera, sive spatia 
coeli interstellaria, an sint corporea aut vacua? de- 
cerni poterunt. Nam si terra stet, et coeli motu 
diurno circumvolvantur, proculdubio est systema: 
quod si terra rotet, tarnen non prorsus evincitur non 
esse systema, propterea quod aliud possit poni cen- 

trum systematis, videlicet sol, aut aliud quippiam. 
Rursus, si unicus globus terre sit densus et solidus, 
videtur materia universi coire et densari ad centrum 
illud: quod si inveniantur Juna aut alii ex planetis 
constare etiam ex materia densa et solida, videntur 
ex eo coire densa non ad centrum aliquod, sed sparsim 
et quasi fortuito. Postremo, si ponatur vacuum 
coacervatum in spatiis interstellaribus, videntur globi 
singuli habere circa se effluvia tenuiora, et demde 
vacuum. Quod si et illa spatia corpore replentur, 
videtur esse unio densorum in medio, et rejectio 
tenuiorum ad circumferentiam. Plurimum autem 
confert ad scientias, nosse conjugationes questionum, 
propterea quod in aliquibus invenitur historia sive 
materia inductiva ad eas dirimendas, in aliquibus 
non item. Dato vero systemate, proxime accedit 
questio ea secunda, quod sit centrum systematis ? 
Enimvero si aliquis ex globis locum centri occupare 
debeat, occurrunt globi imprimis duo, qui naturam 
medii sive centri preferre videntur, terra et sol. 
Pro terra suffragantur aspectus noster et inveterata 
opinio, atque illud omnium maxime, quod cum densa 
coéant in angustum, rara in latum diffundantur (area 
autem omnis circuli contrahatur ad centrum), videtur 
sequi quasi necessario, ut angustiz circa medium 
mundi statuantur, ut proprius locus et tanquam uni- 
cus ad corpora densa. Pro sole autem facit ratio 
illa, quod cujus partes sunt im-systemate maxime et 
potissime, ei is locus assignari debeat, ex quo ipse in 
universum systema maxime agere et se communicare 

possit. Quando vero is sit sol, qui mundum vivifi- 
care plurimum videatur, impertiendo calorem et lu- 
cem; rite omnino atque ordine videri possit colloca- 
tus in’medio mundi. Accedit et illud, quod sol 
manifeste habeat assectatores Venerem et Mercurium, 
etiam, ex sententia Tychonis, planetas reliquos; 
adeo ut plane videatur sol centri naturam sustinere 
posse, et vices gerere in aliquibus ; eo propius abest, 
ut universi centrum constitui possit, qua Copernici 
assertio fuit. Veruntamen in systemate Copernici 
multa et magna inveniuntur incommoda; nam et 
quod triplici motu terram oneravit, incommodum 
magnum, et quod solem a ccetu planetarum divulsit, 
cum quibus tot habet passiones communes, similiter 
durum; et quod tantum immobilis introduxit in 
naturam, ponendo solem et stellas immobiles, pre- 
sertim corpora maxime omnium lucida et radiantia ; 
et quod lunam terre tanquam in epicyclo adherere 
voluit; et alia nonnulla, que ille sumit, ejus sunt 
virl, qui quidvis in natura fingere, modo calculi bene 
cedant, nihil putet. Quod si detur motus terre, 
magis consentaneum videatur, ut tollatur omnino 
systema, et spargantur globi, secundum eos quos jam 
nominavimus, quam ut constituatur tale systema, 
cujus sit centrum sol. Idque consensus seculorum 
et antiquitatis potius arripuit et approbavit. Nam 
opinio de motu terre nova non est, sed ab antiquis 
repetita, quemadmodum diximus; at illa, de sole ut 
sit centrum mundi et immobile, prorsus nova est 
(excepto uno versiculo male traducto), et primo a 

Copernico introducta. Sequitur tertia questio de 
profunditate systematis; non ut aliqua ejus mensura 
capiatur perfecta, sed ut in certo ponatur; an cce- 
lum stellatum sit instar unius regionis, sive ut vulgo 
loquuntur, orbis? an vero stella, fixae quas vocant, 
sint aliis sublimiores immensa quadam profunditate ? 
Neque enim ullo modo fieri potest, ut ill sint paris 
altitudinis, si hoc intelligatur exacte; stelle enim 
proculdubio non sunt site tanquam in plano, que 
habeant dimensionem quandam tantum in superficie 
- instar macularum aut bullarum, sed sunt ille globi 
integri, magni atque profundi, Itaque cum tam 
disparis reperiantur esse magnitudinis, omnino ne- 
cesse est, ut alia promineant, vel sursum versus, vel 
deorsum, nec fieri potest ut aut per superiora aut 
inferiora una conjungantur superficie. Hoc vero si 
fiat in partibus stellarum, temerarium plane esset 
asserere, etiam in corpore integro, stellas non esse 
alias aliis altiores; sed ut hoc verum sit, tamen asseri 
potest crassities quedam definita (licet insignis) 
ejus regionis, que vocatur sphera sive celum stel- 
latum, que hujusmodi prominentias et altitudinis 
-gradus quodammodo terminet: videmus enim ex 
apogeis et perigeis planetarum, singulis eorum 
coelis competere crassitiem notabilem, per que ascen- 
dant et descendant. At questio ista tantum eo 
spectat, utrum stelle aliz sint super alias, tanquam 
planeta super planetam, et quasi in diversis orbibus. 
Atque hac questio illi alteri questioni, de motu aut 
statu terre, similiter affinis est. Nam si stelle 
moveantur motu diurno circa terram, quandoquidem 

ee universe pari incitatione, et uno veluti spinitu 
agantur, cumque in planetis plane constet, prout 
variatur in sublimitate et humilitate situs, ita etiam 
yarlari in celeritate et tarditate motus, probabile est 
stellas, velocitate cursus pares, etlam in una regione 
wetheris locari, cujus licet crassities sive profunditas 
ponatur esse magna, tamen non sit tanta ut faciat 
ad discrimen incitationis sive celeritatis in motu; 
sed ut per cam regionem universam omnia putentur, 
tanquam vineulo connaturalitatis devincta, pariter 
rotare, vel saltem cum discrepantia tali, que ad as- 
pectum nostrum propter distantiam deferri non possit. 
Quod si terra moveatur, stella vel stare poterunt, 
quod Copernico placuit, aut, quod longe magis ve- 
risimile est, et a Gilberto introductum, ille poterunt 
singula rotare super centrum suum in loco suo, 
absque aliquo motu centri sui, quemadmodum et 
ipsa terra, si_ modo illum motum diurnum terre ab 
adscititiis illis duobus motibus, quos Copernicus 
superaddidit, sejungas. Utrumvis autem horum si 
fiat, nihil prohibet, quin stella aliz supra alias sint, 
donee aspectum nostrum effugiant. Quarta propo- 
nitur questio de nexu sive connexione systematis. 
Atque de natura et essentia corporis vel rei, que 
ether purus censetur, et astris interjacet, postea 
inquiremus. Nunc tantum de coherentia systematis 
dicemus. jus rei ratio est triplex. Aut enim 
datur vacuum, aut contiguum, aut continuum; ita- 
que primo queeritur, an sit vacuum coacervatum in 
spatiis interstellaribus 2? Id quod Gilbertus diserte 
posuit, atque etiam antiquorum nonnulli ex ils, qui 

globos spargi sine systemate opinati sunt, innuere 
videntur; presertim ii, qui astrorum corpora com- 
pacta asseruere. Opinio talis est, globos universos, 


tam astra, quam terram, ex materia solida et densa 


constare. Illos autem in proximo circumdari ge- 
nere quodam corporum, que sint ipsi globo aliqua- 
tenus connaturalia, sed tamen magis imperfecta,, 
languida, et attenuata, queque nil aliud sint, quam 
globorum ipsorum effluvia, et emanationes ; qualia 
sunt vapores et halitus, atque adeo aér ipse, Sl 
conferantur terre: hec effluvia ad distantiam circa 
unumquemque globum non magnam pertingere, 
reliquum intervallum (quod longe amplissimum est) 
inane esse. Cui opinioni illud fidem adstruere possit, 
quod ex tam immensa distantia corpora astrorum 
conspiciuntur, Si enim universum illud spatium 
plenum esset, prasertim corporum, que proculdubio 
raritate et densitate valde ineequalia sunt, tanta foret 
radiorum refractio, ut ad visum nostrum pertingere 
non possent; cum si longe maxima ejus spatii pars 
vacua sit, facilius sane perferri consentaneum est. 
Atque revera hee questio magna ex parte pendebit 
ex questione, quam statim adducemus de substantia 
stellarum, An sit densa, vel tenuis et explicata? Nam 
s1 substantia earum sit solida, videbitur utique na- 
tura circa globos eorumque confinia tantummodo 
fere occupata esse et solicita, spatia vero interja- 
centia deserere, et tanquam pretermittere. Itaque 
non absimile vero fuerit, globos circa centrum spis- 
siores, circa superficiem laxiores, in ambientibus. et 
effluviis quasi deficientes, in vacuo tandem terminari. 

Contra, si natura astrorum sit tenuis et flammea, 
apparebit naturam tenuis non esse solummodo densi 
decrementum, sed per se potentem et primariam, 
non minus quam naturam solidi, eamque et in stellis 
ipsis, et in ethere, et in aére vigere, ut vacuo illo 
coacervato non sit opus. Pendebit quoque ista 
quzestio de vacuo in spatiis interstellaribus ex 
queestione illa, que pertinet ad principia nature, An 
detur vacuum? Neque tamen hoc ipsum nisi adhi- 
bita distinctione. Aliud enim est negare vacuum 
simpliciter, aliud negare vacuum coacervatum. 
Longe enim firmiores sunt ee rationes, que adduci 
possunt ad adstruendum vacuum intermistum ad 
Jaxamentum corporum, quam qu asserunt vacuum 
coacervatum, sive in spatiis majoribus. Neque hoc 
solum vidit Hero, vir ingeniosus et mechanicus, sed 
etiam Leucippus et Democritus, inventores opinionis 
de vacuo, quam Aristoteles argutiis quibusdam obsi- 
dere et expugnare conatur; qui duo _philosophi, 
acutissimi certe et celeberrimi, ita vacuum intermis- 
tum dant, ut vacuum coacervatum tollant. Ex 
sententia enim Democriti vacuum terminatur et cir- 
cumscribitur, ut ultra certos fines non detur distrac- 
tio sive divulsio’ corporum, non magis quam com- 
pulsio aut compactio. Licet enim in iis que ex 
Democrito habemus, hoc nunquam diserte positum 
sit, tamen hoc dicere videtur, cum corpora, eque ac 
spatia, infinita constituit ; ea usus ratione, aliter (si 
spatium scilicet infinitum, corpora finita essent) cor- 
pora nunquam hesura. Jtaque propter co-infinitatem 
materi cum spatio necessario compingitur vacuum 

ad terminos certos, que videtur ejus fuisse opinio 
vera et recte intellecta, ut scilicet constituatur finis 
quidam explicationis sive expansionis corporum per 
vacuum copulatum; neque vacuum detur solitarium, 
aut corpore non obsessum. 

Quod si von detur vacuum instar solutionis con- 
tinuitatis *in systemate, tamen cum tanta inveniatur 
in partibus et regionibus systematis corporum diver- 
sitas, ut sint tanquam alterius gentis et patrie, ori- 
tur questio secunda que ad connexionem systematis 
pertineat ; ea est, an ether purus sit unus perpetuus 
sive continuus fluor, an vero constet ex pluribus con- 
tiguis ? Neque vero nostrum est de verbis argutari, 
sed intelligimus per contiguum, corpus quod super- 
jacet nec miscetur: neque rursus intelligimus con- 
tignationem duram, qualem vulgus astronomorum 
comminiscitur, sed qualem possint recipere fluores, 
ac si argento vivo supernataret aqua, aque oleum, 
oleo aér. Nemini enim dubium esse potest, quin in 
immenso illo tractu etheris puri sint eximie diffe- 
rentia quoad raritatem et densitatem, et alia non 
pauca; sed utrolibet dato (id est, continuo sive con- 
tiguo) hoc fieri potest. Nam satis constat, nec in 
mari ipso aquam in summo et aquam in imo ejusdem 
esse consistentiz et saporis; in aére vero, inter 
aérem terre conterminum, et aérem superiorem 
plurimum interest, et tamen unus et integer est et 
perpetuus fluor. Itaque deducitur questio ad hoc, 
utrum differentiz in tractu etheris puri se insinuent 
gradatim et fluxu quodam continuo; an constitu- 
antur et distribuantur ad certos et notabiles limites, 

ubi corpora conjunguntur, que non sint commisci- 
bilia, quaemadmodum apud nos aér incumbit aque. 
Enimvero simplicius contemplanti videtur totum 
istud purum et liquidum corpus, in quo globi terre 
et astrorum, tanquam in vastissimo pelago, pendent 
et natant, quodque interjunctum illis globis quanto 
ipso et spatio, quod occupat, globorum mensuras 
quasi innumeris partibus superat, esse indivisa que- 
dam res et summe unita. Verum naturam diligen- 
tius intuenti illud plane constabit, consuesse naturam 
ad spatia nonnulla per gradus, deinde subito per 
saltus procedere, atque hunc processum alternare. 
Aliter, si quis vere introspiciat, nulla possit constitul 
fabrica rerum, nulla figura organica, si per gradus 
insensibiles perpetuo procederetur. Itaque pro- 
cessus ille per gradus intermundiis competere possit, 
non mundo, ad cujus constructionem necesse est 
longe dissimilia discludi alia ab aliis, et tamen ap- 
proximarl. Itaque terram et aquas excipit et con- 
tingit aér, corpus longe diversum, et tamen in prox- 
imo locatum, non primo limus, deinde vapor, aut 
nebula, dein aér purus; sed confestim aér absque 
medio. In aére vero et ethere (illa enim duo con- 
jungimus) dispertitio maxime omnium insignis et 
radicalis sumi posse videtur, ex natura magis aut 
minus susceptiva nature stellaris. Itaque tres se- 
cundum genera videntur esse regiones maxime no- 
tabiles a globo terre ad fastigia cceli; nimirum trac. 
tus aéris, tractus coeli planetarum, et tractus ccell 
stellati. Atque in infimo tractu natura stellaris non 
consistit, in medio consistit, sed coit ad globos.sin- 

gulos, in supremo spargit se per globos plurimos, 
adeo ut per summitates ejus videatur transire, quasi 
in empyreum integrum. Neque interim obliviscen- 
dum ejus quod paulo ante diximus, consuesse na- 
turam processum graduatum et persultorium alter- 
nare, adeo ut regionis prime confinia communicent 
cum secunda, et sccunde cum tertia. Nam et in 
aére sublimiore, postquam aér coperit esse ab 
effluviis terre defeecatior, et a coelestium magis atte- 
nuatus, tentat et experitur consistere flamma; ut in 
cometis humilioribus fit, qui sunt medie cujusdam 
nature inter naturam stellarum consistentem et 
evanidam; et rursus videtur coelum circa solem 
fortasse stellescere, et transire incipere in naturam 
coeli stellati. Nam possint illze maculae, que in sole 
observatione certe fida et diligenti deprehense 
sunt, esse rudimenta quedam materie stellaris; at 
in ccelo Jovis etiam stella absolute et perfect con- 
spiciuntur, licet, propter parvitatem, absque commo- 
ditate perspicillorum invisibiles, et rursus in summi- 
tatibus coeli stellatt ex innumeris micationibus ethe- 
ris inter stellas numeratas (cujus alia cause satis 
frigide reddi solent) videtur natura stellaris magis 
fundi et continuari. Verum de his in questionibus, 
quas mox proponemus de substantia et astrorum et 
coeli interstellaris, plura dicemus. Hee enim, quee 
diximus, pertinent tantum ad quastiones de nexu 
systematis. Superest quinta questio de collocatione 
partium systematis, sive de ordine coelorum. Atque 
dato quod non sit systema, sed spargantur globi, 
aut dato quod sit systema, cujus sit centrum sol; 

aut etiamsi videant astronomi de aliquo novo syste- 
mate, tamen manet utique inquisitio, qui planeta 
ad alium planetam sit magis propinquus aut remo- 
tus, et similiter qui planeta magis aut minus elon- 
getur a terra aut etiam a sole. Quod si recipiatur 
systema veterum, non videtur causa cur magnopere 
insistatur inquisitioni nove de quatuor ccelis superio- 
ribus, stellarum fixarum scilicet, Saturni, Jovis, et 
Martis. Nam de eorum positura atque ordine, et 
seculorum consensus suffragatur, nec phenomenon 
ullum adversatur; atque rationes motuum (unde 
sumitur de altitudinibus coelorum precipua probatio) 
accommodate sunt, et nusquam turbant. Verum 
de Sole, Venere, et Mercurio, et Luna etiam, secun- 
dum systema veterum dubitatum est ab antiquis ; 
atque apud recentiores quoque de Venere et Mer- 
curio ambigitur, uter planeta sit altero superior. 
Nam pro Venere ut sit superior, stat illa ratio, quod 
tardius nonnihil movet, et pro Mercurio quod alliga- 
tur ad distantiam propiorem a sole, unde quis asse- 
yat debere eum proxime ad solem collocari. De 
luna vero nemo unquam dubitavit, quin locata sit 
proxime ad terram, licet variatum sit de appropin- 
quatione ejus ad solem. Neque serio contemplantem 
fugere debet aliud genus questionis, pertinens ad 
constitutionem systematis; hac est, utrum planeta 
alter alterum per vices supergrediatur quandoque, 
et quandoque rursus subeat; id quod de Venere 
per demonstrationes quasdam non indiligentes evinci 
videtur, ut illa aliquando inveniatur super solem 
locata, aliquando subter. Atque omnino recte que- 

ritur, utrum apogeum humilioris planete perigeeum 
superioris non secet, ejusque fines subintret. Restat 
ultima questio de collocatione partium systematis, 
hoc est, utrum sint plura et diversa centra in syste- 
mate, et plures tanquam chorez, cum prasertim non 
solum terra primi mobilis, sol (ex sententia Tocho- 
nis) secundi mobilis, verum etiam Jupiter minorum 
et nuperorum illorum errorum ex Galileo centrum 
constituatur. Atque he sunt questiones ille quin- 
que, que de systemate ipso proponende videntur, 
an sit videlicet systema? et quod sit centrum ejus? 
et quanta profunditas ? et qualis nexus ejus? et quis 
ordo in collocatione partium ? 

De extimis vero cceli, et coelo aliquo empyreo, 
theses aut questiones non conficimus. Neque enim 
istarum rerum est historia, aut exstat phanomenon 
ullum. Itaque que de lis sciri possunt, ea per con- 
secutionem tantum, ac nullatenus per inductionem 
sciri possunt. Erit igitur talis inquisitionis et tem- 
pus congruum, et ratio et motus quidam. De 
coelis vero et spatiis immateriatis, religioni cmnino 
standum et permittendum. Que enim a Platonicis, 
et nuper a Patritio (ut diviniores scilicet habeantur 
in philosophia) dicuntur, non sine superstitione ma- 
nifesta, et jactantia, et quasi mente turbata, denique 
ausu nimio, fructu nullo, similia Valentini iconibus 
et somniis; ea nos pro rebus commentitils et levibus 
habemus. Nullo modo enim ferenda est Moriz 
apotheosis, tanquam Divi Claudii: quin pessimum 
est, et plane pestis et tabes intellectus, si vanis ac- 
cedat veneratio. . 


30 DESCRIPTIO GLOBI INTELLECTUALIS. 


CARURCVIT 


Seguuntur queestiones de substantia ceelestium ; qualis, 
widlelicet, sit substantia ceelestium in genere compa- 
rata ad corpora sublunaria? et qualis substantia 
atheris interstellaris comparata ad corpus stelloe ? 
et gualis sit substantia astrorum ipsorum compa- 
rata ad invicem, et comparata ad ignem nostrum, et 
innatura propria? et qualis sit substantia galaxice ? 
et macularum nigrarum in hemispherio antarctico ? 
Tum proponitur qucestio prima, An sit heterogenea 
inter coelestia et sublunaria, et qualis ea esse possit ? 


ABSOLUTIS questionibus de systemate, pergendum 
ad questiones de substantia ccelestium. Nam de 
substantia ccelestium inquirit precipue philosophia, 
et de causis motus eorum: de motu ipso vero et 
ejus accidentibus, astronomia: de influxuet potestate, 
utraque. Debuerat autem esse cautum inter astrc- 
nomiam et philosophiam, ut astronomia preferat 
hypotheses, que maxime expedite ad compendia 
calculorum; philosophia vero, qua proxime acce- 
dunt ad veritatem nature. Atque insuper, ut as- 
tronomie hypotheses ad commoditatem suam, rei 
veritati nullo modo preejudicent, vicissim ut philoso- 
phi decreta talia sint, que sint super phenomena 
astronomiz omnino explicabilia. At nunc contra 
fit, videlicet ut astronomice figmenta in philosophiam 
invecta sint, eamque corruperint ; et philosophorum 
speculationes circa ccelestia sibi tantum placeant, et 
astronomiam fere deserant, coelestia generaliter in- 
tuentes, verum ad phenomena particularia atque 

eorum causas nullo modo se applicantes. Itaque 
cum utraque scientia (qualis nunc habetur) sit res 
levis et perfunctoria, fortius omnino figendus est 
pes; ac si ista duo, que propter angustas hominum 
contemplationes, et usum professorium, per tot se- 
cula disjungi consueverunt, una atque eadem res 
sint, atque in unum scientiz corpus conflata. Ita- 
que proponitur prima ea questio, An substantia coe- 
lestium sit heterogenea ad substantiam inferiorum ? 
Nam Aristotelis temeritas et cavillatio nobis coelum 
peperit phantasticum, ex quinta essentia, experte 
mutationis, experte etiam caloris. Atque misso in 
presenti sermone de quatuor elementis, que quinta 
essentia illa supponit, erat certe magne cujusdam 
fiduciz, cognationem inter elementaria, qu vocant, 
et coelestia prorsus dirimere, cum duo ex elementis, 
aér yidelicet et ignis, cum stellis et ethere tam bene 
conveniant, nisl quod moris erat illi viro ingenio 
abuti, et sibi ipsi negotium facessere, et obscuriora 
‘malle. Neque tamen dubium est, quin regiones 
sub luna posite et supra, una cum corporibus que 
sub iisdem spatiis continentur, multis et magnis 
rebus differant. Neque rursus hoc certius est, quam 
illud, corporibus utriusque regionis inesse complures 
communes inclinationes, passiones, et motus, ut, 
salva nature unitate, ista distinguere potius debea- 
mus, quam discerpere. Quod vero attinet ad illam 
heterogeniz partem, ut celestia ponantur. eterna, 
inferiora corruptibilia; videtur sententia illa sub 
utraque parte fallere, quod nec colo ea competat 
seternitas, quam fingunt, neque terre ea mutabilitas. 

Siquidem de terra vere rem reputanti, judicium 
minime faciendum ex illis que nobis sunt conspicua, 
cum nihil ex corporibus, quze oculus humanus videt, 
erutum sit aut ejectum ex magis profundo, quam 
spatio fortasse trium milliarium ad plurimum ; quod 
res nihili est, collatum ad ambitum globi terrestris 
universi. Itaque nihil obstat quin intima terra pari 
predita sint eternitate ac ipsum ceelum. Enim- 
vero si terra pateretur mutationes in profundo, fieri 
non potest quin consequentize earum mutationum 
etiam in nostra regione, quam calcamus, majores 
casus pariture fuissent, quam fieri videmus, Etenim 
earum, que nobis se dant conspiciendas, mutationum 
hic versus superficiem terre fere se ostendit quasi 
semper simul causa aliqua manifesta desuper impo- 
sita, ex tempestatibus coeli, per imbres, fervores, et 
similia, ut terra ipsa ex se et vi propria nulli ad- 
modum mutationi causam prebere videatur. Quod 
si concedatur (quod certe verisimile est) etiam 
terram ipsam non solum ccelestia in regiones 
aéris agere, aut frigora exspirando, aut ventos 
emittendo, aut hujusmodi alia; tamen et ista 
omnis varietas referri potest ad regiones terre 
ex propinquo, in quibus plurimas evenire muta- 
tiones et vices nemo sanus negaverit. Verum fa- 
tendum omnino est, ex phaxnomenis terre longe 
maxime penetrare in profundum terra-motus, et, 
quee ejus sunt generis, eruptiones aquarum, eructa- 
tiones ignium, hiatus et abruptiones terrarum, et 
similia ; que tamen ipsa videntur non insurgere ex 
longinquo, cum plurima ipsorum parvum aliquod 


PESCRIPTIO GLOBI INTELLECTUALIS. 3g 


spatium in superficie terree occupare soleant. Quanto 
enim latius spatium in facie terrze occupat terre- 
motus, sive aliud quippiam hujusmodi, tanto magis 
radices et origines ejus ad viscera terra penetrare 
putandum est; et quanto angustius, minus. Quod 
si quis afferat, fieri quandoque terre-motus, qui 
amplos et spatiosos regionum tractus quatiant, pror- 
sus ita est. At illi certe raro eveniunt, suntque ex 
casibus majoribus. Itaque equiparari possunt co- 
metis sublimioribus, qui et ipsi infrequentes sunt. 
Neque enim id agitur, ut terre simpliciter asseratur 
gternitas, sed ut illud appareat (quod initio diximus) 
inter ceelum et terram, quatenus ad constantiam et 
mutationem, non multum interesse. Neque oper 
pretium est argutari de eternitate ex rationibus 
motus, quemadmodum enim motus circularis ter- 
minis non indiget, ita nec quies; atque eque sus- 
ceptivum est eternitatis, ut densa in loco et congre- 
gatione magna connaturalitatis sus consistant, quam 
ut tenuia rotent: cum partes avulse amborum fe- 
rantur recta. Etiam illud in argumentum sumi 
potest, quod terre interiora corruption! magis ob- 
noxia non sint, quam ipsum ccelum; quod ibi aliquid 
deperire solet, ubi aliquid refici potest. Cum vero 
imbres, et que de alto decidunt, que faciem supe- 
riorem terre renovant, nullo modo penetrare possint 
-ad interiora terre, que tamen ipsa stant mole sua, 
et quanto suo; necessario fieri, ut nihil deperdatur, 
quando nihil adsit quod succedat. Postremo, mu- 
tabilitas, que in extimis terre deprehenditur, videtur 
et ipsa per accidens esse. Nam incrustatio illa 
VOL. Hl. D 

parva, que ad milliaria pauca deorsum extendi 
videtur (inter quos terminos preeclaree ille officine 
et fabrice, plantarum nempe et mineralium, con- 
cluduntur) nuilam fere reciperent varietatem, multo 
minus tam pulchra et elaborata artificia, nisi ea pars 
terre a ccelestibus pateretur et perpetuo vellicaretur. 
Quod si quis existimet calorem et vim activam solis 
et coelestium universe terre crassitudinem transver- 
berare posse, is superstitiosus et fanaticus censeri 
possit; cum liquido pateat quam parvo objectu ea 
retundi et cohiberi possint. Atque de constantia terre 
hactenus: videndum jam de mutabilitate ccelestium. 

Primo igitur non ea utendum est ratione, mu- 
tationes in ceelo non fieri, quia sub aspectum nos- 
trum non veniunt. Aspectum enim frustrat et loci 
distantia, et lucis sive excessus sive defectus, et cor- 
poris subtilitas aut parvitas; neque enim scilicet si 
oculus in circulo lune positus esset, hic que apud 
nos in superficie terre fiunt mutationes, veluti inun- 
dationes, terre-motus, sedificia, structuras aut moles, 
cernere posset; que parve festuce rationem non 
exequant ad tantam distantiam. Neque ex eo, 
quod ccelum interstellare diaphanum sit, et stelle 
noctibus serenis eedem numero et facie cernuntur, 
quis facile pronunciet universum corpus etheris 
limpidum, purum, et immutabile esse. Nam et aér 
innumeras varietates suscipit, estus, frigoris, odo- 
rum, et omnigene misturee cum vaporibus subtilio- 
ribus, neque propterea exuit diaphanum; similiter 
nec imagini aut faciei illi coeli credendum. Nam 
si magne ille nubium moles, que coelum interdum 

involvunt, et solis et astrorum conspectum tollunt 
a nobis, propter propinquitatem ipsarum ad visum 
nostrum, in superioribus coeli partibus penderent, 
neutiquam ille faciem ceeli sereni mutarent: nam 
nec ipse cerni possent propter distantiam, nec ullam 
eclipsin facere in astris, propter corporum parvita- 
tem respectu magnitudinis astrorum. Quin et cor- 
pus ipsum lunee, nisi qua parte lumen excipit, faciem 
coli non mutat, ut, si lumen illud abesset, tantum 
corpus nos latere plane posset. At contra liquido 
patet ex massis corporum, que mole et magnitudine 
spatiorum distantiam vincere, et propter materiam 
luminosam aut splendidam visum nostrum lacessere 
possint, admirandas in ccelo accidere mutationes 
atque insolentias. Id enim perspicitur in cometis 
sublimioribus, is nimirum, qui et figuram stelle 
induerunt absque coma, neque solum ex doctrina 
parallaxium supra lunam collocati esse probantur, 
sed configurationem etiam certam et constantem 
cum stellis fixis habuerunt, et stationes suas serva- 
runt, neque errones fuerunt; quales etas nostra 
non semel vidit, primo in Cassiopea, iterum non ita 
pridem in Ophiucho. Quod vero hujusmodi con- 
stantia, que conspicitur in cometis, fiat ob sequaci- 
tatem ad aliquod astrum, que Aristotelis opinio fuit, 
qui similem rationem esse posuit comete ad astrum 
unicum, et galaxiz ad astra congregata (utrumque 
falso), id jam olim explosum est, non sine nota in- 
genil Aristotelis, qui levi contemplatione hujusmodi 
res confingere ausus est. Neque vero ista mutatio 
in ceelestibus circa stellas novas locum tenet solum- 


36 DESCRIPTIO GLOBI INTELLECTUALIS. 


modo in iis stellis, qua videntur esse naturze eva- 
nide, sed etiam in lis, que morantur. Nam et in 
stella illa nova Hipparchi, apparitionis mentio facta 
est apud veteres, disparitionis nequaquam. Etiam 
conspici nuper coepit stella nova in pectore Cygni, que 
jam per duodecim annos integros duravit, etatem 
comete (qualis habetur) longe intervallo supergressa, 
nec adhuc diminuta aut adornans fugam. Neque 
illud rursus proprium et perpetuum est, ut veteres 
stella mutationem prorsus non patiantur, sed tan- 
tum stella recentioris epiphaniz, in quibus nil mi- 
rum si mutatio eveniat, cum ipsa generatio et origo 
ipsarum immemorialis non sit. Missa enim Arcadum 
fabula de prima epiphania lune, qua se jactant ili 
fuisse antiquiores, non desunt exempla in rerum 
memoria satis fida, cum sol per tres vices, absque 
incidentia eclipsis, aut interpositione nubium, aére 
liquido et sereno prodiit vultu mutato per multos 
dies, neque tamen similiter affectus, semel luce exill, 
bis subfusca. Talia enim evenerunt anno Dccxc, 
per septendecim dies, et temporibus Justiniani per 
annum dimidium, et post mortem Julii Cesaris per 
complures dies. Atque Juliane illius obtenebrationis 
manet testimonium illud insigne Virgilii: 
‘¢ Tlle etiam extincto miseratus Cesare Romam, 

Cum caput obscura nitidum ferrugine texit, 

Impiaque zternam timuerunt secula noctem.” 
Varronis vero, hominis in antiquitate peritissim1, nar- 
ratio que invenitur apud Augustinum de stella Ve- 
neris, illam scilicet tempore Ogygis regis mutavisse 
colorem, magnitudinem, et figuram, dubiz fidei esse 

potuit, ni simile eventum celebri spectaculo state 
nostra MDLXxViII recurrisset. Nam tum quoque per 
annum integrum novatio facta est memorabilis in 
stella Veneris, que conspiciebatur magnitudine et 
splendore insolitis, rubedine Martem ipsum supera- 
bat, et figuram sepius mutabat, facta quandoque 
triangularis, quandoque quadrangularis, etiam ro- 
tunda, ut in ipsa massa et substantia prorsus pati 
videretur. Quin etiam stella illa ex veteribus, que 
in coxa Canicule sita est, quam ipse se vidisse dicit 
Aristoteles, comz nonnihil habentem, eamque comam 
preesertim obiter intuenti vibrantem, mutata jam 
videtur et comam deposuisse, cum nihil ejusmodi 
jam nostra ztate deprehendatur. Adde etiam quod 
complures mutationes coelestium, presertim in stellis 
minoribus, ex neglectu observationum facile preter- 
labuntur, et nobis pereunt. At promptum erit sciolo 
alicui ista ad vapores et dispositionem medii referre : 
sed mutationes, que corpus astri alicujus constanter 
et aquabiliter et diu obsidere deprehenduntur, et una 
cum astro circumvolvi, omnino in astro ipso, aut 
saltem in «there propinquo statui debent, non in 
regionibus aéris inferioribus ; cujus rei etiam argu- 
mentum sumitur plane validum, quod hujusmodi 
mutationes raro fiunt, et longis intervallis annorum ; 
quee autem in aére fiunt per interpositionem vapo- 
rum, frequentius. Quod si quis judicium faciat ex 
ordine cceli, atque motus ipsius equabilitate, coelum 
immutabile esse, atque certitudinem illam periodo- 
rum et restitutionum sumat in eternitatis tesseram 
non dubiam, cum substantiz corruptibili vix compe- 

tere videatur motus constantia; is paulo attentius 
despicere debuerat, istam reditionem rerum per 
vices, et tanquam in orbem per tempora certa, etiam 
hic infra apud nos reperiri in nonnullis ; maxime in 
estu oceani: differentia autem minores, que in Coe- 
lestibus esse possunt, ut periodis, et restitutionibus 
suis, aspectum nostrum et computationes nostras 
fugiunt. Neque magis motus ille circularis coeli in 
argumentum eternitatis sumi potest ; quod scilicet 
lationis circularis non sit terminus; motus autem 
immortalis substantiz immortali convenit. Nam 
etiam comet inferiores, subter lunam locati, rotant, 
idque ex vi propria; nisi quis forte credere malit 
commentum illud de alligatione ad astrum. [nim- 
vero si placeat argumentari de aternitate coelestium 
ex motu’ circulari, id ad universitatem coeli trahi 
debuit, non ad partes coeli; etenim aér, mare, terra, 
massis wterna, partibus caduca. Quin potius, con- 
tra, non ita bene ominari licet de eternitate ceeli 
ex motu illo rotation!s: quia ille ipse motus non est 
perfectus in coelo, nec restituit se exacte in circulo 
integro et puro, sed cum declinationibus, sinuationi- 
bus, et spiris. Porro si quis illud, quod diximus de 
terra, retorqueat (videlicet quod mutationes, que in 
ca fiunt, per accidens fieri disseruimus, eo quod terra 
patiatur a ccelo), atque asserat contrariam esse ratio- 
nem ceeli, cum ceelum nullo modo pati possit vicis- 
sim a terra, quandoquidem omnis emissio a terra 
citra coclum desinat, ut probabile sit coelum, 
ultra omnem vim inimicam sepositum, susceptivum 
esse wternitatis, cum a natura opposita minime con- 

cutiatur aut labefactetur; is non contemnenda que- 
dam objicit. Neque enim ii sumus, qui Thaletis 
simplicitatem revereamur, qui ignes ccelestes depas- 
cere vapores e terra et oceano sublimatos, atque inde 
ali et refici opinatus est (illi vero vapores recidunt 
fere simili quanto ac adscenderunt, neque reficiendis 
et terre et globis ccelestibus ullo modo sufficiunt, 
neque prorsus in tam altum pervenire possint); sed 
tamen utcunque terre effluvia materiata longe infra 
coelum se sistant, nihilominus, si terra sit primum 
frizidum, ex sententia Parmendis et Telesii, non 
facile quis affirmet, aut certo, ad quam altitudinem 
vis illa adversatrix et rivalis cceli se insinuet seriatim 
et per successionem, presertim cum tenuia naturam 
et impressionem frigidi et calidi imbibant, et longe 
perferant. Sed tamen, dato quod cceelum non patia- 
tur a terra, nil obstat, quin ccelestia a se invicem 
pati possint et immutari, sol nimirum a stellis, stelle 
a sole, planetz ab utrisque, universe ab ethere cir- 
cumfuso, presertim in desinentiis globorum. Pre- 
terea videtur opinio de eternitate coeli magnas vires 
sumpsisse ex ipsa machina et constructione cceli, 
quam astronomi plurima cum satagentia introduxe- 
runt. Cautum enim magnopere videtur ex ea ut ce- 
lestia nil patiantur, preter simplicem rotationem, in 
ceteris consistant nec perturbentur. Itaque corpora 
astrorum in orbibus suis tanquam clavis fixa posuerunt. 
Singulis autem declinationibus, sublationibus, de- 
pressionibus, sinuationibus ipsorum tot circulos per- 
fectos convenientis crassitudinis attribuerunt, circulo- 
rum eorum et concaya et convexa egregie tornantes 

et polientes, ut in eis nil eminens, nil asperum inve- 
niatur, sed alter inter alterum receptus, et ob levo- 
rem exacte contiguus, et tamen labi facilis, moveat 
placide et feliciter, quae immortalis scilicet ingeniatio 
summovet omnem violentiam et perturbationem, 
individuas profecto corruptionis prenuntias. Nam 
certe si corpora tanta, qualia sunt globi astrorum, 
ethera secant, neque tamen perpetuo meant per 
easdem etheris partes, sed per partes et tractus 
longe diversos, cum aliquando superna invadant, 
aliquando versus terram descendant, aliquando ver- 
tant se ad austrum, aliquando ad boream, periculum 
est proculdubio ne fiant plurime in coelo impressiones, 
et concussiones, et reciprocationes, et fluctus, atque 
inde sequantur condensationes et rarefactiones corpo- 
rum, que generationibus et alterationibus viam pre- 
stinent et preestruant. Quandoquidem vero ex ra- 
tionibus physicis, atque insuper ex phenomenis ipsis, 
plane constabit hoc posterius verum esse, atque com- 
menta illa priora astronomorum de quibus diximus (si 
quis sanam mentem sumat) nature prorsus illudere vi- 
deantur, et rerum reperiantur inania: consentaneum 
est, ut etiam opinio de wternitate ccelestium, que 
cum illis conjuncta est, idem subeat judicium. Quod 
si quis hic religionem opponat, illi responsum volu- 
mus, ethnicam jactantiam tantummodo istam eter- 
nitatem ccelo soli attribuere, Scripturas Sacras zter- 
nitatem terre et coelo ex equo. Neque enim legitur 
solum, ‘‘ Solem et Lunam eternos et fideles testes in 
coelo esse ;” sed et illud, ‘“‘ generationes advenire et 
migrare, Terram autem in eternum manere.” De 

natura autem labili et caduca utriusque uno simul 
oraculo conclusum est: “Coelum et Terram pertran- 
sire; verbum autem Domini non pertransire.” Deinde, 
si quis adhuc instet, negari tamen non posse, quin in 
ipsa superficie orbis terrarum, et partibus proximis, 
infinite fiant mutationes, in ccelo non item, huic ita 
occurrimus ; nec nos hee per omnia aquare, et ta- 
men si regiones (quas vocant) superiorem et mediam 
aéris, pro superficie aut interiore tunica cceli accipia- 
mus, quemadmodum spatium istud apud nos, quo 
animalia, plants, et mineralia continentur, pro su- 
perficie vel exteriore tunica terre accipimus ; et ibi 
quoque varias et multiformes generationes invenirl. 
Itaque tumultus fere omnis, et conflictus, et pertur- 
batio in confiniis tantum cceli et terree locum habere 
videtur; ut in rebus civilibus fit, in quibus illud 
frequenter usu venit, ut duorum regnorum fines 
continuis incursionibus et violentiis infestentur, dum 
interiores utriusque regni provinciz diutina pace 
fruuntur, et bellis tantum gravioribus et rarioribus 
commoventur. Quod vero ad illam alteram partem 
heterogenex ccelestium attinet (prout asseritur ab 
Aristotele), quod calida non sint, ne forte sequatur 
conflagratio Heracliti, sed quod calefaciant per acci- 
dens, conterendo et diverberando aérem, nescimus 
quid sibi velit hujusmodi desertor experientiz, idque 
contra consensum veterum. Sed in illo minime 
novum est, ut unum aliquid ab experientia abripiat, 
et statim nature insultet, pusillanimus simul et 
audax. Verum de hoc mox dicemus in questione, 
utrum astra sint veri ignes? fusius vero et accuratius 

in consillis nostris circa Historiam Virtutum, ubi ori- 
gines et cunabula calidi et frigidi tractabimus, mor- 
talibus adhuc incognita et intacta. Atque questio 
de heterogenea ccelestium ad hunc modum proposita 
sit. Damnare enim sententiam Aristotelis absque 
comperendinatione res fortasse postulat, sed nostrum 
non patitur institutum. 

Altera proponitur questio, Quale sit contentum 
spatiorum interstellarium ? Ila enim aut vacua sunt, 
quod Gilbertus sensit, aut repleta corpore, quod sit 
ad astra instar aéris ad flammam; quod familiariter 
accedit ad sensum; vel repleta corpore homogeneo 
cum ipsis astris, lucido et quodammodo empyreo, 
sed secundum minus, lucis scilicet non tam preful- 
gide et vibrantis: id quod sibi velle videtur recepta 
opinio, quod stella sit pars densior sphere sue. 
Nihil autem officit quo minus lucidum sit diaphanum 
ad transmittendam lucem magis fortem. Nam acute 
notavit Telesius etiam aé€rem communem continere 
aliquid in se lucis, eo usus argumento, quod sint 
quedam animalia, que noctu vident, quorum scilicet 
visus ad tenuem hujusmodi lucem recipiendam et 
fovendam sit proportionatus. Nam actum lucis 
absque ulla luce, vel ex ipsa spiritus visivi luce 
interna fieri, minus credibile esse. Sed et flamma 
ipsa diaphana conspicitur, etiam ad transmittendam 
speciem corporis opaci, ut in filis lucernarum patet ; 
multo magis ad transmittendam speciem lucis inten- 
sioris. Etiam ex flammis aliz aliis sunt pelluci- 
diores. Idque accidit vel ex natura corporis inflam- 
mati, vel ex copia. Nam flamma sevi, aut cere 

magis luminosa est, et (si ita loqui licet) magis ignea, 
at flamma spiritus vini magis opaca, et tanquam 
aérea, presertim si in parva sit quantitate, ut flamma 
seipsam non inspisset. At nos hujus rei etiam ex- 
perimentum fecimus ; videlicet accipientes candelam 
ceream, eamque in situla erigentes (situla idcirco usi 
metallica, ut corpus candele a flamma, que circum- 
fundenda erat, posset muniri), situlam vero in patera, 
ubi erat parum spiritus vini, collocantes, tumque 
primo candelam, deinde spiritum vini accendentes ; 
ubi facile erat cernere flammam candele coruscan- 
tem et candidam, per medium flamme spiritus vini 
infirme et vergentis ad diaphanum. Atque pari 
ratione cernuntur sepius per coelum trabes lucide 
lucem manifestam ex se prebentes, et tenebras noctis 
insigniter illustrantes; per quarum corpora tamen 
datur conspicere astra. Attamen ista inequalitas 
stelle et aetheris interstellaris non bene definitur per 
tenue et densum, ut stella scilicet sit densior, ether 
tenuior. Nam generaliter hic apud nos flamma aere 
est corpus subtilius, magis, inquam, expansum, et 
minus habens materia pro spatio quod occupat ; 
quod etiam in ccelestibus obtinere probabile est. 
Durior vero est error, si stellam sphere partem esse 
intelligant veluti clavo fixam, et wthera stelle defe- 
rens. Hoc enim fictitium quiddam est, quemadmo- 
dum et orbium contiguatio illa que describitur. 
Nam corpus stella in cursu suo aut ethera secat, 
aut, ut ether ipse, rotat simul equaliter. Si enim 
inequaliter rotet, etiam stellam secare ethera ne- 
cesse est. Fabrica autem illa orbium contiguorum, 

ut concavum exterioris orbis recipiat convexum inte- 
rioris, et tamen, propter levorem utriusque, alter 
alterum in conversionibus suis, licet inaqualibus, non 
impediat, realis non est; cum perpetuum et conti- 
nuum sit corpus etheris, quemadmodum et aéris; 
et tamen quia magna reperiatur in utroque corpore 
diversitas, quatenus ad raritatem et alia, regiones 
ipsorum docendi gratia rectissime distinguantur. 
Itaque recipiatur sexta questio secundum hanc nos- 
tram explicationem. Sequitur questio altera nec ea 
simplex; de substantia ipsorum astrorum. Primo 
enim queritur, An sint alii globi sive masse ex 
materia solida et compacta, preter ipsam terram? 
Sana enim mente proponitur ea contemplatio in libro 
* De Facie in orbe Lune,” non esse verisimile, in dis- 
persione materiz, naturam quicquid compacticorporis 
erat in unicum terre globum conclusisse, cum tantus 
sit exercitus globorum ex materia rara et explicata. 
Huic vero cogitationi tam immoderate indulsit Gil- 
bertus (in quo tamen habuit precursores vel duces 
potius nonnullos ex antiquis), ut non solum terram 
et lunam, sed complures alios globos, solidos et 
opacos, per expansionem ceeli inter globos lucentes, 
sparsos asserat. Neque opinio ejus hic stetit, sed et 
globos illos lucentes ad aspectum, nimirum solem et 
clarissima queeque astra, ex materia quapiam solida, 
licet magis splendida et equali, constitui existimavit, 
lucem primitivam cum lumine, quod ejus censetur 
imago, confundens (nam et nostrum mare ex sese 
lucem ad distans proportionatum ejaculari censuit) ; 
nullam autem conglobationem agnovit Gilbertus, 

nisi in materia solida, cujus corpora illa circumfusa 
rara et tenuia, effluvia quedam tantum essent, et 
tanquam defectiones, et deinde vacuum, Verum 
diligentissimi cujusque, et maxime sobrii investigato- 
ris natura animum perstringere posset cogitatio illa 
de Luna, quod sit ex materia solida. Nam et lucem 
reverberat, nec lucem transmittit, et proprie lucis 
tanquam expers est, et plena est inzequalitatis ; quae 
omnia solidorum sunt. Videmus enim .ethera ipsum 
et aérem, que tenuia sunt corpora, solis lucem exci- 
pere, sed minime reflectere, quod luna facit. Solis 
vero radiorum is est vigor, ut densas admodum 
nubes, quze materia sunt aquee, trajicere et pene- 
trare possit; lunam tamen neutiquam. At lux lune 
ipsius in eclipsibus aliquibus cernitur nonnulla licet 
obscura; in noviluniis autem et etatibus lune, nulla, 
preter partem irradiatam a sole. Porro, flamme 
impure et feculentze (ex quo genere substantie 
Empedocles constare lunam opinatus est) sunt certe 
inzequales, sed tamen ez inequalitates non locantur, 
sed mobiles plerumque sunt; cum macule in luna 
constantes putentur. Accedit quoque quod macule 
ille etiam suas sub-inequalitates habere deprehen- 
dantur, per specilla optica, ut jam plane multipliciter 
figurata reperiatur luna, et selenographia illa sive 
typus lune, quem animo agitabat Gilbertus, jam ex 
Galilei et aliorum industria presto esse videatur. 
Quod si luna ex materia quapiam solida constitui 
possit ut terre affinis, aut feex coeli (hujusmodi que- 
dam jactantur), videndum rursus an illa sit in hoc 
genere sola. Nam et Mercurius quandoque repertus 


46 DESCRIPTIO GLOBI INTELLECTUALIS. 


est in conjunctione solis, tanquam macula quedam, 
sive pusilla eclipsis, At maculz ille nigricantes, 
quze in hemispherio antarctico inveniuntur, suntque 
fixe, non secus ac galaxia, majorem injiciunt dubi- 
tationem de globis opacis, etiam in partibus ceeli 
sublimioribus. Nam quod illud in causa sit, quia 
coelum in illis locis sit tenue et tanquam perforatum, 
id minus verisimile est ; propterea quod hujusmodi 
decrementum, et tanquam privatio rei visibilis, ex 
tanta distantia visum nostrum nullo modo percutere 
possit, cum etiam reliquum corpus zxtheris invisibile 
sit, nec nisi per comparationem ad corpora stellarum 
cernatur. Illud fortasse magis probabile foret, ni- 
grores illos [defectui] luminis imputare, quia rariores 
inveniuntur stellz circa eam partem ceeli, quemad- 
modum circa galaxiam crebriores; ut alter locus con- 
tinenter luminosus videatur, alter umbrosus. Magis 
enim committi videntur ignes ccelestes in antarctico 
hemispherio, quam innostro ; majores siquidem stellas 
habeat, sed pauciores, et spatia interstellaria majora. 
Verum ipsa traditio de maculis illis non admodum 
fida est, saltem non tam magna circa eam observa- 
tionem adhibita est diligentia, ut consequentie inde 
deduci adhue debeant. Illud magis premit inquisi- 
tionem prasentem, quod possint esse plures globi 
opaci per ethera sparsi, qui omnino non cernuntur. 
Nam et luna ipsa in primis ortibus, quatenus illus- 
tratur a sole, visum sane ferit, cornu et labro illo 
tenui circuli extimi, in profundo autem minime, sed 
cernitur eadem specie tanquam reliquus xther: et 
stellulee ille erraticee circa Jovem a Galilexo (si 

fides constet) reperte, merguntur ad visum nostrum 
in pelago illo stheris, tanquam insule minores et 
non conspicue; similiter et ille stellule quarum glo- 
meratio effecit galaxiam, si singulz sparsim, non con- 
gregate confertim, collocate essent, prorsus con- 
spectum nostrum effugerent ; quemadmodum et 
complures alia, que noctibus serenis, preesertim per 
hiemem, micant; etiam nebulosz ille stella, sive 
foramina ad preesepe, jam distincte per specilla nu- 
merantur; quin per eadem specilla in fonte lucis 
omnium purissimo (solem dicimus) macularum, et 
opaci, et ineequalitatis scrupulus nonnullus objectus 
esse videtur. Quod si nihil aliud, certe gradatio 
ipsa inter astra ccelestia quoad lucem, a clarissimis 
descendens et pertingens ad obscura et caliginosa, eo 
rem deducit, ut fidem faciat posse esse et globos 
omnino opacos. Minor enim gradus esse videtur a 
stella nebulosa ad opacam, quam a stella clarissima 
ad nebulosam. Aspectus autem noster plane fallitur 
et circumscribitur. Quicquid enim spargitur in 
ceelo, neque habet magnitudinem insignem, atque 
etiam lucem vividam et fortem, latet, nec faciem 
coeli mutat. Neque vero imperiti cujusquam animum 
percellat, si in dubium veniat utrum globi ex materia 
compacta pensiles sisti possint. Nam et terra ipsa 
in medio aéris, rei mollissimze, circumfusi pensilis 
natat: et magne nubium aquosarum moles, et gran- 
dinis congeries, herent in regionibus aéris, et inde 
magis dejiciuntur, quam descendunt, antequam terre 
Vicinitatem persentiscant. Itaque optime notavit 
Gilbertus, corpora gravia post longam a terra distan- 

tiam motum versus inferiora paulatim exuere, utpote 
quia nullo alio corporum appetitu, quam illo coé- 
undi et se congregandi ad terram (que est corporum 
cum lisdem connaturalium massa) ortum habet, atque 
intra orbem virtutis suze terminatur. Nam quod de 
motu ad terre centrum asseritur, esset profecto vir- 
tuosum genus nihili, quod tanta ad se raperet; ne- 
que corpus nisi a corpore patitur. Itaque questio 
ista de globis opacis et solidis, licet nova et ad opi- 
niones vulgares durior, recipiatur ; atque una conjun- 
gatur queestio illa vetus, nec tamen decisa, que ex 
astris lucem promant primitivam, atque ex sese, et 
quz rursus ex illustratione solis, quarum altera con- 
substantialia videniur soli, altera lune. Denique 
omnem inquisitionem de diversitate substantia as- 
trorum ad invicem, que multifaria videtur, cum alia 
rutila, alia plumbea, alia candida, alia splendida, alia 
nebulosa manifesto et constanter cernantur, ad sep- 
timam queestionem intelligimus referri. Altera 
questio ea est, An astra sint veri ignes? que tamen 
queestio desiderat prudentiam quandam intelligendi. 
Aliud est enim dicere, astra esse veros ignes; aliud, 
astra (sint licet veri ignes) cunctas exercere vires, 
atque easdem edere actiones, quas ignis communis. 
Neque propterea ad ignem aliquem notionalem aut 
phantasticum deveniendum est, qui nomen ignis 
retineat, proprietates abneget. Nam et noster ignis, 
si in tali quanto quale est quantum astri, in ethere 
collocaretur, differentes daturus fuerit operationes ab 
iis, que reperiuntur hic apud nos; cum entia longe 
diversas nansiscantur virtutes, et ex quanto suo et 

ex consitu sive collocatione sua. Etenim masse ma- 
jores, hoc est, corpora connaturalia, que congregan- 
tur in tali quanto, quod habeat analogiam ad sum- 
mam universi, induunt virtutes cosmicas, que in 
portionibus suis nullatenus reperiuntur. Nam ocea- 
nus, qui est aquarum congregatio maxima, fluit et 
refluit; at stagna et lacus, minime. Similiter uni- 
versa terra pendet, portio terre cadit. Collocatio 
autem entis plurimi ad omnia momenti est et in por- 
tionibus majoribus et minoribus, propter contigua et 
adjacentia, vel amica vel inimica, At multo majorem 
etiam evenire necesse est actionum diversitatem inter 
ignem astrorum et nostrum, quia non tantum in 
quanto et collocatione, sed etiam in substantia, ali- 
quatenus varietur. Ignis enim astrorum purus, 
integer, et nativus; at ignis noster degener, qui 
tanquam Vulcanus in terram dejectus ex casu clau- 
dicat. Si quis enim advertat, habemus ignem apud 
nos extra locum suum, trepidum, contrariis circum- 
fusum, indigum, et stipem alimenti, ut conservetur, 
emendicantem, et fugientem. At in celo existit 
ignis vere locatus, ab impetu alicujus contrarii dis- 
junctus, constans ex se, et similibus conservatus, et 
proprias operationes libere et absque molestia pera- 
gens. Itaque nihil opus fuit Patritio, ut formam 
flamme pyramidalem, qualis apud nos invenitur, sal- 
varet, comminisci superiorem partem astri, que 
versus zethera vertitur, posse esse pyramidalem, licet 
inferior pars, que a nobis conspicitur, sit globosa. 
Nam pyramis illa flamme per accidens est ex coac- 
tione et constrictione aéris, siquidem flamma circa 
VOL. ll. E 

fomitem suum plenior, ab inimicitia aéris sensim con- 
stringitur et effingitur in formam pyramidis. Itaque 
in flamma, basis flamme lata est, vertex acutus; in 
fumo, contra, inferius acutum, vertex latus, et tan- 
quam pyramis inversa; quia aér fumum recipit, 
flammam comprimit. Quare consentaneum est flam- 
mam apud nos esse pyramidalem, in ccelo globosam. 
Similiter et flamma apud nos corpus momentaneum 
est, in ethere permanens et durabilis. . Attamen et 
apud nos flamma et ipsa manere possit in forma 
sua et subsistere, nisi a circumfusis perderetur, 
quod manifestissimum est in flammis majoribus. 
Omnis enim portio flamme, in medio flamme sita, et 
flamma undique circumdata, non perit, sed eadem 
numero manet inexstincta, et coelum rapide petens; 
at in lateribus laboratur atque abinde orditur ex- 
stinctio. Cujus rei modus (flamme interioris scilicet 
permanentia in figura globosa, et flamme exterioris 
vanescentia et pyramis) in flammis bicoloribus expe- 
rimento demonstrari possit. Quinetiam de ipso 
ardore flamme inter ceelestem et nostram plurimum 
variari potest. Nam flamma ceelestis libenter et 
placide explicatur, tanquam in suo, at nostra tan- 
quam in alieno compingitur et ardet et furit. Om- 
nis etiam ignis constipatus, et incarceratus, fit arden- 
tior. Enimvero et radii flamme ceelestis postquam 
ad corpora densiora et magis obstinata pervenerint, 
et ipsi lenitatem suam deponunt, et fiunt magis 
adurentes. Itaque non debuit Aristoteles conflagra- 
tionem Heracliti orbi suo metuere, licet astra veros 
ignes statuisset. Poterit igitur ista questio recipi 

secundum hanc explicationem. Sequitur altera 
questio, An astra alantur, atque etiam an augean- 
tur, minuantur, generentur, exstinguantur ? Atque 
certe ex veteribus aliquis observatione quadam ple- 
beia ali astra putavit, instar ignis, atque aquas et 
oceanum et humiditatem terre depascere, atque ex 
vaporibus et halitibus reparari. Que certe opinio 
non videtur digna esse, ut questioni materiam sub- 
ministret. Nam et vapores hujusmodi longe citra 
astrorum altitudines deficiunt ; neque illorum tanta 
est copia, ut et aquis et terre per pluvias et rores 
reparandis, atque insuper tot et tantis globis cceles-_ 
tibus reficiendis sufficere ullo modo queant; preser- 
tim cum manifestum sit terram et oceanum humore 
evidenter per multa jam secula non decrescere, ut 
tantundem reponi videatur, quantum exsorbetur. 
Neque etiam ratio alimenti astris tanquam igni nos- 
tro competit. Ubi enim aliquid deperit et decedit, 
ibi etiam reponitur quippiam et assimilatur. Quod 
genus assimilationis ex tartarismis est, et ex contra- 
riorum aut dissimilium circumfusione ortum ducit. 
At in astrorum mole similari et interiore nil tale 
evenit, non magis quam in visceribus terre, que nec 
ipsa aluntur, sed substantiam suam servant secun- 
dum identitatem, non secundum assimilationem. 
Attamen de extimis oris corporum sidereorum recte 
datur questio, Utrum ea uno eodemque tenore ma- 
neant, aut athera circumfusum depredentur, atque 
etiam inficiant 2? Quare eo sensu de ulimoniis astro- 
rum etiam queri poterit. De augmentis vero et di- 
minutionibus astrorum in toto suo, recte adjungitur 

questio ; licet rara admodum fuerint phenomena, 
que illi dubitationi occasionem prebere possint. Pri- 
mo enim exemplum nullum, neque simile aliquid 
inter ea, que apud nos reperiuntur, huic questioni 
patrocinantur ; cum globus noster terre et aquarum 
non videatur suscipere, secundum totum suum, aug- 
mentationem aut diminutionem evidentem aut insig- 
nem; sed molem suam et quantum suum servare. 
At stella apparent ad aspectum nostrum interdum 
majore, interdum minore corpore. Verum est, sed 
illa majoritas et minoritas stelle vel ad longinquita- 
tem et ad vicinitatem refertur, ut in apogeis et peri- 
geis planetarum, vel ad constitutionem medil. Que 
vero fit ex constitutione medii facile dignoscitur, 
quod non alicui certe stella, sed omnibus ex equo 
apparentiam mutet, ut fit noctibus htemalibus, gelu 
‘intensiore, quando stelle aucte videntur magnitu- 
dine, quia vapores et parcius surgunt et fortius ex- 
primuntur, et universum corpus aéris nonnihil con- 
densatur, et vergit ad aqueum sive crystallinum, quod 
species exhibet majores. Quod si forte fuerit aliqua 
particularis interpositio vaporum inter aspectum nos- 
trum et astrum certum, que speciem astri ampliet 
(quod in sole et luna frequenter et manifesto fit, et 
in reliquis accidere potest), ea apparentia nec ipsa 
fallere potest, quia mutatio illa magnitudinis non 
durat, neque sequitur astrum, nec cum corpore ejus 
movetur, verum astrum ab ea cito liberatur, et soli- 
tam recuperat speciem. Verumtamen quamvis ista 
ita se habeant, tamen cum et olim temporibus priscis 
atque etiam etate nostra, celebri et magno specta- 

culo, magna novatio facta fuerit in stella Veneris et 
magnitudine et colore, atque etiam figura; cumque 
mutatio, que astrum aliquod certum perpetuo et 
constanter sequitur, et cum corpore ejus circumvolvi 
cernitur, necessario statui debeat in astro ipso, et non 
in medio; cumque ex observationum neglectu multa, | 
que in ceelo fiunt conspicua, pretereantur ct nobis 
pereant ; istam partem questionis none recte ad- 
mitti censemus. Ejusdem generis est altera pars 
questionis, Utrum astra per longos seculorum cir- 
cuitus nascantur et dissipentur ? nisi quod major sup- 
petat phenomenorum ubertas, que hance questionem 
provocat, quam illam de augmentis; sed tamen in 
uno genere tantum. Nam quoad veteres stellas, 
omni seculorum memoria, nec alicujus earum ortus 
primus notatus est (exceptis iis quae Arcades de Luna 
olim fabulati sunt), nec aliqua ex lis desideratur. 
Earum vero, que cometz habite sunt, sed forma et 
motu stellari, et prorsus veluti stella nove, et appa- 
ritiones vidimus, atque etiam ab antiquis accepimus, 
et disparitiones, dum aliis hominibus tanquam con- 
sumtze visee sunt, aliis tanquam assumtz (utpote que 
ad nos devecte tanquam in perigeis, postea ad subli- 
miora remearunt), aliis vero tanquam rarescentes ex- 
istimatee sunt atque in ethera soluta. Verum unt- 
versam istam questionem de stellis novis ad eum lo- 
cum rejicimus, ubi de Cometis dicemus. Superest 
questio altera, de Galaxia videlicet, An Galaxia sit 
glomeratio astrorum minimorum, aut corpus continu- 
-atum, et pars etheris, media natura inter etheream 
et sideream ? Nam opinio illa de exhalationibus jam- 

diu exhalavit, non sine nota ingenii Aristotelis, qui 
tale aliquid confingere ausus est, rei tam constanti 
et fixze imponendo naturam transitoriam et variam. 
Quin et finis etiam hujus questionis, prout a nobis 
proponitur, adesse jam videtur, si iis credimus que 
Galileus tradidit, qui confusam illam lucis speciem 
in astra numerata et locata digessit. Nam quod Ga- 
laxia non tollit aspectum astrorum, que intra ipsam 
inveniuntur, illud certe litem non dirimit, nec rem 
inclinat in alterutram partem ; id tantummodo for- 
tasse abnegat, non collocari Galaxiam inferius ethere 
stellato. Hoc enim si foret, atque insuper corpus 
illud continuatum Galaxie aliquam haberet profun- 
ditatem, aspectum nostrum interceptum iri consenta- 
neum esset. Si vero pari collocetur altitudine cum 
stellis qua per eam conspiciuntur, nil obstat quin 
stelle spargi possint in ipsa Galaxia, non minus quam 
in reliquo zthere. Itaque et istam queestionem recipi- 
mus. Atque hz sex queestiones pertinent ad substan- 
tiam coelestium ; qualis scilicet sit substantia cceli in 
genere, et qualis ztheris interstellaris, et qualis Ga- 
laxize, et qualis astrorum ipsorum, sive conferantur 
ad invicem, sive ad ignem nostrum, sive ad corpus 
proprium. At de numero, magnitudine, figura, et 
distantia astrorum, preeter phenomena ipsa et ques- 
tiones historicas de quibus postea dicetur, problemata 
philosophica fere simplicia sunt. De numero scilicet 
sequitur queestio altera, An is sit numerus astrorum 
qui videtur, quique Hipparchi diligentia notatus et 
descriptus est, et in globi ccelestis modulum conclu- 
sus ? Nam et satis frigida est ratio ea, que redditur, 

innumere illius multitudinis stellarum occultarum et 
tanquam invisibilium, que noctibus serenis preeser-. 
tim per hiemem conspici solet ; ut ille apparentie 
scilicet sint non stelle minores, sed radiationes tan- 
tum, et micationes, et tanquam spicula stellarum cog- 
nitarum ; et nova jam censa sunt plebeculz ccelestis 
capita a Galileo, non solum in illa turma, que Ga- 
laxize nomine insignitur, verum etiam inter stationes 
ipsas et ordines planetarum. Stelle autem invisi- 
biles fiunt, aut propter corporis parvitatem, aut prop- 
ter opacitatem (nam tenuitatis nomen non admodum 
approbamus, cum flamma pura sit corpus eximiz te- 
nuitatis), aut propter elongationem et distantiam. 
De auctario autem numeri astrorum per generatio- 
nem stellarum novarum, questionem, ut prius, ad 
locum de Cometis rejicimus. Quod vero ad magni- 
tudinem astrorum attinet, ea que est secundum ap- 
parentiam magnitudo pertinet ad phenomena, vera 
autem ad inquisitionem philosophicam, solo illo con- 
tenta problemate duodecimo: Que sit vera magni- 
tudo cujusque astri, vel mensurata, vel saltem col- 
lata? facilius enim est inventu et demonstratu, glo- 
bum lune esse globo terre minorem, quam globum 
lune in ambitu millia passuum continere. Itaque 
tentandumet contendendum, ut exacte magnitudines 
inveniantur ; ille siminus haberi possint, utendum com- 
paratis. Capiuntur autem atque concluduntur 
magnitudines verze, vel ab eclipsibus et umbris, vel 
ab extensionibus tam luminis quam aliarum virtutum, 
-quas corpora queque pro ratione magnitudinis longius 
-aut propius ejaculantur et diffundunt; vel postremo 

per symmetriam universi, que portiones corporum 
connaturalium ex necessitate quadam temperat et 
terminat. Minime vero standum iis que ab astro- 
nomis de veris magnitudinibus astrorum tradita sunt 
(licet videatur esse res magne et accurate sub- 
tilitatis) satis licenter et incaute; sed exquirende 
(si qua se ostendunt) probationes magis fide et 
sincere. Magnitudo vero et distantia astrorum se 
invicem indicant ex rationibus opticis ; que tamen et 
ipse excuti debent. Ista autem de vera magnitudine 
astrorum questio numero duodecima est; sequitur 
questio altera de figura, An astra sint globi? hoc est, 
coacervationes materie in figura solida rotunda. Vi- 
dentur autem ad apparentiam tres se ostendere figura 
astrorum, globosa et crinita, ut sol; globosa et an- 
gulata, ut stelle (crines:vero et anguli ad aspectum 
tantum referuntur, forma globosa tantum ad sub- 
stantiam); globosa simpliciter, ut luna. Neque enim 
conspicitur stella oblonga, aut triangularis, aut qua- 
drata, aut alterius figure. Atque secundum naturam 
videtur ut massze rerum majores, ad conservationem 
sul et veriorem unionem, se congregent in globos. 
Decima-quarta questio pertinet ad distantiam; Que 
sit vera distantia alicujus stelle in profundo cceli? 
Nam distantiz planetarum, tam ad invicem quam cum 
stellis fixis laterales sive per ambitum cceli, reguntur 
a motibus earum. Quemadmodum autem superius 
de magnitudine astrorum diximus, si exacta mag- 
nitudo et plane mensurata haberi non possit, utendum 
esse magnitudine comparata, idem de distantiis pre- 
cipimus ; ut si exacte capi distantia non possit, exem- 

pli gratia a terra ad Saturnum, vel ad Jovem, tamen 
ponatur in certo Saturnum esse Jove sublimiorem. 
Neque enim systema cceli quoad interius, scilicet ordo 
planetarum quoad altitudines, omnino sine contro- 
versia est, neque que nunc obtinuerunt, olim credita 
sunt. Atque etiam adhuc lis pendet de Mercurio et 
Venere, utra sit sublimior. Inveniuntur autem dis- 
tantiz aut ex parallaxibus, aut ex eclipsibus, aut ex 
rationibus motuum, aut ex apparentiis diversis mag- 
nitudinum. Etiam alia auxilia huic rei comparanda 
sunt, que humana queat industria comminisci. Pra- 
terea crassitudines sivé profunditates spherarum per- 
tinent etiam ad distantias. 

Cum vero tanta reperiantur undequaque incommoda, 
satis habendum si asseratur quippiam, quod minus 
durum sit. Constituemus itaque et nos Thema 
Universi, pro modo Historie, que nobis hactenus 
cognita est, omnia integra servantes judicio nostro, 
postquam Historia, et per Historiam Philosophia 
nostra Inductiva magis adulta sit. Proponemus 
autem primo quedam de materia ccelestium, unde 
motus et constructio ipsorum melius intelligi possit, 
postea de motu ipso (quod nunc precipue agitur) 
que cogitata et visa nobis sunt proferemus. Videtur 
itaque natura rerum in dispertitione materia, dis- 
clusisse tenuia a crassis, atque globum terre crassis, 
omnia vero, ab ipsa superficie terre et aquarum ad 
ultima cceli usque, tenuibus sive pneumaticis assig- 
nasse, tanquam geminis rerum classibus primariis, - 
non equis scilicet sed convenientibus portionibus. 
Neque vero vel aqua in nubibus herens, vel ventus 
in terra conclusus, naturalem et propriam rerum col- 
locationem confundit. Heec vero differentia tenuis 
vel pneumatici, et crassi vel tangibilis, omnino pri- 
mordialis est, et ea qua maxime utitur systema 
universi. Sumpta autem est ex rerum conditione om- 
nium simplicissima, hoc est copia et paucitate ma- 

teria pro exporrectione sua. Pneumatica vero que 
hic apud nos inveniuntur (de iis loquimur que sim- 
plicia et perfecta existunt, non composita et imper- 
fecte mista) sunt plane illa duo corpora aér et flam- 
ma. Ka vero ut corpora plane heterogenea ponenda 
sunt, non ut vulgo putatur, quod flamma nil aliud sit 
quam aérincensus. His vero respondent in superio- 
ribus natura ztherea et siderea, sicut et inferiori- 
bus aqua et oleum, et magis in profundo mercurius 
et sulphur, et generaliter corpora cruda et pinguia, 
vel aliter corpora flammam exhorrentia et concipientia 
(sales vero composite nature sunt ex partibus crudis 
simul et inflammabilibus). Ista vero due magne 
rerum familiz aérea et flammea, videndum quo 
foedere universi partem longe maximam occupa- 
verint, et quas partes habeant in systemate. In 
aere terre proximo flamma vivit tantum vitam mo- 
mentaneam, et affatim perit. Postquam autem aér 
coeperit esse ab effluviis terre defecatior et bene at- 
tenuatus, natura flamme per varios casus tentat et 
experitur in aére consistere, et quandoque acquirit 
durationem nonnullam, non ex successione ut apud 
nos, sed in identitate; quod in aliquibus cometis 
humilioribus ad tempus obtinet, que sunt mediz 
fere nature inter flammam successivam et con- 
sistentem; non tamen figitur aut constat flammea 
natura, antequam perventum fuerit ad corpus lune. 
Eo loco flamma exstinguibile illud deponit, et se 
tuetur utcunque ; sed tamen infirma et sine vigore 
est ejusmodi flamma, et parum habens radiationis, 
nec propria natura vivida, nec a contraria natura 


60 THEMA CQ:LI. 


admodum excitata. Etiam integra non est, sed ex 
compositione cum substantia etherea (qualis ibi in- 
venitur) maculosa et interpolata. Neque in regione 
Mercurii admodum feliciter collocata est flamma, 
cum ex coadunatione sua parvum tantummodo pla- 
netam conficere potis sit, eumque cum magna et 
perturbata varietate et fluctu motuum, tanquam 
ignem fatuum, laborantem et conflictantem, nec se 
a solis preesidiis nisi per parva spatia disjungi susti- 
nentem. Atque postquam ad regionem Veneris est 
ventum, incipit roborari flammea natura et clares- 
cere, et in globum bene amplum congregari; qui 
tamen et ipse famulatur soli, et longius ab eo rece- 
dere exhorret. In solis autem regione tanquam in 
solio collocatur flamma; media inter flammas plane- 
tarum, fortior etiam et vibrantior quam flamme 
fixarum propter majorem antiperistasin, et intensissi- 
mam unionem. At flamma in regione Martis etiam 
robusta cernitur, solis vicinitatem rutilatione refe- 
rens, sed jam sui juris, et que per integrum ceell 
diametrum se a sole disjungi patiatur. In regione 
autem Jovis flamma contentionem paulatim depo- 
nens, magis placida videtur et candida, non tam 
ex natura propria (ut stella Veneris, quippe arden- 
tior), sed ex natura circumfusa minus irritata et 
exasperata ; in qua regione verisimile est illud, quod 
reperit Galilaus, ccelum incipere stellescere, licet per 
stellas parvitate sua invisibiles. In Saturni autem 
regione rursus natura flamme videtur nonnihil Jan- 
guescere et hebescere; utpote et a solis auxiliis 
longius remota, et a ccelo stellato in proximo ex- 

hausta. Postremo flammea etsidereanatura, etheresz 
nature victrix, coelum dat stellatum, ex natura 
etherea et siderea (quemadmodum globus terre ex 
continenti et aquis) varie sparsis conflatum, versa 
tamen et subacta atque adeo assimulata substantia 
zetherea, ut sideree sit prorsus patiens et subserviens. 
Itaque tres reperiuntur a terra ad fastigia coeli regi- 
ones generales, et tria tanquam tabulata, quoad 
naturam flammeam. Regio exstinctionis flamme ; 
“regio coadunationis flamme; et regio dispersionis 
flammee. Atque de contiguo et continuo argutari 
in corporibus mollibus et fluoribus, plebeium omnino 
foret. [llud tamen intelligendum, consuesse natu- 
ram ad spatia quedam per gradus, deinde subito per 
saltus procedere, atque hujusmodi processum alter- 
nare; aliter nulla posset fieri fabrica, si per gradus 
insensibiles perpetuo procederetur. Quantus enim 
saltus (quoad explicationem materiz) a terra et 
aqua ad aérem vel maxime crassum et nebulosum? 
Atque heec tamen natura tam distantia corpora loco 
et superficie conjunguntur, sine medio aut intervallo. 
Nec minor saltus (quoad naturam substantialem) a 
regione aéris ad regionem lune, ingens similiter a 
colo lune ad ccelum stellatum. Itaque si quis 
continuum et contiguum acceperit, non ex modo 
nexus, sed ex diversitate corporum connexorum, 
tres ill, quas diximus, regiones in limitibus suis pro 
contiguis tantum haberi queant. Jam vero videndum 
liquido et perspicue, hec nostra de substantiis sys- 
tematis theoria, que et qualia neget, et que et 
qualia affirmet, ut facilius teneri vel destrui possit. 


62 THEMA CCLI. 


Negat illud vulgatum, flammam esse aérem incen- 
sum ; affirmando corpora illa duo aérem et flammam 
plane esse heterogenea, instar aque et olei, sul- 
phuris et mercurii. Negat vacuum illud coacerva- 
tum Gilberti inter globos sparsos, sed spatia vel 
aérea vel flammea natura repleri. Negat lunam 
esse corpus aqueum, vel densum vel solidum, sed ex 
natura flammea licet lenta et enervi, primum scilicet 
rudimentum et sedimentum ultimum flamme ce- 
lestis; cum flamma (secundum densitatem), non 
minus quam aer et liquores, innumeros recipiat gra- 
dus. Affirmat, flammam vere et libenter locatam 
figi et constare, non minus quam aérem vel aquam, 
nec esse rem momentaneam et successivam tantum 
in mole sua, per renovationem et alimentum, ut hic 
fit apud nos. Affirmat flammam habere naturam 
coitivam vel congregativam in globos, quemadmodum 
natura terrea, minime similem aéri et aque, que 
congregantur in orbibus et interstitiis globorum, sed 
nusquam in globos integros. Affirmat, eandem natu- 
ram flammeam in loco proprio (id est ccelo stellato) 
spargi glomerationibus infinitis, ita tamen ut non 
exuatur dualitas illa, zetheris et sideris, nec continue- 
tur flamma in empyreum integrum.  Affirmat, 
sidera veras flammas esse, sed actiones flamme in 
ceelestibus neutiquam trahendas ad actiones flamme 
nostra, quarum plereeque per accidens tantum per- 
funguntur. Affirmat, etherem interstellarem et 
sidera habere rationes ad invicem aéris et flamme, 
sed sublimatas et rectificatas. Atque de substan- 
tia Thematis sive Systematis Universi, hujusmodi 

quedam occurrunt. Nunc de motibus ccelesti- 
um dicendum, cujus gratia hzec adduximus. 
Consentaneum videtur ut quies non tollatur e na- 
tura, secundum aliquod totum (nam de particulis 
nunc non est sermo). Hoc (missis argutiis dialecticis 
et mathematicis) ex eo maxime liquet, quod incita- 
tiones et celeritates motuum ccelestium remittant 
se per gradus, ut desitura in aliquod immobile, et 
quod etiam ccelestia participant ex quiete secundum 
polos; et quod si tollatur immobile, dissolvitur et 
spargitur systema. Quod si sit coacervatio quedam 
et massa nature immobiles, non videtur ulterius 
querendum, quin ea sit globus terra. Compactio 
enim densa et arctata materiz inducit dispositionem 
erga motum torpescentem et aversam; quemad- 
modumcontraexplicatiolaxa, promptam vel habilem. 
Neque male introducta est a Telesio (qui instaura- 
vit philosophiam Parmenidis, et disputationes in 
libro de primo frigido) in naturam, non certe co-és- 
sentialitas et conjugatio (quod ille vult), sed tamen 
affinitas et conspiratio; videlicet ex altera parte, 
calidi, lucidi, tenuis et mobilis, et ex parte opposita, 
frigidi, opaci, densi, et immobilis; ponendo sedem 
primz conspirationis in ccelo, secunde in terra. 
Quod si ponatur quies et immobile, videtur etiam 
-poni debere motus absque termino et summe mo- 
bile, maxime in naturis oppositis. Is motus est fere 
rotationis, qualis invenitur in genere in ccelestibus. 
Agitatio enim in circulo terminum non habet, et 
videtur manare ex appetitu corporis, quod movet 
solummodo ut moveat, et se sequatur, et proprios 

petat amplexus, et naturam suam excitet, eaque 
fruatur, et propriam operationem exerceat; cum 
contra, latio in recta, itineraria videatur, et movere 
ad terminum cessationis, sive quietis, et ut aliquid 
assequatur, et dein motum suum deponat. Itaque 
de motu isto rotationis, qui est motus verus et pe- 
rennis, et ccelestibus vulgo putatur proprius, viden- 
dum quomodo se expediat, et quo moderamine se 
incitet, et franet, et qualia omnino patiatur. Que 
dum explicamus, formositatem illam mathematicam 
(ut motus reducantur ad circulos perfectos, sive 
eccentriccs, sive concentricos), et magniloquium illud 
(quod terra sit respectu cceli instar puncti, non in- 
star quanti), et complura alia astronomorum inventa 
commentitia, ad calculos et tabulas relegabimus. 
At primo motus ccelestium dividemus ; alii cosmici 
sunt, alii ad invicem. Eos dicimus cosmicos, quos 
ccelestia ex consensu non ccelestium tantum, sed 
universitatis rerum nanciscuntur. Eos ad invicem, 
in quibus alia corpora ccelestia ex aliis pendent. 
Atque vera et necessaria est ista divisio. Terra 
itaque stante (id enim nunc nobis videtur verius), 
manifestum est ccelum motu diurno circumferri, 
cujus motus mensura est spatium viginti quatuor 
horarum vel circiter ; consequentia autem ab oriente 
in occidentem ; conversio super puncta certa (quos 
polos vocant) australe et boreale. Etenim non 
jactantur cceli super polos mobiles, nec rursus alia 
sunt. puncta quam quz diximus. Atque hic motus 
vere videtur cosmicus, atque ideo unicus, nisi qua- 
tenus recipit et decrementa et declinationes, se- 

cundum que decrementa et declinationes trans- 
verberat motus iste universum rerum nobilium, et 
permeat a ccelo stellato usque ad viscera et interiora 
terrze; non raptu aliquo prehensivo, aut vexativo, 
sed consensu perpetuo. Atque iste motus in ccelo 
stellato perfectus est et integer, tam mensura justa 
temporis quam restitutione plena loci. Quanto autem 
deceditur e sublimi, tanto iste motus imperfectior 
est, respectu tarditatis, et respectu etiam aberratio- 
nis a motu circulari. Ac primo de tarditate dicen- 
dum separatim. Affirmamus Saturnum motu diurno 
tardius moveri, quam ut circumferatur aut restitua- 
tur ad idem punctum intra viginti quatuor horas, 
sed cceluin stellatum incitatius ferri, et pravertere 
Saturnum eo excessu, qui intra tot dies, quot annos 
conficiunt triginta, universo coeli ambitui respondeat. 
Similiter de reliquis planetis dicendum, pro diversi- 
tate periodorum cujusque planet; adeo ut motus 
diurnus cceli stellati (in ipsa periodo, absque re- 
spectu ad magnitudinem circuli) sit fere per horam 
unam velocior, quam motus diurnus lune. Si enim 
luna cursum suum 24. diebus posset expedire, tum 
excessus ille, hore integre foret. Itaque motus 
decantatus adversitatis et renitentize ab occidente 
in orientem, qui attribuitur planetis tanquam _pro- 
prius, verus non est, sed tantum per apparentiam, 
ex precursione celi stellati occidentem versus, et 
relictione a tergo planetarum versus orientem. Quo 
posito, manifestum est velocitatem istius motus 
cosmici, ordine non perturbato, descendendo decres- 
cere, ut quo propius quique planeta appropinquet 
VOL. 11. F 

ad terram, eo tardius moveat; cum recepta opinio 
ordinem perturbet et invertat; et motum proprium 
tribuendo planetis, in illud absurdum incidat, ut 
planetze, quo propinquiores sint ad terram (que 
est sedes nature immobilis) eo velocius moveri po- 
nantur, id quod per remissionem violentie primi 
mobilis, astronomi excusare nugatorie, et infeliciter 
conantur. Quod si cui mirum videatur, tantis spatiis, 
quanta sunt a celo stellato ad lunam, motum 
istum tam parvis partibus, minus scilicet hora una, 
quee est motus diurni pars 24° decrescere; succurrit 
illud, quod singuli planete minores circulos, quo 
terre propiores sint, conficiant, et breviore ambitu 
rotent ; ut, addito decremento magnitudinis circuli 
ad decrementum temporis sive periodi, motus iste 
insigniter decrescere cernatur. Atque hactenus de 
velocitate seorsim locuti sumus, perinde ac si pla- 
nete (positi exempli gratia, sub equinoctio, aut 
aliquo ex parallelis) anteverterentur tantum a celo 
stellato, et ab invicem, sed tamen sub eodem illo cir- 
culo. Hec enim simplex foret relictio absque obli- 
quitate. At manifestum est, planetas non solum 
impari gradu contendere, sed nec ad idem punctum 
circuli reverti, verum deflectere versus austrum et 
boream, cujus deflexionis limites sunt tropici; que 
deflexio nobis Circulum Obliquum, et Diversam 
Politatem ejus progenuit ; quemadmodum illa cele- 
ritatis inaequalitas motum illum renitentia, Neque 
vero hoc etiam commento nature rerum opus est, 
cum recipiendo lineas spirales (id quod proxime ac- 
cedit ad sensum et factum) res transigatur, et ista 

salventur. Atque (quod caput rei est) spire ista 
nil aliud sunt, quam defectiones a motu circulari 
perfecto, cujus planete sunt impatientes. Prout enim 
substantie degenerant puritate, et explicatione, ita 
degenerant et motus. Evenit autem, quemadmodum 
in celeritate, sublimiores planete feruntur velocius, 
humiliores tardius; ita etiam ut sublimiores planete 
propiores conficiant spiras, queque circulos propius 
referant; humiliores vero, spiras magis disjunctas et 
hiantes. Deceditur enim perpetuo descendendo 
magis ac magis, et a flore illo velocitatis, et a per- 
fectione motus circularis, ordine nusquam perturbato. 
In eo tamen planetz conspirant (utpote corpora mul- 
tum retinentia naturze communis, licet aliter differen- 
tia) ut habeant eosdem limites deflexionis. Neque enim 
Saturnus intra tropicos remeat, neque Luna extra 
Tropicos exspatiatur (et tamen de exspatiatione stelle 
Veneris non negligendum quod ad aliquibus traditum 
et notatum est), sed universi planetz sive sublimiores 
sive humiltores, postquam ad tropicos perventum est, 
se vertunt et retexunt, pertzsi minoris spiree, qualis 
subeunda foret, si polis magis appropinquarent ; eam- 
que jacturam motus,veluti destructionem nature sue, 
exhorrentes. Utcunque enim in ccelo stellato et 
stelle prope polos, et stelle circa equinoctium, or- 
dines et stationes suas servant, aliz ab aliis in ordi- 
nem redacte, summa et equabili constantia; planetze 
nihilominus videntur esse hujusmodi mixte nature, 
ut nec breviorem gyrum omnino, nec ampli- 
orem libenter ferant. Atque ista videntur nobis 
paulo meliora circa motus ceelestes, quam raptus et 

motuum repugnantia, et diversa politas zodiaci, et 
inversus ordo celeritatis, et hujusmodi, que nullo 
modo cum natura rerum conveniunt, licet pacem 
qualem qualem colant cum calculis. Neque ista non 
viderunt astronomi prestantiores, sed arti sue in- 
tenti, et circa perfectos circulos inepti, et subtilitates 
captantes, et philosophiz malum morigeri, naturam 
sequi contempserunt. Verum istud sapientium ar- 
bitrium imperiosum in naturam, est ipsa vulgi sim- 
plicitate et credulitate deterius; si quis manifesta, 
quia sunt manifesta fastidit. Et tamen ingens est 
illud malum, et latissime patet ; ut ingenium huma- 
num, cum par rebus esse non possit, supra res esse 
malit. Jam vero inquirendum utrum motus iste 
unicus et simplex, in circulo et spira, ab oriente in 
occidentem, super polos certos australem et borea- 
lem, desinat et terminetur cum ccelo, an etiam 
deducatur ad inferiora. Neque enim liberum erit 
hujusmodi placita confingere hic in proximo, qualia 
supponunt in coelestibus. Itaque si in his regionibus 
quoque repcriatur ille motus, apparebit etiam in 
coelo cum talem esse secundum naturam communem 
sive cosmicam, qualem nos illam experimur. Primo 
itaque plane constat, illum coeli terminis non conti- 
neril. Verum hujusce rei demonstrationes et eviden- 
tias in Anticipatione nostra de Fluxu et Refluxu 
Maris plene tractavimus; itaque ad illam homines 
rejicimus; et hoc veluti posito et concesso, ad reliquos 
motus coelestium pergemus. Eos autem non Cosmi- 
cos, sed ad invicem esse diximus. Quatuor sunt 
genera motuum in ceelestibus visibilium, preter eum 

quem diximus Cosmicum, qui est motus diurnus per 
spiras intra tropicos. Aut enim attolluntur stella 
altius, et rursus demittuntur humilius, ut sint longius 
et propius a terra: aut flectunt se et sinuant per 
latitudinem zodiaci, excurrendo magis ad austrum, 
aut magis ad boream, atque efficiendo eos, quos vo- 
cant, Dracones: aut incitatione atque etiam conse- 
cutione motus (hee enim duo conjungimus) variant, 
gradiendo aliquando celerius, aliquando tardius, ali- 
quando in progressu, aliquando in regressu, aliquan-_ 
do etiam stando et morando; aut ad distantiam 
aliquam a sole magis aut minus alligantur, et circum- 
scribuntur. Horum causas et naturas reddemus 
tantum in genere et per capita; id enim hoc loco 
nostrum postulat institutum. Verum ad hoc ut 


‘viam premuniamus et aperiamus, dicendum aperte 


quid sentiamus de quibusdam tam _placitis philosophi- 
cis quam hypothesibus astronomicis, et de observa- 
tionibus etiam astronomorum per varia secula, ex 
quibus artem suam instaurant ; que omnia videntur 
nobis esse erroris et confusionis plena. Sunt itaque 
axiomata, sive potius placita nonnulla, que a_philo- 
sophis accepta, et in astronomiam translata, et male 
credita, artem corruperunt. Simplex autem erit 
rejectio et judicium nostrum ; neque enim tempus 
refutationibus terere convenit. Horum primum est, 
quod omnia supra lunam inclusive sint incorrupti- 
bilia, neque novas generationes aut mutatiunes ullo 
modo patiantur. De quo alibi dictum est, quod sit 
superstitio et vaniloquium. Verum ex hoc fonte 
illud ingens malum, quod ex omni anomalia novas 

atque, ut putant, emendatas confingant astronomi 
theorias, et rebus sepius tamquam fortuitis appli- 
cant causas eternas et invariabiles. Secundum est, 
quod ceelo (cum sit scilicet ex essentia quinta et minime 
elementari) non competant actiones ill turbulente, 
compressionis, relaxationis, repulsionis, cessionis et si- 
milium, que videntur progigni a mollitia quadam 
corporum et duritia, que habentur pro qualitatibus 
elementaribus. Hac vero assertio est abnegatio 
insolens et licentiosa rerum et sensus. Ubicunque 
enim corpus naturale positum sit, ibi est antitypia 
quoque, idque pro modo corporis. Ubicunque vero 
corpora naturalia, et motus localis, ibi vel repulsio, vel 
cessio, vel sectio ; hac enim que dicta sunt, compres- 
sio, relaxatio, repulsio, cessio, cum multis aliis, sunt 
passiones materi catholicee ubique locorum. Atta- 
men ex hoc fonte nobis emanavit illa multiplicatio 
circulorum perplexorum ad libitum, quos tamen vo- 
lunt ita et consignari inter se, et alios intra alios mo- 
veri et verti tanto levore et lubricitate, ut nulla 
nihilominus sit impeditio, nulla fluctuatio; que 
omnia phantastica plane sunt et rebus insultant. 
Tertium est, quod singulis corporibus naturalibus 
singuli competant motus proprii; et si plures inve- 
niantur motus, omnes, excepto uno, sint aliunde, et 
ex movente aliquo separato. Quo falsius quicquid 
nec excogitari potest, cum universa corpora ex mul- 
tiplici rerum consensu motibus etiam pluribus pra- 
dita sint, aliis dominantibus, aliis succumbentibus, 
aliis etiam latentibus nisi provocentur ; propril autem 
rerum motus nulli sint nisi mensuree exacte, et modi 

motuum communium. Atque hinc rursus nobis pro- 
diit primum mobile separatum, et cceli super ccelos 
et inedificationes nove continentur, ut motuum tam 
diversorum preestationibus sufficere possint. Quar- 
tum est, quod omnes motus ccelestium dispensentur 
per circulos perfectos ; quod onerosum valde est, et 
portenta illa eccentricorum et epicyclorum nobis 
peperit ; cum tamen, si naturam consuluissent, motus 
ordinatus et uniformis sit circuli perfecti; motus 
vero ordinatus, sed multiformis, qualis invenitur in 
coelestibus compluribus, sit aliarum linearum; meri- 
toque Gilbertus hec deridet, quod non verisimile sit 
naturam confinxisse rotas, que, exempli gratia, in 
circuitu contineant milliare unum aut alterum, ad 
hoe ut feratur pila palmaris. Tantule enim magni- 
tudinis videtur esse corpus planetz ad eos, quos ad 
deferendum illud fingunt, circulos. Quintum est, 
quod stelle sint partes orbis sul tanquam clavo 
fixe. Hoc vero evidentissime est commentum eo- 
rum, qui mathemata, non naturam tractant, atque 
motum corporum tantum stupide intuentes, substan- 
tiarum omnino obliviscuntur. Ista enim fixatio, 
particularis est affectus rerum compactarum et con- 
sistentium, que firmas habent prehensiones ob pres- 
suras partium. Inopinabile autem prorsus est si 
transferatur ad mollia vel liquida. Sextum est, quod 
stella sit densior pars orbis sui; ille vero neque 
partes sunt, neque densiores. Non enim homogenea 
sunt cum ethere, et gradu tantum, sed plane hetero- 
genea, et substantia differunt; atque ea quoque 
substantia quoad densitatem rarior est, et magis 

explicata quam etherea. Sunt et alia complura 
placita ejusdem vanitatis; sed hee ad id, quod 
agitur, sufficient. Atque hee de placitis philosophize 
circa ceelestia dicta sint. Quod vero ad hypotheses 
astronomorum attinet, inutilis fere est earum redar- 
gutio, que nec ipse pro veris asseruntur, et possint 
esse varie, et inter se contrarie, ut tamen phenomena 
zeque salvent, et concinnent. Itaque sit cautum, st 
placet, inter astronomiam et philosophiam, tanquam 
foedere convenienti et legitimo, ut scilicet astronomia 
prehabeat hypotheses, que maxime expedite sunt ad 
compendia computandi, philosophia eas, qua proxime 
accedunt ad veritatem nature, atque ut astronomiz 
hypotheses rei veritati non prejudicent, et philosophiz 
decreta talia sint, que sint super phenomena astro- 
nomie explicabilia. Atque de hypothesibus ita 
esto. At de observationibus astronomicis, que ac- 
cumulantur assidue, queque jugiter a coelo tanquam 
aquee scaturiunt, illud omnino homines monitos volu- 
mus; ne forte de illis verum sit, quod eleganter 
fingitur de musca A®sopi, que sedens super temonem 
currus Olympici; Quantum, inquit, pulverem ego 
excito ? Ita observatio aliqua pusilla, eaque quando- 
que instrumento, quandoque oculo, quandoque cal- 
culo titubans, queque possit esse propter veram 
aliquam in coelo mutationem, novos ccelos, et novas 
spheras, et circulos excitat. Neque hac eo dicimus, 
quod remitti debeat aliqua industria observationum 
et historize, quam omnibus modis acuendam et inten- 
dendam esse dicimus, sed tantummodo ut adhibeatur 
prudentia, et summa et sedata judicii maturitas, in 


THEMA CGLI. 7 


- abjiciendis aut mutandis hypothesibus. Itaque pate- 
facta jam via de motibus ipsis, dicemus pauca et in 
genere. Quatuor autem genera esse diximus motuum 
majorum in ccelestibus. Motum per profundum cceli 
attollentem et demittentem; motum per latitudinem 
zodiaci exspatiantem ad austrum et boream; motum 
per consequentiam zodiaci citum, tardum, progressi- 
vum, retrogradum, statarium ; et motum elongationis 
a sole. Neque objiciat quispiam, motum illum se- 
cundum latitudinis, sive draconum, potuisse referri 
ad motum illum magnum cosmicum, cum sit inclinatio 
alternans versus austrum et boream, quod et spire 
ille de tropico in tropicum similiter sunt, nisi quod 
ille motus sit tantum spiralis, iste vero etiam sinuosus 
et minoribus multo intervallis. _Neque enim hoc nos 
fugit. Sed plane non sinit constans et perpetuus 
motus solis in ecliptica absque latitudine et draconi- 
bus, qui tamen sol communicat cum ceteris planetis 
quoad spiras inter tropicos, nos in hac opinione ver- 
sari. Itaque alii fontes et hujus et reliquorum trium 
motuum querendi sunt. Atque hee sunt illa, que 
circa motus ccelestium nobis videntur minus habere 
incommodi. Videndum vero quid negent, et quid 
affirment. Negant terram rotare. Negant esse in 
coelestibus duos motus ab oriente in occidentem 
alterum; atque affirmant anteversionem et relicé 
tionem. Negant obliquum circulum et diversam 
politatem ejus; et affirmant spiras. Negant primum 
mobile separatum et raptum ; et affirmant consensum 
cosmicum tanquam commune vinculum systematis. 
Affirmant motum diurnum inveniri non in ccelo, sed 
et in aére, aquis, etiam extimis terre, quoad vertici- 

tatem. Affirmant consecutionem et volubilitatem 
illam cosmicam in fluidis, esse verticitatem et direc- 
tionem in consistentibus, usquequo perveniatur ad 
immobile sincerum. Negant stellas figi tanquam 
nodos in tabula. Negant eccentricos, epicyclos, et 
hujusmodi fabricas esse reales. Affiirmant motum 
magneticum sive congregativum vigere in astris, ex 
quo ignis ignem evocat et attollit. Affirmant in 
ceelis planetarum, corpora planetarum velocius mo- 
verl et rotare, quam reliquum cceli, in quo siti sunt, 
quod utique rotat, sed tardius. Affirmant ex ea in- 
equalitate fluctus, et undas, et reciprocationes 
ztheris planetarum, atque ex iis varios motus educi. 
Affirmant necessitatem in planetis volvendi celerius 
et tardius, prout locantur in ccelo sublimius aut 
humilius, idque ex consensu universi. Sed simul 
affirmant tedium preternaturalis incitationis in pla- 
netis, et majoris, et minoris circuli. Affirmant soli- 
sequium ex natura inopinosa in ignibus infirmioribus 
Veneris et Mercurii; cum etiam inventz sint a Gali- 
leo stellula errantes Jovis assecle. Ista autem nos 
tanquam in limine historiz naturalis et philosophiz 
stantes prospicimus, que quanto quis magis se im- 
merserit in historiam naturalem, tanto fortasse pro- 
babit magis. Attamen testamur iterum nos hic 
teneri nolle. In his enim, ut in aliis, certi viz 
nostre sumus, certi sedis nostre non sumus. Hee 
vero interfati sumus, ne quis existimet nos vacilla- 
tione judicii, aut inopia affirmandi negativas ques- 
tiones malle. Itaque tenebimus, quemadmodum 
ceelestia solent (quando de iis sermo sit), nobilem 
constantiam. 

ConrEMPLATIO de causis fluxus et refluxus maris, ab 
antiquis tentata, et deinde omissa, junioribus repetita, 
et tamen varietate opinionum magis labefactata quam 
discussa, vulgo levi conjectura refertur ad lunam, ob 
consensum nonnullum motus ejusdem cum motu 
lune. Attamen diligentius perscrutanti vestigia 
quaedam veritatis se ostendunt, que ad certiora dedu- 
cere possint. Itaque, ne confusius agatur, primo 
distinguendi sunt motus maris, qui licet satis incon- 
siderate multiplicentur a -nonnullis, inveniuntur 
revera tantum quinque; quorum unus tanquam 
anomalus est, reliqui constantes. Primus ponatur 
motus ille vagus et varius (quos appellant) curren- 
tium; secundus motus magnus oceani sexhorarius, 
per quem aque ad littora accedunt et recedunt 
alternatim bis in die, non exacte, sed cum differentia 
tali, que periodum constituat menstruam. Tertius 
motus ipse menstruus, qui nil aliud est quam res- 
titutio motus (ejus quem diximus) diurni ad eadem 
tempora; quartus motus semimenstruus, per quem 
fluxus habent incrementa in noviluniis et pleniluniis, 
magis quam in dimidiis; quintus motus semestris, 
per quem fluxus habent incrementa auctiora et 
insignia in equinoctiis. Atque de secundo illo motu 

magno oceani sexhorario sive diurno, nobis in pra- 
sentla sermo est precipue et ex intentione, de 
-reliquis solummodo in transitu, et quatenus faciant 
ad hujusce motus explicationem. Primo igitur quod 
ad motum currentium attinet, dubium non est quin 
pro eo ac aque vel ab angustiis premuntur, vel a 
liberis spatiis laxantur, vel in magis declivia festi- 
nant, ac veluti effunduntur, vel in eminentiora incur- 
runt ac inscendunt, vel fundo labuntur equabili; vel 
fundi sulcis et inzequalitatibus perturbantur, vel 
in alios currentes incidunt, atque cum illis se miscent 
et compatiuntur, vel etiam a ventis agitantur, pre- 
sertim anniversariis sive statariis, qui sub anni certas 
tempestates redeunt, aquas ex his et similibus causis 
impetus et gurgites suos variare, tam consecutione 
ipsius motus atque latione, quam velocitate sive 
mensura motus, atque inde constituere eos quos 
vocant currentes. Itaque in maribus tum profunditas 
fossee sive canalis, atque interposite voragines et 
rupes submarine; tum curvitates littorum, et ter- 
rarum prominentie, sinus, fauces, insule multis 
modis locate, et similia, plurima possunt; atque 
agunt prorsus aquas, earumque meatus et gurgites 


in omnes partes, et versus orientem, et versus Occi- 


dentem, austrum versus similiter et septentriones, 
atque quaquaversum, prout obices illi aut spatia 
libera et declivia sita sint et invicem configurentur. 
Segregetur igitur motus iste aquarum particularis, 
et quasi fortuitus, ne forte ille in inquisitione, quam 
prosequimur, obturbet. Neminem enim par est 
constituere et fundare abnegationem eorum, que 


ee 

mox dicentur de motibus oceani naturalibus et ca- 
tholicis, opponendo motum istum currentium, veluti 
cum thesibus illis minime convenientem. Sunt enim 
currentes mere compressiones aquarum, aut libera- 
tiones a compressione: suntque, ut dixiimus, parti- 
culares et respectivi, prout locantur aque et terre, 
aut etiam incumbunt venti. Atque hoc, quod dixi- 
mus, eo magis memoria tenendum est, atque dili- 
genter advertendum, quia motus ille universalis 
oceani, de quo nunc agitur, adeo mitis est et mollis, 
ut a compulsionibus currentium omnino dometur, et 
in ordinem redigatur, cedatque et ad eorum violen- 
tiam agatur et regatur. Id autem ita se habere ex 
eo perspicuum est vel maxime, quod motus simplex 
fluxus et refluxus maris in pelagi medio, presertim 
per maria lata et exporrecta, non sentiatur, sed ad 
littora tantum. Itaque nihil mirum si sub currenti- 
bus (utpote viribus inferior) lateat et quasi des- 
truatur, nisi quod ille ipse motus, ubi currentes 
secundi fuerint, eorum impetum nonnihil juvet 
atque incitet ; contra ubi adversi, modicum frenet. 
Misso igitur motu currentium, pergendum est 
ad motus illos quatuor constantes, sexhorarium, 
menstruum, semimenstruum, et semestrem, quorum 
solus sexhorarius videtur fluxus maris agere et 
clere, menstruus vero videtur tantummodo motum 
illum determinare et restituere, semimenstruus 
autem et semestris eundem augere et intendere. 
Ktenim fluxus et refluxus aquarum, qui littora maris 
ad certa spatia inundat et destituit, et horis variis 

variat, et vi ac copia aquarum, unde reliqui illi tres 
motus se dant conspiciendos. Itaque de illo ipso 
motu filuxus et refluxus sigillatim ac proprie (ut in- 
stituimus) videndum. Atque primo illud dari pror- 
sus necesse est, motum hunc, de quo inquirimus, 
unum ex duobus istis esse, vel motum sublationis et 
demissionis aquarum, vel motum progressus. Motum 
autem sublationis et demissionis talem esse intelligi- 
mus, qualis invenitur in aqua bullienti, que in cal- 
dario attollitur et rursum residet. At motum pro- 
gressus talem, qualis invenitur in aqua vecta in 
pelvi, que unum latus deserit, cum ad latus op- 
positum advolvitur. Quod vero motus iste neu- 
tiquam sit primi generis, occurrit illud imprimis, 
quod in diversis mundi partibus variant estus secun- 
dum tempora; ut fiant in aliquibus locis fluxus et 
augmenta aquarum, cum alibi sint ad eas horas 
refluxus et decrementa. Debuerant autem aque, si 
ille non progrederentur de loco in locum, sed ex 
profundo ebullirent, ibique simul se attollere, atque 
rursus simul se recipere. Videmus enim duos illos 
alios motus, semestrem et semimenstruum, per uni- 
versum orbem terrarum simul perfungi atque 
operari. Fluxus enim sub equinoctiis ubique au- 
gentur; non in aliis partibus sub eequinoctiis, in 
aliis sub tropicis; atque similis est ratio motus 
semimenstrui. Ubique enim terrarum invalescunt 
aque in noviluniis, nullibi in dimidiis. Itaque 
videntur revera aque in duobus illis motibus plane 
attolli et demitti, et veluti pati apogeeum et peri- 
geum, quemadmodum ceelestia. Atque in fluxu et 

refluxu maris, de quo sermo est, contra fit: quod 
motus in progressu certissimum signum est. Pre- 
terea si fluxus aquarum ponatur esse _ sublatio, 
attendendum paulo diligentius quomodo ista sub- 
latio fieri possit. Aut enim fiet tumor ab aucto 
quanto aquarum, aut ab extensione sive rarefactione 
aquarum in eodem quanto, aut per sublationem 
simplicem in eodem quanto atque eodem corpore. 
Atque tertium illud prorsus adjiciendum. Si enim 
aqua, qualis est, attollatur, ex hoc relinquatur neces- 
- sario inane inter terram atque ima aque, cum non 
sit corpus quod succedat. Quod si sit nova moles 
aque, necesse est eam emanare atque scaturire e 
terra. Sin vero sit extensio tantum, id fiet vel per 
-solutionem in magis rarum, vel appetitum appropin- 
quandi ad aliud corpus, quod aquas veluti evocet et 
attrahat, et in sublimius tollat. Atque certe ista 
aquarum sive ebullitio, sive rarefactio, sive conspi- 
ratio cum alio quopiam corpore ex superioribus, non 
incredibilis videri possit in mediocri quantitate, 
atque adhibito etiam bono temporis spatio, in quo 
hujusmodi tumores sive augmenta se colligere et cu- 
mulare possint. Itaque excessus ille aquarum, qui 
inter estum ordinarium, atque estum illum lar- 
giorem semimenstruum, aut etiam illum alterum 
profusissmum semestrem notari possit, cum nec mole 
excessus inter fluxum et refluxum equiparetur, 
atque habeat etiam bene magnum intervallum tem- 
poris ad incrementa illa sensim facienda, nihil 
habeat alienum a ratione. Ut vero tanta erumpat 
moles aquarum, que excessum illum, qui invenitur 

inter ipsum fluxum et refluxum, salvet, atque hoc 
fiat tanta celeritate, videlicet bis in die, ac si terra, 
secundum vanitatem illam Apolloni, respiraret, 
atque equas per singulas sex horas efflaret, ac deinde 
absorberet, incommodum maximum. Neque mo- 
veatur quispiam levi experimento, quod putei non- 
nulli in aliquibus locis memorentur consensum habere 
cum fluxu et refluxu maris, unde suspicari quis 
possit, aquas in cavis terree conclusas similiter ebul- 
lire, in quo casu tumor ille ad motum progressivum 
aquarum referri commode non possit. Facilis enim 
est responsio, posse fluxum maris accessione sua 
multa loca cava ac laxa terre obturare atque op- 
plere, atque aquas subterraneas vertere, etiam 
aérem conclusum reverberare, qui serie continuata 
hujusmodi puteorum aquas trudendo attollere possit. 
Itaque hoc in omnibus puteis minime fit, nec in 
multis adeo, quod fieri debuit, si universa massa 
aquarum naturam haberet ebullientem per vices, et 
cum exstu maris consensionem. Sed contra raro ad- 
modum fit, ut instar miraculi fere habeatur ; quia 
scilicet hujusmodi laxamenta et spiracula, que a 
puteis ad mare pertingunt, absque obturatione aut 
impedimento raro admodum inveniantur. Neque 
abs re est memorare quod referunt nonnulli, in 
fodinis profundis, non procul a mari sitis, aerem 
incrassari et suffocationem minari ad tempora fluxus 
maris; ex quo manifestum videri possit non aquas 
ebullire (nulla cum cernuntur), sed aérem retroverti. 
At certe aliud urget experimentum non contemnen- 
dum, sed magni ponderis, cui responsio omnino 

debetur; hoc est, quod diligenter observatum sit, 
idque non fortuito notatum, sed de industria inquisi- 
tum atque repertum, aquas ad littora adversa Europe 
et Florida iisdem horis ab utroque littore refluere, 
neque deserere littus Europe cum advolvantur ad 
littora Floridz, more aque (ut supra diximus) agitate 
in pelvi,sed plane simul ad utrumque littus attolli et 
demitti. Verum hujus objectionis solutio perspicue 
apparebit in iis, qua mox dicentur de cursu et pro- 
gressu oceani. Summa autem rei talis est, quod 
aque a mari Indico profecte, et ab objectu terrarum 
veteris et novi orbis impedite, truduntur per mare 
Atlanticum ab austro in boream; ut non mirum sit 
eas ad utrumque littus simul ex aquo appellere, ut 

aque solent, que contruduntur a mari in ostia et 
canales fluminum, in quibus evidentissimum est 
motum maris esse progressivum quatenus ad flumina, 
et tamen littora adversa simul inundare. Verum id 
pro more nostro ingenue fatemur, idque homines at- 
tendere et meminisse volumus, sl per experiehntiam 
inveniatur fluxus maris iisdem temporibus ad littora 
Peruvie atque Chine affluere, quibus fluunt ad littora 
prefata Europe et Florid, opinionem hanc nostram, 
quod fluxus et refluxus maris sit motus progressivus, 
abjudicandam esse. Sienim per littora adversa tam 
maris Australis, quam maris Atlantici, fiat fluxus ad 
eadem tempora, non relinquuntur in universo alia lit- 
tora, per que refluxus ad eadem illa tempora satisfa- 
ciat. Verum de hoc judicio faciendo per experientiam 
(cui causam submisimus) loquimur tanquam securi. 
Existimamus enim plane, si summa hujus rei per 

universum terrarum orbem nobis cognita foret, satis 
gequis conditionibus istud foedus transigi, nempe ut 
ad horam aliquam certam fiat refluxus in aliquibus 
partibus orbis, quantum fiat fluxus in aliis. Quamo- 
brem ex iis, que diximus, statuatur tandem motus 
iste fluxus et refluxus esse progressivus, 

Sequitur jam inquisitio ex qua causa, et per 
quem consensum rerum, oriatur atque exhibeatur iste 
motus fluxus et refluxus. Omnes enim majores 
motus (si sunt lidem regulares et constantes) soli- 
taril, aut (ut astronomorum vocabulo utamur) ferini 
non sunt, sed habent in rerum natura cum quibus 
consentiant. Itaque motus illi, tam semimenstruus 
incrementi, quam menstruus restitutionis, convenire 
videntur cum motu lune ; semimenstruus vero ille sive 
eequinoctialis cum motu solis; etiam sublationes et 
demissiones aquarum cum apogeis et perigzis cceles- 
tium. Neque tamen continuo sequetur (idque homines 
advertere volumus), que periodis et curriculo temporis, 
aut etiam modo lationis conveniunt, ea natura esse su- 
bordinata, atque alterum alteri pro causa esse. Nam 
non eo usque progredimur, ut affirmemus motus 
lune aut solis pro causis poni motuum inferiorum, 
qui ad illos sunt analogi; aut solem et lunam (ut 
vulgo loguuntur) dominium habere super ilfos motus 
maris (licet hujusmodi cogitationes facile mentibus 
hominum illabantur ob venerationem ccelestium); sed 
et in illo ipso motu semimenstruo (si recte advertatur) 
mirum et novum prorsus fuerit obsequii genus, ut 
eestus sub noviluniis et pleniluniis eadem patiantur, 
cum luna patiatur contraria; et multa alia adduci 

possint, que hujusmodi dominationum phantasias 
destruant, et eo potius rem deducant, ut ex materiz 
passionibus catholicis, et primis rerum coagmenta- 
tionibus, consensus illi oriantur, non quasi alterum ab 
altero regatur, sed quod utrumque ab iisdem origi- 
nibus et concausis emanet. Veruntamen (utcunque) 
manet illud quod diximus, naturam consensu gau- 
dere, nec fere aliquid monodicum, aut solitarium ad- 
mittere. Itaque videndum de motu fluxus et re- 
fluxus maris sexhorario, cum quibus aliis motibus 
ille convenire aut consentire reperiatur. Atque in- 
quirendum primo de ‘luna, quomodo iste motus cum 
luna rationes aut naturam misceat. Id vero fieri 
omnino non videmus, preterquam in restitutione 
menstrua: nullo modo enim congruit curriculum 
sexhorarium (id quod nunc inquiritur) cum curriculo 
menstruo; neque rursus fluxus maris passiones 
lunze quascumque sequi deprehenduntur. Sive enim 
luna sit aucta lumine, sive diminuta, sive illa sit sub 
terra, sive super terram, sive illa elevetur super hori-+ 
zontem altius aut depressius, sive illa ponatur in 
meridiano, aut alibi, in nulla prorsus harum consen- 
tiunt fluxus atque reflixus. 

Itaque, missa luna, de aliis consensibus inqui- 
ramus. Atque ex omnibus motibus ccelestibus con- 
stat, motum diurnum maxime curtum esse, et minimo 
temporis intervallo (spatio videlicet viginti quatuor 
horarum) confici. Itaque consentaneum est, motum 
istum, de quo inquirimus (qui adhuc tribus partibus 
diurno brevior est) proxime ad eum motum referri, 
qui est ex ccelestibus brevissimus; sed hoc rem 

minus premit. TIllud vero longe magis nos movet, 
quod ita sit iste motus dispertitus, ut ad diurni motus 
rationes respondeat, ut licet motus aquarum sit 
motu diurno quasi innumeris partibus tardior, tamen 
sit commensurabilis. Etenim spatium sexhorarium 
est diurni motus quadrans, quod spatium (ut dixi- 
mus) in motu isto maris invenitur cum ea differentia, 
que coincidat in mensuram motus lune. Itaque 
hoc nobis penitus insedit, ac fere instar oraculi est, 
motum istum ex eodem genere esse cum motu 
diurno. Hoc igitur usi fundamento pergemus inqui- 
rere reliqua; atque rem omnem triplici inquisitione 
absolvi posse statuimus. Quarum prima est, an — 
motus ille diurnus terminis cceli contineatur, aut de- 
labatur et se insinuet ad inferiora? Secunda est, an 
maria regulariter ferantur ab oriente in occidentem, 
quemadmodum et celum? ‘Tertia, unde et quo- 
modo fiat reciprocatio illa sexhoraria estuum, que 
incidit in quadrantem motus diurni, cum differentia 
incidente in rationes motus lune? Itaque quod ad_ 
primam inquisitionem attinet, arbitramur motum 
rotationis sivé conversionis ab oriente in occidentem 
esse motum non proprie ccelestem, sed plane cosmi- 
cum, atque motum in fluoribus magnis primarium, 
qui usque a summo ccelo ad imas aquas inveniatur, 
inclinatione eadem, incitatione autem (id est, ve- 
locitate et tarditate) longe diversa; ita tamen ut 
ordine minime perturbato minuatur celeritate, quo 
propius corpora accedunt ad globum terre. Videtur 
autem primo probabile argumentum sumi posse, 
quod motus iste non terminetur cum ccelo, quia per 

tantam cceli profunditatem, quanta interjicitur inter 
coelum stellatum et lunam (quod spatium multo am- 
plius est, quam a luna ad terram), valeat atque 
vigeat iste motus, cum debitis decrementis suis ; ut 
verisimile non sit naturam istiusmodi consensum, per 
tanta spatia continuatum, et gradatim se remitten- 
tem, subito deponere. Quod autem res ita se habeat 
in ceelestibus, evincitur ex duobus, que aliter se- 
quentur, incommodis. Cum enim manifestum sit 
ad sensum, planetas diurnum motum peragere, nisi 
ponatur motus iste tanquam naturalis ac proprius in 
planetis omnibus, confugiendum necessario est vel ad 
raptum primi mobilis, quod nature prorsus adversa- 
tur, aut ad rotationem terre, quod etiam satis 
licenter excogitatum est, quoad rationes physicas. 
Itaque in ccelo ita se res habet. Postquam autem a 
coelo discessum est, cernitur porro iste motus eviden- 
tissime in cometis humilioribus, qui, cum inferiores 
orbe. lune sint, tamen ab oriente in. occidentem 
evidenter rotant. Licet enim habeant motus suos 
solitarios et irregulares, tamen in illis ipsis confi- 
_ciendis interim communicandis cum motu etheris et 
ad eandem conversionem feruntur; tropicis vero 
non continentur fere, nec habent regulares spiras, 
sed excurrunt quandoque versus polos, sed_nihilo- 
minus in consecutione ab orlente in occidentem 
-rotant. Atque hujusmodi motus iste licet magna 
acceperit decrementa (cum quo propius descendatur 
versus terram, eo et minoribus circulis conversio 
fiat, et. nihilominus tardius), validus tamen utique 
manet, ut magna spatia brevi tempore yincere queat, 

Circumvolvuntur enim hujusmodi comete circa uni- 
versum ambitum, et terre, et aéris_ inferioris, 
spatio viginti quatuor horarum, cum hore unius aut 
alterius excessu. At postquam ad eas regiones 
descensu continuato perventum sit, in quas terra 
agit, non solum communicatione nature et virtutis 
suze (que motum circularem reprimit et sedat), sed 
etiam immissione materiali particularum substantiz 
suze per vapores et halitus crassos, iste motus im- 
mensum hebescit, et fere corruit, sed non propterea 
prorsus exinanitur aut cessat, sed manet languidus et 
tanquam latens. Etenim jam in confesso esse coepit 
navigantibus intra tropicos, ubi libere aquore motus 
aéris percipitur optime, et aér ipse (veluti et coelum) 
majoribus circulis, ideoque velocius, rotat, spirare 
auram perpetuam et jugem ab oriente in occidentem ; 
adeo ut qui zephyro uti volunt, eum extra tropicos 
sepius querant et procurent. Itaque non extin- 
guitur iste motus etiam in aére infimo, sed piger jam 
devenit et obscurus, ut extra tropicos vix sentiatur. 
Et tamen etiam extra tropicos in nostra Europa in 
mari, coelo sereno et tranquillo, observatur aura 
quedam solisequa, quae ex eodem genere est ; etiam 
suspicari licet, quod hic in Europa experimur, ubi 
flatus euri acris est et desiccans, cum contra zephyri 
sit generalis et humectans, non solum ex hoc pen- 
dere, quod ille a continente, iste ab oceano apud nos 
spiret; sed etiam ex eo, quod euri flatus, cum sit in 
eadem consequentia cum motu aéris proprio, eum 
motum incitet et irritet, ac propterea aérem dissipet 
et rarefaciat: zephyri vero flatus, qui in contraria 

consequentia sit cum motu aéris, aérem in se vertat, 
et propterea inspisset. N eque illud contemnendum, 
quod vulgari observatione recipitur, nubes, que 
feruntur in sublimi, plerumque movere ab oriente in 
occidentem, cum venti circa terram ad eadem tem- 
pora flant in contrarium. Quod si hoc non semper 
faciunt, id in causa esse, quod sint quandoque venti 
contrarii, alii in alto, alii in imo; illi autem in alto 
spirantes (si adversi fuerint) motum istum verum 
aéris disturbent. Quod ergo cceli terminis non con- 
tineatur iste motus, satis patet. 

Sequitur ordine secunda inquisitio; An aque 
ferantur regulariter et naturaliter ab oriente in oc- 
cidentem? Cum vero aquas dicimus, intelligimus 
aquas coacervatas, sive massas aquarum, que sci- 
licet tante sunt portiones nature, ut consensum 
habere possint cum fabrica et structura universi. 
Atque arbitramur plane, eundem motum masse 
aquarum competere atque inesse, sed tardiorem esse, 
quam in aére, licet ob crassitudinem corporis sit 
magis visibilis et apparens. Itaque ex multis, que 
ad hoe adduci possent, tribus in prasens contenti 
erlmus experimentis, sed iisdem amplis et insignibus, 
que rem ita esse demonstrant. Primum est, quod 
manifestus reperiatur motus et fluxus aquarum ab 
oceano Indico usque in oceanum Atlanticum, isque 
incitatior et robustior versus fretum Magellani- 
cum, ubi exitus datur versus occidentem ; magnum 
itidem ex adversa parte orbis terrarum a mari 
Scythico in mare Britannicum. Atque he conse- 
quentiz aquarum manifesto volyuntur ab oriente in 

occidentem. In quo advertendum imprimis, in istis 
tantum duobus locis maria esse pervia et integrum 
circulum conficere posse; cum contra per medios 
mundi tractus, objectu duplici veteris et novi orbis 
abscindantur et compellantur (tanquam in ostia 
fluminum) in duos illos alveos oceanorum geminorum 
Atlantici et Australis, qui oceani exporriguntur inter 
austrum et septentriones; quod adiaphorum est ad 
motum consecutionis ab oriente in occidentem: ut 
verissime omnino capiatur motus verus aquarum ab 
istis, quas diximus, extremitatibus orbis, ubi non 
impediuntur, sed permeant. Atque primum experi- 
mentum hujusmodi est. Secundum autem tale. 
Supponatur fluxum maris ad ostium freti Herculei 
fieri ad horam aliquam certam, constat accedere 
fluxum ad caput Sancti Vincentii tardius, quam ad 
ostium illud ; ad caput Finis-terree tardius, quam ad 
caput Sancti Vincentii; ad Insulam Regis tardius, 
quam ad caput Finis-terre; ad insulam Hechas 
tardius, quam ad Insulam Regis; ad ingressum 
canalis Anglici tardius, quam ad Hechas; ad littus 
Normannicum tardius, quam ad ingressum canalis. 
Hucusque ordinatim; ad Gravelingam vero, verso 
prorsus ordine (idque magno saltu), quasi ad eandem 
horam cum ostio freti Herculei. Hoc experimentum 
secundum ad experimentum primum trahimus. Ex- 
istimamus enim (quemadmodum jam dictum est), in 
mari Indico, et in mari Scythico veros esse cursus 
aquarum, ab oriente scilicet in occidentem, pervios et 
integros ; at in alveis maris Atlantici atque Australis 
compulsos et transversos, et refractos ab objectu ter- 

rarum, que utrinque in longum ab austro ad boream 
exporriguntur, et nusquam, nisi versus extremitates, 
liberum dant exitum aquis. Verum compulsio illa 
aquarum, que causatur a mari Indico versus boream, 
et in opposito.a mari Scythico versus austrum, 
spatiis immensum differunt ob differentem vim et 
copias aquarum.. . Universus igitur oceanus Atlan- 
ticus usque ad mare Britannicum cedit impulsioni 
maris Indici; at superior tantum Atlantici maris pars, 
nimirum ea que jacet versns Daniam et Norve- 
giam, cedit impulsioni maris Scythici. Hoc vero ita 
fieri necesse est. Etenimduz magne insule veteris 
orbis et novi orbis eam sunt sortite figuram, atque 
ita exporriguntur, ut ad septentriones late, ad aus- 
trum acute sint. Maria igitur contra ad austrum 
magna occupant spatia, ad septentriones vero (ad 
dorsum Europe et Asi atque Americe) parva. Ita- 
que ingens illa moles aquarum, que venit ab oceano 
Indico, et reflectit in mare Atlanticum, potis est 
compellere et trudere cursum aquarum continua suc- 
-cessione quasi ad mare Britannicum, que successio 
est versus boream. At illa longe minor portio 
aquarum, que -venit a mari Scythico, quaque etiam 
liberum fere habet exitum in cursu suo proprio 
versus occidentem ad dorsum Americe, non potis 
est cursum aquarum compellere versus austrum, nisi 
ad eam, quam diximus, metam, nempe circa fretum 

Britannicum. Necesse est. autem ut in motibus 
istis oppositis sit tandem aliqua meta, ubi occurrant 
et conflictentur, atque ubi in proximo mutetur subito 
ordo accessionis ; quemadmodum circa Gravelingam 

fier! diximus, limite videlicet accessionis Indice et 
Scythice. Atque inveniri euripum quendam ex 
contrariis fluxibus circa Hollandiam, non solum ex ea 
(quam diximus) inversione ordinis horarum in fluxu, 
sed etiam peculiari et visibili experimento, a plurimis 
observatum est. Quod si heec ita fiant, reditur ad 
id, ut necesse sit fieri, ut quo partes Atlantici et 
littora magis extenduntur ad austrum, et appropin- 
quant mari Indico, eo magis fluxus antevertat in 
precedentia, utpote qui oriatur a motu illo vero in 
mari Indico; quo vero magis ad boream (usque ad 
limitem communem, ubi repelluntur a gurgite antis- 
tropho maris Scythici), eo tardius atque in subse- 
quentia. Id vero ita fieri, experimentum istud 
progressus a freto Herculeo ad fretum Britannicum 
plane demonstrat. Itaque arbitramur etiam fluxum 
circa littora Africee antevertere fluxum circa fretum 
Herculeum, et, verso ordine, fluxum circa Norvegiam 
antevertere fluxum circa Suediam; sed id nobis ex- 
perimento aut historia compertum non est. 

Tertium experimentum est tale: Maria clausa ex 
altera parte, que Sinus vocamus, si exporrigantur 
inclinatione aliqua ab oriente in occidentem, que in 
consequentia est cum motu vero aquarum, habent 
fluxus vigentes et fortes: si vero inclinatione adver- 
sa, languidos et obscuros. Nam et mare Erythreum 
habet fluxum bene magnum, et Sinus Persicus, magis 
recta petens occidentem, adhuc majorem. At mare 
Mediterraneum, quod est sinuum maximus, et hujus 
partes Tyrrhenum, Pontus, et Propontis, et similiter 
mare Balticum, que omnia reflectunt ad orientem, 

destituuntur fere, et fluxus habent imbecillos. At 
ista differentia maxime elucescit in partibus Mediter- 
ranei, que quamdiu vergunt ad orientem, aut flec- 
tunt ad septentriones (ut in Tyrrheno et in lis 
que diximus maribus) quiete agunt absque estu 
multo. At postquam se converterint ad occidentem, 
quod fit in mari Adriatico, insignem recuperat flux- 
um. Cui accedit et illud, quod in Mediterraneo 
refluxus ille tenuis (qualis invenitur) incipit ab oc- 
eano, fluxus acontraria parte, ut aqua magis sequatur 
cursum ab oriente, quam refusionem oceani. Atque 
his tantum tribus experimentis in presentia utemur 
ad inquisitionem illam secundam. 

Possit tamen adjici probatio quedam consenta- 
nea cum his que dicta sunt, sed abstrusioris cujus- 
dam nature ; ea est, ut petatur argumentum hujusce 
motus ab oriente in occidentem, quem aquis adstruxi- 
mus, non solum a consensu cceli (de quo jam dictum 
est), ubi iste motus in flore est ac fortitudine preci- 
_ pua, sed etiam a terra, ubi protinus videtur cessare ; 
ita ut ista inclinatio sive motus vere sit cosmicus, at- 
que omnia a fastigiis coeli usque ad interiora terre 
transverberet. Intelligimus enim conversionem 
istam ab oriente in occidentem fieri scilicet (quem- 
admodum revera invenitur) super polos australem 
et borealem. Verissime autem diligentia Gilberti 
- nobis hoc reperit ; omnem terram et naturam (quam 
_ appellamus terrestrem) non delinitam sed rigidam, 
et, ut ipse loquitur, robustam habere directionem 
sive verticitatem latentem, sed tamen per plurima 
exquisita experimenta se prodentem, versus austrum 

et boream. Atque hanc tamen observationem plane 
‘minuimus, atque ita corrigimus, ut hoc asseratur 
tantum de exterioribus concretionibus circa superfi- 
ciem terre, et minime producatur ad viscera ipsius 
terre (nam quod terra sit magnes, interim levi om- 
nino phantasia arreptum est; fieri enim prorsus 
nequit, ut interiora terre similia sint alicui substan- 
tie, quam oculus humanus videt, siquidem omnia 
apud nos a sole et celestibus laxata, subacta, aut in- 
fracta sint, ut cum iis que talem nacta sunt locum, 
quo vis coelestium non penetret, neutiquam consen- 
tire possint); sed quod nunc agitur, superiores incrus- 
tationes sive concretiones terre videntur consentire 
cum conversionibus cceli, aéris, atque aquarum, 
quatenus consistentia et determinata cum liquidis 
et fluidis consentire queant, hoc est, non ut vol- 
vantur super polos, sed dirigantur et vertantur 
versus polos. Cum enim in omni orbe volubili, qui 
vertitur super polos certos, neque habet motum cen- 


tri, sit participatio quedam nature mobilis et fixe; _ 


postquam per naturam consistentem sive se determi- 
nantem, ligatur virtus volvendi, tamen manet et 
intenditur, et unitur virtus illa et appetitus dirigendi 
se; ut directio et verticitas ad polos in rigidis, sit 
eadem res cum volubilitate super polos in fluidis. 
Superest inquisitio tertia; Unde et quomodo fiat 
reciprocatio illa sexhoraria estuum, que incidit in 
quadrantem motus diurni, cum differentia quam dix- 


imus? Id ut intelligatur, supponatur orbem terra-_ 


rum universum aqua cooperiri, ut in diluvio generali. 


Existimamus aquas, quippe ut in orbe integro, neque ~ 


Se MSR Pde 





DE FLUXU ET REFLUXU MARIS. 93 


impedito, semper in progressu se commoturas ab 
oriente in occidentem, singulis diebus ad certum ali- 
quod spatium (idque profecto non magnum ob exso- 
lutionem et enervationem virium hujus motus in 
confiniis terre), cum ex nulla parte objectu terra im- 
pediantur aque, aut cohibeantur. Supponatur rur- 
sus, terram unicam insulam esse, eamge in longitu- 
dine exporrigi inter austrum et septentriones, que 
forma ac situs motum ab oriente in occidentem 
maxime frenat et obstruit; existimamus aquas cur- 
sum suum directum et naturalem ad tempus por- 
recturas, sed rursus ab insula illa repercussas paribus 
intervallis relapsuras ; itaque unicum tantum fluxum 
maris in die futurum fuisse, et unicum similiter re- 
fluxum, atque horum singulis circiter 12 horas 
attributum iri. Atque ponatur jam (qued verum est 
et factum ipsum) terram in duas insulas divisam 
esse, veteris scilicet et novi orbis (nam Terra Australis 
situ suo rem istam non magnopere disturbat, quemad- 
modum nec Groenlandia aut Nova Zembla), easque 
ambas insulas per tres fere mundi Zonas exporrigi, 
inter quas duo Oceani, Atlanticus et Australis, inter- 
fluunt, et ipsi nunquam nisi versus polos pervil; 
existimamus necessario sequi, ut duo isti obices natu- 
ram duplicis reciprocationis universe moli aquarum 
insinuent et communicent, et fiat quadrans ille motus 
diurni; ut aquis scilicet utrimque frenatis, fluxus et 
refluxus maris bis in die, per spatia scilicet sex hora- 
rum, se explicet, cum duplex fiat processio, et duplex 
itidem repercussio.. Illa vero due insule, si instar 
_cylindrorum aut columnarum, per quas exporrigeren- 

tur quis dimensionibus et*rectis littoribus, facile 
demonstraretur, et cuivis occurreret iste motus, qui 
jam tanta varietate positure terre et maris confundi 
videtur et obscurari. Neque etiam est difficile con- 
jecturam capere nonnullam, qualem isti motui aqua- 
rum incitationem tribuere consentaneum sit, et quan- 
ta spatia in uno die conficere possit. Si enim sumantur 
(in estimationem hujus rei) littora aliqua ex iis que 
minus montosa aut depressa sunt, et oceano libero 
adjacent, et capiatur mensura spatii terre inter me- 
tam fluxus et metam refluxus interjacentis, atque 
illud spatium quadruplicetur propter estus singulis 
diebus quaternos, atque is numerus rursus duplicetur 
propter estus ad adversa littora ejusdem oceani, 
atque huic numero nonnihil in cumulum adjiciatur, 
propter omnium littorum altitudinem que ab ipsa 
fossa mari semper aliquantum insurgunt ; ista com- 
putatio illud spatium productura est, quod globus 
aque uno die, si liber ab impedimento esset, ac in 
orbe circa terram semper in progressu moveret, con- 
ficere possit ; quod certe nil magnum est. De differ- 


entia autem illa que coincidit in rationes motus — 


lune, et efficit periodum menstruam ; id fieri existi- 
mamus, quod spatium sexhorarium non sit mensura 
exacta reciprocationis, quemadmodum nec motus 
diurnus alicujus planetarum non restituitur exacte 
in horis 24, minime autem omnium luna. Itaque 


mensura fluxus et refluxus non est quadrans motus > 


stellarum fixarum, qui est 24, horarum, sed quadrans 
diurni motus lune. 
Mandata, Inquiratur utrum hora fluxus circum lit- 

tora Africe antevertat horam fluxus circa fretum 
Herculeum? Inquiratur utrum hora fluxus circa 
Norvegiam antevertat horam fluxus circa Suediam, 
et illa similiter horam fluxus circa Gravelingam ? 

* Inquiratur utrum hora fluxus ad littora Brasiliz 
antevertat horam fluxus ad littora Hispania Nove, 
et Floridz ? 

Inquiratur utrum hora fluxus ad littora Chine 
non inveniatur ad vel prope horam fluxus ad littora 
Peruvie, et ad vel prope horam refluxus ad littora | 
Africe et Floride ? 

Inquiratur quomodo hora fluxus ad littora Peru- 
viana discrepet ab hora fluxus circa littora Hispanic 
Nove, et particulariter quomodo se habeant differ- 
entie horarum fluxuum ad utraque littora Isthmi in 
America; et rursus quomodo hora fluxus ad littora . 
Peruviana respondeat hore fluxus circa littora 
Chinz ? 

Inquiratur de magnitudinibus fluxuum ad diver- 
sa littora, non solum de temporibus sive horis. Licet 
enim causentur fere magnitudines fluxuum per de- 
pressiones littorum, tamen nihilominus communicant 
etiam cum ratione motus veri maris, prout seeundus 
est aut adversus. 

Inquiratur de mari Caspio, que sunt bene mag- 
ne portiones aquarum concluse, absque ullo exitu in 
oceanum, si patiantur fluxum et refluxum, vel qua- 
lem, siquidem nostra fert conjectura, aquas in Caspio 
- posse habere fluxum unicum in die, non geminatum, 
atque talem ut littora orientalia ejusdem maris dese- 
rantur, cum occidentalia alluantur. 

Inquiratur utrum fluxus augmenta in noviluniis 
et pleniluniis, atque etiam in equinoxiis, fiant simul 
in diversis mundi partibus? Cum autem dicimus 
simul, intelligimus non eadem hora (variantur enim 
hore secundum progressus aquarum ad littora,-ut 
diximus), sed eodem die. 

More. Non producitur inquisitio ad explicationem 
plenam consensus motus menstrui in mari cum motu 
lune; sive illud fiat per subordinationem, sive per 


concausam. 
Syzygie. Inquisitio prasens conjungitur cum inqui- 


sitione, utrum terra moveatur motu diurno? Si 
enim estus maris sit tamquam extrema diminutio 
motus diurni; sequetur globum terre esse immobi- 
lem, aut saltem moveri motu longe tardiore quam 


ipsas aquas. 

SECUNDUM FABULAS 

PARMENIDIS ET TELESII 
ET PRACIPUE 
DEMOCRITI PHILOSOPHIA TRACTATA IN 
FABULA DE CUPIDINE. 





Quz de Cupidine sive Amore ab antiquis memorata 
sunt, in eandem personam convenire non possunt ; 
quinetiam ab ipsis ponuntur Cupidines duo, et longo 
sane intervallo discrepantes ; cum unus ex lis deorum 
antiquissimus, alter natu minimus fuisse diceretur. 
Atque de antiquo illo nobis in prasentia sermo est. 
Narrant itaque Amorem illum omnium deorum fuisse 
antiquissimum, atque adeo omnium rerum, excepto 
Chao, quod ei cozevum perhibetur. Atque Amor iste 
prorsus sine parente introducitur. Ipse autem cum 
Ceelo mistus, et deos et res universas progenuit. A 
nonnullis tamen ovo prognatus incubante Nocte tra- 
ditus est. Ejus vero attributa ponuntur diversa, ut 
sit infans perpetuus, ceecus, nudus, alatus, sagittari- 
us; vis autem ejus precipua, et propria, ad corpora 
unienda valet: etiam claves etheris, maris, et 
terre ei deferebantur. Fingitur quoque et celebra- 


tur alter Cupido minor, Veneris filius, in quem attri- 

buta antiquioris transferuntur, et propria multa 
adjiciuntur. 

Fabula ista, cum sequenti de Ceelo, brevi parabo- 
le complexu proponere videtur doctrinam de prin- 
cipiis rerum et mundi originibus; non multum 
dissidentem ab ea philosophia, quam Democritus 
exhibuit ; nisi quod videatur aliquanto magis severa, 
et sobria, et perpurgata. jus enim viri, licet acu- 
tissimi et diligentissimi, contemplationes gliscebant 
tamen, et modum tenere nesciz erant, nec se satis 
stringebant, aut sustinebant. Atque etiam hec ipsa 
placita, que in parabola delitescunt, quamvis paulo 
emendatiora, talia sunt, qualia esse possunt illa, quze 
ab intellectu sibi permisso, nec ab experientia conti- 
nenter et gradatim sublevato, profecta videntur ; 
nam illud vitium existimamus etiam prisca secula 
occupasse. In primis autem intelligendum est, que 
hic afferuntur, conclusa et prolata esse ex authoritate 
rationis humanz solummodo, et sensus fidem secuta: 
cujus jampridem cessantia et deficientia oracula me- 
rito rejiciuntur, postquam meliora et certiora morta- 
libus ex parte Verbi Divini affulserint. Itaque Chaos 
illud, quod Cupidini coevum erat, massam sive con- 
gregationem materie inconditam significabat. Ma- 
teria autem ipsa, atque vis et natura ejus, denique 
principia rerum in Cupidine ipso adumbrata erant. 
Ille introducitur sine parente, id est sine causa: 
causa enim effectus veluti parens est ; idque in tropis 
familiare et fere perpetuum est, ut parens et proles 
causam et effectum denotent. Materie autem prime, 
et virtutis atque actionis propriz ejus causa nulla 
esse potest in natura (Deum enim semper excipi- 

mus), nihil enim hac ipsa prius. Itaque efficiens 
nulla, nec aliquid nature notius; ergo nec genus, 
nec forma. Quamobrem quacunque tandem sit illa 
materia, atque ejus vis et operatio, res positiva est 
et surda, atque prorsus ut invenitur accipienda, nec 
ex prenotione aliqua judicanda. Etenim modus si 
sciri detur, tamen per causam scirl non potest, cum 
sit post Deum causa causarum, ipsa incausabilis. Est 
enim terminus quidam verus et certus causarum in 
natura: atque eque imperiti est et leviter philoso- 
phantis, cum ad ultimam nature vim et legem posi- 
tivam ventum sit, causam ejus requirere aut fingere ; | 
ac in iis, que subordinata sunt, causam non deside- 
rare. Quare Cupido ab antiquis sapientibus ponitur 
in parabola sine parente, id est, sine causa. Neque 
nihil in hoc est; imo haud scimus an non res omni- 
um maxima. Nil enim philosophiam per-aque cor- 
rupit, ac illa inquisitio parentum Cupidinis; hoc est, 
quod philosophi principia rerum, quemadmodum in 
natura inveniuntur, non receperunt et amplexi sunt, 
ut doctrinam quandam positivam, et tanquam fide 
experimentali; sed potius ex legibus sermonum, et 
_ ex dialecticis et mathematicis conclusiunculis, atque 

ex communibus notionibus, et hujusmodi mentis 
extra naturam exspatiationibus, ea deduxerunt. Ita- 
que philosophanti quasi perpetuo hoc animo agitan- 
dum est, non esse parentes Cupidini, ne forte intel- 
lectus ad inania deflectat ; quia in hujusmodi per- 
ceptionibus universalibus gliscit animus humanus, et 
rebus et se ipso abutitur, et dum ad ulteriora tendit, 
ad proximiora recidit. Cum enim, propter angustias 
suas, iis que familiariter occurrunt et que una 

et subito mentem subire et ferire possunt, maxime 
moveri consuerit; fit ut cum ad ea, que secun- 
dum experientiam maxime universalia sunt, se ex- 
tenderit, et nihilominus acquiescere nolit, tum 
demum tanquam adhuc notiora appetens, ad ea, 
que ipsum plurimum affecerint, aut illaqueaverint, 
se vertit, et ea ut magis causativa, et demonstrativa 
quam ipsa illa universalia sibi fingit. 

Itaque quod prima rerum essentia, vis et Cupido, 
sine causa sit, jam dictum est. De modo vero ejus 
rel (que causam non recipit) videndum. Modus 
autem et ipse quoque per-obscurus est, idque a para- 
bola ipsa monemur, ubi eleganter fingitur Cupido 
ovum Nocte incubante exclusum. Certe sanctus 
philosophus ita pronuntiat : “ Cuncta fecit Deus pul- 
chra tempestatibus suis, et mundum tradidit disputa- 
tionibus eorum; ita tamen ut non inveniat homo 
opus, quod operatus est Deus a principio usque 
ad finem.” Lex enim summa essentie atque na- 
turze, que vicissitudines rerum secat et percurrit (id 
quod ex verborum complexu describi videtur ; “ opus 
quod operatus est Deus a principio usque ad finem”), 
vis scilicet primis particulis a Deo indita, ex cujus 
multiplicatione omnis rerum varietas emergat et 
confletur, cogitationem mortalium perstringere po- 
test, subire vix potest. Aptissime autem refertur 
illud de ovo Noctis ad demonstrationes, per quas 
Cupido iste in lucem editur. Que enim per affir- 

mativas concluduntur, videntur partus lucis; que 
“vero per negativas et exclusiones, ea tanquam a 
tenebris et nocte exprimuntur et educuntur. Est 
autem iste Cupido vere ovum exclusum a Nocte; no- 

titia enim ejus (que omnino haberi potest) procedit 
per exclusiones et negativas.. Probatio autem per 
exclusionem facta, quedam ignoratio est, et tan- 
quam nox, quoad id quod includitur ; quare praclare 
Democritus atomos sive semina, atque eorum vir- 
tutem, nullius rei similia, quae sub sensum cadere 
posset, asseruit ; sed ea prorsus ceca et clandestina 
natura insignit. Itaque de ipsis pronuntiavit : 


Neque sunt igni simulata, neque ulli 
Preeterea rei quie corpora mittere possit 
Sensibus, et nostros adjectu tangere tactus : 


Et rursus de virtute eorum: 


At primordia gignundis in rebus oportet 
Naturam clandestinam cecamque adhibere, 
Emineat ne quid, quod contra pugnet et obstet. 


Itaque atomi neque ignis scintillis, neque aque 
guttis, neque aure bullis, neque pulveris granis, 
neque spiritus aut etheris minutiis, similes sunt. 
Neque vis et forma eorum aut grave quiddam est 
aut leve, aut calidum aut frigidum, aut densum aut 
rarum, aut durum aut molle, qualia in corporibus 
grandioribus inveniuntur; cum ist# virtutes, et re- 
lique id genus composite sint et conflate. Neque 
similiter motus naturalis atomi, aut motus ille est 
descensus, qui apppellatur naturalis, aut motus illi 
oppositus plage, aut motus expansionis et con- 
tractionis, aut motus impulsionis et nexus, aut motus 
rotationis ccelestium, aut quispiam ex aliis motibus 
grandiorum, simpliciter. Atque nihilominus et in 

corpore atomi elementa omnium corporum, et in 
motu et virtute atomi initia omnium motuum et 
virtutum insunt. Veruntamen in hoc ipso, nimirum 
de motu atomi, collato ad motum grandiorum, phi- 
losophia parabole a philosophia Democriti dissentire 
videtur. Democritus enim non omnino_ parabole 
tantum, sed et sibi quoque impar, et fere contrarius 
reperitur in lis, que amplius ab eo circa hoe dicta 
sunt. Debuit enim motum heterogeneum atomo 
tribuere non minus, quam corpus heterogeneum et. 
virtutem heterogeneam. Verum ille motus duos, 
descensus gravium, et adscensus levium (quem per 
plagam sive percussionem magis gravium pellendo 
minus gravia in superius expediebat), delegit ex mo- 
tibus grandiorum, quos atomo ut primitivos commu- 
nicaret. Parabola autem heterogeneam et exclusi- 
onem ubique tuetur, tam substantia quam motu. 
At parabola ulterius innuit, harum, de quibus dixi- 
mus, exclusionum finem aliquem et modum esse; 
neque enim perpetuo Nox incubat. Atque Deicerte 
proprium est, cum de ejus natura inquiritur per 
sensum, ut exclusiones in affirmativis non terminen- 
tur. Alia vero est hujus rei ratio, ea scilicet, ut post 
debitas exclusiones et negationes aliquid affirmetur, 
et constituatur, et ut ovum quasi a tempestiva et 
matura incubatione excludatur; neque tantum o- 
vum excludatur Nocte, sed etiam ex ovo excludatur 
persona Cupidinis ; hoc est ut non tantum educatur 
et extrahatur hujusce rei notio quedam ex ignora- 
tione, verum etiam notio distincta et confusa. At- 
que de demonstrationibus, quales ex circa materiam 

primam esse possint, hee habuimus, que cum sen- 
su parabole maxime convenire arbitramur. Veni- 
endum igitur ad Cupidinem ipsum, materiam sci- 
licet primam et dotes ejus, quas tanta circumstat 
nox; et videndum quid parabola ad illam lucis af- 
ferat. Neque nos fugit, opiniones hujusmodi duras 
et fere incredibiles ad hominum sensus et cogitationes 
accedere. Atque ejus certe rei periculum jam fac- 
tum esse plane cernimus in hac ipsa Democriti phi- 
losophia de atomis, que quia paulo acutius et altius 
in naturam penetrabat, et a communibus notionibus 
erat remotior, a vulgo pueriliter accipiebatur ; sed 
et philosophiarum aliarum, que ad vulgi captum 
magis accedebant, disputationibus, tanquam ventis, 
agitata et fere exstincta est. Et tamen etiam ille 
vir suis temporibus summa admiratione floruit, et 
Pentathlus dictus est ob multiplicem scientiam, et in- 
ter omnes philosophos, omnium consensu, maxime 
physicus est habitus, ut magi quoque nomen obtine- 
ret. Neque Aristotelis pugnz et dimicationes (qui 
Ottomannorum more de regno suo philosophiz anxi- 
us erat, nisi fratres trucidasset ; cui etiam cure erat, 
ut ex ejus verbis liquet, ne quid posteri scilicet dubi- 
tarent) tantum sua violentia, nec etiam Platonis ma- 
jestas et solennia tantum reverentia potuerunt, ut 
philosophiam hance Democriti delerent. Sed dum 
illa Aristotelis et Platonis strepitu et pompa profes- 
soria in scholis circumsonarent et celebrarentur, hee 
ipsa Democriti apud sapientiores, et contemplatio- 
num silentia et ardua arctius complexos, in magno 
honore erat. Certe in seculis illis Romane doctri- 

nz, illa Democriti et mansit et placuit; cum Cicero 
ejus viri ubique summa cum laude mentionem faciat, 
et non ita multo post preconium illud poéte, qui 
videtur ex temporis sui judicio (ut solent illi) de eo © 
locutus esse, conscriptum sit et exstet, 
Cujus prudentia monstrat 
Magnos posse viros, et magna exempla daturos, 
Vervecum in patria crassoque sub aere nasci. 
Juy., Sat. x. ver. 48. 

Itaque non Aristoteles aut Plato, sed Gensericus et 
Attila et barbari hanc philosophiam pessum dederunt. 
Tum enim, postquam doctrina humana naufragium 
perpessa esset, tabule istze Aristotelice et Platonice 
philosophiz, tanquam materiz cujusdam levioris et 
magis inflate, servatze sunt, et ad nos pervenerunt, 
dum magis solida mergerentur, et in oblivionem 
fere venirent. Nobis vero digna videtur Democriti 
philosophia, que a neglectu vindicetur, presertim 
quando cum auctoritate prisci seculi in plurimis 
consentiat. Primo itaque describitur Cupido ut 
persona quedam ; eique attribuuntur infantia, ale, 
sagitte, alia, de quibus sigillatim postea dicemus. 
Sed hoc interim sumimus; antiquos proposuisse ma- 
materiam primam (qualis rerum principium esse 
potest) formatam et dotatam, non abstractam, poten- 
tialem, informem. Atque certe materia illa spoliata, 
et passiva, prorsus humane mentis commentum 
quoddam videtur, atque inde ortum, quia intellectui 
humano illa maxime esse videntur, quze ipse potissi- 
mum haurit, et quibus ipse plurimum afficitur. 
Itaque fit ut forme (quas vocant) magis existere 

videantur, quam aut materia, aut actio: quod illa latet, 
hee fluit; altera non tam fortiter impingitur, altera 
non tam censtanter inheret. Imagines autem illz 
contra, et manifeste et constantes putantur; adeo ut 
materia illa prima et communis tanquam accessori- 
um quiddam videatur, et loco suffulcimenti; actio 
autem quevis tanquam emanatio tantum a forma, at- 
que prorsus prime partes formis deferantur. At- 
que hinc fluxisse videtur formarum et idearum reg- 
num in essentiis, materia scilicet addita quadam 
phantastica. Aucta etiam sunt ista superstitione 
nonnulla (errorem, intemperantiam, ut fit, secuta), 
et ideze abstracte quoque introducte, et earum dig- 
nitates; tanta confidentia et majestate, ut cohors 
somniantium vigilantes fere oppresserit. Verum ista 
ut plurimum evanuerunt, licet alicui, nostro hoc 
seculo, cure fuerit, ea sponte inclinantia fulcire et 
excitare, majore ausu (ut nobis videtur) quam fruc- 
tu. Verum quam preter rationem materia abstracta 
principium ponatur (nisi obstent prejudicia) facile 
perspicitur. Formas siquidem separatas quidem ac- 
tu subsistere posuerunt, materiam separatam nemo; 
ne ex iis, qui eam ut principium adhibuerunt ; atque 
ex rebus phantasticis entia constituere durum. vide- 
tur ac perversum, neque inquisitioni de principiis 
consonum. Neque enim queritur quomodo naturam 
entium commodissime cogitatione complectamur, aut 
distinguamus, sed que sint vere entia prima et 
maxime simplicia, ex quibus cetera deriventur. 
Primum autem ens non minus vere debet existere, 
quam que ex €0 fluunt; quodammodo magis. Au- 

thupostaton enim est, et per hoc reliqua. At que 
dicuntur de materia illa abstracta, non multo meliora 
sunt, quam si quis mundum et res ex categoriis et hu- 
jusmodi dialecticis notionibus, tanquam ex principiis, 
fieri asserat. Parum enim interest, utrum quis mun- 
dum fieri ex materia et forma, et privatione dicat, 
an ex substantia et qualitatibus contrariis. Sed 
omnes fere antiqui, Empedocles, Anaxagoras, Anaxi- 
menes, Heraclitus, Democritus, de materia prima 
in ceteris dissidentes, in hoc convenerunt, quod ma- 
teriam activam, forma nonnulla, et formam suam’ 
dispensantem, atque intra se principlum motus ha- 
bentem, posuerunt. Neque aliter cuiquam opinari 
licebit, qui non experientiz plane desertor esse velit. 
Itaque hi omnes mentem rebus submiserunt. At 
Plato mundum cogitationibus, Aristoteles vero etiam 
cogitationes verbis, adjudicarunt ; vergentibus etiam 
tum hominum studiis ad disputationes et sermones, et 
veritatis inquisitionem severiorem missam facientibus. 
Quare hujusmodi placita magis toto genere repre- 
hendenda, quam proprie confutanda, videntur. Sunt 
enim ecorum, qui multum loqui volunt, et parum 
scire. Atque abstracta ista materia est materia 
disputationum, non universi. Verum rite et ordine 
philosophanti, nature plane facienda est dissectio non 
abstractio (qui autem secare eam nolunt, abstrahere 
coguntur), atque omnino materia prima ponenda est 
conjuncta cum forma prima, ac etiam cum principio 
motus primo, ut invenitur. Nam et motus quoque 
abstractio infinitas phantasias peperit, de animis, 
vitis, et similibus, ac si iis per materiam et formam 

non satisfieret, sed ex suis propriis penderent ila 
principlis. Sed hac tria nullo modo discerpenda, 
sed tantummodo distinguenda; atque asserenda 
materia (qualiscunque ea sit) ita ornata, et appa- 
rata, et formata, ut omnis virtus, essentia, actio, at- 
que motus naturalis ejus consecutio et emanatio esse 
possit. Neque propterea metuendum, ne res torpe- 
ant, aut varietas ista, quam cernimus, explicari non 
possit, ut postea docebimus. Atque quod materia 
prima forma nonnulla sit, demonstratur a parabola 
in hoc, quod Cupidinis est persona quedam. Ita 
tamen ut materia ex toto, sive massa materi, quon- 
dam informis fuerit: Chaos enim informe, Cupido 
persona quedam. Atque hxc cum sacris literis op- 
time conveniunt. Neque enim scriptum est quod 
Deus hylen in principio creavit, sed celum et terram. 
Subjungitur etiam descriptio nonnulla status re- 
rum, qualis fuerit ante opera dierum, in qua distincta 
mentio fit terra et aque, quae sunt nomina formarum; 
sed tamen quod massa secundum totum erat infor- 
mis. Verum introducitur in parabolam Cupido ita 
personatus, ut sit tamen nudus. Itaque post illos, 
qui materiam ponunt abstractam, proxime (sed in 
contrarium) peccantilli, qui eam ponunt non exutam. 
Atque de hac re quedam adspersimus in iis, que de: 
demonstrationibus, quales in materiam primam con- 
veniant, et de heterogenea ipsius materiz a nobis 
jam dicta sunt. At hic, quem nunc ingrediemur, est 
proprius ejus rei tractandz locus. Videndum ergo 
ex iis, qui principia rerum in materia formata fun- 
daverunt, quinam sint illi, qui formam materie 

tribuerint nativam et nudam, et qui rursus superfu- 
sam etindutam. Inveniuntur autem omnino quatu- 
or opinantium secte. Prima est eorum, qui unum 
quippiam asserunt rerum principium, diversitatem 
autem entium constituunt in natura ejusdem princi- 
pli fluxa et dispensabili. Secunda eorum, qui princi- 
pium rerum ponunt substantia unicum, idque fixum 
et invariabile, diversitatem entium deducunt per 
hujusmodi principii diversas magnitudines, figuras, 
et posituras. Tertia eorum, qui plura constituunt 
rerum principia; et diversitatem entium ponunt in 
eorum temperamento et mistione. Quarta eorum, 
qui infinita aut saltem numerosa constituunt rerum 
principia, sed specificata et effigiata; quibus nihil 
opus ut comminiscantur aliquid, quod res deducat ad 
multiplex, cum naturam jam a principio disgregent. 
Inter quos secunda secta nobis videtur solummodo 
Cupidinem exhibere, ut est, nativum et exutum. 
Prima vero introducit eum tanquam velo discretum, 
tertia tunicatum, quarta etiam chlamydatum et 
fere sub larva. Atque de singulis pauca dicemus, 
ad meliorem parabole explicationem. Primo igitur 
ex lis, qui unum rerum principium statuerunt, nemi- 
nem invenimus qui illud de terra affirmaret. Ob- 
stabat scilicet terre natura quieta, et torpens, et min- 
ime activa, sed cceli et ignis et reliquorum patiens ; 
ne idcuipiam in mentem veniret asserere. Attamen 
prisca sapientia Terram proximam a Chao ponit, Cceli- 
que primo parentem, deinde nuptam; ex quo con- 
jugio omnia. Neque propterea hoc accipiendum, ac 
si veteres unquam statuissent terram principium 

essentie ; sed principium vel originem potius sche- 
matismi sive systematis. Itaque hance rem ad para- 
bolam sequentem de Ccelo rejicimus; ubi de originibus 
inquiremus ; que est inquisitio ad illam de principiis 
posterior. 

At Thales aquam principium rerum posuit. Vi- 
debat enim materiam precipue dispensari in humido, 
humidum in aqua. Consentaneum autem esse illud 
rerum principium ponere, in quo virtutes entium et 
vigores, presertim elementa generationum et instau- 
rationum potissimum inyenirentur. Genituram ani- 
malium humidam ; etiam plantarum semina et nuclea, 
quamdiu vegetarent, nec effoeta essent, tenera et 
mollia. Metalla quoque liquescere et fluere, et esse 
tanquam terre succos concretos, vel potius aquas 
quasdam minerales. ‘Terram ipsam imbribus aut ir- 
rigatione fluviorum fcecundari et instaurari, nihilque 
aliud videri terram et limum, quam feces et sedi- 
menta aque. At aérem planissime esse aque ex- 
spirationem atque expansionem. Quin et ignem 
ipsum non concipi, neque omnino durare aut ali, nisi 
ex humido et per humidum. Pinguedinem autem 
illam humidi, in qua flamma et ignis sustentantur et 
vivunt, videri quandam aque maturitatem et con- 
coctionem. Corpus rursus et molem aque per uni- 
versum, ut fomitem communem, dispertiri. Oceanum, 
terre circumfundi : vim maximam aquarum dulcium 
subterraneam, unde fontes et fluvii, qui, venarum 
- instar, aquas per terrze et faciem et viscera deportent. 
At immensas vaporum et aquarum congregationes in 
supernis esse, utque aliam quandam aquarum univer- 

sitatem, utpote a qua inferiores aque, atque adeo 
oceanus ipse reparentur et reficiantur: etiam ignes 
coelestes existimabat aquas illas et vapores depascere ; 
neque enim aut sine alimento subsistere, aut ali- 
unde ali posse; figuram autem aque, que in ejus 
particulis (guttis videlicet) cernitur, eandem cum 
figura universi esse, rotundam nempe et sphericam ; 
quin et undulationem aque, etiam in aére et flamma, 
notari et conspici: motum denique aque habilem, 
nec torpescentem, nec prefestinum, numerosissimam 
autem piscium et aquatilium generationem. Sed 
Anaximenes aéren) delegit, quod unum esset rerum 
principium. Nam si moles in constituendis rerum 
principlis spectanda sit, videtur aér longe maxima 
universi spatia occupare. Nisi enim detur vacuum 
separatum, aut recipiatur superstititio illa de hetero- 
genea ccelestium et sublunarium; quicquid a globo 
terre ad ultima coeli extenditur spatii, atque astrum 
aut meteorum non est, aérea substantia compleri 
videtur. Atque globi terrestris domicilium instar 
puncti ad cceli ambitum censetur. In «there vere 
ipso, quantula portio in stellis conspergitur ? cum in 
citimis spheris singule conspiciantur, in ultima, licet 
ingens earum numerus sit, tamen, pre spatiis inter- 
stellaribus, exiguum quiddam spatii siderum appa- 
reat; ut omnia tanquam in vastissimo aéris pelago 
natare videantur. Neque parva est ea portio aéris et 
splritus, que in aquis et cavis terre locis sedem et 
moram habet; unde aque fluorem suum recipiunt. 
Quin et extenduntur quandoque et intumescunt ; 
terrze autem non solum porositas sua accidit, sed 

etiam tremores et concussiones, evidentia signa venti 
et aéris inclusi. Quod si media quedam natura sit 
propria principiorum, ut tantz varietatis possit esse 
susceptiva; ea prorsus in aére reperiri videtur. Est 
enim aér tanquam commune rerum vinculum, non 
tantum quia ubique presto est, et succedit, et vacua 
possidet, sed multo magis quod videtur esse nature 
cujusdam medi et adiaphore. Hoc enim corpus 
illud est, quod lucem, opacitatem, omniumque colo- 
rum tincturas, et umbrarum eclipses excipit et vehit ; 
quod sonorum etiam harmonicorum, et (quod multo 
majus est) articulatorum, impressiones et signaturas 
motu accuratissimo discriminat; quod odorum dif- 
ferentias, non tantum generales illas suavis et foetidi, 
gravis, acuti, et similium, sed proprias et specificatas, 
rose, viole, subit nec confundit ; quod ad celebres et 
potentissimas illas qualitates calidi, frigidi, etiam 
humidi, sicci, quodammodo equum se prebet, in quo 
vapores aquei, halitus pingues, spiritus salium, me- 
tallorum fumi, suspensa volant; denique in quo 
radii coelestes, et arctiores rerum consensus et discor- 
dize, secreto commeant, et obmurmurant; ut sit aér 
veluti chaos secundum, in quo tot rerum semina 
agant, errent, tentent, atque experiantur. Postremo, 
si vim genialem et vivificantem in rebus consulas, 
que ad rerum principia manuducat eaque manifestet, 
etiam aéris potiores partes esse videntur; adeo ut 
aéris, et spiritus, et anime, vocabula usu nonnunquam 
confundantur. Idque merito, cum vite paulo adul- 
tioris (exceptis scilicet rudimentis illis vite in embry- 
onibus et ovis) respiratio aliqua comes sit veluti 

individuus ; adeo ut pisces concreta et conglaciata 
aquarum superficie suffocentur. Etiam ignis ipse, 
nisi ab aura circumfusa animetur, exstinguitur, nihil- 
que aliud videtur, quam aér attritus, irritatus et 
incensus ; quemadmodum aqua e contra videri possit 
aéris coagulum et receptus. Etiam terram perpetuo 
aérem exhalare, neque ut per aquam in formam 
aéris transitum faciat opus habere. Heraclitus 
vero magis acutus, sed minus credibilis, ignem rerum 
principium posuit. Neque enim naturam mediam, 
que maxime vaga et corruptibilis esse solet, sed 
naturam summam et perfectam, que corruptionis et 
alterationis terminus quidam sit, ad rerum principia 
constituenda quesivit. Videbat autem maximam 
rerum varietatem et perturbationem in corporibus 
solidis et consistentibus inveniri. ‘Talia enim corpora 
organica esse possunt, et veluti machine quedam, 
que etiam ex figura innumeras variationes nancis- 
cuntur, qualia sunt corpora animalium et plantarum. 
Etiam in his ipsis, ea quoque, que organica non sunt, 
tamen si acutius introspiciantur, valde esse dissimilia 
reperiuntur. Quanta enim dissimilitudo inter partes 
animalium illas ipsas, que vocantur similares? cere- 
brum, humorem crystallinum, albuginem oculi, os, 
membranam, cartilaginem, nervum, venam, carnem, 
pinguedinem, medullam, sanguinem, sperma, spiri- 
tum, chylum, reliqua? etiam inter partes vegeta- 


bilium, radicem, corticem, caulem, folium, florem, 
semen, et similia? At fossilia organica non sunt certe, 


sed tamen et in una specie varie commista sunt, et 
ad invicem admodum copiosam varietatem ostendunt. - 

Quamobrem basis illa diversitatis entium, ampla, lata 
et exporrecta, in qua tantus rerum apparatus eluces- 
cit et obversatur, constitui videtur in natura solida et 
consistenti. Corpora vero liquorum vis schematismi 
organici plane deserit. Neque enim reperitur per 
totam istam naturam visibilem, aut animal, aut 
planta, in corpore mere fluido. Ergo numerosissima 
illa varietas a natura liquida abscinditur, et subdu- 
citur. Manet nihilominus varietas non parva, ut in 
tanta diversitate fusilium, succorum, destillatorum, 
et hujusmodi, manifestum est. At in aérils et pneu- 
maticis corporibus arctatur multo magis varietas, et 
obducitur promiscua quedam rerum _ similitudo. 
Certe vis illa colorum et saporum, quibus liquores 
quandoque distinguuntur, omnino cessat; odorum 
vero manet, atque aliarum nonnullarum, ita tamen, 
ut transeant, confundantur, et minus hereant ; adeo 
ut in universum quo magis ad ignis naturam fiat ap- 
propinquatio, tantum de varietate depereat. At 
postquam ad ignis naturam ventum est, ejusque 
rectificati et purioris, omne organum, omnisque 
proprietas, omnis dissimilaritas exuitur, atque na- 
tura tanquam in vertice pyramidali in’ unum 
coire videtur, atque ad terminum actionis sue pro- 
prie pervenisse. Itaque incensionem sive ignescen- 
tiam pacem nominavit, quia naturam componeret ; 
generationem autem bellum, quia ad multiplex dedu- 
_ceret. Atque ut ista ratio (qua res a varietate ad 
unum, et ab unitate ad varium, fluminis instar, flue- 
rent, et refluerent) aliquo modo explicari_ posset ; 


ignem ei densari et rarescere placuit, ita tamen ut 
VOL. 1. I 

rarescentia illa versus naturam igneam, actio esset 
nature directa et progressiva; densatio autem ve- 
luti retrogradatio nature et destitutio. Utrumque 
fato et certis periodis (secundum summam) fieri cen- 
sebat : ut mundi istius, qui volvitur, futura sit quan- 
doque conflagratio, et deinde instauratio, atque 
incensionis et generationis series perpetua et suc- 
cessio. Ordinem autem (si quis diligenter versetur 
in tenui ea, que de hoc viro atque ejus decretis ad 
nos pervenit, memoria) diversum statuit incensionis 
et exstinctionis. In scala enim incensionis, nihil ab 
lis, que vulgata sunt, dissentiebat; ut progressus 
rarescentie et extenuationis esset a terra ad aquam, 
ab aqua ad aérem, ab aére ad ignem; at non idem 
decursus, sed ordinem plane invertebat. Ignem 
enim per exstinctionem terram educere asserebat, 
tanquam feces quasdam atque fuligines ignis; eas 
deinceps uditatem concipere et colligere, unde aque 
fiat efluvium, que rursus aérem emittat et exspiret ; 
ut ab igne ad terram mutatio fiat in preceps, non 
gradatim. 

Atque hee, aut iis meliora, cogitabant illi, qui 
unum rerum principium statuerunt, naturam simpli- 
citer intuiti, non contentiose. Atque laudandi sunt, 
quod vestem unicam Cupidini tribuerint, id quod 
nuditati proximum est; atque hujusmodi vestem, 
que est (ut diximus) veli cujuspiam instar, non pro- 
fecto tela spissioris. Vestem autem Cupidinis ap- 
pellamus formam aliquam materiz prime attributam, 
que asseratur esse cum forma alicujus ex entibus 
secundis substuntialiter homogenea. Ista autem 

que de aqua, aére, igne, ab istis asseruntur, non 
firmis admodum rationibus nixa, reprehendere non 
fuerit difficile ; neque causa videtur cur de singulis 
disseramus, sed tantum in genere. Primo itaque 
videntur antiqui illi in inquisitione principiorum, 
rationem non admodum acutam instituisse, sed hoc 
solummodo egisse, ut ex corporibus apparentibus et 
manifestis, quod maxime excelleret, quererent, et, 
quod tale videbatur, principium rerum ponerent ; 
tanquam per excellentiam, non vere aut realiter. 
Putabant enim hujusmodi naturam dignam, que 
sola esse diceretur qualis apparet: catera vero ean- 
dem ipsam naturam esse existimabant, licet minime 
secundum apparentiam; ut vel per tropum locuti, 
vel tanquam fascinati videantur, cum impressio for- 
tior reliqua traxerit. At vere contemplantem, 
zequum se prebere oportet ad omnia, atque principia 
rerum statuere, que etiam cum minimis et rarissimis, 
et maxime desertis quibuscunque entium conveniant, 
non tantum cum maximis et plurimis et vigentibus. 
Licet enim nos homines entia, que maxime occurrunt, 
maxime miremur, tamen nature sinus ad omnia lax- 
atur. Quod si principium illud suum teneant non 
per excellentiam, sed simpliciter, videntur utique in 
duriorem tropum incidere ; cum res plane deducatur 
ad equivocum, neque de igne naturali, aut naturali 
aére, aut aqua, quod asserunt, predicari videatur, 
sed de igne aliquo phantastico et notionali (et sic 
de ceteris), qui nomen ignis retineat, definitionem 
abneget. Porro videntur et illi in eadem incommoda 
compelli, que assertores materie abstracte subeunt. 
2 

Ut enim illi materiam potentialem et phantasticam 
ex toto, ita et isti ex parte introducunt. Ponunt 
etiam materiam quoad aliquid (principium illud 
nempe suum) formatam et actualem; quoad reliqua 
tantum potentialem. Neque aliquid lucri fieri per 
istud genus principii unici videtur, magis quam per 
illud materiz abstracte ; nisi quod habetur aliquid 
quod obversetur ad intellectum humanum, in quo 
cogitatio humana magis defigatur et acquiescat, et 
per quod notio principii ipsius paulo plenior sit, re- 
liquorum omnium abstrusior, et durior. Sed scilicet 
illa tate pradicamenta regnum non acceperant, ut 
potuisset principium illud nature abstracte latere 
sub fide et tutela pradicamenti substantiz. Itaque 
nemo ausus est confingere materiam aliquam plane 
phantasticam, sed principium statuerunt secundum 
sensum, aliquod ens verum; modum autem ejus 
dispensandi (liberius se gerentes) phantasticum. 
Nihil enim inveniunt, imo nec comminiscuntur, quo 
appetitu aut stimulo, aut qua ratione, via, aut ductu, 
istud principium suum a se degeneret, et rursus se 
recipiat. At cum tanti appareant per universum 
contrariorum exercitus, densi, rari, calidi, frigidi, 
lucidi, opaci, animati, inanimati; et aliorum pluri- 
morum que se invicem oppugnant, privant, peri- 
munt; hec omnia ab uno quopiam rei materiate 
fonte manare putare, neque tamen ullum ejus rei 
modum ostendere, speculationis cujusdam attonite 
videtur, et inquisitionem deserentis. Nam si de re 
ipsa per sensum constaret, ferendum esset, licet 
modus esset in obscuro; rursus si modus vi rationis 

erutus esset aliquis habilis et credibilis, discendum 
fortasse ab apparentiis; sed minime postulandum, 
ut lis assentiamus, quorum nec entia per sensum 
manifesta, neque explicationes per rationem proba- 
biles. Preterea, si unum esset rerum principium, 
debuerat ejus conspici in omnibus rebus nota que- 
dam, et tanquam partes potiores, et praedominantia 
nonnulla; neque inveniri principatum -ullum, quod 
principio ex diametro opponatur. Etiam in medio 
collocari debuerat, ut omnibus commodius sui copi- 
am faceret, et per ambitum se diffunderet. At 
horum nihil esse in illis placitis invenitur. Nam 
terra, que a principii honore separatur, et excluditur, 
videtur suscipere et fovere naturas illis tribus princi- 
palibus oppositas, cum ad mobilitatem et lucidam 
naturam ignis, opponat naturam quietam et opacam; 
ad tenuitatem et mollitiem aéris, opponat similiter 
naturam densam et duram, et ad humiditatem et se- 
quacitatem aque, naturam siccam, rigidam, et aspe- 
ram; atque ipsa quoque terra medium locum occu- 
parit, ceteris deturbatis. Porro, si unicum esset 
rerum principium, debuerat et illud tum ad rerum 
generationem, tum ad earum dissolutionem, equam 
prebere naturam. Tam enim est principii, ut res in 
illud solvantur, quam ut res ex illo gignantur. At hoc 
non fit ; sed ex lis corporibus aer et ignis ad materi- 
am generationis prebendam inepta videntur, ad 
eorum resolutionem excipiendam parata. At aqua 
contra ad generationem benigna et alma; ad resolu 
tionem sive restitutionem magis aliena et aversa; id 
quod facile cerneretur, si imbres paulisper cessarent. 

Quin et putrefactio ipsa nullo modo res ad aquam 
puram et crudam redigit. Sed longe maximus 
error, quod constituerunt principium corruptibile et 
mortale. Id enim faciunt, cum principium introdu- 
cunt tale, quod naturam suam in compositis deserat 
et deponat. 

Nam quodcunque suis mutatum finibus exit, 

Continuo hoc mors est illius, quod fuit ante. 

Verum hac ratione magis nobis opus erit statim, 
cum ad illam tertiam sectam, que plura decrevit 
rerum principia, sermo jam ordine devectus sit, que 
certe secta plus roboris habere videri possit, plus 
prejudicii, certe habet. Itaque ad opiniones non 
secundum genus et in communi, sed singulas accede- 
mus. | 

Itaque ex iis, qui plura principia dixerunt, sepa- 
rabimus eos qui infinita asserunt. Ille enim locus 
de infinito ad parabolam Ceeli pertinet. Verum ex 
antiquis Parmenides duo rerum principia, ignem et 
terram, dixit, sive coelum et terram. Solem enim et 
sidera verum ignem esse asseruit, eumque purum et 
limpidum, non degenerem, qualis apud nos est ignis, — 
qui, tanquam Vulcanus in terram dejectus, ex casu 
claudicat. Parmenidis vero placita instauravit seculo 
nostro Telesius, vir peripateticis rationibus (si aliquid 
illze essent) potens et instructus, quas etiam in illos 
ipsos vertit ; sed affirmando impeditus, et destruendo 
quam adstruendo melior. Ipsius vero Parmenidis in- 
ventorum parca admodum et perexilis memoria. 
Attamen fundamenta similis opinionis plane jacta vi- 
dentur in libro, quem Plutarchus “ De primo frigido” 

conscripsit ; qui tractatus videtur ex aliquo tractatu 
antiquo, qui tunc temporis exstabat, jam pertit, de- 
scriptus et desumptus. Habet enim non pauca et 
acutiora et firmiora, quam solent esse authoris 
ipsius, qui ea vulgavit; a quibus monitus atque ex- 
citatus videtur Telesius, ut ea et studiose arriperet, 
et strenue persequeretur in suis de natura rerum 
commentariis. Placita autem hujus secte sunt hu- 
jusmodi. Primas formas ac prima entia activa, atque 
adeo primas substantias, calorem et frigus esse ; 
eadem nihilominus incorporea existere; sed subesse 
materiam passivam et potentialem, que corpoream 
molem preebeat, atque sit utriusque nature ex aquo 
susceptiva, ipsa omnis actionis expers. Lucem 
pullulationem caloris esse, sed caloris dissipati, qui, 
coéundo multiplicatus, sit robustus et  sensibilis. 
Opacitatem similiter destitutionem et confusionem 
nature radiantis ex frigore. Rarum et densum ca- 
loris et frigoris texturas et veluti telas esse; ca- 
lorem vero et frigus eorum effectores et opifices, 
densante opus frigore et inspissante, divellente au- 
tem calore et extendente. Ex ejusmodi texturis 
indi corporibus dispositionem erga motum, vel ha- 
bilem vel aversam, raris videlicet promptam et habi- 
lem, densis torpescentem et aversam. Itaque 
calorem per tenue motum excitare et peragere, 
frigus per densum motum compescere et sedare. 
Quare esse et poni quatuor naturas coéssentiales, 
atque conjugatas, easque duplices, ordinem eum, 
quem diximus, ad invicem servantes (fons enim calor 
et frigus, caeterze emanationes) ; sed tamen perpetuo 

concomitantes et inseparabiles. as esse, calidum, 
lucidum, rarum, mobile. Et quatuor rursus his op- 
positas, frigidum, opacum, densum, immobile. Sedes 
vero et contignationes prime conjugationis, in ceelo, 
sideribus, ac precipue in sole statui; secunde in 
terra. Ccelum enim e summo integroque calore et 
materia maxime explicata esse calidissimum, luci- 
dissimum, tenuissimum, maxime mobile. Terram 
contra, ex frigore integro et irrefracto, et materia 
maxime contracta, frigidissimam, tenebricosissimam, 
densissimam, penitus immobilem, ac summopere 
motum exhorrentem. Summitates vero cceli natu- 
ram suam integram atque illasam servare, diversita- 
tem nonnullam inter se admittentes, sed a contrarii 
violentia et insultu penitus semotas: similem per 
ima sive intima terre constantiam esse, extrema tan- 
tum, ubi contrariorum sit appropinquatio et concur- 
sus, laborare, et ab invicem pati et oppugnari. 
Ccelum itaque tota mole et substantia calidum, et 
omnis contrariz nature prorsus expers, sed inequa- 
liter; aliis partibus scilicet magis calidum, aliis 
minus. Stellarum enim corpus intensius calidum, 
interstellare remissius; quin et stellis ipsis alias aliis 
ardentiores, et ignis magis vividi et vibrantis: ita 
tamen ut contraria natura frigoris, aut aliquis ejus 
gradus, nunquam eo penetret; recipere enim diver- 
sitatem nature, contrarietatem non recipere. Neque 
vero de calore aut igne coelestium, qui est integer 
et nativus, ex igne communi judicium omnino 
fieri. Ignem enim nostrum extra locum suum, 
- trepidum, contrariis circumfusum, indignum, et sti- 

pem alimenti, ut conservetur, emendicantem, et fu- 
gientem: at in ccelo vero locatum, ab impetu alicujus 
contrarii disjunctum, constantem, ex se et similibus 
conservatum, et proprias operationes libere et absque 
molestia peragentem. Item ccelum omni parte lu- 
cidum, sed secundum magis et minus. Cum enim 
sint, ex stellis notis et numeratis, que nisi ccelo 
sereno conspicl non possint, atque in galaxia sint 
nodi minutarum stellarum, que albedinem quandam 
conjuncte, non corpus lucidum distincte represen- 
tent, nemini dubium esse posse, quin et sint stelle 
complures quoad nos invisibiles ; atque adeo univer- 
sum coeli corpus luce preditum sit, licet fulgore non 
tam robusto et vibrante, nec radiis tam confertis et 
constipatis, ut tanta spatia distantiarum vincere 
queat, et ad nostrum aspectum pervenire. Ita rursus 
ccelum universum ex substantia tenui et rara, nil in 
ea contrusum, nil illibenter compactum, sed tamen 
alia parte materiam magis explicatam, alia minus 
explicatam sortiri. Postremo, motum cceli eum in- 
veniri, qui rei maxime mobili competat, conversionis 
nimirum sive rotationis; motus enim circularis abs- 
que termino est, et sui gratia, motus in linea recta, 
ad terminum et ad aliquid, et tanquam ut quiescat. 
Itaque universum ccelum motu circulari ferri, nec 
ullam ejus partem hujus motus expertem esse; sed 
tamen quemadmodum et in calore, et in luce, et rari- 
tate coeli versatur ineequalitas, ita et in motu eandem 
notari; adeoque magis insigniter, quia observationem 
humanam magis lacessit et sustinet, ut etiam calculos 
pati possit. Motum autem orbicularem et incita- 
tione differre posse, et latione; incitatione, ut sit 

celerior aut tardior; latione, ut sit in circulo per- 
fecto, aut aliquid habeat spiree, neque se plane 
restituat ad cundem terminum (nam linea spiralis 
ex circulo et recta composita est); itaque hee ipsa 
coelo accidere, varietatem nempe incitationis, et de- 
flexionem a restitutione, sive spiralitatem. Nam et 
stelle inerrantes et planet impariter properant ; et 
planete evidenter a tropico in tropicum deflectunt, 
atque quo sublimiora ccelestia sunt, eo et majorem 
incitationem sortiuntur, et propiorem spiram. Nam 
si phenomena simpliciter, atque ut conspiciuntur, 
accipiantur, et ponatur motus diurnus unus naturalis 
et simplex in ccelestibus, et formositas illa mathema- 
tica (ut motus reducantur ad circulos perfectos) 
contemnatur, et recipiantur linez spirales; et con- 
trarietates ille motuum in consecutione, ab oriente 
in occidentem (quem vocant primi mobilis), et rursus 
ab occidente in orientem (quem vocant motum pro- 
prium planetarum) redigantur in unum, salvando 
differentiam temporis in restitutione per prefestina- 
tionem et derelictionem, et diversam politatem 
zodiaci per spiras; manifestum est hoc, quod dixi- 
mus, evenire. Exempli gratia, ut luna, que est 
planetarum infima, incedat et tardissime, et per 
spiras maxime raras et hiantes. Atque talis quedam 
natura portionis illius cceli, que fit (propter distanti- 
am a contrario) firma et perpetua, huic secte videri 
possit. Utrum vero veteres terminos servarit Tele- 
sius, ut talia esse putaret, quacunque supra lunam 
collocantur, cum luna ipsa; an altius vim inimicam 
adscendere posse, perspicue non ponit. At terre 
(que est opposite nature contignatio et sedes) por- 

tionem itidem maximam intemeratam et inconcus- 
sam statuit, et quo celestia non penetrent. Eam 
vero qualis sit, non esse cur inquiratur, ait. Sat esse 
ut quatuor illis naturis, frigiditate, opacitate, densi- 
tate, et quiete, iisque absolutis, et nullatenus immi- 
nutis, dotata judicetur. Partem autem terre versus 
superficiem ejus, veluti quendam corticem, aut 
incrustationem, generationi rerum assignat ; omnia- 
que entia que nobis quovis modo innotuerunt, etiam 
ponderosissima, durissima, et altissime demersa, me- 
talla, lapides, mare, ex terra per calorem cceli aliqua 
ex parte versa et subacta, et que nonnihil caloris, 
radiationis, tenuitatis, et mobilitatis jam conceperit, 
et denique ex media inter solem et terram puram 
natura participet, consistere. Itaque necesse est, ut 
terra illa pura infra profundissima maris, minerarum, 
et omnis generati deprimatur; et a terra illa pura 
usque ad lunam, aut altiora fortasse, media quedam 
natura ex temperamentis et refractionibus cceli et 
terre collocetur. Postquam autem interiora utrius- 
que regni satis muniisset, expeditionem et bellum 
molitur. Nam in spatiis illis intra extima cceli et 
intima terre, omnem tumultum et conflictum, et 
tartarismum inveniri, ut fit in imperiis, in quibus 
illud usu venit, ut fines incursionibus et violentiis in- 
festentur, dum interiores provincie secura pace fru- 
untur. Has itaque naturas et earum concretiones, 
sese assidue generandi et multiplicandi, et quaqua- 
versus offundendi, et molem materi universam 
occupandi, et sese mutuo oppugnandi et invadendi, 
et propriis se sedibus deturbandi et ejiciendi, et sese 
in lis constituendi, preterea et alterius nature vim, 

et actiones, et proprias etiam percipiendi et prehend- 
endi, et ex hujusmodi perceptione se movendi et 
accommodandi, appetitum et facultatem habere, 
atque ex ista decertatione, omnium entium, atque 
omnis actionis et virtutis varietatem deduci. Videtur 
tamen alicubi, licet titubanter et strictim, aliquid 
dotis materie impertiri; primo ut non augeatur, 
nec minuatur, per formas et activa entia, sed 
summa universali constet: deinde ut motus gravita- 
tis sive descensus ad illam referatur ; etiam quiddam 
de nigredine materiz injicit. Ilud autem perspicue ; 
calorem et frigus, eadem vi et copia, in materia ex- 
plicata vires remittere, in complicata intendere, cum 
Mensuram non suam sed materiz impleant. Modum 
vero excogitat atque explicat Telesius, quo ex hoc 
certamine et lucta induci atque expediri possit tam 
foecunda et multiplex entium generatio. Ac primo 
cavet terre, inferiori scilicet principio, ac ostendit 
quid in causa sit, cur a sole terra jampridem de- 
structa, et absorpta non sit, nec in futurum esse 
possit. Caput huic rei distantiam ponit terre a 
stellis fixis immensam, a sole ipso satis magnam, et 
qualis esse debeat, bene mensuratam. Secundo, 
declinationem radiorum solis a perpendiculo, habito 
respectu ad partes terre diversas, quod videlicet su- 
pra majorem partem terre sol nunquam sit in ver- 
tice, aut incidentia radiorum perpendicularis ; adeo 
ut universum terrze giobum vigore aliquo caloris no- 
tabili nunquam occupet. Tertio, obliquitatem motus 
solis in transcursu per zodiacum, habito respectu ad 
easdem terre partes, unde calor solis in qualicunque 
vigore non assiduo ingeminatur, sed per intervalla 

majora redit. Quarto, celeritatem solis respectu 
motus diurni, qui tantum ambitum tam exiguo tem- 
poris spatio conficit, unde minor ‘mora caloris, neque 
momentum aliquod temporis, in quo calor constet. 
Quinto, continuationem corporum inter solem et 
terram, quod sol non per vacuum integras caloris 
demittat vires, sed per tot corpora renitentia per- 
means, et cum singulis satagens, et dimicans, in 
immensum langueat, et enervetur; tanto magis 
quod quo longius procedat atque debilior evadat, eo 
corpora inveniat magis inobsequentia, maxime om- 
nium, postquam ad terre superficiem ventum est, 
ubi videtur non solum renitentia, sed plane quedam 
repulsio. Processum vero immutationis talem asse- 
rit. Bellum plane inexpiabile atque internecivum 
esse, neque contrarias istas naturas ullo symbolo con- 
venire, neque per tertiam, preeterquam hylen, Ita- 
que utramque naturam hoc ipsum appetere, niti, 
contendere, ut alteram plane perdat, seque solam et 
suam materie indat; ut sit solis opus (quod per- 
spicue et sepe dicit) plane terram vertere in solem, 
et vicissim opus terre, solem vertere in terram; 
neque hoc officere quin omnia certo ordine, definitis 
temporibus, et justis mensuris fiant; atque actio 
quaque cursu debito incipiat, moliatur, vigeat, lan- 
gueat, cesset. Quod tamen per leges foederis aut 
concordie ullas non fieri, sed omnino per impoten- 
tiam : omne enim plus et minus in virtute et actione, 
non ab intensionis moderamine (que integrum quid- 
dam concupiscit), sed ab opposite nature ictu et 
freno esse ; operationis diversitatem et multiplicita- 

tem, atque etiam perplexitatem, omnino propter 
unum ex tribus istis evenire ; vim caloris, dispositio- 
nem materiz, modum subactionis; que tamen tria 
nexu quodam inter se implicantur, atque sibi ipsis 
concause sunt. Calorem ipsum, vi, copia, mora, medio, 
successione differre : successionem vero ipsam in plu- 
rimis variari, accedentia, recedentia, sive intensione, 
remissione, saltu, gradu, reditu, sive repetitione 
per majora aut minora intervalla; atque hujusmodi 
alterationibus. Calores itaque prorsus vi et natura 
longe diversissimos esse, prout puriores vel impurio- 
res, habita ratione ad primum fontem (solem vide- 
licet), facti sint. Neque calorem omnem calorem 
fovere; sed postquam gradibus bene multis ad invi- 
cem distent, se mutuo non minus quam frigora 
perimere ac perdere, et proprias actiones agere, et 
alterius actionibus adversari atque opponi; ut mi- 
nores calores ad multo majores constituat Telesius 
tanquam proditores et perfugas, et cum frigore 
conspirantes. Itaque vividum illum calorem, qui in 
_ igne est, et vibratur, exilem illum calorem, qui in 
aqua serpit, omnino Interimere; atque similiter ca- 
lorem preternaturalem humorum putridorum, in 
corpore humano, calorem naturalem suffocare et 
exstinguere. Copiam vero caloris plurimum interesse, 
manifestius esse, quam ut explicatione egeat. Neque 
enim unam aut alteram ignis prunam que vehe- 
menter, ac multas coacervatas, calefacere; maxime 
autem insigniter copiz caloris effectum demonstrari 
in multiplicatione caloris solis, per reflexionem ra- 
diorum; numerus enim radiorum conduplicatur per 

reflexionem simplicem, multiplicatur per variam. 
Copie caloris vero debet adscribi vel addi et unio, 
quod etiam obliquitate et perpendiculo radiorum 
optime ostenditur, cum quo propius et ad acutiores 
angulos radius directus et reflexus coéat, eo validio- 
rem caloris ictum jaciat. Quin et sol ipse, cum inter 
majores illos et robustiores stellarum fixarum ignes, 
Regulum, Caniculum, Spicam, versatur, valentiores 
fervores efflat. Moram vero caloris evidentissime 
maximi momenti operationem esse, cum omnes Vir- 
tutes naturales tempora colant, observent, ut ad 
vires actuandas tempus requiratur nonnullum, ad 
roborandas, bene multum. Itaque moram caloris 
calorem equalem in progressivam et inzqualem 
convertere, quia calor et antecedens et subsequens 
simul conjugantur ; id et in fervoribus autumnalibus, 
quia fervoribus solstitialibus, et in horis estivis po- 
meridianis, quia horis ipsis  meridianis ardentiores 
sentiuntur, manifestum esse; etiam in frigidioribus 
regionibus debilitatem caloris, mora et longitudine 
dierum zxstivis temporibus quandoque compensari. 
At medii potentiam et efficaciam in calore deferendo 
insignem esse. Hine enim tempestatum temperiem 
magnopere variam, ut ccelum indicibili inconstantia 
per dies astivos algidum nonnihil, per dies hiemales 
sudum quandoque inveniatur ; sole interim iter suum 
et spatia sua constanter et legitime servante ; etiam 
segetes et uvas flantibus austris et ccelo nubiloso, 
magis mutari: atque omnem cceli, secundum varias 
annorum revolutiones, dispositionem et excretionem, 
aliquando pestilentem et morbidam, aliquando salu- 

brem et amicam, hinc causam et originem sumere ; 
medio scilicet aére variante, que dispositionem ex ipsa 
vicissitudine et alteratione tempestatum diversam, 
longa fortasse serie, colligit. Successionis vero ca- 
loris, atque ordinis quo calor calorem consequitur, ut 
multiplicem rationem, ita summam virtutem esse. 
Neque solem tam numerosam et prolificam genera- 
tionem educere potuisse, nisi corporis solis moventis 
configuratio, versus terram et terre partes, plurime 
inzqualitatis et variationis particeps esset. Nam 
et circulariter movetur sol, et rapide, et ex obliquo, 
et se retexit, ut et absens sit et prasens, et propior et 
remotior, et magis ex perpendiculo et magis ex 
obliquo, et citius rediens et tardius, neque ullo tem- 
poris momento calor emanans a sole sibi constet, 
neque brevi intervallo usquam (nisi sub ipsis tro- 
picis) se restituat; ut tanta variatio generantis cum 
tanta varietate generati optime conveniat. Cui addi 
posse medii sive yehiculi naturam diversissimam. 
Cetera quoque, que de inequalitate et gradibus 
caloris unici dicta sunt, posse ad vicissitudines et 
varietates successionis in caloribus diversis referri. 
Itaque Aristotelem non male generationem et cor- 
ruptionem rerum oblique viz solis attribuisse, eam- 
que ut efficientem causam earum constituisse, si 
libidine pronuntiandi et arbitrum nature se gerendi, 
et res ad placitum suum distinguendi et concinnandi, 
recte inventum non corrupisset. I[llum enim et 
generationem et corruptionem (que nunquam pror- 
sus privativa, sed generationis alterius pragnans est) 
ineequalitati caloris solis secundum totum, hoc est, 

accedentiz et recedentie solis conjunctim, non ge- 
nerationem accedentiz, corruptionem recedentiz 
divisim assignare debuisse; quod pinguiter et ex 
vulgi fere judicio fecit. Quod si cui mirum videatur, 
generationem rerum soli attribui, cum sol ignis esse 
asseratur, et supponatur, ignis autem nil generet; 
id leviter objici. Somnium enim plane esse illud 
de heterogenia calorum solis et ignis. Infinitas enim 
esse operationes, in quibus actio solis et actio ignis 
conveniant; ut in maturatione fructuum, conserva- 
tione plantarum tenerarum, et clementiz cceli assue- 
tarum, in regionibus frigidis, exclusione ovorum, 
restitutione urinarum ad claritatem (calorem enim 
solis et animalis conjungimus), resuscitatione animal- 
culorm frigore obrigentium, evocatione eorum et 
vaporum, et id genus. Sed nihilominus ignem 
nostrum malum mimum esse; nec solis actiones bene 
imitari, aut prope attingere, cum solis calor tribus 
dotatus sit proprietatibus, quas ignis communis egre 
ullo artificio representare possit. Primo, quod sit 
ob distantiam gradu ipso minor et blandior; hoc 
vero ejusmodi esse, ut aliquo modo zquiparari pos- 
sit; caloris enim talis modus magis incognitus 
est, quam imparabilis. Secundo, quod per tot et 
talia media fluens et gliscens dissimularem quan- 
dam et generativam vim mutuetur et obtineat; 
maxime vero quod tam regulari inequalitate augeatur, 
minuatur, accedat, recedat, nunquam vero subsul- 
torie aut precipitanter sibi succedat. Que duo 
postrema ab igne fere sunt inimitabilia, licet industria 
perspicaci et perpensa res provehi possit. Atque 
VOL. 11. h 

hujusmodi quedam de diversitate calorum a Tele- 
sio dicuntur. 7 

Frigidi autem, contrarii nempe principii, atque 
dispensationis ejus vix meminit; nisi forte que de 
dispositione materiz jam secundo loco dicentur, ea 
huic rei satisfacere posse putaverit; quod tamen 
facere non debuit, quandoquidem frigus nullo 
modo privationem caloris, sed omnino principium 
activum, caloris wmulum, et tanquam competito- 
rem, videri voluit. Que autem de materie dis- 
positione disseruit, eo pertinent ut ostendant quo 
modo materia a calore patiatur, et subigatur et 
vertatur, missa frigoris mentione aut cura. De frigore 
autem (nos enim in omnium inventis summa cum 
fide, et tanquam faventes, versamur) hujusmodi 
quedam dicere potuit. Sedem frigidi immotam et 
fixam ad structuram caloris mobilem et versatilem 
optime convenire; tanquam incudem ad malleum. 
Nam si utrumque principium varietatem et altera- 
tionem habuisset, genuissent proculdubio entia ho- 
raria et momentanea. Etiam immensas regiones 
calidi (ccelum scilicet) compacta natura globi terre, 
et circumjacentium, nonnihil compensari; cum non 
spatia, sed copia materiz in spatiis, spectetur ; 
frigidi vero naturam, virtutes et rationes, merito 
aut silentio preteriri, aut brevi sermone transmitti 
debere, cum nil certi et explorati de eo haberi possit 
per experientiam. Habemus enim ignem commu- 
nem, tanquam solis vicarium, qui caloris naturam 
manifestet. At frigidi telluris nulla est substitutio, 
que in manu hominis sit et adhibeatur presto ad 
experimentum. Etenim illos horrores et rigores 

frigidi, qui ex globo et ambitu terre hiemalibus 
temporibus, et in regionibus frigidissimis exspirant 
in aérem, tepores plane et balnea esse, pre natura 
primi frigidi,in visceribus terre inclusi ; ut frigus illud, 
cujus homines sensum et potestatem habeant, simile 
quiddam sit, ac si calorem nullum alium haberent, 
preter eum qui a sole estivis diebus, et in calidis 
regionibus emanat; qui, ad ignes fornacis ardentis 
collatus, refrigerium quoddam censeri possit. Sed 
in iis, que subdititia sunt, minus morandum. Viden- 
dum igitur deinceps, qualia sint ea que a Telesio 
dicuntur circa dispositionem materi, in quam calor 
agat; cujus ea est vis, ut actionem ipsam caloris 
promoveat, impediat, immutet. Ejus ratio quadru- 
plex. Prima differentia sumitur ex calore prain- 
existente, aut non preinexistente. Secunda, ex copia 
aut paucitate materie. Tertia, ex gradibus sub- 
actionis. Quarta, ex clausura vel apertura corporis 
subacti. Quod ad primam attinet, supponit Telesius 
in omnibus entibus, que nobis cognita sunt, subesse 
atque latitare calorem nonnullum, licet ad tactum 
minime deprehendatur, qui calor cum novo aut 
superveniente calore conjungitur; quin et ipse ab 
eodem adventitio calore ad actiones suas peragendas, 
etiam in proprio modulo, excitatur atque incenditur. 
Hujus rei argumentum esse insigne, quod nullum 
scilicet sit ex entibus, non metallum, non lapis, non 
aqua, non aér, quod non ex attactu, atque etiam ab 
admotione ignis, aut corporis calidi, calescat. Quod 
factum iri verisimile non est, nisi calor preinexistens 
et latens preparatio quedam esset ad calorem 

novum et manifestum. Etiam illud magis et minus, 
nempe facilitatem aut tarditatem in calore con- 
cipiendo, quod in entibus invenitur, secundum 
modum caloris prainexistentis competere. Aérem 
enim parvo calore tepescere, atque eo qui in corpore 
aque non percipiatur sed sensum fugiat: etiam 
aquam citius tepescere, quam lapidem, aut metallum, 
aut vitrum. Nam quod aliquod ex istis, metallum 
scilicet aut lapis, citius tepescere videatur quam 
aqua, id tantum in superficie fieri, non in profundo ; 
quia corpora consistentia, minus communicabilia sunt 
in partibus suis, quam liquida. Itaque extima me- 
talli citius calefieri quam extima aque, universam 
autem molem tardius. Secunda differentia ponitur 
in coacervatione et exporrectione materie. a si 
densa fuerit, fit ut caloris vires magis uniantur, et 
per unionem magis augeantur et intendantur; 
contra, si laxior fuerit, ut magis disgregentur, et per 
disgregationem magis minuantur, et enerventur. 
Itaque fortiorem esse calorem metallorum ignoto- 
rum, quam aque ferventis, etiam quam flamme 
ipsius, nisi quod flamma per tenuitatem magis sub- 
intret. Nam flammam carbonum sive lignorum, nisi 
flatu excitetur, ut per motum facilius impellatur et 
penetret, non admodum furere; quin et nonnullas 
flammas (qualis est spiritus vini, inflammati pre- 
sertim in exigua quantitate et dispersa) adeo lenis 
caloris esse, ut ad manum fere toleretur. Tertia 
differentia, que sumitur ex subactione materia, mul- 
tiplex est; gradus enim subactionis memorantur ab 
eo quasi septem ; quorum primus est lentor, qui est 

dispositio materiz exhibens corpus ad majorem vio- 
lentiam nonnihil obsequens, et compressionis, et 
preecipue extensionis patiens, flexibile denique aut 
ductile. Secundus, mollities, cum majore violentia 
nil opus est, sed corpus etiam levi impulsione, atque 
ad tactum ipsum sive manum cedit, absque evidenti 
renitentia. Tertia, viscositas sive tenacitas, quze est 
principium quoddam fluoris. Videtur enim corpus 
viscosum ad contactum et complexum alterius cor- 
poris incipere fluere et continuari, nec se ipso finiri, 
licet sponte et ex sese non fluat; fluidum enim sui 
sequax est, viscosum alterius magis. Quarta, ipse 
fluor, cum corpus spiritus interioris particeps in motu 
versatur libens, et seipsum sequitur, atque gre de- 
finitur, aut consistit. Quinta, vapor, cum corpus 
attenuatur in intactile, quod etiam majore cum 
agilitate et mobilitate cedit, fluit, undulat, trepidat. 
Sexta, halitus, qui vapor est quidam magis coctus 
et maturus, et ad igneam naturam recipiendam sub- 
actus. Septima, aér ipse; aérem autem contendit 
Telesius omnino calore nativo, neque eo parvo aut 
impotenti, preditum esse; quod etiam in frigidis- 
simis regionibus aér nunquam congelatur aut con- 
erescit. Etiam illud evidenti indicio esse, aérem in 
natura propria calidum esse, quod omnis aér clausus, 
et ab universitate aéris divulsus, et sibi permissus, 
teporem manifeste colligit, ut in lana et rebus 
fibrosis. Etiam in locis clausis et angustis, aérem 
ad respirationem sentiri quodam modo suffocativum, 
quod a calido est. Atque hec propterea fieri, quod 
aér clausus sua natura uti incipiat, cum aér foras et 

sub dio refrigeretur a frigore, quod globus terre 
perpetuo emittit et efflat. Quin etiam aérem 
nostrum communem tenui quadam ceelestium dote 
insigniri, cum habeat nonnihil in se lucis ; quod ex 
visu animalium, que noctu et in locis obscuris 
cernere possunt, ostenditur. Atque talis est Telesio 
dispositionis materiz series, in mediis videlicet; si- 
quidem extrema, videlicet ex altera parte corpora 
dura et rigida, ex altera ignis ipse, tanquam termini 
mediorum non recensentur. Sed preter hosce gra- 
dus simplices, magnam aucupatur diversitatem in 
dispositione materia ex corpore similari et dissimi- 
lari, cum scilicet portiones materiz in uno corpore 
composite et coadunate, vel ad unum ex gradibus 
supra-dictis equaliter referri possunt, vel ad diversa 
impariter. Longe enim maximam inde sequi in 
operatione caloris differentiam. Itaque quartam 
illam differentiam necessario adhiberi ex natura ac 
etiam positura corporis, in quod calor agat, clausa, 
aut porosa et aperta. Quando enim in aperta et ex- 
posita operatur calor, operatur seriatim et per singu- 
la, attenuando et simul educendo et separando, Cum 
vero in occlusa et compacta, operatur secundum to- 
tum, et secundum massam, nulla facta jactura calo- 
ris, sed calore novo et vetere se conjungentibus et 
plane conspirantibus, unde fit, ut potentiores et 
Magis intrinsecas et exquisitas alterationes et subac- 
tiones conficiat. Verum de hoc plura mox dicentur, 
cum de modo subactionis disseremus. Sed interim 
satagit et zstuat Telesius, et miris modis implicatur, 
ut expediat modum divortii et separationis qualita- 

tum suarum primarum connaturalium, caloris, lucis, 
tenuitatis, et mobilitatis, ac quaternionis. opposite, 
prout corporibus accidunt : cum corpora alia inveni- 
antur calida, aut ad calorem optime preparata, sed 
eadem inveniantur quoque densa, quieta, nigra; alia 
tenuia, mobilia, lucida sive alba, sed tamen frigida ; 
et similiter de ceteris, una quapiam qualitate in re- 
bus existente, reliquis non competentibus ; alia vero 
duabus ex istis naturis participent, duabus contra 
priventur, varia admodum permutatione et consortio. 
Qua in parte Telesius non admodum feliciter per- 
fungitur, sed more adversariorum suorum se gerit ; 
qui cum prius opinantur quam experiuntur, ubi ad 
res particulares ventum est, ingenio et rebus abutun- 
tur, atque tam ingenium quam res misere lacerant 
et torquent, et tamen alacres, et (si ipsis credas) vic- 
tores, suo sensu utcunque abundant. Concludit 
autem rem per desperationem, et votum, illud signi- 
ficans, licet et caloris vis et copia, et materi dispo- 
sitio, crasso modo et secundum summas distingui et 
terminari possint ; tamen exactas et accuratas eorum 
rationes, et distinctos et tanquam mensuratos mo- 
dos, extra inquisitionis humane aditus sepositos esse; 
ita tamen, ut (quo modo inter impossibilia) diversi- 
tas dispositionis materia, melius quam caloris vires 
et gradus, perspici possit; atque nihilominus in his 
ipsis (si qua fata sinant) humane et scientiz et po- 
tentie fastigium et culmen esse. Postquam autem 
desperationem plane professus esset, tamen in vota 
precesque non cessat. Ita enim dixit: “ Qui porro 
calor vel quantus, hoc est, quod caloris robur, et que 

ejus copia, quam terram et que entia in qualia inver- 
tat, minime inquirendum videtur, ut quod homini 
nulla (ut nobis videtur) innotescere queat ratione. 
Qui enim vel caloris vires, et calorem ipsum veluti 
in gradus partiri, vel materiz, cui inditus est, copi- 
am quantitatemque distincte percipere, et certis 
determinatisque caloris viribus copizque, certam 
materiz quantitatem, dispositionemque, certasque 
actiones, aut centra, certe materie quantitati, certis- 
que actionibus certam determinatamque caloris 
copiam assignare liceat ? Utinam id otio fruentes et 
perspicaciore prediti ingenio, et quibus in summa 
tranquillitate rerum naturam perscrutari licuerit, 
assequantur : ut homines non omnium modo scientes, 
sed omnium fere potentes fiant!” honestius paulo 
quam solent ejus adversarii, qui quicquid artes, quas 
ipsi pepererunt, non assequuntur, id ex arte omnino 
impossibile statuunt, ut nulla ars damnari possit, 
cum ipsa et agat et judicet. Restat tertium quod 
erat, subactionis videlicet modus. Hoc triplici dog- 
mate absolvit Telesius. Primum est, id quod antea 
a nobis obiter est notatum, nullam prorsus symboli- 
zationem intelligi (ut in peripateticorum doctrina), 
per quam res tanquam concordia quadam foveantur 
et conspirent. Omnem enim generationem, atque 
adeo omnem effectum in corpore naturali, victoria et 
preedominantia, non pacto aut foedere transigi. Id 
quod novum non est, cum etiam Aristoteles in doc- 
trina Empedoclis hoc ipsum notaverit. Quod scilicet 
cum Empedocles litem et amicitiam, rerum principia 
efficientia statuisset, tamen in explicationibus suis 

causarum, inimicitia fere utatur, alterius tanquam 
oblitus. Secundum est, calorem actione sua propria 
perpetuo vertere ens in humidum, et quod calori 
siccitas nullo modo coéat, nec frigori humiditas. 
Idem enim esse attenuare et humectare, atque quod 
maxime tenue, id etiam maxime humidum esse: cum 
per humidum intelligatur id quod facillime cedit, 
abit in partes, et rursus se restituit, atque egre finitur 
aut consistit. Qua omnia magis insunt flamme, 
quam aéri; qui a peripateticis constituitur maxime 
humidus. Itaque calorem, humidum perpetuo alli- 
cere, depascere, extendere, indere, generare ; contra, 
frigus omnia agere in siccitatem, concretionem, duri- 
‘tiem; ubi vult Aristotelem et hebetem in observa- 
tione, et sibi discordem, et erga experientiam 
imperiosum et libidinosum videri, quod calorem cum 
siccitate copulet. Nam quod aliquando entia de- 
siccet calor, id per accidens fieri ; nimirum in corpore 
dissimilari, et ex partibus aliis magis crassis, aliis 
magis tenuibus coagmentato ; eliciendo, et (per atte- 
nuationem) exitum dando parti tenuiori, dum pars 
crassior inde cogatur, et magis se constringat: que 
tamen ipsa pars crassior, si advenerit calor ferocior, 
et ipsa fluit, ut in lateribus manifestum est. Primo 
enim calor, non ita fervens, lutum cogit in lateres, 
tenuiore parte evaporata; at fortior calor etiam 
illam substantiam lateritiam solvit in vitrum. Atque 
hec duo dogmata veluti errorum redargutiones cen- 
serl possunt ; tertium plane affirmat, neque id solum, 
sed et perspicue distinguit subactionis modum. Is 
duplex est, vel rejiciendo, vel vertendo; atque al- 

teruter ex iis modis perducitur in actum, secundum 
vim caloris et dispositionem materi. Cujus rel 
tamen duo videntur tanquam canones. Unus, quod 
cum calidum et frigidum magna mole, et tanquam 
justo exercitu concurrunt, sequitur ejectio. Nam 
entia, veluti acies, loco moventur et impelluntur. 
Ubi vero minore quantitate res geritur, tum sequitur 
versio; nam interimuntur entia et naturam potius 
quam locum mutant. Hujyus rei insigne et nobile 
exemplum esse in regionibus aeris superioribus, que 
licet ad calorem ccelestem magis appropinquent, 
tamen frigidiores inveniuntur, quam confinia terre. 
In illis enim locis, postquam propius ad sedem primi 
calidi ventum est, calor se colligens universam frigoris 
vim, que adscenderat, simul ejicit et detrudit, et aditu 
prohibet. Quinetiam similiter fieri posse, ut sint per 
profunda terre calores yehementiores quam in super- 
ficie ; postquam scilicet ad sedem primi frigidi appro- 
pinquatio facta est, quod se excitans, magno impetu 
calidum rejicit, et fugit, et in se vertit. Alter canon 
est, quod in aperto sequitur ejectio ; in clausa versio. 
Hoc autem insigniter conspici in vasibus occlusis, 
ubi emissio corporis attenuati (quod spiritum fere vo- 
camus), prohibita et retrusa, profundas et intrinsecas 
in corporibus alterationes et fermentationes generat. 
At hoc ipsum similiter fieri, cum corpus ob partium 
compactionem sibi instar vasis occlusi est. Atque hee 
sunt que Telesio, et fortasse Parmenidi, circa rerum 
principia, visa sunt ; nisi quod Telesius hylen addidit de 
proprio, peripateticis scilicet notionibus depravatus. 
Atque similia veri fuissent, que a Telesio dicun- 

tur, si homo tollatur e natura, et simul artes mecha- 
nice, que materiam vexant, atque fabrica mundi 
simpliciter spectetur. Nam pastoralis quedam vide- 
tur ista philosophia, que mundum contemplatur 
placide, et tanquam per otium. Siquidem de syste- 
mate mundi disserit non male, de principiis imperi- 
tissime. Quin et in Ipso quoque systemate ingens 
est lapsus, quod tale constituat systema, quod videri 
possit eternum, nec supponat chaos, et mutationes 
schematismi magni. Sive enim ea est Telesii philo- 
sophia, sive peripateticorum, sive que alia, que in 
eum modum systema instruat, libret, muniat, ut non 
videatur fluxisse a chao; ea levior philosophia vide- 
tur, atque omnino ex angustiis pectoris humani. 
Nam omnino secundum sensum philosophanti mate- 
riz eternitas asseritur; mundi (qualem eum intue- 
mur) negatur; quod et prisce sapientie, et ei, qui 
ad ipsam proxime accedit, Democrito visum est. 
Idem sacre litere testantur. Illud precipue inter- 
est; quod ille etiam materiam a Deo; hi ex sese 
statuunt. ‘Tria enim videntur esse dogmata, que 
scimus ex fide, circa hanc rem. Primo, quod materia 
creata sit ex nihilo. Secundo, quod eductio syste- 
matis fuerit per verbum omnipotentiz ; neque quod 
materia se ipsa eduxerit e chao in schematismum 
illum. Tertio, quod schematismus ille (ante preva- 
ricationem) fuerit optimus, ex iis que materia (qualis 
creata erat) suscipere possit. At philosophie ille ad 
nullum horum adscendere potuerunt. Nam et crea- 
tionem ex nihilo exhorrent, et hunc schematismum 
post multas ambages et molimina materie eductum 

sentiunt ; nec de optimitate laborant, cum schematis- 
mus asseratur occiduus et variabilis. In his itaque 
fidei atque ejus firmamentis standum. Utrum vero 
materia illa creata, per longos seculorum circuitus, 
ex vi primo indita, se in illum optimum schematis- 
mum colligere et vertere potuisset (quod missis 
ambagibus ex verbi imperio continuo fecit), non in- 
quirendum fortasse est. Tam enim est miraculum, 
et ejusdem omnipotentie, representatio temporis, 
quam efformatio entis. Videtur autem natura divina 
utraque omnipotentiz emanatione se insignire volu- 
isse: primo, operando omnipotenter super ens et 
materiam, creando scilicet ens e nihilo; secundo, 
super motum et tempus, anticipando ordinem nature, 
et accelerando processum entis. Verum hec ad pa- 
rabolam de Ceelo pertinent, ubi, que nunc breviter 
perstringimus, fusius disseremus. Itaque ad princi- 
pia Telesii pergendum, Atque utinam hoc saltem 
semel et inter omnes conveniret, ne aut ex non enti- 
bus entia, aut ex non principiis principia, constitul 
placeret, neque manifesta recipiatur contradictio. 
Principium autem abstractum non est ens; rursus 
ens mortale non est principium; ut necessitas plane 
invincibilis hominum cogitationes (si sibi constare 
velint) compellat ad atomum, quod est verum ens, 
materlatum, formatum, dimensum, locatum, habens 
antitypiam, appetitum, motum, emanationem. Idem 
per omnium corporum naturalium interitus manet 
inconcussum et eternum. Nam cum tot et tam 
varie sint corporum majorum corruptiones, omnino 
necesse est, ut quod tanquam centrum manet immu- 

tabile, id aut potentiale quiddam sit, aut minimum. 
At potentiale non est ; nam potentiale primum reli- 
quorum, que sunt potentialia, simile esse non potest, 
que aliud actu sunt, aliud potentia. Sed necesse est 
ut plane abstractum sit, cum omnem actum abneget, 
et omnem potentiam contineat. Itaque relinquitur, 


ut illud immutabile sit minimum; nisi forte quis 


asserat omnino principia nulla existere, sed rem al- 
teram alteri pro principiis esse, legem atque ordinem 
mutationis constantia esse et eterna, essentiam ipsam 
fluxam et mutabilem. Atque satius foret hujusmodi 
quiddam diserte affirmare, quam studio eternum 
aliquod principium statuendi, in durius incommodum 
incidere, ut idem principium ponatur phantasticum. 
Illa enim prior ratio aliquem exitum habere videtur, 
ut res mutentur in orbem; hec prorsus nullum, 
que notionalia, et mentis adminicula habet pro enti- 
bus. Et tamen quod hoc ipsum nullo modo fieri 
possit, postea docebimus. Telesio tamen hyle pla- 
cuit, quam ex juniore evo post natam in Parmenidis 
philosophiam transtulit. At certamen instituit Tele- 
sius agentium suorum principiorum mirum et plane 
iniquum, et coplis et genere bellandi. Nam quod ad 
copias attinet, terra ei est unica, at coeli exercitus 
ingens; etiam terra puncti fere instar, cceli vero 
spatia et regiones immense. Neque huic incommodo 
illud subvenire queat, quod terra et connaturalia 
ejus ex materia maxime compacta asserantur; coelum 
contra et stherea ex materia maxime explicata. 
Licet enim plurimum certe intersit, tamen hec res 
nullo modo copias vel longo intervallo equabit. At 

robur dogmatis Telesii versatur in hoc vel pracipue, 
si tanquam equalis portio hyles (secundum quan- 
tum,non secundum exporrectionem) utrique principio 
agenti assignetur, ut res durare possint, et systema 
constitui et stabiliri. Quicunque enim cum Telesio 
sentiet in ceteris, et exsuperantiam hyles, presertim 
tam amplo excessu, in uno principio ad alterum, re- 
cipiet, herebit nec se omnino explicabit. Itaque in 
dialogo Plutarchi “ De facie in orbe lune,” sana mente 
proponitur illa consideratio, non esse verisimile, in 
dispersione materiz, naturam quicquid compacti 
corporis erat in unicum terre globum conclusisse, 
tot interim volventibus globis astrorum. Huic vero 
cogitationi tam immoderate indulsit Gilbertus, ut 
non solum terram et lunam, sed complures alios glo- 
bos solidos et opacos, per expansionem ceeli, inter 
globos lucentes sparsos, assereret. Quin et ipsi peri- 
patetici, postquam ccelestia suo statu, sublunaria 
autem per successionem et renovationem eterna 
posuissent, non confisi sunt se hoc dogma tueri 
posse, nisi elementis veluti equas materie portiones 
assignassent. Hoc est enim illud, quod de decupla 
illa portione, qua ambiens elementum interius ele- 
mentum superet, consomniant. Neque ista eo addu- 
cimus, quod nullum ex iis nobis placeat, sed ut 
ostendamus inopinabile quiddam esse, atque cogita- 
tionem prorsus male mensuratam, si quis terram 
contrarium agens ccelo principium statuat: quod 
Telesius fecit. Atque hoc ipsum durius multo inve- 
nitur, si quis preter quantum ipsum, disparem virtu- 
tem et actum ceeli et terre intueatur. Perdita enim 

omnino sit dimicationis ‘conditio, si ex altera parte 
telorum hostilium ictus perferantur, ex altera non 
pertingant, sed citra cadant. At liquet plane solis 
vires in terram mitti; terre autem vires usque ad 
solem venire nemo spondeat. Etenim inter omnes 
virtutes, quas natura parit, illa lucis et umbrz lon- 
gissime emittitur, et maximo spatio sive orbe cir- 
cumfunditur. Umbra autem terre citra solem 
terminatur, cum lux solis, si terra diaphana esset, 
globum terre transverberare possit. Nominatim 
calidum, frigidum (de quibus nunc est sermo), nun- 
quam deprehenduntur tam magna spatia vincere, 
in virtute sua perferenda, quam lux et umbra. Ita- 
que si umbra terre non pertingit ad solem, multo 
minus frigidum terre eo adspirare posse consentaneum 
est. Id siita sit, nempe ut sol et calidum in quedam 
corpora media agant, quo contrarii principii virtus 
non adscendat, nec ullo modo eorum actum impe- 
diat; necesse est ut illa (sol, inquam, et calidum) 
proxima queque occupent, et dein remotiora quoque 
conjungant, ut tandem futura sit Heracliti confla- 
gratio, solari et ccelesti natura gradatim versus 
terram et confinia ejus descendente et magis appro- 
pinquante. Neque illa admodum conveniunt, ut vis 
ila naturam suam imponendi et multiplicandi, et 
alia in se vertendi, quam Telesius principiis attribuit, 
non operetur in similia, eque aut magis quam in 
contraria; ut coelum jam excandescere debuerit, et 
stelle inter se committi. Verum ut propius acceda- 
mus, quatuor omnino demonstrationes proponendx 
videntur, que Telesii philosophiam de _ principiis 

plane convellere et destruere possint, etiam singule, 
multo magis conjuncte. Harum prima est, quod 
inveniantur in rebus nonnulle actiones et effectus, 
etiam ex potentissimis et latissime diffusis, que ad 
calorem et frigus nullo modo referri possint. Proxima, 
quod inveniantur nature nonnull, quarum calor et 
frigus sint effectus et consecutiones ; neque id ipsum 
per excitationem caloris preinexistentis, aut admo- 
tionem caloris advenientis; sed prorsus, per qux 
calor et frigus in primo esse ipsorum indantur et 
generentur. Itaque principii ratio in iis ex utraque 
parte deficit, tum quia aliquid non ex ipsis, tum quia 
ipsa ex aliquo. ‘Tertia, quod etiam ea que a calore 
et frigore originem ducunt (que certe sunt quam 
plurima), tamen procedunt ab illis tanquam ab 
efficiente et organo, non tanquam a causa propria et 
intima. Postremo, quod conjugatio illa quatuor 
connaturalium omnino permiscetur et confunditur. 
Quare de his sigillatim dicemus. Atque alicui for- 
tasse vIx operze pretium videri possit, nos in phi- 
losophia Telesii arguenda tam diligenter versari, 
philosophia scilicet non admodum celebri aut re- 
cepta. Verum nos hujusmodi fastidia nil moramur. 
De Telesio autem bene sentimus, atque eum ut 
amantem veritatis, et scientiis utilem, et nonnul- 
lorum placitorum emendatorem, et novorum homi- 
num primum agnoscimus. Neque tamen nobis cum 
eo res est tanquam Telesio, sed tanquam instau- 
ratore philosophiz Paramenidis, cui multa debetur 
reverentia. Sed illud in primis in causa est, quod 
hee fusius agamus, quod in eo, qui primus nobis 

occurrit, complura disserimus, que ad sequentium 
sectarum (de quibus postmodum tractandum erit) 
redargutionem transferri possint, ne sepius eadem 
dicere sit necesse. Sunt enim errorum (licet diver- 
sorum) fibra miris modis inter se implicate et 
intextz, que tamen szpenumero una redargutione, 
tanquam falce, demeti et succidi possint. Verum, 
ut occcepimus dicere, videndum quales inveniantur 
in rebus virtutes et actiones, que ad calidum et 
frigidum nullo rerum consensu, aut ingenii violentia, 
trahi possint. Primo itaque sumendum quod a 
Telesio datur, materi summam eternum con- 
stare, nec augeri, aut minui. Hance ille dotem, qua 
materia se servat et sustinet, transmittit ut passi- 
vam, et tanquam ad rationem quanti potius quam 
ad formam et actionem pertinentem, ac si nihil opus 
esset eam calori et frigori deputare, que agentium 
tantum formarum, et virtutum fontes ponuntur ; 
materiam enim non simpliciter, sed omni agente 
virtute destitui et exui. Atque hec asseruntur 
magno mentis errore, et prorsus mirabili, nisi quod 
consensus atque opinio pervulgata et inveterata mi- 
raculum tollit. Nil enim simile fere inter errores 
reperitur, quam ut quis virtutem istam materiz 
inditam (per quam ipsa se ab interitu vindicat, adeo 
ut minima queque materie portio, nec universa 
mundi mole obrul, nec omnium agentium vi et 
Impetu destrui, aut ullo modo annihilari, et in 
ordinem redigi queat, quin et spatii nonnihil occupet, 
et renitentiam servet cum dimensione impenetrabili, 
et ipsa vicissim aliquid moliatur, nec se deserat) 
VOU.11, L 

pro agente virtute non habeat, cum contra sit 
omnium virtutum longe potentissima, et plane insu- 
perabilis, et veluti merum fatum, et necessitas. Hanc 
autem virtutem nec conatur Telesius ad calidum et 
frigidum referre. Atque hoc recte; neque enim 
scilicet aut incendium, aut torpor et congelatio 
huic rei aliquid addunt, vel detrahunt, nec super 
eum aliquid possunt, cum ipsa interim et in sole, et 
_ad centrum terra, et ubique vigeat. Sed in eo lapsus 
-videtur, quod molem materie certam et definitam 
agnoscit, ad virtutem, que se numeris suis tueatur, 
cecutit, eamque (profundissimis peripateticorum 
tenebris immersus) accessorii loco ducit, cum sit 
maxime principalis, corpus suum vibrans, aliud sub- 
movens, solida et adamantina in seipso, atque unde de- 
creta et possibilis et impossibilis emanant auctoritate 
inviolabili, Schola itidem vulgariseam facili verborum 
complexu pueriliter prensat, satisfactum huic cogita- 
tioni putans, si duo corpora in eodem loco non posse 
esse pro canone ponat, virtutem autem istam, atque 
cjus modum, nunquam apertis oculis contemplatur, 
et ad vivum dissecat; parum scilicet gnara, quanta 
ex ea pendeant, et qualis lux inde scientiis ex- 
orlatur. Verum (quod nunc agitur) ista virtus 
quantacunque extra Telesii principia cadit. Transe- 
undum jam ad virtutem illam, que ad priorem 
hane est tanquam antistropha, eam scilicet que 
nexum materia tuctur. Ut enim materia ma- 
teria obrui non vult, ita nec materia a materia 
divelli. Atque nihilominus utrum hee nature 
lex sit aque ac illa altera peremptoria, magnam 

habet dubitationem. Telesio enim, quemadmodum 
et Democrito, vacuum coacervatum et sine meta dari 
placuit, ut entia singularia contiguum suum depo- 
nant, nonnunquam et deserant, egre (ut aiunt) et 
illibenter, sed majore nempe aliqua violentia domita 
et coacta; idque ille nonnullis experimentis demon- 
strare contendit, ea potissimum adducens, qu passim 
citantur ad abnegandum et refellendum vacuum, 
eaque tanquam extrahens et amplians eo modo, ut 
entia videri possint in levi aliqua necessitate posita, 
contiguum illud tenere; sin majorem in modum tor- 
queantur, vacuum admittere; sicuti in clepsydris 
aqueis, in quibus si foramen, per quod aqua descen- 
dere possit, minutius sit, spiraculo egebunt, ut aqua 
descendat; sin latius, etiam absque spiraculo, aqua 
in foramen majore mole incumbens, et vacuum supra 
nil morata, deorsum fertur. Similiter in follibus, in 
quibus si ea comprimas et occludas, ut nullus illa- 
benti aéri aditus pateat, ac postea eleves et expandas, 
si pellis gracilis sit et debilis, dirumpitur pellis, si 
crassa et frangi inepta, non item; et alia hujusmodi. 
Verum experimenta ista nec exacte probata sunt, 
nec inquisitioni omnino satisfaciunt, aut questionem 
terminant, atque licet per illa Telesius se addere 
rebus et inventis putet, et quod ab aliis confusius 
 observatum est subtilius distinguere nitatur, tamen 
nullo modo par rebus evadit, nec exitum rei evolvit, 
sed in mediis prorsus deficit; quod ex more est et 
ipsi et peripateticis, qui ad experimenta contuenda 
instar noctuarum sunt, neque id tam ob facultatis 
mbecillitatem, sed ob cataractas opinionum, et con- 

templationis plene et fixe impatientiam. Questio 
vero ista (ex maxime arduis) quousque detur va- 
cuum, et ad que spatia fieri possit seminum vel 
coitio vel distractio, et quid sit in hoc genere per- 
emptorium, et invariabile, ad locum ubi de vacuo 
tractandum erit, rejicimus. Neque enim multum 
interest ad id quod nunc agitur, utrum natura 
vacuum penitus respuat, an entia (ut emendatius se 
loqui putat Telesius) mutuo contactu gaudeant. 
Hlud enim planum facimus, istam sive vacui fugam, 
sive contactus cupidinem, nullomodoa calido et frigido 
pendere, nec a Telesio ipsi adscribi, nec ex rerum 
ulla evidentia illis adscribi posse; cum materia loco 
mota aliam prorsus materiam trahat, sive illa sit 
-calida sive frigida, sive liquida sive sicca, sive dura 
sive mollis, sive amica sive inimica, adeo ut corpus 
calidum corpus gelidissimum citius attraxerit ut el 
adsit, quam se ab omni corpore disjungi et deseri 
patiatur. Nam vinculum materie fortius est, quam 
dissidium calidi et frigidi. Et sequacitas materiz 
non curat diversitatem formarum specialium ; itaque 
nullo modo hee virtus nexus ab illis principiis calidi 
et frigidi. Sequuntur virtutes duz invicem opposite, 
que regnum hoc principiorum (ut videri possit) ad 
calidum et frigidum detulerunt, sed jure male 
enucleato; eas dicimus, per quas entia se aperiunt 
et rarefaciunt, dilatant et expandunt, ita ut majus 
spatium occupent, et se in majorem sphzram con- 
jiciant; aut rursus se claudunt et condensant, 
coarctant et contrahunt, ita ut spatiis decedant, et in 


minorem spheram se recipiant. Ostendendum itaque 

est, quatenus ista virtus a calido et frigido ortum 
habeat, et quatenus seorsum moretur, nec cum 
illa rationes misceat. Atque verissimum est, quod 
affirmet Telesius, rarum et densum caloris et frigoris 
esse veluti opificia propria; longe enim maxime 
sunt illorum partes ad hoc, ut corpora majus et 
minus spatium occupent; sed tamen confusius ista 
accipiuntur. Videntur enim corpora quandoque ab 
una spatiatione naturali in alteram migrare et se 
transferre, idque libenter, et tanquam volentia, et 
formam mutantia; quandoque autem tantummodo a 
naturali spatiatione depulsa, et manente forma veteri 
in consuetam spatiationem reverti. Atque virtus 
illa progressiva in novum spatium a calido et frigido 
fere regitur. At virtus altera restitutiva non item, 
siquidem expandit se aqua in vaporem et aérem, 
oleum similiter et pinguia in halitum et flammam ex 
vi caloris; nec (si perfecte transmigraverint) reverti 
satagunt; quin et aér ipse ex calore intumescit et 
extenditur. Quod:si migratio fuerit semiplena, post 
caloris abscessum, in se facile recidit; ut etiam in 
virtute restitutiva partes frigoris et caloris sint non- 
nulle. At que, non mediante calore sed violentia 
aliqua extensa sunt et distracta, etiam absque ulla 
frigoris accessione, aut diminutione caloris, in priora 
spatia (cessante violentia) cupidissime revertuntur ; 
ut in exsuctione ovi vitrei, et follibus levatis. Id vero 
in solidis et crassis longe evidentius est. Nam si 
distendatur pannus vel chorda, remota vi magna 
velocitate resiliunt ; atque eadem est compressionis 
ratio. Nam aér violentia aliqua contrusus et incar- 

ceratus multo conatu erumpit; atque adeo omnis ille 
motus mechanicus, quo durum a duro percutitur, 
qui vulgo motus violenti nomine appellatur, per 
‘ quem res solide mittuntur et volant per aérem et 
aquam, nihil aliud est, quam nixus partium corporis 
emissi ad se expediendum a compressione; et tamen 
nusquam hic apparent vestigia calidi et frigidi. 
Neque est quod quis argutetur ex doctrina Telesii 
hoc modo, ut dicat; esse singulis spatiationibus 
naturalibus assignatam portionem quandam calidi 
et frigidi, ex certa quadam analogia.  Itaque 
fieri posse ut tametsi nihil addatur caloris et 
frigoris, tamen, si spatia materiati extendantur aut 
contrahantur, res eodem recidat, quia plus et minus 
imponitur materia in spatio, quam pro ratione ca- 
loris et frigoris. Verum ista licet non absurda dictu, 
tamen sunt eorum qui semper aliquid comminisci 
solent, ut quod semel visum est teneant, nec natu- 
ram et res persequuntur. Nam si addatur calor et 
frigus hujusmodi corporibus extensis aut compressis, 
idque majore mensura quam pro ratione et natura 
corporis ipsius, veluti si pannus ille tensus calefiat 
ad ignem, tamen nullo modo rem compensabit, nee. 
impetum restitutionis exstinguet. Itaque planum 
jam fecimus, istam virtutem spatiationis ex calore et 
frigore in parte notabili non pendere, cum tamen 
sit ipsa illa virtus, que plurimum auctoritatis, his 
principiis tribuerit. Sequuntur due virtutes que 
omnibus in ore sunt, atque longe et late patent, per 
quas scilicet corpora massas sive congregationes ma- 
jores rerum connaturalium petunt, in quarum obser- 

vatione, ut im reliquis, aut nugantur hommes aut 
plane aberrant. Schola enim communis satis habet, 
si motum naturalem a violento distinguat ; et gravia 
deorsum, levia sursum ferri ex motu naturali pro- 
nuntiet. Verum parum preficiunt ad philosophiam 
hujusmodi speculationes. Ista enim natura, ars, Vi0- 
lentia, compendia verborum sunt, ef nuge. De- 
buerunt autem hunc motum non tantum ad naturam 
referre, sed etiam affectum et appetitum particu- 
larem et proprium corporis naturalis in hoc ipso 
motu querere. Sunt enim et alii motus complures 
naturales ex passionibus rerum longe diversis.  Ita- 
que res secundum differentias proponenda est. 
Quin et ipsi ili motus, quos violentos appellant, 
magis secundum naturam appellari possint, quam 
iste quem vocant naturalem; si sit illud magis 
secundum naturam quod est fortius, aut etiam 
quod est magis ex ratione univers. Nam motus 
iste adscensus et descensus, non admodum impe- 
riosus est, nec etiam universalis, sed tanquam 
provincialis et secundum regiones ; quin et allis mo- 
tibus obsequens et subjectus. Quod vero gravia 
deorsum ferri aiunt, levia sursum, idem est ac si 
dicerent, gravia esse gravia, levia levia. Quod enim 
pradicatur, id ex vi ipsa termini in subjecto assum- 
tur. Si vero per grave densum, per leve rarum 
intelligunt, promovent nonnihil, ita tamen ut ad ad- 
junctum et concomitans, potius quam ad causam, rem 
deducant. Qui vero gravium appetitum ita expli- 
cant, ut ad centrum terre illa ferri contendant, levia, 
ut ad circumferentiam et ambitum ccell, tanquam 

ad loca propria; asserunt certe aliquid, atque etiam 
ad causam innuunt, sed omnino perperam. Loci 
enim nulla sunt vires, neque corpus nisi a corpore 
patitur, atque omnis incitatio corporis, que videtur 
esse ad se collocandum, appetit atque molitur con- 
figurationem versus aliud corpus, non collocationem 

MemorEs autem instituti nostri, omnia perspicue 
proponemus, atque ordine non perturbato. Pateat 
itaque hujus partis destinatio et distributio. Desti- 
natur huic parti doctrina de meliore ac perfectiore 
usu rationis, quam hucusque hominibus sit cognitus 
aut monstratus; eo consilio, ut per hoc intellectus hu- 
manus (quantum conditio mortalitatis recipit) exal- 
tetur, et facultate amplificetur ad nature obscuritatem 
vincendam, et interpretandam. Namque ipsi inter- 
pretationi nature attribuuntur libri tres, tertius, 
quartus, et sextus ; siquidem quintus, qui ex antici- 
pationibus est secundum usum rationis communem, 
ad tempus tantum sumitur, et deinceps postquam 
figi coeperit, atque ex usu rationis legitimo verificari, 
et transfertur, et commigrat in sextum. Huic vero 
libro secundo committitur intellectus ipse, ejusque 
cura et regimen, omnisque apparatus atque instruc- 
tio ad veram rationis administrationem conducens, 
describitur. Atque licet nomen ipsum logice, sive 
dialectice, propter depravationes, apud nos ingra- 
tum fere sonet, tamen ut homines per consueta tan- 
quam manu ducamus, est certe ars ea, quam addu- 
cimus, ex genere logice, que et ipsa (vulgaris 

inquam) auxilia et preesidia intellectui parat et molitur, 
Differt autem nostra a logica vulgari, tum aliis rebus, 
tum precipue tribus; videlicet initiis inquirendi, ordine 
demonstrandi, atque fine et officio. Nam et inqui- 
sitionis initium altius sumit, ea subjiciendo examini, 
que logica vulgaris veluti ex fide aliena, et auctori- 
tate ceca recipit, principia, notiones primas, atque 
ipsas informationes sensus; et ordinem demonstrandi 
plane invertit, propositiones et axiomata ab historia 
et particularibus ad generalia, per scalam adscenso- 
riam, continenter subvehendo et excitando, non pro- 
tinus ad principia, et magis generalia advolando, 
atque ab illis medias propositiones deducendo et de- 
rivando. Finis autem hujus scientie est, ut res et 
opera, non argumenta et rationes probabiles, inve- 
niantur et judicentur. Quare institutum hujus libri 
secundi hujusmodi est. Nune distributionem ejus- 
dem similiter proponemus. Quemadmodum in ge- 
neratione luminis requiritur, ut corpus lumen recep- 
turum poliatur, atque deinde in debito ad lucem situ. 
sive conversione ponatur, antequam lucis ipsius fiat 
immissio ; prorsus ita est operandum. Primo enim 
mentis area equanda, et liberanda ab eis, que hac- 
tenus recepta sunt; tum conversio mentis bona et 
congrua fucienda est ad ea, que afferuntur; pos- 
tremo menti preparatee informatio exhibenda. Atque 
pars destruens triplex est, secundum triplicem natu- 
ram idolorum, qua mentem obsident. Illa enim aut 
adscititia sunt, idque dupliciter, nimirum que im- 
migrarunt in mentem eaimque occuparunt, vel ex 
philosophorum placitis atque sectis, vel rursus ex 

perversis legibus et rationibus demonstrationum ; 
aut ea que menti ipsi et substantie ejus inherentia 
sunt atque innata. Sicut enim speculum inequale 
veros rerum radios ex sectione propria immutat : 
ita et mens, quando a rebus per sensum patitur, in 
motibus suis expediendis, haudquaquam optima fide, 
rerum hature suam naturam inserit et immiscet. 
Itaque primus imponitur labor, ut omnis ista militia 
theoriarum, qua tantas dedit pugnas, mittatur ac 
relegetur. Accedit labor secundus, ut mensa pravis 
demonstrationum vinculis solvatur. Hunc excipit 
tertius, ut vis ista mentis seductoria coérceatur, 
atque idola innata vel evellantur, vel, si evelli non 
possint, ita tamen indicentur, atque pernoscantur, ut 
variationes restitui possint. Inutilis enim et fortasse 
damnosa fuerit errorum in philosophiis demolitio et 
destructio, si ex prava complexione mentis novi erro- 
rum surculi, et fortasse magis degeneres, pullulaye- 
rint; neque prius absistendum, quam omnis spes- 
precidatur, ex usu rationis communi, aut ex vulgaris 
logice presidiis et auxiliis, philosophiz absolvende, 
aut majorem in modum amplificande; ne forte er- 
rores non abjiciamus, sed permutemus. Itaque pars 
ista, quam destruentem appellamus, tribus redargu- 
tionibus absolvitur ; redargutione philosophiarum ; 
redargutione demonstrationum ; et redargutione ra- 
tionis humane native, Neque nos fugit, absque 
tanto motu accessiones non parvas ad scientias a 
nobis fieri potuisse, atque aditu fortasse ad laudem 
molliore. Verum nos nescii quando, hee. alicui alii 

in mentem ventura sint, fidem nostram in integrum 
liberare decrevimus. 

Post aream mentis zequatam, sequitur ut mens 
ponatur in conversione bona, et veluti in adspectu 
benevolo ad ea que proponemus. Cum enim in re 
nova valeat ad prajudicium, non solum preeoccupatio 
fortis opinionis veteris, verum etiam preceptio sive 
prefiguratio falsa rei, que affertur, etiam huic malo 
remedium adhibendum est, atque mens non tantum 
vindicanda, sed et preparanda. la preparatio nihil 
aliud est quam ut vere habeantur de eo, quod addu- 
cimus, opiniones, ad tempus tantummodo, et tan- 
quam usurariz, donec res ipsa pernoscatur. Atque 
hoc in eo fere situm est, ut pravee et sinistrae suspi- 
ciones, quales ex prenotionibus receptis (veluti ex 
atra bile quadam epidemica) mentes hominum subi- 
turas facile conjicimus, arceantur atque intercipian- 
tur, quod ait ille: 

“ne qua 
Occurrat facies inimica, atque omnia turbet.” 
Primo igitur si quis ita cogitet, occnlta nature ve- 
luti signo divino clausa manere, atque ab humana 
sapientia interdicto quodam separari, dabimus ope- 
ram ut hee opinio infirma atque invida tollatur, 
eoque rem perducemus, simplici veritate freti, ut non 
solum ne qua oblatret superstitio, verum etiam ut 
religio in partes nobis accedat. MRursus si cui hu- 
jusmodi quippiam in mentem veniat opinari, magnam 
illam et solicitam moram in experientia, et in mate- 
rie et rerum particularium undis, quam hominibus 

imponemus, mentem veluti in Tartarum quendam 
confusionis dejicere, atque ab abstracte sapientiz 
serenitate et tranquillitate, ut a statu multo divi- 
niore, submovere, docebimus, atque in perpetuum, 
ut speramus, stabiliemus (non sine rubore, ut existi- 
mamus, omnis scholze, que meditationibus inanibus 
atque ab omni essentia desertissimis apotheosin quan- 
dam attribuere non veretur), quantum inter divine 
mentis ideas et humane mentis idola intersit. Quin- 
etiam illis, quibus, in contemplationis amorem effusis, 
frequens apud nos operum mentio asperum quiddam 
atque ingratum et mechanicum sonat, monstrabimus 
quantum illi desideriis suis propriis adversentur, cum 
puritas contemplationum, atque substructio et inven- 
tio operum prorsus eisdem rebus nitantur, ac simul 
perficiantur. Adhuc si quis hesitet, atque istam sci- 
entiarum ab integro regenerationem, ut rem sine 
exitu, et vastam, et quasi infinitam accipiat, osten- 
demus eam contra censeri debere potius errorum et 
vastitatis terminum et verum finitorem; atque 
planum faciemus, inquisitionem rerum particularium 
justam et plenam, demptis individuis, et gradibus 
rerum, et varationibus minutis (id quod ad scientias 
satis est), atque inde debito modo excitatas notiones 
sive ideas, rem esse multis modis magis finitam, et ha- 
bilem, et comprehensibilem, et sui certam, et de co, 
quod confectum est, atque eo, quod superest, gnaram, 
quam speculationes et meditationes abstractas, qua- 
rum revera nullus est finis, sed perpetua circulatio> 
volutatio, et trepidatio. Atque etiamsi quis sobrius 
(ut sibi videri possit), et civilis prudentia diffidentiam 

ad hee transferens, existiinet heec, que dicimus, 
votis similia videri, queque spei nimis indulgeant, 
revera autem ex philosophie statu mutato nil aliud 
secuturum, quam ut placita fortasse transferantur, 
res autem humane nihilo future sint auctiores ; 
huic fidem, ut putamus, faciemus, nil minus agi, 
quam placitum aut sectam, nostramque rationem ab 
jis, que hucusque in philosophia et scientiis prebita 
sunt, toto genere differre: operum autem certissi- 
mam messem sponderi, ni homines muscum sive 
segetem herbidam demetere preoccuparent, atque 
affectu puerili et conatu fallaci operum pignora in- 
tempestive captaverint.. Atque ex his, que diximus, 
pertractatis, satis cautum de prejudicio fore existi- 
mamus illius generis, quod ex prava et iniqua rei, 
que adducitur, perceptione conflatur, atque una 
secundam partem, quam preparantem appellamus, 
absolvi ; postquam et ex parte religionis, et ex parte 
contemplationis abstractw, et ex parte prudentie 
naturalis, atque ejus comitatu, diffidentia, et sobrie- 
tate, et similibus, omnis adversa aura conticuerit, et 
reflare desierit. Attamen ut omnibus numeris com- 
pleta adhibeatur praparatio, illud deesse videtur, ut 
languor ipse mentis et torpor, ex rei miraculo con- 
tractus, tollatur. Hc autem mala dispositio mentis 
tantum per causarum indicationem aufertur: sola 
enim causarum cognitio miraculum rei, et stuporem 
mentis solverit. JItaque omnes impedimentorum 
malitias et molestias, quibus interclusa philosophia 
vera remorata est, signabimus, ut minime mirum sit 
humanum genus erroribus tam diuturnis implicatum, 

atque exercitum fuisse. In qua parte etiam ilud 
opportune ad spem solido argumento fovendam pate- 
bit, nimirum licet vera illa nature interpretatio, quam 
molimur, merito maxime difficilis, tamen multo maxi- 
mam difficultatis partem in lis subesse, que in potesta- 
te nostra sunt, atque corrigi possunt, non in lis, que 
extra potestatem nostram sita existunt ; in mente (in- 
quam), non in rebus ipsis, aut in sensu. Quod si cui su- 
pervacua videatur accurata ista nostra, quam adhibe- 
mus ad mentes preparandas, diligentia, atque co- 
gitet hoc quiddam esse ex pompa, et in ostentatio- 
nem compositum, itaque cupiat rem ipsam, missis 
ambagibus et prestructionibus, simpliciter exhiberi ; 
certe optabilis nobis foret (si vera esset) hujusmodi 
insimulatio. Utinam enim tam proclive nobis esset 
difficultates et impedimenta vincere, quam fastum 
inanem et falsum apparatum deponere. Verum hoc 
velimus homines existiment, nos haud inexplorato 
viam in tanta solitudine inire, presertim cum argu- 
mentum hujusmodi pre manibus habeamus, quod 
tractandi imperitia perdere, et veluti exponere nefas 
sit. Itaque ex perpenso et perspecto tam rerum 
quam animorum statu, duriores fere aditus ad homi- 
num mentes, quam ad res ipsas, invenimus, ac tra- 
dendi labores inveniendi laboribus haud multo levio- 
res experimur, atque, quod in intellectualibus res 
nova fere est, morem gerimus, et tam nostras co- 
gitationes quam aliorum simul bajulamus. Omne 
enim idolum-vanum arte, atque obsequio, ac debito 
accessu subvertitur; vi, et contentione, atque incur- 
signe subita et abrupta efferatur. Neque hoc ideo 

tantum fit, quod homines vel admiratione auctorum 
captivi, vel propria fiducia tumidi, vel assuetudine 
quadam renitentes, se zquos prebere nolint. Si 
quis libentissime sibi equitatem imperare voluerit, 
atque omne prejudicium veluti ejuraverit, tamen 
et tali mentis dispositioni neutiquam propterea fi- 
dere oporteret. Nemo enim intellectui suo ex ar- 
bitrio voluntatis suz imperat, neque philosophorum 
(ut prophetarum) spiritus philosophis subjecti sunt. 
Itaque non aliorum equitas, aut sinceritas, aut faci- 
litas, sed nostra propria cura atque morigeratio et 
insinuatio nobis presidio esse possit. Qua in re ac- 
cedit et alia quedam difficultas ex moribus nostris 
haud parva, quod constantissimo decreto nobis ipsi 
sancivimus, ut candorem nostrum et simplicitatem 
perpetuo retineamus, nec per vana ad vera aditum 
queramus, sed ita obsequio nostro moderemur, ut 
tamen non per artificlum aliquod vafrum, aut im- 
posturam, aut aliquid simile imposture, sed tantum- 
modo per ordinis lumen, et per novorum super sani- 
orem partem veterum solertem insitionem, nos nos- 
trorum votorum compotes fore speremus. Itaque 
eo redimus, ut hance premuniendi diligentiam mi- 
norem potius pro tantis difficultatibus, quam minus 
necessariam esse judicemus. Missa autem jam parte 
preparante, ad partem informantem veniemus, atque 
artis ipsius, quam adducimus, figuram simplicem et 
nudam proponemus. 

Que ad intellectum perficiendum ad interpreta- 
tionem nature faciunt, dividuntur in tres ministra- 
tiones, ministrationem ad sensum, ministrationem 

ad memoriam, et ministrationem ad rationem. In mi- 
nistratione ad sensum tria docebimus. Primo, 
quomodo bona notio constituatur et eliciatur, ac 
quomodo testatio sensus, que semper est ex analogia 
hominis, ad analogiam mundi reducatur et rectifi- 
cetur; neque enim multum sensui tribuimus in 
perceptione immediata, sed quatenus motum sive 
alterationem rei manifestat. Secundo, quomodo ea 
que sensum effugiunt, aut subtilitate totius corporis, 
aut partium minutiis, aut loci distantia, aut tarditate 
vel etiam velocitate motus, aut familiaritate objecti, 
aut alias, in ordinem sensus redigantur, atque ejus 
judicio sistantur, ac insuper in casu, quo adduci non 
possunt, quid faciendum, atque quomodo huic desti- 
tutioni vel per instrumenta, vel per graduum obser- — 
vationem peritam, vel per corporum proportionato- 
rum ex sensibilibus ad insensibilia indicationes, vel 
per alias vias ac substitutiones, sit subveniendum. 
Postremo loco de historia naturali, et de modo ex- 
perimentandi dicemus, qualis sit ea historia naturalis 
que ad philosophiam condendam sufficere possit ; et 
rursus qualis experimentatio, deficiente historia, ne- 
cessario sit suscipienda : ubi etiam quedam de provo- 
canda et figenda attentione admiscebimus. Multa 
enim in historia naturali atque experimentis, notitia 
ipsa adesse jampridem, usu abesse solent, propter vim 
animi apprehensivam minime excitatam. His tribus 
ministratio ad sensum absolvitur. Aut enim sensui 
materia prebetur, aut juvamentum; nimirum vel 
ubi deficit, vel ubi declinat. Materiz, historia, et 
experimenta, defectui sensus substitutiones; decli- 
nationi rectificationes debentur. 
VOL. 11% M 

Ministratio ad memoriam hoc officiy® pre- 
stat, ut ex turba rerum particularium, et natu- 
ralis historize generalis acervo particularis historia 
excerpatur, atque disponatur eo ordine, ut judi- 
cium in eam agere, et opus suum exercere possit. 
Etenim vires mentis sobrie estimande, neque 
sperandum ut ex in rerum infinitate discurrere 
possint. Manifestum autem est, memoriam tum 
in rerum multitudine comprehendenda incapacem 
et incompetentem; tum in rerum delectu, que 
ad inquisitionem aliquam definitam faciaht, sug- 
gerendo imparatam atque inhabilem esse. Quod 
autem ad prius malum attinet, facilis est medendi 
ratio; unico enim remedio absolvitur; ut nulla nisi 
de scripto inquisitio aut inventio recipiatur. Perinde 
enim est ut quis interpretationem nature in aliquo 
subjecto, memoria sola nixus, complecti velit, ac si 
computationes ephemeridis memoriter tenere aut 
perficere tentet. Quinetiam satis liquet quantum 
memorize et mentis discursul tribuamus, cum nec de 
scripto inventionem, nisi per tabulas ordinatas, pro- 
bemus. De posteriore igitur magis laborandum. 
Atque certe postquam subjectum inquisitioni consti- 
tutum et terminatum sit, atque a corpore rerum ab- 
scissum et inconfusum constiterit (in quo habemus 
nonnulla, que utiliter pracipiamus), ministratio ista 
ad memoriam tribus operis sive officiis constare vi- 
detur. Primo, docebimus qualia sint ea, que circa 
subjectum datum sive propositum (discurrendo per 
historiam) inquiri debeant, quod est instar topice. 
Secundo, quo ordine illa disponi oporteat, et in ta- 
bulas digeri. Neque tamen ullo modo speramus 

veram rei venam, que ex analogia univers! sit, jam a 
principio inveniri posse, ut eam partitio sequatur ; 
sed tantum apparentem, ut res aliquo modo secetur 
in partes. Citius enim emerget veritas e falsitate,: 
quam e confusione, et facilius ratio corriget parti- 
tionem, quam penetrabit massam. Tertio itaque 
ostendemus, quo modo et quo tempore inquisitio sit 
reintegranda, et chartez sive tabule pracedentes in 
chartas novellas transportandz, et quoties inquisitio 
sit repetenda. Etenim primas chartarum series vel 
sequelas super polos mobiles verti statuimus, et tan- 
tum probationes esse et tentamenta inquisitionis ; 
siquidem mentem in naturam rerum jus suum per- 
sequi et obtinere posse, nisi repetita actione, plane 
diffidimus. Itaque ministratio ad memoriam tribus 
(ut diximus) doctrinis absolvitur ; de locis inveniendi, 
de methodo contabulandi, et de modo instaurandi 
inquisitionem. 

Superest ministratio ad rationem, cui ministra- 
tiones duz priores subministrant. Nullum enim per 
eas constituitur axioma, sed tantum notio simplex 
cum historia ordinata ; certo verificata per minis- 
trationem primam, atque ita representata per secun- 
dam, ut tanquam in potestate nostra sit. Atque 
ministratio ad rationem ea maxime probari meretur, 
que rationem ad opus suum exsequendum, et finem 
obtinendum optime juvabit. Opus autem rationis 
natura unicum; fine et usu geminum est. Aut 
enim scire et contemplari, aut agere et efficere, 
homini pro fine est. Itaque aut cause expetitur 
cognitio et contemplatio; aut effecti potestas et 
copia. Quamobrem dati effectus vel nature in 

quovis subjecto causas nosse intentio est humane 
scientia. Atque rursus, super datam materi basin 
effectum quodvis sive naturam (inter terminos pos- 
sibiles) imponere vel superinducere, intentio est hu- 
mane preesentie. Atque he intentiones, acutius 
inspicienti et vere estimanti, in idem coincidunt. 
Nam quod in coutemplatione instar cause est, in 
operatione est instar medii; scimus enim per causas, 
Operamur per media. [Et certe si media universa, 
que ad opera queelibet requiruntur, homini optato 
ad manum suppeterent, nil opus foret magnopere 
ista separatim tractare. Verum cum operatio hu- 
mana in multo majores angustias compellatur, quam 
scientia, propter individui multiplices necessitates et 
inopias; adeo ut ad partem operativam requiratur 
seepius non tam sapientia universalis et libera de eo 
quod fieri potest, quam prudentia sagax et solers ad 
delectum eorum que preesto sunt; ista tractatu fe- 
licius disjungi consentaneum est. Quare et minis- 
trationis eandem partitionem faciemus, ut aut parti 
contemplative, aut active ministretur. Atque quod 
ad partem contemplativam attinet, ut verbo dicamus, 
in uno plane sunt omnia. Hoc ipsum non aliud est, 
quam ut verum constituatur axioma, sive idem copu- 
latum ; hc enim est veritatis portio solida, cum 
simplex notio instar superficiei videri possit. Hoc 
autem axioma non elicitur aut efformatur, nisi per 
inductionis formam legitimam et propriam; que 
experientiam solvat et separet, atque per exclusiones 
et rejectiones debitas necessario concludat. Vulga- 
ris autem inductio (a qua tamen principiorum ipso-. 
rum probationes petuntur) puerile quiddam est, et 

precario concludit, periculo ab instantia contradic- 
toria exposita; adeo ut dialectici de ea nec serio 
cogitassé videantur, fastidientes, et ad alia prope- 
rantes. [lud interim manifestum est, quze per in- 
ductionem cujusvis generis concluduntur, simul et 
inveniri et judicari, nec a principiis aut mediis pen- 
dere, sed mole stare sua, neque aliunde probari. 
Multo magis necesse est ea, qua ex vera inductionis 
forma excitantur, axiomata esse seipsis contenta, 
atque ipsis principiis, que vocantur, certiora et 
firmiora. Atque hoc genus inductionis illud est, 
quod interpretationis formulam appellare consuevi- 
mus. Itaque pre omnibus doctrinam de constitu- 
tione axiomatis, et formula interpretandi, diligenter 
et perspicue complectimur. Restant tamen, que 
huic rei serviunt, tria maximi omnino momenti, sine 
quorum explicatione inquisitionis istius preescriptum, 
licet potestate validum, tamen usu operosum censeri 
possit. Ea sunt, inquisitionis ipsius continuatio, varia- 
tio, et contractio; ut nihil in arte aut abruptum, aut 
incongruum, aut pro humane vite brevitate longum 
relinquatur. Docebimus itaque primo usum axio- 
matum (jam per formulam inventorum) ad _ alia 
axiomata inquirenda et excitanda, que superiora et 
magis generalia sint: ut per veros et nusquam in- 
termissos gradus scale adscensorie ad unitatem 
nature perveniatur. In quo tamen adjiciemus 
modum eadem axiomata superiora per experientias 
primas examinandi, et verificandi, ne rursus ad con- 
jecturas, et probabilia, atque idola prolabamur. 
Atque hec est ea doctrina, quam inquisitionis conti- 

nuationem appellamus. Variatio autem inquisitionjs 
sequitur naturam diversam, aut causarum, quarum 
gratia inquisitio instituitur ; aut rerum ipsarum, sive 
subjectorum, in quibus inquisitio versatur. Itaque 
missis causis finalibus, que naturalem philosophiam 
prorsus corruperunt, initia sumemus ab inquisitione 
variata sive accommodata formarum; que res pro 
desperata hucusque abjecta est, idque merito. Neque 
enim ulli obvenire possit tanta facultas aut felicitas, 
ut ex anticipatienibus et dialecticis argumentatio- 
nibus alicujus rei formam eruat. Sequentur inqui- 
sitiones materiarum et efficientium. Cum autem 
efficientia et materias dicimus, non. efficientia 
remota, aut materias communes (qualia in dispu- 
tationibus agitantur), sed efficientia propiora, et 
materias preparatas intelligimus. Id ne sepius 
subtilitate inutili repetatur, inventionem latentis 
processus subtexemus. Latentem autem processum 
appellamus seriem ct ordinem mutationis; rem sci- 
licet ex efficientis motu et materi fluxu conflatam. 
Que autem secundum subjecta fit inquisitionis varia- 
tio, ex duabus rerum conditionibus ortum habet; aut 
ex natura simplicis et compositi (alia enim accommo- 
datur inquisitio ad res simplices, alia ad compositas et 
decompositas et perplexas), aut ex historie copia et in- 
opia, que ad inquisitionem peragendam parari possit. 
Ubi enim historia abundat, expedita est ratio inqui- 
sitionis; ubi tenuis est, in arcto est labor, et mul- 
tifaria industria et arte opus habet. Itaque per ista, 
que jam dicta sunt, tractata variationem inquisitionis 
absolvi putamus. Restat inquisitionis contractio, ut 

non tantum in inviis via, sed et in viis compendium, 
et tanquam linea recta, que per ambages et flexus 
secet, ex indiciis nostris innotescat. Hoc autem 
(veluti et omnis ratio compendiaria) maxime in rerum 
delectu consistit. Duas autem invenimus veluti rerum 
prerogativas, que ad inquisitionis compendia plu- 
rimum faciunt; prerogativam instantie, et prero- 
gativam inquisiti. Itaque docebimus primo quales 
sint ille instantia, sive experimenta, que ad illumi- 
nationem pre ceteris excellant, adeo ut pauce idem, 
quod aliz plures, prestent. Hoc enim et moll ipsius 
historia, et discurrendi laboribus parcit. Deinde 
etiam explicabimus, qualia sint ea inquisita, a quibus 
interpretationem auspicari oporteat, utpote quz 
preedisposita sequentibus facem quandam preferunt, 
aut ob exquisitam certitudinem in se, aut ob naturam 
universalem, aut ob necessitatem ad _ probationes 
mechanicas. Atque hic ministrationi, que ad con- 
templativam partem spectat, finem imponimus. 
Activam autem partem ac ejus ministrationem tri- 
plici doctrina claudemus, si prius duo monita ad 
aperiendas hominum mentes premittamus. Horum 
primum est, in inquisitione ea, que fit per formulam, 
inter contemplativam partem activam ipsam per- 
petuo intercurrere. Hoc enim fert rerum natura, 
ut propositiones et axiomata, a magis generalibus 
per argumentationem dialecticam deducta et deri- 
vata ad particularia et opera, obscure admodum et 
incerto innuant. Quod autem ex particularibus 
axioma educitur, ad nova particularia, tanquam 
correspondentia, manifesto et constanti tramite 

ducat. Alterum hujusmodi est, ut meminerint homi- 
nes, in inquisitione activa necesse esse rem per scalam 
descensoriam (cujus usum in contemplativa sustuli- 
mus) confici. Omnis enim operatio in individuis 
versatur, que infimo loco sunt. Itaque a genera- 
libus per gradus ad ea descendendum est. Neque 
rursus fieri potest, ut per axiomata simplicia ad ea 
perveniatur ; omne enim opus atque ejus ratio ex 
coitione axiomatum diversorum instituitur et desig- 
natur. Itaque hec prefati ad triplicem illam doc- 
trinam activam veniemus; quarum prima proponit 
modum inquisitionis distinctum et proprium, ubi non 
jam causa, aut axioma, sed operis alicujus effectio 
ex intentione est, atque inquisitioni subjicitur. Se- 
cunda ostendit modum conficiendi tabulas practicas 
generales, per quas omnigenz operum designationes 
facilius et promptius deducantur. ‘Tertia subjungit 
modum quendam inquirendi sive inveniendi opera, 
imperfectum certe, sed tamen non inutilem, quo ab 
experimento ad experimentum procedatur absque 
constitutione axiomatis. Nam quemadmodum ab 
axiomate ad axioma, ita etiam ab experimento ad 
experimentum datur et aperitur quedam via ad in- 
veniendum instabilis et lubrica, sed tamen non 
prorsus silentio praetermittenda. Jam igitur et 
practicam ministrationem quoque, que in distribu- 
tione ultima posita est, absolvimus. Atque hee est 
hujusce secundi libri aperta et brevis delineatio. 
Quibus explicatis, thalamum nos mentis humane et 
universi, pronuba divina bonitate, plane constituisse 


confidimus. Epithalamii autem votum sit, ut ex 
1 

eo connubio auxilia humana, tanquam stirps heroum, 
que necessitates et miserias hominum aliqua ex 
parte debellent et doment, suscipiatur et deducatur. 
Sub finem tamen queedam de laborum consociatione 
et successione subjiciemus. Tunc enim demum homi- 
nes vires suas noscent, cum non eadem infiniti, sed 
omissa alii preestabunt. Neque sane de futuris eta- 
tibus spem abjecimus, quin exoriantur qui ista a 
tenuibus profecta initiis in majus provehant. Illud 
enim occurrit, hoc quod agitur, ob boni_ natu- 
ram eminentem, manifeste a Deo esse. In divinis 
autem operibus minima queque principia eventum 


—trahunt. 


Atque in redargutione ipsa philosophiarum, quam 
paramus, nescimus fere, quo nos vertamus, cum via, 
que aliis in- confutationibus patuit, nobis interclusa 
sit. Nam et tot et tanta se ostendunt errorum 
agmina, ut ea non strictim, sed confertim evertere 
et summovere necesse sit ; et si propius accedere, et 
cum singulis manum conserere velimus, id frustra 
fuerit, sublata disputationis lege, cum de principiis 
non consentiamus ; et multo magis, quod ipsas pro- 
bationum et demonstrationum formas et potestates 
rejiclamus. Quod si (id quod solum relinqui videtur) 
€a, que nos asserimus, a sensu Ipso et experientia 
educere et excitare connitamur, rursus eodem re- 
volvimur; et obliti eorum, que de animorum pre- 
paratione dicta sunt, contrariam ingressi viam inve- 
niamur; nam in res ipsas abrupte, et directo 
incidamus, ad quas viam quandam aperiri et sub- 
sterni, propter obfirmatas animorum preoccupationes 

et obsessiones, necesse esse decrevimus. Sed tamen 
propterea ipsi nos minime deseremus; sed aliquid 
comminisci et tentare, quod proposito nostro con- 
sentaneum sit, conabimur; tum signa quedam ad- 
ducentes, ex quibus de philosophiis judicium fieri 
possit ; tum interim inter ipsas philosophias, portenta 
errorum nonnulla, et mera animorum ludibria ad 
earum auctoritatem labefactandam notantes. Neque 
tamen nos fugit, fortius hujusmodi errorum aéra figi, 
quam ut eis per saturam derogetur; presertim cum 
viris doctis non sit nova aut incognita ea confidentiz 
et jactantia species, qu opiniones abjecit, non 
frangit. Sed nec nos aliquid levius aut inferius, quam 
pro rei, que agitur, majestate afferemus, neque ex 
hoc genere redargutionis prorsus fidem facere, sed 
tantum patientiam et equanimitatem, idque in inge- 
niis tantum altioribus et firmioribus, conciliare spe- 
ramus. Neque enim quispiam ex isto assiduo et 
perpetuo errorum contubernio ita se recipere potest, 
et ad nostra cum tanta benevolentia et animi mag- 
nitudine accedere, ut non cupiat habere interim que 
de veteribus et receptis cogitet et opinetur. Sane 
in tabellis non alia inscripseris, nisi priora deleve- 
ris; in mente egre priora deleveris, nisi alia in- 
scripseris, 

Itaque huic desiderio subveniendum putavimus, 
atque hac prorsus eo spectant (ut quod res est 
aperte eloquamur) ut volentes ducant, non ut no- 
lentes trahant. Omnem violentiam (ut jam ab initio 
professi sumus) abesse volumus: atque quod Borgia 
facete de Caroli Octavi expeditione in Italiam dixit, 

Galios venisse in manibus cretam tenentes, qua di- 
versoria notarent, non arma, quibus perrumperent ; 
similem quoque inventorum nostrorum et rationem 
et successum animo precipimus ; nimirum ut potius 
animos hominum capaces et idoneos seponere et 
subire possint, quam contra sentientibus molesta 
sint. Verum in hac parte, de qua jam loquimur, 
que ad redargutionem philosophiarum pertinet, feli- 
citer sane levati sumus, casu quodam opportuno et 
mirabili.* Nam dum hec tractarem, intervenit ami- 
cus meus quidam ex Gallia rediens, quem cum salu- 
tassem, atque ego illum, ille me de rebus nostris 
familiariter interrogassemus: Tu vero, inquit, vacuis 
tuis ab occupationibus civilibus intervallis, aut saltem 
remittentibus negotiis, quid agis? Opporttme, in- 
quam, nam ne nil me agere existimes, meditor instau- 
rationem philosophiz, ejusmodi, que nihil inanis aut 
abstracti habeat, queque vite humane conditiones 
in melius provehat. Honestum profecto opus, in- 
quit: et quos socios habes? Ego certe, inquam, 
profecto nullos: quin nec quenquam_ habeo, quo- 
cum familiariter de hujusmodi rebus colloqui possim, 
ut me saltem explicem et exacuam. Dure inquit, 
partes tuz sunt: et statim addidit, atque tamen 
scito hee aliis cura esse. Tum ego letatus: Guttula, 
inquam, me aspersisti, atque animam reddidisti. Ego 
enim anum quandain fastidicam non ita pridem con- 
veni, que mihi nescio quid obmurmurans, vaticinata 
est, foetum meum in solitudine periturum. Vis, in- 
quit, ut tibi narrem que mihi in Gallia circa hujus- 


* Que abhine sequuntur, in priori editione tractatulum fa- 
ciunt, cui titulus Redargutio Philosophiarum. 

modi negotium evenerunt? Libentissime, inquam, 
atque insuper gratiam habebo. 

Tum retulit se Parisiis vocatum a quodam amico 
suo, atque introductum in consessum virorum, qua- 
lem, inquit, vel tu videre velles; nihil enim in vita 
mihi accidit jucundius. Erant autem circiter quin- 
quaginta viri, neque ex lls quisquam adolescens, sed 
omnes etate provectiores, quique vultu ipso digni- 
tatem cum probitate singuli pre se ferrent. Inter 
quos aiebat se cognovisse nonnullos honoribus per- 
functos, atque alios ex senatu; etiam antistites 
sacrorum insignes, atque ex omni fere ordine emi- 
nentiore aliquos; erant etiam quidam, ut aiebat, 
peregrini ex diversis nationibus. Atque cum ille 
primo introlisset, invenit eos familiariter inter se 
colloquentes; sedebant tamen ordine sedilibus dis- 
positis, ac veluti adventum alicujus expectantes. 

Neque ita multo post ingressus est ad eos vir 
quidam, aspectus (ut e1 videbatur) admodum placidi 
et serenl, nisi quod oris compositio erat tanquam mi- 
serantis ; cul cum omnes assurrexissent, ille circum- 
spiciens et subridens: Nunquam, inquit, existimavi 
potuisse fierl, ut otium omnium vestrum, cum singu- 
los recognosco, in unum atque idem tempus coin- 
cideret ; idque quomodo evenerit, satis mirari non 
possum. Cumque unus ex ceetu respondisset, eum 
ipsum hoc otium illis fecisse, cum que ab ipso ex- 
spectarent illi ducerent omni negotio potiora. Atque 
ut video, inquit, universa illa jactura ejus, quod hic 
consumetur, temporis, quo certe vos separati multis 
mortalibus profuissetis, ad meas rationes accedet. 

Quod si ita -est, videndum profecto ne vos diutius 
morer : simul consedit, absque suggesto aut cathedra, 
sed ex quo cum ceteris, atque hujusmodi quedam 
apud eum consessum verba fecit ; nam aiebat, qui 
hec narrabat, se illa tum excepisse, ut potuit, licet 
cum apud se’una cum illo amico suo, qui eum intro- 
duxerat, ea recognosceret, fateretur ea longe infe- 
riora iis, que tum dicta essent, visa esse. Exemplum 
autem orationis,, quam excerperat, quod circa se 
habebat, proferebat. Illud ita scriptum erat. 

Vos certe, filili, homines estis et mortales; nec 
conditionis vestre tantum pceniteat, si nature vestre 
satis memineritis. Deus, mundi conditor et vestrum, 
animas vobis donavit mundi ipsius capaces, nec 
tamen eo ipso satiandas. Itaque fidem vestram sibi 
seposuit, mundum sensui attribuit; neutra autem 
oracula clara esse voluit, sed involuta, ut vos exer- 
ceret, quandoquidem excellentiam rerum rependeret. 
Atque de rebus divinis optima de vobis, spero: 
circa humana autem metuo vobis, ne diuturnus error 
vos usu ceperit. Existimo enim hoc apud vos peni- 
tus credi, vos statu uti scientiarum florente et bono. 
Ego rursus moneo vos, ne eorum que habetis aut 
copiam, aut utilitatem, quasi ad magnum aliquod 
fastigium evecti, et votorum compotes, aut laboribus 
perfuncti, accipiatis. Idque sic considerate. 

Si in omnem illam scriptorum varietatem, qua 
scientiz tument et luxuriantur, de eo quod afferunt 
interpelletis, et stricte, et presse examinetis, ubique 
reperietis ejusdem rei repetitiones infinitas; verbis, 
ordine, exemplis, atque illustratione, diversas ; rerum 

summa et pondere ac vera potestate prelibatas ac 
plane iteratas; ut in pompa paupertas sit, et in 
rebus jejunis fastidium. Atque si vobiscum familia- 
riter loqui et jocari hac de re liceat, videtur doctrina 
vestra coene illi hospitis Chalcidensis simillima, qui 
cum interrogaretur unde tam varia venatio? respon- 
dit, illa omnia ex mansueto sue esse facta. Neque 
enim negabitis universam istam copiam nil aliud 
esse, quam portionem quandam philosophie Graco- 
rum, eamque certe minime in saltu aut silvis nature 
nutritam, sed in scholis et cellis, tanquam animal 
domesticum saginatum. Quod si a Grecis iisque 
paucis abscedatis, quid tandem habent vel Romani, 
vel Arabes, vel nostri, quod non ab Aristotelis, Pla- 
tonis, Hippocratis, Galeni, Euclidis, Ptolemei in- 
ventis derivetur, aut in eadem recidat? Itaque 
videtis in sex fortasse hominum cerebellis et ani- 
mulis spes et fortunas vestras sitas esse. Neque 
vero idcirco Deus vobis animas rationales indidit, ut 
suas partes (fidem scilicet vestram que divinis de- 
betur) hominibus deferretis: neque sensus informa- 
tionem firmam et validam attribuit, ut paucorum 
hominum opera, sed ut sua demum opera ccelum et 
terram, contemplaremini; laudes suas celebrantes, 
et hymnum auctori vestro canentes, lis etiam Viris, 
si placet (nihil enim obstat) in chorum acceptis. 


PH/ENOMENA UNIVERSI; 
SIVE HISTORIA NATURALIS 
AD CONDENDAM PHILOSOPHIAM. 


PRAFATIO. 





Cum nobis homines nec opinandi nec experiendi 
vias tenere prorsus videantur, omni ope huic infor- 
tunio subveniendum putavimus. Neque enim major 
aliunde se ostendit bene merendi ratio, quam si id 
agatur, ut homines, et placitorum larvis et experi- 
mentorum stuporibus liberati, ipsi cum rebus magis 
fida et magis arcta inita societate contrahant, quasi 
per experientiam quandam literatam. Hoc enim 
modo intellectus et in tuto, et in summo collocatur, 
atque presto insuper erit, atque ingruet rerum uti- 
lium proventus. Atque hujus rei exordia omnino 
a naturali historia ducenda sunt ; nam universa phi- 
losophia Grecorum, cum sectis suis omnigenis, atque 
si qua alia philosophia in manibus est, nobis videtur 
super nimis angustam basin naturalis historie fun- 
data esse, atque ex paucioribus quam par erat pro- 
nuntiasse. Arreptis enim quibusdam ab experientia 
et traditionibus, neque is interdum aut diligenter 
examinatis, reliqua in meditatione et ingenii agita- 
tlone posuere, assumta in majorem rei fiduciam 
dialectica ; chymistz autem et universum mechanico- 
rum et empiricorum genus, si et illis contemplationes 
et philosophiam tentare audacia creverit, paucarum 

rerum accurate subtilitati assueti, miris modis reli- 
quas ad eas contorquent, et placita magis deformia 
et monstrosa, quam rationales illi producunt. Ili 
enim parum ex multis, hi rursus multum ex paucis, 
in philosophie materiam sumunt; utriusque autem 
ratio, si verum dicendum sit, infirma est et perdita. 
Sed naturalis historia, que hactenus congesta est, 
primo intuitu copiosa videri possit, cum re vera sit 
egena et inutilis, neque adeo ejus generis, quod 
querimus. Neque enim a fabulis et deliriis purgata 
est, et in antiquitatem, et philologiam, et narrationes 
supervacuas excurrit, circa solida negligens et fas- 
tidiosa, curiosa et nimia in inanibus. Pessimum au- 
tem est in hac copia, quod rerum naturalium inqui- 
sitionem amplexa est, rerum autem mechanicarum 
magna ex parte aspernata. Atque hee ipse ad natu- 
re sinus excutiendos longe illis prestant; natura 
enim sponte sua fusa et vaga disgregat intellectum, 
et varietate sua confundit ; verum in mechanicis ope- 
rationibus contrahitur judicium, et nature modi et 
processus cernuntur, non tantum effecta. Atque 
rursus universa mechanicorum subtilitas citra rem, 
quam querimus, sistitur. Artifex enim operi et fini 
suo intentus ad alia (que forsan ad nature inquisi- 
tionem magis faciunt) nec animum erigit, nec ma- 
num porrigit. Itaque magis exquisita cura opus 
est, et probationibus electis, atque sumptu etiam, ac 
summa Insuper patientia. Illud enim in experimen- 
talibus omnia perdidit, quod homines etiam a prin- 
cipio fructifera experimenta, non lucifera, sectati 
sunt, atque ad opus aliquod magnificum educendum 

omnino incubuere, non ad pandenda oracula nature, 
quod opus operum est, et omnem potestatem in se 
complectitur. Intervenit et illud ex hominum cu- 
riositate et fastu, quod ad secreta et rara.se plerum- 
que converterunt, et in his operam et inquisitionem 
posuerunt, spretis experimentis atque observationi- 
bus vulgatis ; quod videntur fecisse aut admirationem 
et famam captantes, aut in eo lapsi et decepti, quod 
philosophiz officium in accommodandis et reducendis 
rarioribus eventibus, ad ea que familiariter occur- 
runt, non eque in ipsarum illarum vulgarium rerum 
causis et causarum causis altioribus eruendis, situm 
esse existimarunt. Universe autem hujus de natu- 
rali historia querele causa, ea precipua est, quod 
homines non in opere tantum, sed in ipso instituto 
aberrarunt. Namque historia illa naturalis, que 
exstat, aut ob ipsorum experimentorum utilitatem, 
aut ob narrationum jucunditatem confecta videtur, 
et propter se facta, non ut philosophiz et scientiis 
initia et veluti mammain prebeat. Itaque huic rei 
pro facultate nostra deesse nolumus. Nobis enim 
quantum philosophiis abstractis sit tribuendum, jam- 
pridem constitutum est ; etiam vias inductionis vere 
et bone, in qua sunt omnia, tenere nos arbitramur, 
et intellectus humani versus scientias facultatem 
incompetentem et prorsus imparem, veluti per ma- 
chinas, aut filum aliquod labyrinthi, posse juvare. 
Neque nescii sumus, nos, si instaurationem illam 
sclentiarum, quam in animo habemus, intra inventa 
ulla majora cohibere voluissemus, ampliorem for- 
tasse honoris fructum percipere potuisse. Verum 
VOL. 11. N 

cum nobis Deus animum indiderit qui se rebus 
submittere sciat, quique ex meriti conscientia et 
successus fiducia speciosa libens pretereat; eam 
etiam partem operis nobis desumpsimus, quam ex- 
istimamus alium quemquam aut in universum fu- 
gere, aut non pro instituto nostro tractare voluisse. 
Circa hoc autem duo sunt, de quibus homines et 
alias, et nunc precipue cum ad rem ipsam accingi- 
mur, monitos volumus. Primo, ut mittant illam 
cogitationem, que facile hominum mentes occupat 
et obsidet, licet sit falsissima et perniciosissima, eam 
videlicet, quod rerum particularium inquisitio infi- 
nitum quiddam sit et sine exitu: cum illud verius 
sit, opinionum et disputationum modum nullum 
esse, sed phantasias illas ad perpetuos errores et 
infinitas agitationes damnari; particularia autem et 
informationes sensus (demptis individuis et rerum 
gradibus, quod inquisitioni veritatis satis est) com- 
prehensionem pro certo, hec eam sane vastam aut 
desperatam, patiuntur. Secundo, ut homines sub- 
inde meminerint quid agatur, atque cum inciderint 
in complures res vulgatissimas, exiles, ac specie 
tenus leves, etiam turpes, et quibus (ut ait ille) 
honos preefandus sit, non arb.trentur nos nugari, aut — 
mentem humanam inferius, quam pro dignitate sua, 
deprimere. Neque enim ista propter se quesita 
aut deseripta sunt, sed nulla prorsus alia patet 
intellectui humano via, neque ratio operis aliter 
constat ; nos siquidem conamur rem omnium maxime 
‘seriam, ¢t humana mente dignissimam, ut lumen 
naturze purum et minime phantasticum (cujus no- 

men hactenus quandoque jactatur, res -hominibus 
penitus ignota est), per facem a divino numine pre- 
bitam et admotam, hoc nostro seculo accendatur. 
Neque enim dissimulamus, nos in ea opinione esse, 
preposteram illam argumentorum et meditationum 
subtilitatem, prime informationis, sive vere induc- 
_tionis, subtilitate et veritate suo tempore preter- 
missa, aut non recte instituta, rem in integrum 
restituere nullo modo posse, licet omnia omnium 
ztatum ingenia coiérint ; sed naturam, ut fortunam, 
a fronte capillatam, ab occipitio calvam esse. Res- 
tat itaque ut res de integro.tentetur, idque majori- 
bus presidiis; atque exutis cpinionum zelis detur 
aditus ad regnum philosophie et scientiarum (in 
quo opes humane site sunt, natura enim nonnist 
parendo vincitur), qualis patet ad regnum illud 
ceelorum, in quod nisi sub persona infantis ingredi 
non licet: usum autem hujus operis, plebeium illum 
et promiscuum ex experimentis ipsis, omnino non 
contemnimus (cum et notitiz et inventioni hominum, 
pro varietate artium et ingeniorum, plurima utilia 
procul dubio suggerere possit); attamen minimum 
quiddam esse censemus, pre eo aditu ad scientiam et 
potentiam ‘humanam, quem ex misericordia divina 
speramus. A qua.etiam supplices iterum petimus, 
ut novis eleemosynis per manus nostras familiam 
humanam dotare dignetur. 

Natura.rerum aut libera est, ut in speciebus, aut 
perturbata, ut in monstris, aut constricta, ut in 
experimentis artium ; facinora autem.ejus cujuscun- 
que generis .digna.memoratu et historia. Sed _his- 

toria specierum, que habetur, veluti plantarum, 
animalium, metallorum et fossilium, tumida est et 
curlosa; historia mirabilium, vana et e rumore; 
historia experimentorum manca, tentata per partes, 
tractata negligenter, atque omnino in usum practice, 
non in usum philosophize. Nobis itaque stat decre- 
tum, historiam specierum contrahere, historiam mi- 
rabilium excutere atque’ expurgare; precipuam 
autem operam in experimentis mechanicis et artifi- 
cialibus, atque nature erga manum humanam obse- 
quiis collocare. Quid enim ad nos lusus nature et 
lascivia? hoc est pusilla specierum ex figura diffe- 
rentiz, que ad opera nil faciunt, in quibus nihilo- 
minus naturalis historia luxuriatur. Mirabilium 
autem cognitio grata certe nobis, si expurgata et 
electa sit; sed quamobrem tandem grata? Non ob 
ipsam admirationis suavitatem, sed quod sepe artem 
officil sui admonet, ut naturam sciens €o perducat, 
quo ipsa sponte sua nonnunquam preivit. Omnino 
primas partes ad excitandum lumen nature artifici- 
alibus tribuimus ; non tantum quia per se utilissima, 
sed quia naturalium fidissimi interpretes. Num 
forte fulguris, aut iridis naturam tam clare explicas- 
set quisquam, antequam per tormenta bellica, aut 
artificiosa iridum super parietem simulacra, utrius- 
que ratio demonstrata esset? Quod si causarum 
fidi interpretes, etiam effectorum et operum certi et 
felices indices erunt. Neque tamen consentaneum 
putamus ex triplici ista partitione historiam nostram 
distrahere, ut singula seorsim tractentur, sed genera 
ipsa miscebimus, naturalia artificialibus, consueta 

admirandis adjungentes, atque utilissimis quibusque 
maxime inherentes. 

Atque a phenomenis etheris ordiri solennius fo- 
ret. Nos autem nil de severitate instituti nostri 
remittentes, ea anteferemus, qua naturam constl- 
tuunt et referunt magis communem, cujus uterque 
globus est particeps. Ordiemur vero ab historia 
corporum, secundum eam differentiam, que videtur 
simplicissima ; ea est copia aut paucitas materiz in- 
tra idem spatium, sive eandem circumscriptionem, 
content et exporrectsee. Nam cum ex pronuntiatis 
de natura nil verius sit, quam propositio illa gemella, 
ex nihilo nihil fieri, neque quicquam in nihilum re- 
digi, sed quantum ipsum nature, sive materi sum- 
mam universalem perpetuo manere et constare, et 
neutiquam augeri aut minui: etiam illud non mi- 
nus certum, tametsi non tam perspicue notatum, aut 
assertum sit (quicquid homines de potentia materiz 
equabili ad formas fabulentur), ex quanto illo ma- 
teria, sub iisdem spatiorum dimensionibus, plus et 
minus contineri, pro corporum diversitate a quibus 
occupantur, quorum alia magis compacta, alia magis 
extensa sive fusa, evidentissime reperiuntur. Neque 
enim parem materi portionem recipit vas aut con- 
cayum aqua et aére impletum; sed illud plus, istud 
minus. Itaque si quis asserat, ex pari aéris con- 
tento, par aque contentum effici posse; idem est, ac 
si dicat, aliquid fieri posse ex nihilo. Nam quod 
deesse supponitur ex materia, id ex nihilo suppleri 
necesse foret. Rursus si quis asserat, par contentum 
aque in par contentum aéris posse verti, idem est, 

ac si dicat, aliquid posse redigi in nihilum. Nam 
quod superesse supponitur ex materia, id ad_nihi- 
lum evanuisse similiter necesse foret. Neque nobis 
dubium est, quin hee res etiam calculos pati possit, 
surdos fortasse in aliquibus, sed definitos et certos, et 
nature notos. Veluti si quis dicat, auri corpus col- 
latum ad corpus spiritus vini, esse coacervationem 
materia superantem ratione vicecupla simpla aut 
circiter, non erraverit. Itaque exhibituri jam histo- 
riam eam, quam diximus de copia et paucitate mate- 
riz, atque de materia coitione atyue expansione, ex 
quibus notiones ille densi et rari (si proprie acci- 
piantur) ortum habent, hune ordinem servabimus, 
ut primo corporum diversorum (ut auri, aque, olei, 
aeris, flamme) rationes ad invicem recenseamus. 
Examinatis autem rationibus corporum diversorum, 
postea unius atque ejusdem corporis subingressus 
et exspatiationes cum calculis sive rationibus memo- 
rabimus. Idem enim corpus etiam absque accessione 
aut ablatione, aut saltem minime pro rata contrac- 
tionis et extentionis, ex variis Impulsibus tum exter- 
nis tum internis, sustinet se congerere in majorem 
et minorem spheram. Interdum enim‘ luctatur 
corpus, et in veterem spheram se restituere nititur, 
interdum plane transmigrat, nec revertere satagit. 
Hic cursus primo, atque differentias et rationes cor- 
poris alicujus naturalis (quoad extentum) collati cum 
aperturis aut clausuris suis memorabimus; videlicet 
cum pulveribus suis, cum calcibus suis, cum vitrifi- 
cationibus suis, cum dissolutionibus suis, cum distil- 
latis suis, cum vaporibus et auris, exhalationibus, et 

inflammationibus suis memorabimus; deinde actus 
ipsos et motus, et progressus et terminos contractionis 
et dilatationis proponemus, et quando se restituant cor- 
pora, quando transmigrent secundum extentum ; 
precipue autem efficientia et media, per que hujus- 
modi corporum contractiones et dilatationes se- 
quuntur, notabimus, atque interim virtutes et actiones, 
que corpora ex hujusmodi compressionibus et dila- 
tationibus induunt et nanciscuntur, obiter subtexe- 
mus. Cumque probe noverimus, quam difficilis res 
sit, in presenti animorum statu, jam ab ipso prin- 
cipio cum natura consuescere, observationes nostras 
ad attentionem hominum et meditationem excitan- 
dam et conciliandam adjiciemus. Quod ad demon- 
strationem autem attinet, sive retectionem densitatis 
et raritatis corporum, nil dubitamus aut cunctamur, 
quin, quoad corpora crassa et palpabilia, motus gra- 
vitatis (quam vocant) loco optime et maxime expe- 
dite probationis sumi possit ; quo enim corpus com- 
pactius, eo gravius. Verum postquam ad gradum 
aereorum et spiritualium ventum est, tum profecto 
a lancibus destituimur, atque alia nobis industria 
opus erit. Incipiemus autem ab auro, quod omnium, 
que habemus (neque enim tam adulta est philoso- 
phia, ut de visceribus terre statuere debeamus), gra- 
vissimum est, atque plurimum materi minimo spatio 
complectitur, atque ad hujus corporis spheram reli- 
quorum rationes applicabimus ; illud monentes, 
historiam ponderum hic nos minime tractare, nisi 
quatenus ad corporum spatia sive dimensa demon- 
stranda lucem preebeat. Cum vero non conjicere 

et ariolari, sed invenire et scire nobis propositum 
sit, hoc autem in examine et probatione experimen- 
torum primorum magnopere positum esse judice- 
mus, prorsus decrevimus in omni experimento sub- 
tiliore modum experimenti, quo usi sumus, aperte 
subjungere : ut postquam patefactum sit quomodo 
singula nobis constiterint, videant homines et qua- 
tenus fidem adhibeant, et quid ulterius faciendum 
sit, sive ad errores corrigendos, qul adhzerere pos- 
sint, sive ad excitandas atque ad operandas proba- 
tiones magis fidas et exquisitas. Quin et ipsi de iis, 
que nobis minus explorata atque errori magis expo- 
sita, et quasi finitima, videbuntur, sedulo et sincere 
monebimus. Postremo observationes nostras (ut 
modo diximus) adjiciemus, ut licet omnia integra 
philosophiz servemus, tamen faciem ipsam historia 
naturalis, etiam in transitu versus philosophiam, ob- 
vertamus. Atque porro illud curabimus, ut que- 
cunque ea sint sive experimenta, sive observationes, 
que preter scopum inquisitionis occurrunt atque 
interveniunt, et ad alios titulos proprie pertinent, 
notemus, ne inquisitio confundatur. 


TABULA COITIONIS ET EXPANSIONIS MATERIZ PER SPA- 
TIA IN TANGIBILIBUS, CUM SUPPUTATIONE RATIONUM 
IN CORPORIBUS DIVERSIS. 


Idem spatium occupant, sive eque exporriguntur. 

MODUS EXPERIMENTI CIRCA TABULAM SUPRASCRIPTAM. 


INTELLIGANTUR pondera, quibus usi sumus, ejus 
generis et computationis, quibus aurifabri utuntur, 
ut libra capiat uncias 12. uncia viginti denarios, de- 

narius grana 24, Delegimus autem corpus aun, 
ad cujus exporrectionis mensuram reliquorum cor- 
porum rationes applicaremus, non tantum quia gra- 
vissimum, sed quia maxime unum et sui simile. Re- 
liqua enim corpora que quiddam continent volatilis, 
etiam ignem passa varietatem retinent ponderis et 
spatii; sed aurum depuratum eam plane exuisse 
videtur, atque ubique simile esse. Experimentum 
vero hujusmodi erat. Unciam auri puri in figuram 
alec sive cubi efformavimus ; dein vasculum quadra- 
tum paravimus, quod corpus illud auri caperet, atque 
ei exacte conveniret, nisi quod esset nonnihil altius, 
ita tamen ut locus intra vasculum, quo cubus ille 
auri adscenderat, linea conspicua signaretur. Id 
fecimus liquorum gratia, ut cum liquor aliquis intra 
idem vasculum immittendus esset, ne difflueret, at- 
que hoc modo justa mensura commodius servari 
posset. Simul autem aliud vasculum fieri fecimus ; 
quod cum altero illo, pondere et contento prorsus 
par esset; ut in pari vasculo corporis contenti tan- 
tum ratio appareret. ‘Tum cubos ejusdem magnitu- 
dinis sive dimensi fieri fecimus, in omnibus materiis 
in Tabula specificatis, que sectionem pati possent ; 
liquoribus vero ex tempore usi sumus, implendo sci- 
licet vasculum quousque liquor ad locum illum signa- 
tum adscenderet ; pulveres eodem modo; sed intelli- 
gantur pulveres maxime et fortiter compressi. Hoc 
enim potissimum ad equationem pertinet, nec casum 
recipit. Itaque non alia fuit probatio, quam ut 
unum ex vasculis vacuum cum uncia in una lance, 
alterum ex vasculis cum corpore in altera parte po- 





PHANOMENA UNIVERSI. 187 


neretur, et ratio ponderis exciperetur ; quod quanto 
esset diminutum, tanto dimensum ejusdem corporis 
intelligitur auctum. Exempli gratia, cum auri cu- 
bus det unciam unam, adipis vero denarium unum; 
liquet exporrectionem -corporis auri, collatam ad 
exporrectionem corporis adipis, habere rationem 
vicecuplam. Mensure autem ejus, que unciam auri 
capiebat, modum etiam excipere et notare visum 
est ; ea erat pinte vinaria, qualis apud nos Anglos in 
usu est, pars 269. paulo minus. Probatio vero ta- 
lis erat. Pondus aque, quod intra vasculum sub illa 
linea continebatur, notavimus, ac tum pondus aquee 
intra pintam contentum similiter notavimus, et ex 
rationibus ponderum rationes mensurarum colle- 
gimus. 
MONITA. 

VIDENDoM, num forte contractio corporis arctior, 
ex Vi unita, nanciscatur majorem rationem ponderis, 
quam pro quantitate materia ; id utrum fiat necne 
ex historia propria ponderis constabit. Quod si fiat, 
fallit certe supputatio; et quo corpora sunt exten- 
siora, eo plus habent materie quam pro calculo 
ponderis et mensurz, que ex eo pendet. 

2. Parvitas vasis quo usi sumus, et forma etiam 
(licet ad cubos illos recipiendos habilis et apta), ad 
rationes exquisitas verificandas minus propria fuit. 
Nam nec minutias infra grani dimidium et quadran- 
tem facile excipere licebat, et quadrata illa superfi- 
cles, in parvo nec sensibili adscensu sive altitudine, 
notabilem ponderis differentiam trahere potuit, con- 
tra quam fit in vasis in acutum surgentibus. 

3. Minime dubium est etiam complura corpora, 
que in Tabula ponuntur, intra suam speciem magis 
et minus recipere quoad pondera et dimensa. Nam 
et aque et vina, et similia, sunt certe alia allis gra- 
viora. Itaque quoad calculationem exquisitam ca- 
sum quendam ista res recipit, neque ea individua, 
in que experimentum nostrum incidit, naturam spe- 
ciel exacte referre, neque cum aliorum experimentis 
fortasse omnino in minimis consentire possunt. 

_ 4, In Tabulam superiorem conjecimus ea corpo- 
ra, que spatium sive mensuram commode implere 
corpore integro, et tanquam similari possent, que- 
que etiam pondus habeant, ex cujus rationibus de 
materiz coacervatione judicium faciamus. Itaque 
tria genera corporum huc retrahi non _poterant. 
Primo, ea que dimensioni cubice satisfacere non 
poterant, ut folia, flores, pellicule, membrane. . Se- 
cundo, corpora inequaliter cava et porosa, ut spon- 
giz, suber, vellera. Tertio, pneumatica pondere non 


dotantur. 


OBSERVATIONES. 


CoacERVATIO materiz in corporibus tangibilibus, 
que ad nostram notitiam pervenerunt, intra rationes 
partium 21. vel circiter vertuntur. Coacervatio 
enim maxime compacta invenitur ia auro, maxime 
expansa in spiritu vini (ex corporibus dicimus que 
unita sunt, nec evidenter porosa). Namque spiritus 
vini occupat spatium vicies et semel repetitum, quod 
occupat aurum, juxta rationes uncie unius ad grana 
22. Ex 21. enim illis partibus, quibus corpora alia 

aliis sunt magis compacta, 13. partes occupant me- 
talla; nam stannum, quod metallorum est levissimum, 
ponderis est denar. fere 8. quod decrevit infra pon- 
dus auri denariis 13. Omnigena autem illa varietas, 
postquam a metallis decessimus, intra 8. illas reli- 
quas partes clauditur ; ac rursus insignis illa varietas, 
que incipiendo a lapidibus inclusive ad alia illa pro- 
tenditur, intra tres tantum partes aut non multo 
plus cohibetur. Nam lapis Lydius, qui est ex lapi- 
dibus gravissimus (excepto magnete), parum dena- 
riis 3. preponderat.. Spiritus autem vini, qui est 
terminus levitatis in corporibus unitis, denario uno 
paulo levior est. 

Videtur saltus magnus, sive hiatus, ab auro et 
argento vivo ad plumbum; scilicet a 20. denariis et 
paulo minus ad 12. Atque licet metallica magna 
varietate exuberent, vix tamen existimamus in hoc 
hiatu multa inveniri corpora media, nisi sint prorsus 
rudimenta argenti vivi. A plumbo autem gradatim 
adscenditur ad ferrum et stannum. Rursus alterum 
magnum hiatum sive saltum invenimus inter metalla 
et lapides; scilicet ab 8. denariis ad tres; tantum 
enim aut circiter a stanno distat ad lapidem Lydium. 
Solummodo inter hec se interponit, et fere ex equo, 
magnes, qui est lapis metallicus, atque existimamus 
inveniri et alia fossilia misture imperfecta, et com- 
posite nature inter metallum et lapides. A lapidi- 
bus certe ad reliqua parvis intervallis proceditur. 

In vegetabilibus autem minime dubitamus, ac 
etiam in partibus animalium, se ostendere quam 
plura corpora, etiam satis zequalis texture, que spi- 

ritum vini levitate superent. Namque etiam lignum 
quercus, que videtur esse ex lignis robustis et soli- 
dis, spiritu vini est levius; et lignum abietis adhuc 
magis. Florum autem et foliorum plurima, et mem- 
brane et pellicule, ut spolia serpentum et alee insec- 
‘torum, et similia, procul dubio ad minores rationes 
ponderum (si dimensionem illam cubicam capere 
possent) accederent, ac multo magis artificialia, ut 
papyrus, linteus pannus exstinctus (quali ad fomites 
flammarum utimur), folia rosarum que supersunt a 
distillatione, et hujusmodi. 

Reperimus plerumque in partibus animalium 
corpora nonnulla magis compacta, quam in plantis. 
Ossa enim et carnes magis sunt compacta, quam 
ligna et folia; cohibenda :ac etiam corrigenda est 
illa cogitatio, in quam animus humanus propendet ; 
compacta nimirum queque et maxime solida esse 
durissima et consistere maxime, fluido vero .adesse 
naturam minus contractam. Nam coacervatio ma- 
teria non minor est in corporibus que fluunt, quam 
in lis, que consistunt, sed major potius. Siquidem 
aurum mollitie quadam vergit ad fluorem, atque 
cum liquescit, neutiquam extenditur, sed _priore 
spatio continetur. Et argentum vivum ex se ‘fluit, 
et plumbum facile fluit, ferrum egre, quorum alte- 
rum ex gravissimis metallis est, alterum ex levissi- 
mis. ‘Sed illud precipuum quod generaliter metalla, 
lapides (fluida videlicet corpora), fragilia pondere 
longe superent. | 

Accidit auro et argento vivo, que ex metallis 
reliquis tanto sunt :graviora, res mira; nempe ut 

reperiantur quandoque in granis et parvis portioni- 
bus quasi a natura perfecta, et fere pura ; quod nulli 
fere aliorum metallorum contingit, que necesse ha- 
bent ut per ignem purgentur, et coéant ; cum tamen 
hec duo, quorum coitio longe maxima est et veris- 
sima, id a natura quandoque absque ignis beneficio 
consequantur. 

In inquisitione de re metallica ac de natura lapi- 
dum attendatur parum, que ‘sint ea metalla, que 
solent esse ceteris depressiora, et magis in profundo 
sita, si que hujus rei norma sit et experimentum 
eonstans ; in quo tamen ipso ratio habenda est re- 
gionis in qua fodine sunt, an ipsa fuerit terra alta, 
an terra humilis. Similiter de lapidibus et gemmis, 
erystallis, ‘an natura lapidea penetret terram tam 
profunde, quam metallica, an -potius in superficie 
hereat, quod magis-existimamus. 

Sulphur, quem patrem metallorum esse commu- 
nis est opinio, licet a peritioribus fere repudiata, aut 
ad sulphurem quendam naturalem non communem 
translata, habet coacervationem materiz, omni me- 
tallo, etiam lapidibus et terris robustioribus, inferio- 
rem; scilicet denariorum 2. et granorum 2. neque 
id tamen obstat (si cetera convenirent), quin cum 
mercurio confusum, propter ejusdem eximiam gravi- 
tatem, pondera omnium metallorum pro ratione 
temperamenti reddere posset, preter pondus auri. 

Efficiens coitionis in corporibus ad coacervatio- 
nem non semper spectatur. Nam vitrum, quod coit: 
per ignem acrem et fortem, preponderat crystallo, 
quod nativum est, et educitur sine igne aut evidenti 

calore; nam quod glacies sit concreta, id populare 
est, atque ipsum crystallum ea longe ponderosius 
est, que manifeste a frigore cogitur, ac tamen aque 
supernatat. 

Mixtura liquorum ex rationibus ponderum so- 
lummodo non pendet aut procedit, siquidem spiritus 
vini cum oleo amygdalarum expresso non miscetur ; 
sed (quod quis fortasse non putaret) supernatat oleo, 
quemadmodum oleum supernatat aque; et tamen 
grano tantum et dimidio (ut in Tabula conspicitur) 
levior est. At idem spiritus vini aque licet graviori 
longe facilius miscetur ; ut et aqua ipsa rursus faci- 
ius miscetur cum oleo vitrioli, quam cum oleo 
amygdalarum; et tamen oleum vitrioli aqua est 
granis 18. gravius; oleum amygdalarum vero tan- 
tum granis 4. levius. Neque hoc accipiendum est, 
quin in corporibus proportionatis ad mixturam pre- 
cipua sit ponderis ratio. Nam videmus vinum aque 
supernatare, si cohibeatur agitatio, vel primi casus 
sive descensus perturbatio; veluti cum in vase, ubi 
continetur aqua, vinum superinfunditur, sed me- 
diante offa panis, vel linteo, quod vim ipsam casus 
primi frangat. Atque idem in aqua super oleum 
vitrioli, cum hac industria, infusa, usu venit. At- 
que quod magis est, licet vinum infundatur prius, 
et aqua posterius (super offam, vel per pannum ut 
dictum est), invenit locum suum, et permeat per vi- 
bum, et in fundo se colligit. 

CONTINUATIO HISTORIA COITIONIS ET EXPANSIONIS 
MATERIA, IN CORPORE EODEM. 


Rationes pulverum majore cum utilitate inquir, 
si fiat collatio eorum cum corporibus ipsorum inte- 
gris, quam si ponerentur per se et simpliciter, judi- 
cavimus. Hoc enim modo et de corporum diversi- 
tate, et de arctissimis illis nature integralis nexibus 
et vinculis judicium fieri, et rationes iniri posse ani- 
mum advertimus. Intelligimus autem in rationibus 
pulverum, pulveres fortiter et maxime pressos. Hoc 
enim facit ad aquationem, nec recipit casum. Mer- 
curius in corpore habet in mensura illa experimen- 
tali, secundum quam Tabula ordinatur, denar. 19. 
grana 9. sublimatus vero in pulvere habet denar. 3. 
gran. 22. 

Plumbum in corpore denar. 12. gran. 1. dimid. 
In cerussa vero in pulvere denar. 4. gran. 8. dimid. 

Chalybs in corpore denar. 8. gran. 10. In pul- 
vere preparato (quali ad medicinas utimur) denar. 
2. gran. 9. ) 

Crystallum in corpore denar, 2. gran. 18. in pul- 
vere denar. 1. gran. 20. 

Santalum rubeum in corpore denar. 1 gran. 5— 
dimid. in pulvere gran. 16. dimid. 

Lignum quercus in corpore gran. 19. dimid. in 
cinere denar. 1. gran. 2. 

Ut autem melius intelligantur rationes pulveris 
pressi et non pressi, idque pro diversitate corporum, 
nos pondus rosarum, quod integraliter in Tabulam 
recipi non poterat, in pulvere excepimus ; illud in 

pulvere non presso dabat gran. 7. in pulvere presso 
gran. 22. sed idem in ligno santali rubei experti, 
santalum rubeum in pulvere non presso gran. 10. in 
pulvere presso gran. 16. dimid. dare comperimus, 
ut sit pulvis rose pulvere santali, si non premantur, 
multo levior, si premantur, gravior. Etiam ad sup- 
plementum Tabule prioris rationes pulveris excepi- 
mus in aliquo ex floribus, ex herbis, et ex seminibus 
(nam radicum dimensio cubica esse poterat), ad ex- 
emplum reliquorum in sua specie ; ac invenimus pul- 
verem floris rose, ut superius dictum est, dare gran. 
22. herbee sampsuchi gran. 23. seminis foeniculi 
dulcis denar. 1. gran. 3. dimid. Etiam aliorum cor- 
porum, que in Tabula recipi non poterant, pondera 
in pulveribus excepimus, ut arene alba. Hec dabat 
denar. 1. gran. 20, salis communis, qui dat denar. 
1. gran. 10. sacchari, quod dat. denar. 1. gran, 2. 
dimid. myrrhe, que dat denar. 1. biniorum, que 
dant denar. 1. Conspicere autem est in ipsa Tabula 
sulphur in corpore dare denar. 2. gran. 2. in oleo 
chymico denar. 1. gran. 18. vitriolum autem in cor- 
pore denar. 1. gran. 22.in oleo denar. 1. gran, 21. 
Vinum in corpore dare denar. 1, gran. 2. d. qu. in 
distillato gran. 22. Acetum in corpore dare denar. 
1. gran. 2.d. in distillato denar. 1 gran. 1. 


MONITA. 


Quanpo dicimus pondus in corpore, pondus in 
pulvere, non intelligimus de eodem individuo, sed de 
corpore et pulvere ejusdem speciei, intra eandem 

illam mensuram tabularem contento. Nam si lig- 
num quercus accipiatur, et idem lignum in individuo 
in cinerem redigatur ; et plurimum de pondere de- 
perdit, et cinis ille mensuram ligni ex magna parte 
non implet. 

Modus versionis corporis in pulverem ad aperti- 
onem sive expansionem corporis multum facit. Alia 
enim est ratio pulveris, qui fit per simplicem contu- 
‘sionem sive limaturam: alia ejus, qui per distilla- 
tionem, ut sublimati: alia ejus qui per aquas fortes et 
erosionem vertendo tamquam in rubiginem : alia ejus, 
qui per exustionem, ut cinis, calx. Itaque ista cum 
ad contemplationem adhibeantur, equiparari nullo 
modo debent. | 

Nos in singulis diutius, quam pro instituti nostri 
ratione, morari non possumus, et tamen que prestare 
non licet, designare juvat; ea demum foret Tabula 
exacta corporum cum suis aperturis, que corpora 
singula pulveribus suis, cum calcibus suis, cum vitri- 
ficationibus suis, cum dissolutionibus suis, cum dis- 
tillatis suis conferret. 

Historiam variationis ponderum in individuis, id 
est ejusdem corporis integri et pulverisati, ut ejus- 
dem aque in nive aut glacie, et solute ejusdem, ovi 
crudi et cocti, ejusdem pulli vivi et mortui, et simi- 
lium, ad historiam propriam ponderum rejicimus. 


OBSERVATIONES. 


In corporibus magis compactis longe arctior est 
compactio partium, quam ulla pulverum suorum 

positione aut pressura equari potest. Et quo cor- 
pora sunt graviora et solidiora, eo major differentia 
redundat inter integra sua et aperturas suas, ut ratio 
argenti vivi crudi ad sublimatum in pulvere est quin- 
tupla, et amplius, rationes chalybis et plumbi non 
adscendunt ad quadruplam; rationes crystalli et 
santali non adscendunt ad duplam. 

In corporibus levioribus et porosis laxior fortasse 
est partium positura in integris, quam in pulveribus 
pressis, ut in foliis siccis rosarum. Atque in hujus- 
modi corporibus, major intercedit differentia inter 
pulveres suos pressos et non pressos. 

Pulverum partes ita se sustentare possunt, ut 
pulvis non pressus triplicem impleat mensuram ad 
pulverem pressum. 

Corpora metallica, ut sulphur, vitriolum, in olea, 
que vocant, conversa, pondus eximie retinent, nec 
magnum intercedit discrimen inter olea et ipsa cor- 
pora. 

Destillata procul dubio attenuantur et pondere 
decrescunt; sed hoc facit vinum duplo plus quam 
acetum. 

Dignissima observatione est insignis illa apertura 
in pulvere sublimato, ad corpus crudum, hoc nomine, 
quod licet tanta sit (quintupla enim est, ut diximus) 
idque in corpore non transeunte, ut in vaporibus 
argenti vivi, sed consistente, tamen tam parvo ne- 
gotio rursus coit ad veterem spheram. 

CONTINUATIO HISTORLE COITIONIS ET EXPANSIONIS MA- 
TERLZ PER SPATIA IN CORPORE EODEM. 


ANIMALIA natando palmis vel pedibus aquam de- 
primunt, ea ultra naturalem consistentiam depressa 
et densata resurgit, resurgens corpus grave sublevat 
et sustinet. Homines vero natandi peritiores corpus 
suum super aquam ita librare possunt, ut ad tempus 
absque motu brachiorum vel tibiarum se sustineant ; 
etiam pedibus aquam calcant erecti, et alias agili- 
tates super aquam exercent. Aves certe aquatiles 
palmipedes sunt, et pedum membranis aquam apte 
deprimunt ; in profundiore autem aqua facilior est 
natatio. 

Aves volando aérem alis verberant et condensant, 
aér vero (ut superius de aqua dictum est) ad consis- 
tentiam suam se restituens avem vehit. Atque aves 
quoque nonnunquam radunt iter suum expansis, sed 
immotis, alis, aut subinde alas parum concutiendo, 
atque iterum labendo. Neque dissimilis est ratio 
pennatorum et aliorum volatilium. Nam muscea, et 
id genus, habent suas alarum tunicas, quibus aérem 
pulsant. Infirmitas autem alarum parva corporis 
mole sive pondere compensatur. Etiam in sublimi 
facilius feruntur alata, preesertim que alas habent 
amplitudine latiores, motu non ita pernices, ut ardea. 
Atque omnes aves, que aliquante magnitudinis sunt, 
magis laboriose feruntur, cum primum se a terra 
elevant, ubi scilicet necesse est aérem esse minus 
profundum. 

MONITUM. 


Motus condensationis in aqua, aut aére, aut 
similibus, per verberationem sive impulsionem mani- 
festus est. Is hujusmodiest. Aéris vel aque partes, 
quanto ab impulsu primo seu verbere remotiores 
sunt, tanto infirmius impetuntur et tardius cedunt ; 
quanto autem propius, tanto fortius et velocius ; 
unde necessario fit, ut anterior aér celerius fugiens 
posteriorem tardius se expedientem consequatur, 
atque hoc modo coéant. Postquam autem ex ea 
coitione major provenerit condensatio, quam natura 
patitur, corpora aque vel aéris ut se aperiant, et 
laxent, resiliunt, et revertuntur. 


HISTORIA. 


Facies aque atque omnis fluidi ab agitatione et 
perturbatione inzequalis est, idque inequalitate mo- 
bili et successiva, quousque aqua debitam recuperet 
consistentiam, et pressura liberetur ; ut in undis ma- 
ris, et fluviorum, etiam postquam venti conciderint, 
et in omni aqua quovis modo turbata. 

Neque dubium est, quin et similis ineequalitas 
--versetur in ventis, qui et ipsi in morem fluctuum se 
volvunt ; neque vel cessante prima violentia se su- 
bito recipiunt in tranquillitatem ; nisi quod in undu- 
latione aéris non intervenit motus gravitatis, qui in 
aqua cum motu liberationis a pressura conjungitur. 

Lapis super aquam lateraliter jactus (ut pueri 
ludendo solent) exilit, atque iterum et sepius cadit, 

et ab aqua repercutitur. Etiam natantes, cum ex 
loco altiore in aquas se saltu dejiciunt, cavent sibi, ne 
in femorum junctura vi aque secentur. Denique 
aqua, manu aut corpore fortiter percussa, ferule aut 
corporis durioris instar verberat, et dolorem incutit. 
Atque in scaphis et carinis, qua yi remorum agun- 
tur, aqua remis pone remiges trusa et pressa, non 
aliter scapham impellit, eamque prolabi et emicare 
cogit, quam cum conto ad littus posito scapha a lit- 
tore summovetur. Neque enim ejus rei causa pre- 
cipua est, aqua pone puppim scaphe se colligens, et 
scapham in contrarium protrudens, quod ipsum 
tamen fit a pressura se laxante. 

Aér ad evitandam pressuram omnia opera cor- 
poris solidi et robusti edit et imitatur, ut fit in ven- 
tis, quinaves agunt, arbores, domos evertunt, proster- 
nunt, et similia. Etiam non alia vi, quam ipsorum 
anhelitu cum balista cava et longa, que aéris com- 
pressionem juvet, jaculamur ictu nonnullo. 

Pueri ad imitationem tormentorum alnum exca- 
vant, et partes radicis iridis, aut papyri globulati, ad 
utrumque siphonis finem infarciunt, deinde cum em- 
bolo ligneo globulum protrudendo emittunt, globulus 
autem ulterior emittitur cum sono et impetu, ante- 
quam ab embolo ullo modo tangatur, a vi aéris 
inclusi et compressi. 

Aer impulsu densatus frigidior, et magis ad na- 
turam aque appropinquans videtur, ut cum flabris 
ventum facimus, concitato gradu aérem impellendo 
rursus reflantem sentimus, aut ore contracto frigi- 
dum spiramus, aut ex follibus ventum emittimus. 

Quinetiam sub dio ventis flantibus, major fit frert- 
geratio, quam aére quicto et placido. 

In sonorum generatione aér densatus corporis 
solidi naturam imitatur, nam quemadmodum inter 
duo corpora solida percussione sonus generatur, ita 
etiam inter corpus solidum et aérem densatum fit 
sonus, et rursus inter aérem densatum et alium aé- 
rem ex adverso densatum. Nam in instrumentis mu- 
sicis cum chordis manifestum est, sonum non emitti 
ex tactu seu percussione inter digitum vel plectrum 
et chordam, sed inter chordam et aérem. Chorda 
enim cum resilit, idque motu celerrimo propter in- 
tentiunem, aérem primo densat, dein percutit. In- 
strumenta autem ex spiritu, propter infirmiorem mo- 
tum spiritus, quam chorde, necesse habent, ut for- 
ma sint cava et conclusa, ad juvandam compressionem 
aéris; quod etiam in instrumentis cum chordis ju- 
vamenti loco adhibetur. 

Aqua arctata et constipata magno impetu se 
laxat et diffundit in latera, ut latitudinem debitam 
consequatur, ut sub arcubus pontium. Simili modo 
et ventus per angustias densatus invalescit et furit. 
Adversi autem gurgites aquarum turbines aquarum 
generant vorticosos, ut quoniam debita relaxatio 
fier! non potest, singule partes pressuram ex equo 
tolerent. 

Aqua ex angustils subito violenter emissa corpo- 
ris continul, veluti fili aut virge, aut trunci imaginem 
refert, et fit primum directa, post arcuata, deinde se 
scindit, et in guttas hinc illinc in orbem se dispertit, 
ut in fistulis sive syringis et impluviis. 


> 

Est genus turbinis in paludibus non infrequens, 
presertim post foenum demessum, aut saltem ex ea 
occasione se conspiciendum prebens. Iste typhon 
quandoque cumulum foeni in aérem sublevat, et ad 
tempus fere unitum et non multum dispersum eve- 
hit, donec, postquam ad altitudinem magnam evec- 
tum sit, foenum conopei instar distendat et spargat. 

Catinum ligneum vacuum versum, et ad superfi- 
ciem aque equaliter appositum, et postea sub aquam 
demersum, secum portat usque ad fundum vasis 
aérem universum, qui antea in catino continebatur : 
quod si cum simili equilibrio rursus ex aqua educa- 
tur, invenias aérem in non multo minus spatium, 
quam antea implebat, se recepisse, quod ex colora- 
tione labri catini ad locum, quo aqua adscenderat, et 
a quo introrsum aér se receperat, manifestum erit. 

In cubiculo, ubi ventus flarit aperta fenestra, si 
non detur exitus ex aliqua alia parte, ventus, nisi 
vehemens fuerit, non admodum sentitur, cum a cor- 
pore aéris, quod cubiculum impleverat, et sub primo 
flatu nonnihil densatum fuerat, et amplius densari 
recusat, non recipiatur; dato autem exitu tum de- 
mum manifesto sentitur. 

Ad commodiorem moram operariorum, qui sub 
aqua opus aliquod moliuntur et peragunt, excogita- 
tum fuit, ut dolium quoddam instar alvei pararetur, 
ex metallo sive aliqua materia, que fundum peteret, 
id tripode sustineretur pedibus ad labrum dolii af- 
fixis, qui pedes essent altitudinis minoris quam sta- 
ture hominis. Dolium istud in profundum demit- 
tebatur, cum universo, quem continebat, aére, eo 

modo, quo de catino dictum est, et in pedes suos 
plantabatur, et stabat juxta locum ubi opus facien- 
dum esset. Urinatores autem, qui lidem erant ope- 
rarii, cum sibi respiratione opus esset, caput in ca- 
vum dolii inserebant, et recepto aére rursus ad opus 
se conferebant. Nos quoque in balneo, famulum 
fecimus caput suum in pelvim subter aquam cum 
aére depressam inserere, qui ad dimidium quarte par- 
tis hore sub eodem mansit, donec aérem, ex anhelitu 
suo tepefactum, sensum quendam suffocationis indux- 
isse sentiret. 

Aér exiguam aliquam contractionem non exgre 
admittit, in vesica experiri res fallax est. Nam cum 
inflatur vesica, densatur ipso flatu aér, ut aér intra 
vesicam densior sit, quam aér communis, ideoque 
non mirum est, si ad novam condensationem sit in- 
eptior. Sed in experimento illo vulgari de catino 
ligneo subter aquam depresso cerni datur, aquam 
subintrantem ex extremo vasis nonnihil occupasse, 
atque aérem tantidem spatii detrimentum fecisse. 

Sed ut de proportione magis liquido constet ; 
globulum, vel aliud corpus solidum, et ima petentem, 
in fundo vasis posuimus, super quod catinus impo- 
nendus esset, tum catinum (metallicum scilicet, non 
ligneum, quod in imo vasis stare ex sese posset) 
superimposuimus. Quod si corpus illud exigue sit 
magnitudinis, cum in coneavum catini recipitur, 
aérem contrudit, non extrudit. Quod si grandioris 
fuerit magnitudinis, quam ut aér libenter cedat, tum 
aér, majoris pressurze impatiens, catinum ex aliqua 
parte elevat, et in bullis adscendit. 

Atque fieri fecimus globum cavum ex plumbo 
lateribus non admodum exilibus, ut vim mallei vel 
torcularis sustinere melius posset. Globus autem 
ille, malleis percussus ad utrumque polum, ad plani- 
spherium magis et magis appropinquabat. Atque 
sub primis contusionibus facilius cedebat, postea 
pro modo condensationis, egrius; ut ad extremum 
mallei non multum proficerent ; sed pressorio, eoque 
forti opus esset. Verum id precepimus, ut a pres- 
suris aliqui dies interponerentur, quod in presentia 
nihil attinet, sed alio spectat. 

Aér in vasa clausa exsuctione forti extenditur 
seu dilatatur, adeo ut parte aéris sublata, reliquus 
aér tamen eandem mensuram impleat, quam totus 
‘impleverat; ita tamen ut magna contentione se res- 
tituere, et illa tensura liberare nitatur. Id videre 
est in ovis, que aquam odoratam continent et per 
lusum jaciuntur, et franguntur, ut adspersione et 
odore suavi aérem imbuant. Modus autem est ut 
parvo admodum facto in extremo ovi foramine, ovl 
cibum universum exsugant integra testa; tum vero 
fortiter aérem ipsum, qui subintravit, exsuctione forti 
_alligant, et statim sub exsuctione digito foramen 
obturent, atque ovum hoc modo clausum subter 
aquam illam ponant, et tum demum digitum amo- 
veant. Aér vero tensura illa tortus, et se recipere 
nitens, aquam trahit et introcipit, quousque portio 
illa aéris antiquam recuperet consistentiam. 

Nos idem cum ovo vitreo experti sumus, et aquam 
receptam circa octavam partem contenti reperimus; 
tantum scilicet aér per exsuctionem erat extensus. 

Sed hoc pro violentia majore aut minore exsuctionis 
casum recipit. Sub finem vero exsuctionis labrum 
ipsum trahebat. Sed preterea cura nobis fuit 
novi experimenti, nimirum ut, postquam exsuctio 
facta fuisset, foramen cera bene obturaretur, et ovum 
ita obturatum per diem integrum maneret. Id eo 
fecimus ut experiremur, ut mora illa appetitum aéris 
minueret, ut fit in rebus consistentibus, viminibus, 
laminis ferreis, et similibus, quorum motus ad se reci- 
piendum a tensura mora elanguescit ; sed comperi- 
mus tantula illa mora nihil effectum, quin ovum illud 
eeque fortiter ac similem traheret aque quantitatem, 
ac sicontinuo ab exsuctione immissum esset ; adeo ut 
etiam foramine illius aperto extra aquam novum 
aérem cum sonitu et sibilo manifesto traheret, sed 
effectum ulterioris more experiri negleximus. 

In follibus, sinullum detur spiraculum, et subito 
folles eleventur et aperiantur, franguntur; scilicet 
cum attrahi non possit per rostri follium angustias 
tanta aéris quantitas, que ventrem a plano in altum 
subito surgentem implere possit, nec aér, qui adest, 
in tantum extendi; unde sequitur follium effractio. 


HISTORIA. 


Sr aqua accipiatur in vitro ad ‘mensuram justam, 
et locus, usque quem aqua adscenderit, signetur, et 
immittatur in aquam cinis communis per cribrum 
mundatus, et permittatur donec resederit, videbis 
spatium in fundo cinere occupatum adscendere qua- 
druplo altius, quam corpus aque superficie adscen- 

derit a loco prius signato; ita ut manifestum sit, 
aquam cum cinere commistam, aut spheram mutare 
et se contrahere, aut cinerem intra cava aque reci- 
pere, cum nullo modo se expandat pro ratione cine- 
ris recepti. Verum si hoc in arena vel tenuissima 
(sed neutiquam calcinata aut combusta) experieris, 
videbis aquam surgere in superficie, pari spatio ac 
arena surrexerit in fundo. Existimamus etiam infu- 
siones plerasque aquas onerare, neque tamen exten- 
dere pro mole corporis recepti ; verum hujus rei ex- 
perimentum omisimus. 


MONITUM. 


Mortvm successionis, quem motum ne detur va- 
cuum appellant, nullo modo cum motu receptionis 
a tensura confundimus. Sunt enim duo isti motus 
tempore et opere conjuncti, ratione diversi, ut in 
propria historia ejus motus patebit. 

Aér per respirationem receptus exigua mora ita 
naturam vaporis induit, ut et speculum caligine 
quadam, et tanquam roscida materia obducat, et 
frigore brumali circa barbam congeletur. Illa autem 
irroratio supra laminam ensis lucidam, aut adaman- 
tem, instar nubecule dissipatur, ut corpus politum 
se veluti expurget. 

Modus processus aque circa expansionem et con- 
tractionem, que fiunt in ejus corpore, mediante igne, 
hujusmodi est. Aqua modico calore lacessita vapo- 
rem paucum et rarum emittit, antequam intra cor- 
pus ejus alia conspiciatur mutatio ; deinde continu- 

ato et aucto calore, corpore tamen integro, non 
insurgit, nec etiam bullis minutioribus in modum 
spume effervescit, sed per bullas majores adscendens 
in vaporem copiosum se solvit, cito autem evolat aqua 
et absumitur. Atque vapor ille, si non impediatur, 
aéri se miscet, primum conspicuus, etiam postquam 
conspectum effugerit sensibilis, vel odorem funden- 
do, vel etiam aérem ad tactum et anhelitum humec- 
tando et leniendo. ‘Tandem vero intra pelagus illud 
aéris se condit et disperdit. Quod si prius occurrat 
corpus solidum (et eo magis si «quale fuerit et poli- 
tum), vapor ille se ipse subingreditur, et in aquam 
restituitur excludendo sive excernendo aérem, qui 
prius vapori immistus fuerat. Atque universus ille 
processus et in decoctione aque, ut in destillatione 
fit manifestus. Sed porro videmus vapores, qui a 
terra emittuntur, si penitus a calore solis dissipati 
atque edomiti non fuerint, neque ab aéris frigore 
fortasse corpori ipsi aeéris equaliter commisti, licet 
corpori solido non occurrant, tamen a frigore et ipsa 
caloris destitutione in aquam restitui, ut in rore ves- 
pertino presentius, in pluviis tardius sit. Ex esti- 
matione, eaque diligenti, statuimus, expansionem 
aéris, si ad aquam conferatur, ad rationem centuplam 
vicecuplam, aut circiter, accedere. 


HISTORIA EXPORRECTIONIS MATERIZ IN PNEUMATICIS. 


PHIALAM vitream accepimus, que unciam fortasse 
unam capere posset; parvitatem autem vasis duas ob 
causas experimento convenire existimavimus, unam, 

quod minore cum calore ad bullitionem properaret, 
ne forte calore intensiore vesica, que superimpo- 
nenda esset, adureretur atque exsiccaretur; alteram 
ut minorem portionem aéris in ea parte, que aqua 
implenda non esset, caperet ; cum ipsum aérem ex- 
tensionem per ignem suscipere probe cognossemus. 
Itaque ut illa extensio rationes aque minus distur- 
baret, non multum aéris adhiberi consultum putavi- 
mus. Phiala autem erat ejus figure, non que col- 
lum rectum haberet sine limbo sive labro (nam in 
hujusmodi phiala aque vapor citius destillaret, et in 
partem vesice collo phiale conjunctam ros incumbe- 
ret et delaberetur), sed que collum haberet paululum 
primo adductum, et deinde tanquam reversum cum 
labro. Hance phialam ad dimidiam, non amplius 
(existimantes hoc etiam ad celeritatem bullitionis 
conferre), aque implevimus, atque pondus aque cum 
phiala ipsa exacte notavimus per arenam in bilance 
immissam ; deinde vesicam accepimus que circiter 
pintam dimidiam contineret. Kam accepimus non 
veterem neque siccam, et per siccitatem magis reni- 
tentem, sed recentem et molliorem; vesicam autem 
primo in sufflando probavimus an integra esset, ne 
forte foramina haberet, postea ex eadem aérem om- 
nem, quoad fieri potuit, expressimus. Etiam prius 
vesicam oleo extra oblivimus, et oleum quoque frica- 
tione nonnulla recipi fecimus. Hoc eo pertinebat ut 
vesica clausior esset, ejus, si qua erat, porositate oleo 
obturata. Hance vesicam circa os phiale, ore phiale 
intra os vesice recepto, fortiter ligavimus, filo parum 
cerato, ut melius adheresceret et arctius ligaret. 

~~ 


Sed hoc ipsum melius fit luto ex farina et albumine 
ovi facto, et cum papyro nigra ligato et bene siccato, 
ut experti sumus. ‘Tum demum phialam supra car- 
bones ardentes in foculo collocavimus. Aqua non 
ita multo post bullire incepit, ac paulatim vesicam 
ex omni parte sufflare, et fere ad rupturam usque 
extendere, Continuo vitrum ab igne removimus, et 
super tapetem posuimus, ne frigore vitrum disrum- 
peretur ; et statim in summitate vesicee foramen acu 
fecimus, ne vapor cessante calore in aquam restitutus 
recideret, ac rationes confunderet. Postea vero vesi- 
cam ipsam cum filo sustulimus, lutum autem si adhi- 
bitum fuerat, expurgavimus, tum rursus aquam, que 
remanserat, cum phiala sua ponderavimus; com- 
perimus autem circiter pondus duorum denariorum 
per vaporem absumptum fuisse. Quicquid autem 
corporis vesicam cum sufflata esset impleverat, ex 
illo, quod de aqua perditum fuerat, factum et pro- 
ductum fuisse cognovimus. Itaque materia cum in 
corpore aque contracta fuisset, tantum implebat 
spatii, quantum pondus 2. denariorum corporis aque 
implebat; at eadem materia in corpore vaporis ex- 
pansa dimidiam pintam implebat. Itaque secundum 
dimensionem in Tabula expressam rationes subduxi- 
mus; vapor aque ad corpus aque habere potest 
rationem octogecuplam. Vesica eo, quo diximus, 
modo sufflata, si nullum detur spiraculum, sed inte- 
gra, ab igne removeatur, statim ab inflatione illa 
decrescit, et subsidet, et contrahitur. Vapor dum ve- 
sica turget, ex foramine emissus aliam fere speciem a 
vapore communi aque habebat, magis raram et per- 

spicuam, et erectam, nec cum aére tam cito se 
miscentem. 


MONITA. 


NE quis putet, si major fuisset aque absumptio, 
tanto majorem vesicam impleri potuisse ; nobis enim 
hoc expertis res non sucessit, sed inflatio, que fit, 
fere confertim fit, nec gradatim. Id partim adus- 
tioni vesice tribuimus que facta est obstinatior, nec 
cedebat facile, et erat forte porosior (hoc vero 
calore humido, ut balneo Marie, corrigi poterat), 
sed illud magis in causa esse putamus, quod vapor 
copiosior factus per successionem continuam, vergit 
ad restitutionem, et se ipse condensat. Itaque nec 
est equiparandus vapor iste, qui in vesicam recipitur, 
vaporibus qui intra clibana recipiuntur, quia illi se 
mutuo subsequentes et trudentes densant, isti vero 
a vesice mollitie et cessione, presertim sub initiis 
(ut diximus) antequam copia restitutionem incitet, 
se expandunt ut volunt. 

Expansio vaporis aque omnino non est judicanda 
ex adspectu vaporis, qui in aérem evolat; ille enim 
vapor statim cum aére mistus longe maximam cor- 
poris misti dimensionem ab aére mutuatur, nec sua 
‘stat mole. Itaque amplificatur, ad molem quam- 
piam aéris in quem recipitur, ad exemplum parve 
portionis vini rubei, aut alterius rei infectz et colo- 
rate, que magnam quantitatem aque tingit. Rationes 
exacte in tanta subtilitate, nec sine inutili et curiosa 
indagine haberi possunt, nec ad id quod agitur 
magnopere juvant. Satis est, ut pateat ex hoc 

experimento, rationem vaporis ad aquam non esse 
duplam, non decuplam, non quadragecuplam, non 
rursus millecuplam, non ducentuplam ete. ‘Termini 
enim naturarum, non gradus, in presentia investi- 
gantur. Itaque si quis suo experimento in rationem 
istam octogecuplam, vel propter figure vitri diffe- 
rentiam, vel propter vesice duritiem, aut mollitiem, 
vel propter caloris modum, non incidat, id rem 
nullius esse momenti sciat. Nemo erit (existimamus) 
tam imperitus, qui putet pneumatica et volatilia, 
que ex corporibus ponderosis evolant, latere in 
poris eorundem corporum, nec esse illam ipsam ma- 
teriam que ponderosa erat; sed a ponderosa parte 
separaril, cum aqua quasi tota consumatur, et ad 
nihilum evaporet. Pruna ardens, si in bilance pona- 
tur, et usque ad exstinctionem permittatur ut sit 
carbo, longe levior invenietur. Metalla ipsa per 
evolationes fumorum pondere insigniter mutantur. 
Itaque prorsus eadem materia numero tangibilis est 
et pondere dotatur, et fit pneumatica et pondus 
exult. 


HISTORIA. 


Monus processus olei talis est; si accipiatur 
oleum in phiala vitrea vulgari, et ponatur super 
ignem, tardius multo bullire incipit, et majorem 
calorem ad hoc ut bulliat desiderat, quam aqua. Ac 
primo guttule quedam aut granula per corpus olei 
sparsa apparent, adscendentia cum crepitatione qua- 
dam; interim nec bullee in superficie ludunt, ut in 
aqua fit, nec corpus integrum mole insurgit, nec 

quicquam fere halitus evolat, sed paulo post corpus 
integrum inflatur, et dilatatur proportione notabili, 
tanquam ad duplum insurgens. ‘Tum demum co- 
piosissimus et spissus evolat halitus: ad illum halitum 
si flamma admoveatur, etiam bono spatio supra os 
phialee, flammam halitus continuo concipit, atque 
statim ad os phialz descendit, atque ibi se figit, et 
perpetuo ardet. Quod si etiam majorem in modum 
calefactum fuerit oleum, ad extremum halitus ille 
extra vitrum flammans, absque flamma aut corpore 
aliquo ignito admoto, prorsus se ipse inflammat et 
expansionem flamme induit. 


MONITUM. 


VIDENDUM est ut phiala sit oris angustioris, ut fu- 
mos constringat, ne aéri se statim ac largiter miscen- 
tes naturam inflammabilem deponant. 


HISTORIA. 


Moopus processus spiritus vini talis est. Ille mi- 
nore multo calore excitatus et celerius ad expansio- 
nem se comparat, eamque prestat, quam aqua. 
Ebullit autem magnis utique bullis absque spuma, 
aut etiam totius corporis elevatione, vapor autem 
ejus, dum confertus est,in bona ab ore vitri distantia 
flamma admota flammam concipit, non tam lucidam 
(certe bene compactam), quam oleum, sed tenuem 
et jejunam, cceruleam quoque et fere perspicuam. 
Inflammatus autem fertur ad os vitri, ubi pabuli ma- 
gis copiosi datur subministratio, quemadmodum et 
oleum, Verum tamen si inflammetur vapor in parte 

ab ore vitri nonnihil deflectente in obliquum, fit in- 
flammatio in aére pensilis, undulata, aut arcuata, 
imaginem vaporis secuta, et procul dubio longius 
ipsum comitatura, si vapor ille constipatus maneret, 
nec cum aére se confunderet. Atque corpus ipsum 
spiritus vini, nullo preecedente vapore notabili, flam- 
ma admota et parum immorante, in flammam ejus- 
que expansionem mutatur, eo citius et facilius, quo 
spiritus latius diffusus sit, et minorem occupet altitu- 
dinem. Quod si spiritus vini in cavo palme manus 
ponatur, et candela accensa inter digitos juxta pal- 
mam collocetur (ut pueri cum pulvere resine ludere 
solent), et spiritus ille leviter projiciatur, et prorsum 
non sursum directo; ardet corpus ipsum in aere, et 
accensum interdum descendit recta, interdum nube- 
culam in aére volitantem explicat, que tamen ipsa ad 
descensum vergit; interdum ad tecti fastigium, vel 
latera, vel pavimentum, utique inflammatum, adhe- 
rescit et ardet, et sensim exstinguitur. 

Habent autem acetum, agresta, vinum, lac, atque 
alii liquores simplices (ex vegetabilibus et animanti- 
bus, dico, nam de mineralibus seorsim memorabimus) 
suos expansionum modos, atque in iis notabiles non- 
nullas differentias, quas hoc loco referre supervacuum 
visum est. Versantur autem iste differentiz in illis 
naturis, quas in processibus aque et olei et spiritus 
vini notavimus; gradu nempe caloris ; et modo ex- 
pansionis, que triplex est, vel toto corpore, vel 
spuma, vel bullis majoribus; nam pinguia fere 
toto corpore, succi immaturi, ut agresta, bullis 
majoribus, succi effoeti, ut acetum minoribus, ad- 

scendunt. Etiam congregatio spiritus situ differt. 
Nam in vini bullitione bulle circa medium, in 
aceto circa latera, se congregare in ebullitione pri- 
mo incipiunt ; quod etiam in vino maturo, et forti, et 
vapido rursus aut fugiente, cum infunduntur, fieri 
solet. 

Omnes autem liquores, etiam oleum ipsum, ante- 
quam bullire incipiunt, paucas et raras semibullas 
circa latera vasis jaciunt. Atque illud etiam omni- 
bus liquoribus commune est, ut parva quantitate ci- 
tius bulliant, et absumantur, quam magna. 


MONITUM. 


LiquorEs manifeste compositos, ad historiam ex- 
pansionis et coitionis materize mediante igne, haud 
idoneos aut proprios, existimavimus, quia separatio- 
nibus et misturis suis rationes simplicis expansionis 
et coitionis disturbant et confundunt. Itaque illos 
ad propriam historiam separationis et misturs able- 


gavimus. 
HISTORIA, 


SPIRITUs Vini in experimento positus, cum pileo 
illo tensibili (quem cum de aqua loqueremur des- 
cripsimus), hujusmodi sortitus est expansionem. Com- 
perimus pondus 6. denariorum consumptum, et-in 
vaporem solutum, vesicam grandem, que 8. pintas 
capere posset, explevisse et fortiter inflasse; que 
vesica decuplo-sextuplo erat major, quam vesica illa, 
qua ad aquam usi sumus, que dimidiam pintam tan- 
tum recipiebat. Sed in experimento aque ponderis 
solummodo 2. denariorum facta erat consumptio ; 

que tertia tantum pars est denariorum sex. Ita 
supputatis rationibus, expansio vaporis spiritus vini 
ad expansionem vaporis aque quintuplam rationem 
habet, et amplius. Neque tamen obstabat immensa 
ista expansio, quin, vase abigne remoto, corpus ad se 
restituendum properaret, vesica continuo flavescente, 
et se insigniter contrahente. Atque ex hoc experi- 
mento corporis flamme expansionem estimare ccepi- 
mus, conjectura non admodum firma, et tamen pro- 
babili. Cum enim vapor spiritus vini res sit tam 
inflammabilis, atque ad naturam flamme tam prope 
accedat, judicavimus rationes vaporis spiritus vini 
ad flammam, cum rationibus vaporis aque ad aérem 
convenire. Quales enim se ostendunt rationes rudi- 
mentorum, sive corporum imperfectorum et migran- 
tium (vaporum scilicet), tales etiam evadere corpo- 
rum perfectorum et statariorum (flamme scilicet et 
aéris) consentaneum est. Ex quo sequetur, flammam 
aérem raritate sive expansione materiz quintuplo et 
amplius superare. ‘Tanto enim se invicem superant 
vapores sui, ut dictum est ; flamma vero ipsa ad pro- 
prium vaporem, non impurum sed summe prepara- 
tum, sesquialteram rationem habere potest, ut aérem 
item ad vaporem aque summe preparatum habere 
posuimus. 

Neque hee multum discrepant ab iis, que visu 
obiter percipiuntur, et familiariter occurrunt. Nam 
si candelam ceream accensam flatu exstinguas, et 
fili illius fumei qui adscendit (in ima parte antequam 
dispergatur) dimensionem animadvertas ; et cande- 
lam prope flammam admoyeas, et rursus portionem 

flamme, que primo allabitur, contempleris, eam 
fumi magnitudinem non multo plus quam duplo 
excedere judicabis ; et tamen ille fumus impurior est 
et pressior. Quod si pulveris tormentarii corporis 
dimensionem diligenter notes, aut ad meliorem con- 
jecturam in situla metiaris, atque rursus, postquam 
flammam corripuerit, dimensionem flammez sue ad- 
vertas, flammam, corpus (quomodo hujusmodi res 
subito intuitu comprehendi possit) mille vicibus su- 
perare, non admodum negabis. Atque hujusmodi 
quedam proportio flammez ‘ad nitrum, ex iis, que 
prius posuimus, debetur. Verum de his, cum ad 
observationes nostras super hanc historiam ventum 
erit, clarius explicabimus. 

Aérem ipsum expandi et contrahi ex calore et fri- 
gore in ventosis, quibus utuntur medici ad attracti- 
onem, luculenter videmus. Illa enim super flamma 
calefactee, et continuo ad carnem applicate, carnem 
trahnnt, contrahente se et restituente paulatim aére. 
Atque hoc operatur ex sese, licet stuppa immissa 
atque inflammata non fuerit, qua ad vehementiorem 
attractionem uti solent. Quinetiam si spongia fri- 
gida infusa ventosis superimponatur exterius, tanto 
magis se contrahit aér virtute frigoris, et fortior fit 
attractio. 

Salinum argenteum, quale forma campanili vul- 
gatissima ad mense usus adhibemus, in lavacro aut 
patera aqua plena collocavimus, aérem depressum 
secum una ad vasis fundum vehens. Tum prunas 
ardentes duas aut tres in concavo illo parvo, quod 
salem excipere solet, posuimus, atque ignem a flatu 

excitavimus. Evenit autem non multo post, ut aér 
per calorem rarefactus, et antique spherze impatiens, 
salini fundum ex aliquo latere elevaret, et in bullis 
adscenderet 

Hero describit altaris fabricam, eo artificio, ut 
superimposito holocausto et incenso, subito aqua de- 
cideret, que ignem exstingueret. Id non aliam 
poscebat industriam, quam ut sub altare loco cavo 
et clauso aér reciperetur, qui nullum alium (cum 
ab igne extenderetur) inveniret exitum, nisi qua 
aquam in canali ad hoc paratam impelleret et extru- 
deret. Erant etiam Batavi quidam nuper apud nos, 
qui organum quoddam musicum confecerant, quod 
radiis solis percussum symphoniam quandam edebat. 
Id ab aéris tepefacti extensione, que principium mo- 
tus dare potuit, factum fuisse verisimile est, cum cer- 
tum sit, aérem, vel exigui admodum caloris contactu 
lacessitum, expansionem statim moliri. 

Verum ad magis accuratam expansionis aeéris no- 
titiam ad vesicam illam sensibilem versi, vitrum ac- 
cepimus vacuum (scilicet aére solo impletum), et pi- 
leum illum ex vesica (de quo jam antea locuti sumus) 
imposuimus. Vitro autem super ignem imposito, 
celerius et minore calore se extendebat aér, quam 
aqua aut spiritus vini; sed expansione non admodum 
ampla. Hanc enim proportionem ferebat: si vesica 
ex semisse minoris crrteati erat, quam vitrum ipsum, 
aer illam fortiter sane et plene inflabat; ad majo- 
rem expansionem non facile adscendebat; foramine 
autem in summitate vesice, dum inflaretur, facto, 
nullum exibat corpus visibile. 


-FRAGMENTUM 
LIBRI VERULAMIANI, 
CUI TITULUS, | 
ABECEDARIUM NATURE. 





Cum tam multa producantur a terra et aquis, tam 
multa pertranseant aérem et ab eo excipiantur, tam 
multa mutentur et solvantur ab igne, minus perspl- 
cuz forent inquisitiones cetera, nisi natura massarum 
istarum, que toties occurrunt, bene cognita et expli- 
cata. His adjungimus inquisitiones de ccelestibus et 
meteoricis,cum et ipse sint masse# majores, et ex ca- 
tholicis. Vide Augm. Scient. Lib. U1. c. 3. et Glob. 
Intellect. 

Masse majores: inquisitio sexagesima septima. 
Triplex Tau, sive de terra. 

Masse majores: inquisitio sexagesima octava. 
Triplex Upsilon, de sive aqua. 

Masse majores: inquisitio sexagesima nona. Tri- 
plex Phi, sive de aére. 

Masse majores : inquisitio septuagesima. Triplex 
Chi, sive de igne. | 

Masse majores: inquisitio septuagesima prima. 
Triplex Psi, sive de ccelestibus. 

Massze majores: inquisitio septuagesima secunda. 
Triplex Omega, sive de meteoricis. 

Conditiones entium. 


Supersunt ad inquirendum in Abecedario condi- 
tiones entium, que videntur esse tanquam transcen- 
dentia, et parum stringunt de corpore nature, tamen 
eo, quo utimur, inquirendi modo, haud parum affe- 
rent illustrationis ad reliqua. Primo igitur, cum op- 
time observatum fuerit a Democrito, naturam rerum 
esse copia materiz et individuorum varietate amplam, 
atque (ut ille vult) infinitam ; coitionibus vero et 
speciebus in tantum finitam, ut etiam angusta, et 
tanquam paupercula, videri possit: quandoquidem 
tam pauce inveniantur species, que sint aut esse 
possint, ut exercitum millenarium vix conficiant: 
cumque negativa affirmativis subjuncta ad informa- 
tionem intellectus plurimum valeant; constituenda 
est inquisitio de ente, et non ente. [a ordine est 
septuagesima tertia, et quadruplex Alpha numera- 
tur. 

Conditiones entium. Quadruplex Alpha; sive de 
ente et non ente. 

Possibile et impossibile nil aliud est, quam poten- 
tiale ad ens, aut non potentiale ad ens. De eo inqui- 
sitio septuagesima quarta conficitor ; que quadru- 
plex Beta numeratur. 

Conditiones entium. Quadruplex Beta; sive de 
possibili et impossibili. 

Etiam multum, paucum, rarum, consuetum, sunt 
potentialia ad ens in quanto. De iis inquisitio septu- 
agesima quinta esto, que quadruplex Gamma nu- 
meretur. 

Conditiones entium. Quadruplex Gamma; sive 
de multo et pauco. 

Durabile et transitorium, eternum et momenta- 
neum, sunt potentialia ad ens induratione. De illis 
septuagesima sexta inquisitio esto, que quadruplex 
Delta numeratur. 

Conditiones entium. Quadruplex Delta; sive de 
durabili et transitorio. 

Naturale et monstrosum sunt potentialia ad ens, 
per cursum nature, et per deviationes ejus. De iis 
inquisitio septuagesima septima esto, que quadruplex 
Epsilon numeratur. 

Conditiones entium. Quadruplex Epsilon; sive 
de naturali et monstroso. 

Naturale et artificiale sunt potentialia ad ens, sine 
homine, et per hominem. De iis inquisitio septuage- 
sima octava conficitor, que quadruplex Zeta nume- 
retur. 

Conditiones entium. Quadruplex Zeta ; sive de 
naturali et artificiali. 

Exempla in explicatione ordinis Abecedarii non 
adjunximus, quia ipse inquisitiones continent totas 
acies exemplorum. 

Tituli, secundum quos ordo Abecedarii est dispo- 
situs, nullo modo eam auctoritatem habento, ut pro 
veris et fixis rerum divisionibus recipiantur. Hoc 
enim esset profiteri scire nos que inguirimus. Nam 
nemo res vere dispertit, qui non naturam ipsarum 
penitus cognovit. Satis sit, si ad ordinem inquirendi 
(id quod nunc agitur) commode se habeant. 


220 ABECEDARIUM NATURA. 


NORMA ABECEDARII. 


ABECEDARIUM hoc modo conficimus et regimus. 
Historia et experimenta omnino primas partes tenent. 
Ea, si enumerationem et seriem rerum particularium 
exhibeant, in tabulas conficiuntur; aliter sparsim 
excipiuntur. 

Cum vero historia et experimenta sepissime nos 
deserant, presertim lucifera illa, et instantie crucis, 
per quas de veris rerum causis intellectui constare 
possit ; mandata damus de experimentis novis. Hac 
sint tanquam historia designata. Quid enim aliud 
nobis primo viam ingredientibus relinquitur ? 

Modum experimenti subtilioris explicamus, ne 
error subsit, atque ut alios ad meliores modos exco- 
gitandos excitemus. 

Etiam monita et cautiones de rerum fallaciis et 
inveniendi erroribus, que nobis occurrunt, aspergi- 
mus. Observationes nostras super historiam et ex- 
perimenta subteximus, ut interpretatio nature magis 
sit in procinctu. 

Etiam canones, sed tamen mobiles, et axiomata 
inchoata, qualia nobis inquirentibus, non pronunci- 
antibus, se offerunt, constituimus: utilia enim sunt, 
sl non prorsus vera. 

Denique tentamenta quedam interpretationis 
quandoque molimur, licet prorsus humi repentia, et 
vero interpretationis nomine nullo modo (ut arbitra- 
mur) decoranda. Quid enim nobis supercilio opus 
est aut impostura, cum toties profiteamur, nec nobis 
historiam et experimenta, qualibus opus est, suppe- 

tere, nec absque his interpretationem nature perfici 
posse, ideoque nobis satis esse, si initiis rerum non 
desimus ? 

Perspicuitatis autem et ordinis gratia, aditus 
quosdam ad inquisitiones, instar prefationum, sub- 
sternimus: item connexiones et vincula, ne inquisi- 
tiones sint magis abrupte, interponimus. 

Ad usum vero vellicationes quasdam de practica 
suggerimus. | 

Etiam optativa eorum, quze adhuc non habentur, 
una cum proximis suis, ad erigendam humanam in- 
dustriam, proponimus. 

Neque sumus nescii, inquisitiones inter se ali- 
quando complicari, ita ut nonnulla ex inquisitis in ti- 
tulos diversos incidant. Sed modum eum adhibebi- 
mus, ut et repetitionum fastidia et rejectionum mo- 
lestias, quantum fieri possit, vitemus; postponentes 
tamen hoc ipsum (quando necesse fuerit) perspicui- 
tati docendi, in argumento tam obscuro. 

Hec est Abecedarii norma et regula. Deus uni- 
versi Conditor, Conservator et Instaurator, opus hoc 
et in ascensione ad gloriam suam, et in descensione 
ad bonum humanum, pro sua erga homines benevo- | 
lentia et misericordia, protegat et regat, per Filium 
suum unicum nobiscum Deum. 


A CATALOGUE OF BODIES, 


ATTRACTIVE AND NOT ATTRACTIVE, MADE BY THE 
LORD BACON, TOGETHER WITH EXPERIMENTAL OB- 
SERVATIONS ABOUT ATTRACTION. 


THESE FOLLOWING BODIES, DRAW. 


Amber, jeat, diamond, saphire, carbuncle, imis, 
the gem opale, amethyst, bristollina, crystal, clear 
glass, glass of antimony, divers flowers from mines, 


sulphur, mastick, hard sealing wax, the harder rosin, 
arsenic. 


THESE FOLLOWING BODIES, DO NOT DRAW. 


Smaragd, achates, corneolus, pearl, jaspis, chal- 
cedononius, alablaster, porphyrie, coral, marble, 
touch-stone, hematites or blood-stone, sinyris, ivory, 
bones, eben-tree, cedar, cypress, pitch, softer rosin, 
camphire, galbanum, ammoniac, storax, benjoin, 
loadstone,* asphaltum. 

These bodies—gold, silver, brass, iron, draw not, 
though never so finely polished. | 

In winter, if the air be sharp and clear, sal gem- 
meum, rock alum, and lapis specularis, will draw. 


THESE FOLLOWING BODIES ARE AP'' TO BE DRAWN, IF 
THE MASS OF THEM BE SMALL. 


Chaff, woods, leaves, stones, all metals hewed, 
and in the mine; earth, water, oil. 


Si fiat versorium ex metallo aliquo, more indicis 


* The drawing of iron excepted, 

magnetici, et fini alteri apponatur succinum, leniter 
fricatum, versorium convertit se. 

Succinum calefactum ab igne, sive tepeat, sive 
ferveat, sive inflammetur, non trahit. 

Bacillum ferreum candens, flamma candela ar- 
dens, carbo ignitus, admota festucis aut versoriis, 
non trahunt. 

Succinum in majore mole, si fuerit politum, alli- 
cit, licet non fricatum ; si in minore, aut impurius, 
sine frictione non trahit. 

Crystallus, lapis specularis, vitrum, electrica ce- 
tera, si urantur, aut torreantur, non trahunt. 


Pix. \ 

Resina mollior. 

Benjoin. Hee celo calidiore 
Asphaltum. neutiquam prorsus tra- 
Camphora. hunt; at tempore frigi- 
Galbanum. diore obscure et inferme 
Ammoniacum. trahunt. 

Storax. 

Assa. : 





Vapidus aér succino, &c. afflatus, vel ab ore, vel 
ab aere humidiore, virtutem trahendi suffocat. 

Si charta aut linteum interponatur inter succinum 
et paleam, non fit motus aut attractio. 

Succinum ant electrica calefacta ex radiis solis, 
non expergefiunt ad trahendum, sicut ex frictione. 

Succinum fricatum, et radiis solis expositum diu- 
tius vires trahendi retinet, nec tam cito eas deponit 
ac si in umbra positum esset. 

Fervor ex speculo comburente succino, &c. con- 
ciliatus, non juvat ad trahendum. 

Sulphur accensum, et cera dura inflammata, non 
trahunt. 

Succinum, cum citissime a frictione festuce vel 
versorio apponitur, optime trahit. 

Virtus electrica viget in retentione ad tempus 
non minus quam in attractione prima. 

Flamma apposito succino intra orbem activitatis 
non trahitur. 

Gutta aque admoto succino trahitur in conum. 
Electrica, si durius affricentur, impeditur’ attractio. 

Que egre alliciunt in claro celo, in crasso non 


movent. 
Aqua imposita succino virtutem trahendi suffo- 


cat, licet ipsum aquam trahat. 

Sarca ita succino circundatum, ut tangat, attrac- 
tionem tollit; sed interpositum ut non tangat, non 
omnino tollit. | 

Oleum succino appositum motum non impedit ; 
nec succinum digito oleo madefacto fricatum, vires 
trahendi perdit. 

Firmius provocant, et diutius retinent succinum 
gagates, et hujusmodi, etiam minore cum frictione : 
adamas, crystallum, vitrum, diutius teri debent, ut 
manifesto incalescant antequam trahant. 

Que flamme approximant, licet propingna dis- 
tantia, a succino non trahuntur. 

Fumum extincta lucerna succinum, &c. trahit. 
Fumus ubi exit et crassus est, fortius trahit succi- 
num ; cum adscenderit, et rarior fit, debilius. Corpus 
ab electricis attractum non manifesto alteratur, sed 
tantum incumbit. 


HISTORIA ET INQUISITIO PRIMA 
DE SONO ET AUDITU, ET DE FORMA SONIT, 
ET LATENTE PROCESSU SONIT;- 
SIVE 
SYLVA SONI ET AUDITUS. 





De generatione soni, et prima percussione. 

De duratione soni, et de interitu et exstinctione 
soni, 

De confusione et perturbatione soni. 

De adventitiis auxiliis et impedimentis soni. 

De hesione soni, et varietate mediorum. 

De penetratione soni. 

De delatione soni, et deecnonee seu fusione ejus, 
et de area quam occupat, simul, et separatim. 

De corporum diversitate, qua reddunt sonum ; 
et instrumentis, et de speciebus soni, que occurrunt. 

De multiplicatione, augmentatione, diminutione, 
et fractione sonorum. 

De repercussione soni, et echo. 

De conjugiis et dissidiis audibilium et visibilium, 
et aliarum, quas vocant, specicrum spiritualium. 

De celeritate generationis et exstinctionis soni, et 
tempore in quo fiunt. 

De affinitate, aut nulla affinitate, quam habet so- 
nus cum motu aéris, in quo defertur, locali et ma- 


nifesto. | 
VOH 1 t: Q 

De communicatione aéris percussi et elisi cum 
aére, et corporibus, vel spiritibus ipsorum, ambi- 
entibus. 

De efformatione, sive articulatione soni. 

De ipsissima impressione soni ad sensum. 

De organo auditus, ejusque dispositione et indis- 
positione, auxiliis et impedimentis. 

De sono et auditu inter prima inquisitionem 
instituere visum est. Etenim expedit intellectui, et 
tanquam ad salubritatem ejus pertinet, ut contem- 
plationes spiritualium (quas vocant) specierum, et 
operationum ad distans, misceantur cum contempla- 
tione eorum, que operantur tantum per communi- 
cationem substantiz ad tactum. Deinde observa- 
tiones de sonis pepererunt nobis artem musice. 
Illud autem solenne est, et quasi perpetuum, cum 
experimenta et observationes coaluerint in artem, 
mathematicam et practicam intendi, physicam deseri. 
Quinetiam optica paulo melius se habet; non enim 
tantum pictura et pulchritudo et symmetria optice 
proponuntur; sed contemplatio omnium visibilium. 
At musice, tantum toni harmonici. Itaque de sonis 
videndum. 


DE GENERATIONE SONI, ET PRIMA PERCUSSIONE,. 


CoLtisio, sive elisio, ut vocant, aéris, quam vo- 
lunt esse causam soni, nec formam nec latentem 
processum denotat soni, sed vocabulum ignorantie 
est et levis contemplationis. 

Sonus diffunditur et labitur tam levi impulsu in 
sua generatione ; item tam longe, idque in ambitum, 

cum non multum pendeat ex prima directione ; item 
tam placide absque ullo motu evidenti, probato vel 
per flammam, vel per plumas, et festucas, vel alio 
quovis modo; ut durum plane videatur, soni formam 
esse aliquam elisionem vel motum manifestum loca- 
lem aéris, licet hoc efficientis vices habere possit. 

Quandoquidem sonus tam subito generetur, et 
continuo pereat, necesse videtur ut aut generatio 
ejus aérem de sua natura paulum dejiciat, atque 
interitus ejus eum restituat, ut in compressionibus 
aquarum, ubi corpus in aquam injectum complures 
circulos efficiat in aquis, qui proveniunt ex aqua 
primum compressa, deinde in suam consistentiam 
et dimensionem se restituente (id quod motum liber- 
tatis appellare consuevimus); aut contra, quod 
generatio soni sit impressio grata et benevola, que 
se insinuat aéri, et ad quam libenter aér se excitat, 
et interitus ejus sit a vi aliqua inimica, que aérem 
eo motu atque impressione diutius frui non sinit; 
ut in generatione ipsius corporis flamme, in qua 
generatio flamme videtur fieri alacriter, sed ab aére 
etinimicis circumfusis cito destrui. 

Fistulatio, que fit per os absque aliqua admota 
fistula, possit effici sugendo anhelitum versus in- 
teriora palati, non solum extrudendo anhelitum ad 
extra. Atque plane omnis sorbitio aéris ad interius 
dat sonum nonnullum. Quod dignum edmodum 
notatu videatur: quia sonus generatur in contrarium 
motus manifesti aéris, ut prima aéris impulsio videatur 
plane efficiens remotum, nec sit ex forma soni. 

Similiter si accipiatur vitreum ovum, atque per 

parvum foramen aér fortiter exsugatur ; deinde fora- 
men cera obturetur, et ad tempus dimittatur; post 
cera a foramine auferatur; audies manifeste sibilum 
aéris intrantis in ovum, tractum scilicet ab aére in- 
teriore, qui post violentam rarefactionem se restituit. 
Ut hoc quoque experimento generetur sonus In con- 
trarium motus manifesti aéris. 

Similiter, in ludicro illo instrumento, quod voca- 
tur lyra Judaica, tenendo latera inter dentes vibratur 
lingula ferrea tracta ad exterius, sed resilit interius 
ad aérem in palato, et inde creatur sonus. 

Atque in his tribus experimentis dubium non est, 
quin sonus generetur per percussionem aéris intror- 
sum versus palatum aut ovum vitreum. 

Generatur sonus per percussiones. Percussio 
illa fit, vel aéris ad aérem, vel corporis duri ad aérem, 
vel corporis duri ad corpus durum. 

Exemplum percussionis aéris ad aérem maxime 
viget in voce humana, et in vocibus avium, et aliorum 
animalium; deinde in instrumentis musicis, que 
excitantur per inflationem: etiam in bombardis et 
sclopetis, ubi percussio edens sonum. generatur 
maxime ex percussione aéris conclusi, exeuntis ex 
ore bombarde aut sclopeti ad aérem externum. Nam 
pila indita non multum facit ad fragorem. Neque 
percussio corporis mollis ad corpus molle tantum 
representatur in percussione aéris ad aérem; verum 
et aéris ad flammam, ut in excitatione flammez per 
folles; etiam flamme inter se, alia aliam impellens, 
reddunt quendam mugitum ; utrum vero interveniat 
aér, inquiratur ulterius. Etiam omnis flamma subito 

concepta, si sit alicujus amplitudinis, excitat sonum 
summovendo (ut arbitror) aérem magis quam ex 
esse: etiam in eruptionibus fit percussio spiritus 
erumpentis ad aérem ambientem; ut in crepitaculis 
que fiunt ex foliis siccis, aut sale nigro, et multis 
aliis immissis in ignem ; et in tonitru, vel erumpente 
spiritu e nube, vel volutante et agitato, ut fit in toni- 
tru magis surdo et prolongato; etiam solet (ad 
ludicrum) folium rose viridis contractum ut aérem 
contineat, super dorsum manus aut frontem percus- 
sum, crepare per eruptionem aéris. 

Exempla percussionis corporis duri ad aérem 
ostendunt se in instrumentis musicis sonantibus per 
chordas; in sibilo sagitte volantis per aérem; in 
flagellatione aéris, licet non percutiat corpus durum, 
etiam in organis musicis editur sonus per aérem 
percutientem aquam in fistula illa, quam vocant 
lusciniolam, que reddit sonum perpetuo tremulum, 
in mota aqua, et rursus se recipiente: etiam in ludi- 
cris instrumentis, quibus se oblectant pueri (Gallos 
vocant) ad imitationem vocum avium: similiter in 
aliis hydraulicis. 

Exempla percussionis corporis duri ad corpus 
durum se ostendunt vel simpliciter, vel cum commu- 
nicatione aéris nonnihil conclusi, preter illum aérem, 
qui secatur sive eliditur inter corpora dura percussa ; 
simpliciter, ut in omni malleatione, seu pulsatione 
corporum durorum; cum communicatione aéris in- 
clusi, ut In campanis et tympanis. 

Lapis injectus fortiter in aquam reddit sonum; 
atque etiam gutte pluvize cadentes super aquam, 

nec minus unda pulsans undam: in quibus percussio 
fit inter corpus durum et aquam. 

Videtur in generatione omnis soni illud constans 
esse, ut alique sint partes aéris, utque requiratur aér 
inter corpora percussa; qui aé€r, In percussione cor- 
poris duri ad aérem, et corporis duri ad corpus 
durum, videtur manifesto secari aut elidi. Arbitror 
flammam ad hoc posse sufficere, vice aeris: veluti si 
inter flammus majores sonet campana, aut lapides 
percutiantur: at in percussionibus aéris ad aérem 
elisio aut separatio illa videtur obscurior, sed tantum 
videtur aér verberari et impelli, idque molliter ad- 
modum in voce leni. Attamen necesse videtur, etiam 
in hoc genere, ut sit aliqua elisio aéris percussi per 
aérem percutientem: nam etiam in aére moto per 
flabellum, aér a latere, et emisso aére per folles, 
currens ille aéris, gui emittitur, dividit reliquum 
aérem. Verum de hoc genere elisionis aéris, quod 
fit ubi aéris percussio ad aérem edit sonum, ut in 
voce, inquiratur ulterius. 

Merito dubitatur, utrum percussio illa, que edit 
sonum cum aér percutitur per chordam, aut alias, 
fiat ab initio, cum aér resiliente chorda percutitur ; 
aut paulo post, videlicet densato per primam per- 
cussionem a€ére, et deinde przestante vices tanquam 
corporis duri. 

Ubi redditur sonus per percussionem aéris ad 
aérem, requiritur ut sit incarceratio aut conclusio 
aeris in aliquo concavo; ut in fistulando per os, in 
tibiis; in barbito; in voce, que participat ubi aér 
includitur in cayo oris aut gutturis. In percussione 

corporis duri ad aérem requiritur durities corporis, 
et citus motus; et interdum communicatio cum con- 
cavo, ut in cithara, lyra, flagellatione aeris, etc. At 
in percussione corporis duri ad corpus durum minus 
requiritur concavum, aut celer motus. 

Fabulantur de pulvere pyrio albo, qui prestaret 
percussionem absque sono. Certum est nitrum, 
quod est album, ad exsufflationem plurimum valere, 
ita tamen ut pernicitas incensionis et percussionem 
et sonum multum promoveat: cita autem incensio 
ex carbone salicis maxime causatur, qui est niger. 
Igitur si fiat compositio ex sulphure et nitro et ex 
modico camphore, fieri potest ut incensio sit tardior, 
et percussio non ita vibrans et acuta: unde multum 
possit diminui de sono; sed etiam cum jactura in 
fortitudine percussionis. De hoc inquiratur ulterius. 


DE DURATIONE SONI, ET EJUS INTERITU ET 
EXSTINCTIONE. 


DuraTio soni campane percusse aut chorde, 
qui videtur prolongari et sensim exstingui, non pro- 
venit utique a prima percussione: sed trepidatio 
corporis percussi generat in aére continenter novum 
sonum. Nam si prohibeatur illa trepidatio, et sis- 
tatur campana aut chorda, perit cito sonus; ut fit 
in espinettis, ubi si dimittitur spina, ut chordam 
tangat, cessat sonus. | 

Campana pensilis in aére longe clariorem et 
diuturniorem reddit sonum, licet percutiatur malleo 
ad extra, quam si staret fixa, et similiter malleo per- 
cutiatur. Atque de diuturniore sono reddita est jam 

ratio, quia trepidat diutius. Quod vero etiam pri- 
mitivus sonus in pensili sit magis sonorus, in stante 
minus, amplius inquirendum est. 

Similiter scyphus argenteus aut vitreus, talitro 
percussus, si sibi permittatur, sonum edit clariorem 
et diuturniorem; quod si pes scyphi altera manu 
teneatur fixus, longe hebetiorem et brevioris more. 

»Qui redditur in barbito aut cithara sonus, mani- 
festo non fit a percussione inter digitum, aut calamum, 
et chordam ; seu inter digitum, aut calamum, et 
aérem: sed impellente digito, ac tum resiliente 
chorda, et resiliendo percutiente aérem. Itaque 
cum chorda moyetur plectro, non digito, aut calamo, 
continuari potest sonus ad placitum, propter asperi- 
tatem fill plectri resina parum obducti; unde non 
labitur per chordam, nec eam semel percutit, sed 
heret, eamque continenter vexat ; ex quo motu sonus 
continuatur. 

Potest sumi in argumentum, quod sonus sit 
plane genus quoddam motus localis in aére, quod 
ita subito pereat. Quia in omni sectione aut im- 
pulsione aéris, aér affatim se recipiat et restituat ; 
quod etiam aqua facit per multos circulos, licet non 
tam velociter quam aér. 


DE CONFUSIONE ET PERTURBATIONE SONI, 


In actu visus visibilia ex una parte non impediunt 
visibilia ex aliis partibus; quin universa que se 
offerunt undiquaque visibilia, terre, aqua, sylve, 
sol, edificia, homines, simul ob oculos repreesen- 
tantur. Quod si totidem voces aut soni ex diversis 

partibus simul salirent, confunderetur plane auditus, 
nec ea distincte percipere posset. 

Major sonus confundit minorem, ut nec exau- 
diatur: at species spirituales (ut loquuntur) diversi 
generis a sono non confundunt sonum, sed omnia 
simul et semel herent in aére, alterum altero parum 
aut nihil conturbante ; veluti lux, aut color, calor et 
frigus, odores, virtutes magnetice ; omnia hee simul 
possunt herere in aére, nec tamen magnopere im- 
pediunt vel conturbant sonos. 

Causa cur plura visibilia simul ad oculum re- 
presentantur, altero alterum non confundente, ea 
omnino esse videatur ; quod visibilia non cernuntur, 
nisi in linea recta; at soni audiuntur etiam in obliqua, 
aut arcuata. Itaque in area sphere visus quot 
objecta deferuntur, tot sunt coni radiorum; neque 
unquam alter conus in alterum coincidit: neque 
vertices conorum in idem punctum concurrunt, quia 
deferuntur in lineis rectis. At soni, qui deferuntur 
per lineas, et rectas, ct arcuatas, possunt facile in 
unum punctum concurrere, itaque confunduntur. 
Eadem videtur causa, cur color magis vividus colo- 
rem majis obscurum non mergat; at lux major 
lucem debiliorem obscurat et condit; quia lux cer- 
nitur in linea arcuata, quemadmodum et sonus. 
Nam licet flamma ipsa candele non cernitur nisi in 
linea recta, tamen Jux undique circumfusa perfertur 
ad visum in lineis arcuatis, quoad corpus candele : 
similis est ratio solis, aut flamme. Quod si oppo- 
natur, neque ipsam lucem cerni nisi in recta linea 
-ab aére illuminato, verum est: verum id arbitror 

etiam accidere sono; neque enim auditur sonus nisi 
in lineis rectis ab aliqua parte sphere soni, quo 
prima pulsatio pertingit. Attamen color, qui nihil 
aliud est quam lucis imago inequaliter reflexa, tam 
debiles circumfundit species, ut aérem circumfusum 
parum aut nihil tingat, nisi ubi deferuntur colores in 
lineis rectis inter objectum et oculum. 

Fiat experimentum in aulo (Anglice a@ recorder) 
duplici, in quo sit labrum, et lingua, et guttur, ad 
utrumque finem, ita ut applicentur ad unisonum: 
cava autem fistula existente duplici et continuata, 
sonent duo simul cantionem eandem ad utrumque 
finem, ac notetur utrum confundatur sonus, an am- 
plietur, an hebetetur. 

Accipiantur duo cavi trunci, et conjungantur in 
modum crucis, ita ut in loco ubi connectuntur sint 
pervil; et loquantur duo ad directum et tranversum 
truncum, et applicentur similiter aures duorum ad 
fines oppositos, et notetur utrum voces se. invicem 
confundunt. 


DE ADVENTITIIS AUXILIIS ET IMPEDIMENTIS SONI; DE 
HASIONE SONI, ET VARIETATE MEDIORUM. 


Memini in camera Cantabrigiz nonnihil ruinosa, 
ad suffulcimentum erectam fuisse columnam fer- 
ream, crassitudinis pollicis fortasse et dimidii; eam 
columnam, baculo aut alias percussam, lenem sonum 
exhibuisse in camera ubi stabat columna, at in ca- 
mera que subtus erat bombum sonorum. 

Inquirendum, que corpora, et cujus soliditatis, 
et crassitudinis, omnino arceant et excludant sonum ; 

atque etiam que magis aut minus eum hebetent, 
licet omnino non intercipiant. Neque enim adhue 
constat, qu media interjecta magis propitia sint, 
que magis impedientia. Itaque fiat experimentum 
in auro, lapide, vitro, panno, aqua, oleo, et eorum 
crassitudine respectiva. De hoc omnino inquiren- 
dum est ulterius. 

Aer medium ad sonum est maxime propitium, 
et quasi unicum. Rursus, aér humidior (arbitror) 
magis defert sonum quam siccior: at in nebula guid 
fit, non memini. Nocturnus etiam magis guain 
diurnus: verum id silentio assignari potest. 

Inquiratur de medio flammee, qualis sit opera- 
tionis versus sonum ; utrum videlicet flamma alicujus 
crassitudinis omnino arceat et intercipiat sonum, 
aut saltem eum magis hebetet, quam aér. In igni- 
bus Jubili hoc experiri licet. 

Inquirendum etiam de medio aéris vehementer 
moti. Licet enim ventus deferat sonum, arbitror 
tamen ventos vehementiores nonnihil turbare sonum, 
ut minus longe exaudiatur, etiam secundum ventum, 
quam in tranquillo: de quo inquiratur ulterius. 

Videndum qualem reddit sonum es, aut ferrum 
ignitum malleo percussum, comparatum ad eum quem 
reddit frigidum. 


DE PENETRATIONE SONI, 


Lapis aétites habet tanquam nucleum aut ovum 
Japidis, qui agitatus reddit sonum obtusum; item 
tintinnabula; sed longe clariorem, si detur rima. 

Inquiratur ab urinatoribus, si omnino audiant 

subter aquam, presertim profundiorem: atque in- 
quiratur plane utrumque; non tantum utrum au- 
diant sonum aliquem de supra, qui editur in aére; 
sed etiam utrum audiant percussionem corporis 
aque intra aquam, ubi non est aér. Expertus hoe 
sum in balneo; demittebatur situla bene capax ; ita 
autem demittebatur ore inverso in equilibrio, ut 
omnino in concavo suo deferret secum aérem subter 
aquam ad altitudinem palme unius; atque ad hune 
modum tenebatur situla manibus depressa, ne ever- 
teretur aut resurgeret: tum urinator inserebat ca- 
put in concavum situle, et loquebatur : exaudiebatur 
vox loquentis ; etiam sermo intelligebatur articulatim, 
sed mirum in modum acutus, et instar sibili fere, 
qualis in puparum ludo vox exaudiri solet. 

Inquiratur illud exacte, ut reddatur omnino 
positivum, utrum possit generari sonus, nisi sit aér 
inter percutiens et percussum corpus. Veluti demit- 
tantur duo lapilli pensiles per filum in pelvim aque 
vel flumen, et agitentur ut percutiant se invicem in 
medio aque ; vel mittatur forceps apertus in medium 
aque, et ibi claudatur: et notetur utrum edat 
sonum, et qualem. Equidem existimo urinatores, 
cum natant, subter aquam non edere sonum; nisi 
fortassis aliquis esse possit per successionem motus 
ad superficiem aque, atque inde percutiente aqua 
aerem. 

Dubium non est, guin in utribus clausis, nec 
prorsus impletis, et agitatis, reddatur sonus, liquoris 
scilicet in lis contenti: nec minus redditur sonus 
demisso lapide in aquam, cum percutiat fundum 

vasis. Verum in primo experimento admiscetur aér ; 
in secundo percussio fundi vasis per lapillum com- 
municat cum aére extra vas. At post percussionem 
primam non necesse est ut aér sit in medio per 
universam aream sphere deferentis: nam id evin- 
citur per experimentum loquentis in situla subter 
aquam, ubi pars deferentis ex aqua non est aér, sed 
lignum situle, et aqua; unde acuitur et minuitur 
sonus, et exstinguitur. 

Quoniam autem manifestum est, per corpora 
dura (velut terram figularem et vitrum) transire et 
penetrare sonum ; idque etiam certissimum est (licet 
adhuc hominum observationem latuerit) inesse in 
omni corpore tangibili pneumaticum quiddam preter 
partes crassas intermixtum, videndum num hujus- 
modi penetratio soni non inde fiat, quod partes 
pheumatice sive aéree corporis tangibilis commu- 
nicent cum aére externo. | 

Accipe catinum aque argenteum, alterum lig- 
neum ; accipe forcipem ferream, et percute fines ejus 
intra aquam in catinis illis, in distantia latitudinis 
pollicis fortasse aut amplius a fundo: audies sonum 
forcipis percusse in catino argenteo magis multo 
sonorum, quam in ligneo. Quod si tamen vacua 
forent catina, et percuteretur forceps ad eandem 
distantiam, parum aut nihil interesset. Ex quo 
liquet primum, ubi nullus est aér, qui possit elidi, 
sed tantum aqua, edi sonum; deinde, melius commu- 
nicari sonum editum per percussionem cum catino 
per aquam, quam per aérem. Clauso ore fortiter 
redditur murmur (quale solet esse mutorum) per 

palatum; quod si nares etiam fortiter obturentur, 
nullum possit fieri murmur. Unde liquet, sonum 
illum per palatum non actuari, nisi per apertum quod 
intercedit inter palatum et nares. 


DE DELATIONE SONI, ET DIRECTIONEI SEU FUSIONE EJUS; 
ET DE AREA QUAM OCCUPAT, SIMUL, ET SEPARATIM. 


Omnis sonus diffunditur in ambitum sphericum 
a loco pulsationis, et occupat universam aream ejus 
sphere ad terminum certum, sursum, deorsum, late- 
raliter, undequaque. 

Per aream ejus sphzere fortissimus est sonus 
juxta pulsationem: deinde secundum proportionem 
distantiz elanguescit, et demum evanescit. 

Termini ejus sphere extenduntur, pro acumine 
auditus, aliquatenus ; sed est quiddam ultimum, quo, 
in sensu Maxime exquisito, non pertingit sonus. 

Est (arbitror) nonnihil in directione prime im- 
pulsionis. Si quis enim staret in suggesto aperto in 
campis, et clamaret, longius arbitror exaudiri posset 
vox in prorsum a loquente, quam pone. Sic si dis- 
plodatur bombarda, vel sclopetus, longius arbitror 
exaudiri possit sonus in prorsum a bombarda, aut 
sclopeto, quam pone. 

Utrum aliquid sit in adscensione soni sursum, aut 
in descensione soni deorsum, quod sonum promoveat 
in ulterius, aut cessare faciat propius, non constat. 
Auditur quidem plane sonus, si quis ex alta fenestra 
aut turri loquatur, ab iis qui stant in solo; et con- 
tra, editus ab iis qui in solo stant, a fenestra, aut 

turri: sed ab utris facilius, aut longius, de eo inqui- 
ratur ulterius. 

Solent in concionibus usurpari suggesta, et in 
concionibus imperatoriis monticelli ex cespitibus ; sed 
minime tamen per hec evincitur sonum facilius de- 
fluere, quam insurgere; quoniam hujus rei possit 
esse causa liber in loco altiore aér, nec obstipatus 
aut impeditus, ut fit infra in turba: non autem 
motus proclivior in deorsum. Itaque in hoc expe- 
rimento non acquiescat contemplatio, sed fiat ex- 
perimentum ubi cetera sint paria. ) 

Vis soni excipitur tota in qualibet parte aéris, 
non tota in toto aére, nisi foramen aut meatus fuerit 
valde exilis; nam si stet quis in loco aliquo maxime 
clauso, ita ut non penetret sonus omnino, idque in 
quacunque parte spherz soni, et fiat foramen par- 
vum, vox drticulata intrabit, per illud foramen, et 
denique per tot foramina quot placuerit terebrare 
per universum ambitum sphere soni : ut manifestum 
sit totam illam articulationem soni deferri integram 
per minusculas illas partes aéris, nom minus quam si 
aér esset undique apertus. 

Attendendum tamen est, utrum soni editi ex 
pulsationibus majoribus aéris (quales fiunt ex dis- 
plosionibus bombardarum) non deveniant exiliores 
cum intrent illa parva foramina. Subtilitates enim 
sonorum forte intrare possunt non confuse, sed uni- 
versus fragor neutiquam. De hoc inquiratur ulterius. 

Radii corporum visibilium non feriunt sensum, 
nisi deferantur per medium in directum, et interpo- 
sitio corporis opaci in linea recta intercipit visum, 

licet alia omnino fuerint undequaque aperta. Ve- 
rum sonus, si detur delatio, vel meatus, vel arcuan- 
do per sursum, vel inversa arcuatione per deorsum, 
vel lateraliter, vel etiam sinuando, non perit, sed 
pervenit. Attamen arbitror fortius deferri sonum 
per lineas directas inter pulsationes et aurem, et 
frangi nonnihil impetum per arcuationes et per 
sinuationes; veluti si paries sit inter loquentem et 
audientem, arbitror vocem non tam bene exaudiri 
quam si abesset paries. Arbitror etiam si paulo 
longius collocetur, vel loquens, vel audiens a pariete, 
melius exaudiri vocem quam prope parietem, quia 
arcuatio tanto minus abit a linea recta. Verum de 
hoc inquiratur ulterius. 

Admota aure ad alterum terminum tubi alicujus, 
aut cavi trunci longi, et voce submissa ad alterum 
orificlum tube, exaudiri possit vox talis, que eadem 
submissione edita ad aérem apertum non pertinge- 
ret, nec exaudiretur. Unde liquet, clausuram illam 
aéris conferre ad deferendam vocem absque con- 
fusione. 

Etiam communis est opinio, melius exaudiri vo- 
cem, ceteris paribus, sub tecto, quam sub dio: utrum 
vero melius exaudiatur vox, aure collocata in aperto, 
voce in tecto; aut contra, aure in tecto, voce in 
aperto, inquiratur ulterius; licet etiam in hoc com- 
munis sit opinio, melius exaudiri que foras sunt in 
zedibus, quam que in edibus foras. 

Commune est auditui ac visui, ac etiam quadan- 
tenus ceteris sensibus, ut intentio animi sentientis 
et directio expressa ad percipiendum nonnihil juvet; 

ut cum quis dirigit intuitum, aut (ut loquuntur) ar- 
rigit aures. 

Soni non perferuntur eque longe articulati, et 
distincti, quam species, et glomeratio ipsorum con- 
fusa: nam strepitus vocum exaudiri potest, ubi 
voces ipsz articulate non audiuntur; et tinnitus 
music confusus, cum harmonia ipsa aut cantio non 
exaudiatur. 

In trunco cavo optime conservatur sonus. Igitur 
accipiatur truncus cavus, bene oblongus, et demitta- 
tur extra fenestram camerze humilioris; loquatur 
quispiam exserendo caput extra fenestram ad unum 
terminum trunci, quam maxime potest submisse ; 
apponat alter aurem ad alterum terminum trunci, 
stans infra in solo: fiat similiter hoc via versa, lo- 
quendo infra, aurem apponendo supra; atque ex 
hoc experimento fiat judicium, utrum vox ascendat 
aut descendat proclivius, aut etiam pariter. 

Tradunt pro certo esse loca et edificia nonnulla 
ita concamerata, ut si quis stet in quadam parte ca- 
mere, et loquatur, melius exaudiri possit ad distan- 
tiam nonnullam, quam prope. 

Omnis concentus paulo gravius et profundius 
sonare videtur, si removeatur nonnihil a sono edito, 
quam prope: ut simile quiddam videatur accidere 
auditui circa sonum, quale accidit visui circa species 
visibiles, ut nonnulla distantia ab organo sensus pro- 
moveat perceptionem sensus. 

Verum fallax potest esse ista opinio, idque dupli- 
citer. Primo, quod in actu visus requiruntur forte 
radii ab objecto ad pupillam, qui nulli possunt esse 

ubi objectum tangit pupillam; id quod inter audi- 
tum et sonum non requiritur; sed multo magis, 
quod ad videndum opus est luce. Objectum autem 
tangens pupillam intercipit lucem: at nihil hujus- 
modi auditui competit. Secundo etiam, quia in visu 
non semper desideratur medium: quandoquidem in 
tollendis cataractis oculorum, stylus ille parvus ar- 
genteus, quo summoventur cataracte, etiam super 
pupillam intra tuniculam oculi movens, optime 
cernitur. 

In objectis visus, si collocetur oculus in tenebris, 
objectum in luce, bene habet ; si objectum in tene- 
bris, oculus in luce, non fit visio. Ita si velum 
tenue ponatur ob oculos, aut reticulum, objectum 
bene cernitur ; si super objectum, confundit visum. 
Atque licet fortasse neutrum horum competat sono 
et auditui, tamen monere possunt, ut fiant experi- 
menta, utrum auris collocata juxta truncum cavum, 
si sonus fiat ad distans in aperto; aut, via versa, 
sonus excitatus ad cavum truncum, auris autem 
ponatur ad distans in aperto, promoveat magis per- 
ceptionem sensus. 


DE CORPORUM DIVERSITATE, QUA REDDUNT SONUM, ET 
INSTRUMENTIS, ET DE SPECIEBUS SONI, QU OCCUR- 
RUNT. 


GENERA sonorum talem videntur subire partitio- 
nem: magnus, parvus; acutus, gravis; harmonicus, 
absonus ; summissus, sive susurrans, exterior sive 
sonans; simplex, compositus; originalis, reflexus : 
ut sint partitiones sex. 

Quo fortior fuerit prima pulsatio, et delatio libe- 
rior, et absque impedimento, eo major editur sonus : 
quo debilior percussio, et magis conturbata delatio, 
eo minor. 

Acuti soni deferuntur eque longe, et fortasse 
longius, quam graves. De hoc melius inquiratur, 

Prout majus fuerit concavum campane@, eo gra- 
viorem edit sonum ; quo minus, acutiorem. 

Quo major fuerit chorda, eo reddit sonum gravi- 
orem ; quo minor, acutiorem. 

Quo intentior fuerit chorda, eo reddit sonum 
acutiorem ; quo laxior, graviorem : ut chorda paulo 
major strictius extensa, et minor laxius, eundem pos- 
sint reddere sonum. 

In tubis similiter, et tibiis, et cornibus, et fistulis, 
atque etiam in ore hominis fistulantis, quo angus- 
tiora sunt et magis contracta, eo reddunt sonum 
acutiorem ; quo latiora aut laxiora, graviorem. 

In tibiis, aér exiens ex foramine propiore ad 
spiritum, reddit sonum acutiorem; e longinquiore, 
graviorem: ut tibia paulo major ad foramen pro- 
pius, et minor ad longinquius, eundem possint red- 
dere sonum. | 

In instrumentis chordarum nonnullis (ut in bar- 
bito, citharis, et similibus) invenerunt homines com- 
moditatem ad extensionem earum preter extensio- 
nem primam, ut comprimentes eas digitis, inferius, 
aut superius, eas extendant ad alterationem soni. 

Si accipiatur scyphus vitreus aut argenteus, et 
talitro percutiatur, si aqua in scypho altius adscende- 

‘rit, et scyphus plenior fuerit, reddit sonum acutio- 

rem; si humilius, et scyphus magis vacuus fuerit, 
graviorem. 

In trunco cavo, quali ad aves percutiendas utun- 
tur, si quis ore fistulet, admoto ore ad alterum finem 
trunci, hebetatur scilicet sonus ad adstantem; at si 
applicetur auris ad alterum finem, reddit sonum 
acutissimum, ut vix tolerari possit. 

Fiat experimentum in trunco ex parte ubi collo- 
catur auris angusto, ex parte ubi collocatur os lati- 
ore, et e converso, utrum sonus reddatur acutior, 
aut gravior, in modum speculorum, que contrahunt 
aut ampliant objecta visus. 


DE MULTIPLICATIONE, AUGMENTATIONE, ET DIMINU- 
TIONE, ET FRACTIONE SONI. 


VIDENDUM quomodo possit artificialiter sonus ma- 
jorari et multiplicari. Specula utrumque prestant 
in visu. Videtur autem reflexio subita soni verti 
in augmentum : nam si vox et echo simul reddantur, 
necesse est ut non distinguatur sonus, sed majoretur. 
Jtaque soni super flumina ampliores sunt, resonante 
aqua, et se uniente cum sono originali. 

Etiam notavi, facta ede rotunda in conductibus 
(ut loquuntur) aquarum, et deinde caverna oblonga, 
ac tum zde majore (quale est videre in campis juxta 
Charing-cross prope Londinum), si fiat clamor per 
fenestram, aut rimam edis rotunda, et stet quispiam 
juxta fenestram edis majoris, longe terribiliorem 
cieri rugitum, quam fit ad aurem alicujus adstantis 
prope ubi fit clamor. i 

Memini in joculari ludo puparum, locutionem ita 

edi, ut audiatur distincte, sed longe acutior et exilior 
quam in aperto; ut fit in speculis, qua reddunt 
literas longe minutiores quam sunt in medio ordina- 
rio: ita ut videatur plane sonus per artem reddi 
posse, et amplior et exilior. | 

Tenent pueri cornu arcus tensi inter dentes, et 
sagitta percutiunt chordam, unde redditur sonus 
magis sonorus, et quasi bombus longe major, quam 
si arcus non teneretur a dentibus: quod imputant 
consensui quem habent ossa dentium cum osse audi- 
tus; quandoquidem et, via versa, ex stridore in 
auditu etiam dentes obstupescant. 

Similiter tangat hasta lignum cavi lyre, presertim 
foraminis in ipso ad cavum finem, et teneatur denti- 
bus ex altero fine, et sonet lyra; major fit sonus per 
prehensionem dentium, ei scilicet qui prehendit. 

Certissimum est (licet non animadversum) quod 
vis illa, que post primam percussionem defert pilas, 
aut sagittas, aut spicula, et similia, consistat in par- 
tibus minutis corporis emissi, et non in aére perpe- 
tuo deferente, instar scaphe in aqua. Hoc posito, 
videndum utrum non possit diminui sonus in bom- 
barda, aut sclopeto, absque magna debilitatione 
percussionis, hoc modo. Fiat sclopetum cum tubo 
bene forti, ut non facile frangatur; fiant in tubo 
quatuor aut quinque foramina, non instar rimarum, 
sed rotunda circa medium tubi. Percussio suas jam 
accepit vires, nisi quatenus ratione longitudinis tubi 
augeantur: at percussio aéris ad exitum sclopeti, 
quod generat sonum, multum extenuabitur ab emis- 
sione soni per illa foramina in medio, antequam aér 

inclusus perferatur ad os sclopeti. Itaque proba- 
bile est, sonum illum et bombum multis partibus 


diminutum fore. 


DE REPERCUSSIONE SONI, ET ECHO. 


REPERCUssIO sonorum (quam echo vocamus) in 
argumentum sumi potest, non esse sonum motum 
localem aéris. Nam si esset, debuerat repercussio 
fieri in modo consimili ad originale ; ut fit in omni- 
bus repercussionibus corporeis. At in sono, cum tam 
accurata requiratur generatio, ut in voce, que tot 
habet instrumenta, et in instrumentis musicis, que 
subtiliter fabricata sunt, ea, que reddunt sonum 
repercussum, nihil horum habent, sed rudia plane 
sunt, et illud fere habent, ut sonus non transeat, vix 
aliud quippiam. 


DE CONJUGIIS ET DISSIDIIS AUDIBILIUM ET VISIBILIUM, 
ET ALIARUM, QUAS VOCANT, SPECIERUM SPIRITUA=- 
LIUM. 


CONVENIUNT IN HIS. 


Ameo diffunduntur in circuitum sphericum, et 
occupant universam aream ejus sphere, et feruntur 
ad spatia bene longinqua, et elanguescunt paulatim 
secundum distantiam objecti, deinde evanescunt. 
Ambo deferunt figuras et differentias suas, per por- 
tiones ininutas sphere sue integras et inconfusas; 
ut percipiantur per foramina parva non secus quam 
in aperto. 

Ambo sunt generationis et delationis yalde subi- 

tz ac celeris; ac e contra exstinguuntur et pereunt 
subito et celeriter. 

Ambo suscipiunt et deferunt minutas differentias 
et accuratas, ut colorum, figurarum, motuum, distan- 
tiarum in visibilibus ; vocum articulatarum, tonorum 
_ harmonicorum, et pernicis alterationis sive trepida- 
tionis ipsorum in audibilibus. 

Ambo in virtute et viribus suis non videntur vel 
emittere aliquam corporalem substantiam in media 
sua, aut ambitum spherze sue; nec etiam edere aut 
ciere manifestum motum localem in mediis suis, sed 
deferre quasdam species spirituales, quarum ignora- 
tur ratio et modus. 

Ambo videntur non generativa alicujus alterius 
virtutis aut qualitatis preter virtutem propriam, et 
eatenus operari; alias sterilia esse. 

Ambo in propria sua actione videntur tria quasi 
corporaliter operari. Primum, quod fortius objec- 
tum mergat et confundat debilius, ut lux solis lucem 
candele, displosio bombarde vocem. Secundum, 
quod excellentius objectum destruat. sensum debilio- 
rem, ut lumen solis oculum, sonus violentus in prox- 
imo ad aurem auditum. Tertium, quod ambo re- 
percutiuntur, ut in speculis et echo. 

Neque objectum unius confundit aut impedit 
objectum alterius; velut lux aut color sonum, aut e 
contra. 

Ambo afficiunt sensum in animalibus, idque ob- 
jectis secundum magis aut minus gratis aut odiosis : 
attamen afficiunt etiam modo suo inanimata propor- 
tionata et organis sensuum (ut videtur) conformia ; 

ut colores speculum, quod crystallinum est instar 
oculi; soni locos reverberationis, qui videntur etiam 
similes ossi et caverne auris. 

Ambo operantur varie, prout habent media sua 
bene aut perperam disposita. 

Ad ambo medium magis conducibile et propitium 
est aér. In ambobus, in objectis accuratioribus, non- 
nihil affert intentio sensus, et quasi erectio ejus ad 
percipiendum. 


DIFFERUNT IN HIS. 


VIDENTUR species visibilium esse tanquam emis- 
slones radiorum a corpore visibili, instar fere odo- 
rum, At species audibilium videntur magis parti- 
cipare ex motu locali, instar percussionum que fiunt 
in aére: ut cum dupliciter plerumque operentur 
corpora, per communicationem nature sue, aut per 
impressionem aut signationem motus, videatur dif- 
fusio illa in visibilibus magis ex primo modo partici- 
pare, in audibilibus ex secundo. 

Videtur delatio sonorum magis manifesto defer- 
ri per aérem, quam visibilium. Neque enim, arbi- 
tror, ventus vehemens tantum impedire potest ali- 
quod visibile a longe, quam sonum ; flante, intelligo, 
vento in contrarium. 

Insignis est illa differentia, unde etiam plurime 
minores differentiz derivantur, quod visibilia (excepta 
luce originali) non feruntur nisi per lineas rectas, 
cum soni deferantur per lineas arcuatas. 

Hine fit quod visibilia alia alia non confundant 
simul representata; soni contra. Hine fit quod 

soliditas substantize non videatur impedire visum 
magnopere, modo positure partium corporis sint 
ordine simplici et per rectos meatus, ut in vitro, 
aqua, crystallo, adamante: at parum panni serici aut 
linei rumpit visum, cum sint corpora valde tenuia 
et porosa; at hujusmodi panni parum aut nihil im- 
pediunt auditum, ubi sclida illa quam plurimum, 
Hinc fit quod ad reverberationem visibilium sufficiat 
parvum speculum, aut simile corpus perspicuum, 
modo ponatur in linea recta, ubi visibilia meant; at 
ad faciendam reverberationem echus oportet sonum 
etiam a lateribus includere, quia fertur undequaque. 
Longius fertur objectum visibile, pro rata propor- 
tione, quam sonus. 

Visibilia, nimis prope admota ad oculum, non 
tam bene cernuntur, quam per distantiam nonnul- 
lam, ut radii coire possint in angulo magis acuto: 
at in auditu, quo propius, eo melius. Verum in hoc 
duplex potest esse error. Prior, quod ad visum re- 
quiritur lux: ea autem, objecto ad oculum propius 
admoto, arcetur. Nam audivi ex fide digno, qui 
curabatur ex cataractis oculorum, cum stylus ille 
minutus argenteus duceretur super ipsam pupillam 
oculi sui, eamque tangeret, absque ullo medio (exis- 
tente stylo illo, seu acu argentea, longe angustiore 
quam pupilla erat oculi) eum clarissime vidisse sty- 
lum illum. Secundus, quod sit plane interposita 
caverna auris ante instrumentum auditus, ut sonus 
exterior tangere os et membranam auditus plane 
nequeat. ? 

Celerius deferuntur species visus, quam soni, ut 

percipitur in flamma, et sonitu sclopetorum ; etiam 
in fulgure, et tonitru, ubi tonitru auditur post 
pausam. 

Etiam existimo diutius herere species soni, quam 
visibilia. Licet enim et ille non subito intereant, 
ut manifestum est in circulo vertente, et chordis 
talitro percussis, et crepusculo, et similibus; tamen 
diutius arbitror durant soni, quia deferuntur a 
ventis. 

Radii lucis glomerati etiam inducunt calorem, 
que est actio diversa a visibili. Similiter, si verum 
sit, clamores aves volantes dejecisse, etiam ea est 
actio protinus diversa ab audibili. 

Non videtur in visibili esse objectum tam odiosum 
ad sensum, quam in audibili; sed magis ex equo. 
Nam foeda visui magis displicent ob excitationem 
phantasie de rebus foedis, quam propter se; at in 
audibilibus, sonitus serre, dum acuitur, et similia 
inducunt horrorem; et tonus discordans in musica 
statim rejicitur et respuitur. 

Non constat esse refractionem in sonis, ut in 
radiis. Attamen proculdubio resiliunt soni; sed 
illud reflexioni assignandum. Neque enim (arbitror) 
sl sonus pertranseat diversa media, ut aérem, pan- 
num, lignum, alium esse locum soni ubi defertur, 
alium ubi audiatur; id quod proprium refractionis 
est: sed videtur pendere ex operatione in lineis 
rectis refractio; id quod non competit sono. 

Contractio vero soni, et dilatatio ejus, secundum 
dispositionem medii, fit proculdubio, ut in puparum 
vocibus et locutione sub aqua: contrahitur sonus in 

eaverna illa, in campis dilatatur; quemadmodum 
per specula dilatantur et contrahuntur visibilia. 

Medium trepidans (ut fumus in visibilibus) facit 
visibilia objecta etiam trepidare : at in sonis nihil 
adhuc tale invenitur, nisi forte accessio et recessio 
per ventos. Nam trepidatio in fistula lusciniole, 
est trepidatio percussionis, non medii. 

Post multam lucem, mutando ad tenebras, vel 
post tenebras ad lucem, confunditur parum visus : 
utrum vero hoc fiat a magnis fragoribus, aut alto 
silentio, inquirendum. 


DE CELERITATE GENERATIONIS, ET EXSTINCTIONIS SONI, 
ET TEMPORE IN QUO FIUNT. 


Omnis sonus cito admodum generatur, et cito in- 
terit: celeritas autem motus ipsius, et differentiarum 
ejus, non tam mirabilis res videtur. Etenim digi- 
torum motus in cithara, aut anhelitus in fistula aut 
tibia, celeres admodum inveniuntur; etiam lingua 
ipsa (non curiosum prorsus organum) tot peragit 
motus quot literas: quod vero soni non solum tam 
perniciter generentur, sed et tantum spatium sua V1 
et impressione quasi momentanea occupent subito, 
id summam admirationem habet. Nam, exempli 
gratia, homo in medio campo vociferans exauditur 
ad quartam partem milliaris in ambitu, idque verbis 
articulatis, iisque in singulis minutis portionibus 
aéris herentibus, idque in spatio temporis longe 
minore fortasse minuto. 

De spatio temporis, in quo defertur sonus, in- 
quirendum. Id hoc modo inveniri potest: stet homo 

in campanili, noctu; stet alter in plano, ad distan- 
tiam forte milliaris, aut quam procul campana ex- 
audiri possit, habeatque paratam facem lucentem, 
sed co-opertam. Sonet campana in campanili; quam 
cito illa exaudiatur ab illo altero qui stat in plano, 
attollat ille facem; per hoc, ex spatio temporis 
inter campanam pulsam et facem visam, deprehendi 
possunt momenta motus soni ab eo qui stat in cam- 
panil. 

In tormentis igneis flamma conspicitur antequam 
bombus exaudiatur; cum tamen flamma sequatur 
exitum pile: ut flamma tardius exeat, citius sensum 
feriat. Unde recte colligitur, radios visibiles celerius 
diffundi, et pervenire, quam species aut impressiones 


soni. 


DE AFFINITATE, AUT NULLA AEFENITATE, QUAM HABET 
SONUS CUM MOTU AERIS, IN QUO DEFERTUR, LOCALI 
ET MANIFESTO. 


Sonus non videtur manifesto et actualiter quate- 
facere et turbare aérem, ut ventus solet ; sed videntur 
motus soni fieri per species spirituales ; ita enim lo- 
quendum, donec certius quippiam inveniatur. 

Adeo ut existimem, sonum clamantis bene mag- 
num, in parva ab ipso motu anhelitus distantia, vix 
folium aliquod populi albe tremulum, aut festucam, 
aut flammam moturum. 

Attamen in pulsationibus majoribus deprehendi- 
tur motus plane corporalis et actualis aéris: id vero 
utrum fiat a motu ipso, qui generat sonum, an a 
concausa, aut concomitantia, nonconstat. Tonitrua 


Tae 

quandoque tremere faciunt fenestras vitreas, et 
etiam parietes: arbitror etiam bombardas displosas, 
aut eruptiones cuniculorum subterraneorum idem 
facere. 

Memini etiam, ni fallor, apud Collegium Regium 
in Cantabrigia, esse ligneam quandam fabricam, in 
qua campane pendent, eamque a campanis, quando 
-sonant, quatefieri. Sed qualiscunque fuerit ille 
occultus motus, qui est sonus, apparet illum nec 
absque manifesto motu in prima pulsatione gigni, 
etrursus per motum manifestum aeris deferri aut 
impediri. 

Verbum placide prolatum, quod ad distantiam 
triginta pedum forte exaudiri possit, tamen admotam 
flammam candele prope os, ad unum pedem etiam, 
vix trepidare faciet: ubi paulo intensior flatus oris 
flammam faciet tremulam multo in longiore dis- 
tantia. 

Sonus campanarum, et similium, accedit clarior, 
aut recedit hebetior, prout flat ventus versus aurem 
aut adversus. Idem fit in clamore: qui, contra 
ventum editus, non tam longe auditur. 

Traditur, per ingentes clamores applaudentium, 
et voces jubili, ita aérem collisum aut rarefactum 
fuisse, ut deciderent aves volantes. Opinio vagatur, 
sonitus complurium campanarum simul, in urbibus 
populosis, contra et fulminum perniciem et pestilen- 
tias valere. 

Traduntur pro certo loca et edificia nonnulla 
ita concamerata, ut si quis loquatur, atque (ut 
fertur) locutio ista fiat contra parietem in una parte 

camere, melius exaudiantur verba post distantiam 
nonnullam a voce, quam prope. 

Notavi sedens in curru, et demisso ex una parte 
velo currus, aperto ex altera, mendicum, qui clama- 
bat ex latere currus clauso, ita visum esse ac si 
clamaret ex latere aperto; ut vox plane repulsa cir- 
cuiret, aut saltem undique sonans putaretur tamen 
ex ea parte audiri, qua melius pertingeret. 

Si teneatur candela juxta foramen illud quod 
spiraculum est tympani, et percutiatur tympanum, 
concutitur et exstinguitur flamma. Idem fit in so- 
nando cornu venatoris, si apponatur candela ad 
exitum cornu, etc. 

Etiam exquisite differentia, quas suscipit sonus, 
easque secum defert, demonstrant hujusmodi molles 
affectus non esse motus continuos locales. Nam si- 
gilla in materia certe accommodata faciunt exqui- 
sitas impressiones; ita ut in generatione soni for- 
tasse hoc fier] possit. Sed delatio et continuatio 
illa non competit, presertim in liquidis: exquisitas 
autem illas differentias intelligimus de vocibus arti- 
culatis et tonis harmonicis. 

Verum omnino de hac re (videlicct, quam rela- 
tionem et correspondentiam habeat sonus ad motum 
localem aéris) inquiratur diligentius; non per viam, 
utrum (quod genus questionis in hujusmodi rebus 
omnia perdidit), sed per viam, quatenus: idque non 
per argumenta discursiva, sed per apposita experi- 
menta et instantias crucis. 

DE COMMUNICATIONE AERIS PERCUSSI ET ELISI CUM 
AERE ET CORPORIBUS VEL SPIRITIBUS IPSORUM AM- 
BIENTIBUS. 

IN percussione campane, sonus editus per per- 
cussionem campane cum malleo ab extra, et cum 
embolo ad intra, ejusdem est toni. Adeo ut sonus 
redditus per percussionem ab extra non possit gene- 
rari per collisionem aéris inter malleum et extima 
campane ; quandoquidem habeat rationes ad conca- 
vum campane ab intra. Et si foret lamina plana eris, 
hon concavum quippiam, alius, opinor, foret sonus. 

Si fuerat rimain campana, reddit sonum raucum, 
non jucundum aut gratum. 

Videndum, quid faciat corporis, quod percutitur, 
crassitudo ad sonum, et quousque; veluti, si ejus- 
dem concavi una campana sit crassior, altera tenuior. 
Expertus sum in campana ex auro, eam reddere so- 
num excellentem, nihilo pejorem, imo meliorem, quam 
campanam argenteam, aut eneam. Attamen nummus 
aureus non tam bene tinnit quam argenteus. 

Dolia vacua reddunt sonum profundum et sono- 
rum, repleta hebetem et mortuum. 

At in barbito, cithara, et hujusmodi, licet prima 
percussio sit inter chordam, et aérem exteriorem ; 
tamen statim ille aér communicat cum aére in yen- 
tre, sive cavo barbiti, aut cithare. Unde in hujus- 
modi instrumentis fit semper perforatio aliqua, ut 
aér exterior communicet cum aére concluso, absque 
quo sonus foret hebes et emortuus. 

Fiat experimentum fistulze illius lusciniole, ut 


impleatur oleo, non aqua; et notetur quanto sonus 
sit mollior, aut obtusior. 

Cum redditur sonus inter anhelitum et aérem 
percussum, in fistula, aut tibia, ita tamen redditur, 
ut habeat communicationem nonnullam cum corpore 
tibize aut fistule. Alius enim fit sonus in tuba lig- 
nea, alius in enea; alius, arbitror, si tuba per inte- 
rius, aut fortasse etiam per exterius, fuerit obducta 
serico, aut panno; alius fortasse si tuba fuerit madi- 
da, alius si sicca. Etiam existimo in espinettis, aut 
barbito, si tabula illa lignea, super quam extendun- 
tur chorde, foret enea, aut argentea, diversum non- 
nihil possit edere sonum. Verum de his omnibus 
inquiratur ulterius. Etiam quatenus ad communi- 
cationem, inquirendum est, quid possit corporum di- 
versitas et ineequalitas : veluti si penderent tres cam- 
pane, una intra alteram cum spatio aéris interposito, 
et percuteretur campana exterior malleo, qualem 
editura foret sonum respectu campane simplicis. 

Obducatur campana ab extra panno aut serico, 
et notetur, quando pulsatur campana per embolum 
interius, quid faciat obductio illa ad sonum. 

Si foret in barbito lamina nea, aut argentea, 
foraminata loco lignes, videndum quid hoc faciat ad 
sonum. : 

Usurpantur in Dania, atque etiam deferuntur 
ad nos, tympana enea, nen lignea, minora ligneis, 
atque edunt sonum (arbitror) magis sonorum. 

Agitatio aéris in ventis vehementioribus non 
roultum (arbitror) redditura sit sonum, si absunt 
sylve, fluctus, edes, aut similia; attamen receptum 
est, ante tempestates fieri murmura nonnulla in 
sylvis, licet flatus ad sensum non percipiatur, nec 


moveantur folia. 
Desunt tria capitula, quee perficere non vacabat 

Macnes trahit pulverem chalybis preparati, 
quali utuntur ad medicinam ; etiam chalybem calci- 
natum in tenuissimum pulverem nigrum, que forti- 
ter ac limaturam ferri crudam: crocum autem Mar- 
tis, qui est rubigo ferri artificiosa, hebetius et debi- 
lius. Si vero ferrum dissolvatur in aqua forti, et 
gutte alique dissolutionis ponantur super vitrum 
planum, non extrahit magnes ferrum, nec trahit 
aquam ipsam ferratam. 

Magnes scobem suam trahit, quemadmodum li- 
maturam ferri: parvaque admodum magnetis frustu- 
la, alterum alterum trahit, ut pensilia fiant, et capil- 
lata, quemadmodum acus. 

Pone magnetem in tali distantia a ferro, ut non 
trahat: interpone pileum ferri, servata distantia, et 
trahet ; virtute magnetis per ferrum melius diffusa, 
quam per medium aéris solius. 

Magnes immissus intra aquam fortem, ibique 
per plures horas manens, virtute non minuitur. 

Magnes fricatione contra pannum (ut utimur in 
electro), aut contra alium magnetem, aut calefactus 
ad ignem, virtute non augetur. 

Magnes alius alio est longe virtuosior : quinetiam 
virtutem stam, pro modo ejus, ferro tactum trans- 
mittit : virtutem, inquam, non solum verticitatis, sed 
etiam attractionis simplicis.. Nam si accipias mag- 

netem fortiorem, eoque ferrum (puta cultellum) 
tangas, deinde magnete debiliore similiter alium 
cultellum, videbis cultellum fortiore magnete tactum 
majus trahere pondus ferri, quam qui debiliore tactus 
est. 

Magnes ad eque distans ferrum trahit per aérem, 
aquam, vinum, oleum. 

Magnete, aut pulvere ejus, in aqua forti immerso, 
nihil omnino dissolvitur, sicut in ferro fit; licet mag- 
nes videatur esse corpus ferro consubstantiale. 

Pulvis magnetis ferrum intactum non trahit, nec 
tactum etiam: attamen ipse pulvis a ferro tacto tra- 
hitur, et adheret; ab intacto autem minime: adeo 
ut pulvis magnetis videatur passivam virtutem ali- 
quo modo retinere, activam autem non omnino. 

Acus super planum posita, que magnete non tra- 
hitur propter pondus, eadem superimposita fundo 
vitri elevato, ut utrinque propendeat, trahetur ; quod 
eo magis relatu dignum puto, quia hujusmodi quid- 
dam fortasse occasionem dedit frivole illi narrationi, 
quod adamas magnetis virtutem impediat. Pone 
enim acum super adamantem parvum, in tabulam 
sectum, magnete presente ad distans majus quam 
in quo trahere posset, tamen trepidabit: illa autem 
trepidatio, non prohibitio motus est, sed motus ipse. 

Magnes ferrum tactum longe vivacius trahit, 
quam intactum; adeo ut ferrum, quod intactum in 
data distantia non trahit, id in triplici distantia tac- 
tum trahat. 

Nihil extrahitur ferri aut metallicee materi ex 
magnete per ignem, et nota separationis. 

Magnes non solvitur in aqua regis plus quam in 
aqua forti. 

Magnes, in crucibulo positus, citra tamen quam 
ut flammam immittat, minuitur multum pondere, et 
immensum virtute, ut vix ferrum attrahat. 

Magnes egre liquefit, sed tamen figuram nonni- 
hil immutat, et rubescit ut ferrum. 

Magnes, combustus integer, virtutem passivam, 
ut se applicet alteri magneti, retinet; activam ad 
ferrum trahendum fere perdit. 

Magnes in crucibulo combustus emittit fumum, 
vix tamen visibilem, qui laminam eris superimposi- 
tam nonnihil albicare facit: ut solent etiam metalla. 

Magnes in comburendo penetrat per crucibulum, 
idque tam extra, quam intra, fracto, quod a splen- 
dore splendescere facit. 

Consentiunt omnes, magnetem, si comburatur, 
ita ut flammam quandam luridam et sulphuream 
jaciat, prorsus fieri virtute evanidum; eamque nun- 
quam postea recuperare ; licet refrigeretur in posi- 
tura australi, et septentrionali: id quod lateribus 
virtutem indit, et in magnetibus non prorsus com- 
bustis vires renovat. 

Experimentum factum est, de ferro magnete 
tacto, ac etiam de magnete ipso, collocatis super fas- 
tigium templi S. Pauli Londini, quod est ex altissi- 
mis templis Europe ; annon minuerentur virtute at- 
tractiva, propter distantiam a terra? sed nihil pror- 
sus variatum est. — 

Si fiat versorium ex metallo aliquo, more ee 
indicis magnetici, et fini alteri apponatur _ p-146. 
succinum, leniter fricatum, versorium convertit se. 

Succinum calefactum ab igne, sive tepeat, sive 
ferveat, sive inflammetur, non trahit. 

Bacillum ferreum candens, flamma, candela ar- 
dens, carbo ignitus, admota festucis aut versoriis, non 
trahunt. 

Succinum in majore mole, si fuerit politum, alli- 
cit, licet non fricatum ; si in minore, aut impurius, 
sine frictione non trahit. 

Crystallus, lapis specularis, vitrum, electrica ce- 
tera, sl urantur, aut torreantur, non trahunt. 

Pix, resina mollior, benjoin, asphaltum, cam- 
phora, galbanum, ammoniacum, storax, assa, heec 
ceelo calidiore neutiquam prorsus trahunt; at tem- 
pore frigidiore obscure et infirine trahunt. 

Vapidus aér succino, etc. afflatus, vel ab ore, vel 
ab aere humidiore, virtutem trahendi suffocat. 

Si charta aut linteum interponatur inter succi- 
num et paleam, non fit motus aut attractio. 

Succinum aut electrica, calefacta ex radiis solis, 
non expergefiunt ad trahendum, sicut ex frictione. 

Succinum fricatum, et radiis solis expositum, diu- 
tius vires trahendi retinet, nec tam cito eas deponit, 
ac si in umbra positum esset. 

Fervor ex speculo comburente, succino, etc. con- 
ciliatus, non juvat ad trahendum. 

Sulphur accensum, et cera dura inflammata, non 
trahunt. 

Succinum, cum citissime a frictione festuce vel 
versorlo apponitur, optime trahit. 

Virtus electrica viget in retentione ad tempus, 
non minus quam in attractione prima. 

Flamma, apposito succino intra orbem activitatis, 
non trahitur. 

Gutta aque, admoto succino, trahitur in conum. 
Electrica, si durius affricentur, impeditur attractio. 

Que gre alliciunt in claro ceelo, in crasso non 
movent. 

Aqua imposita succino virtutem trahendi suffocat, 
licet ipsam aquam trahat. 

Sarca, ita succino circundatum, ut tangat, attrac- 
tionem tollit; sed interpositum ut non tangat, non 
omnino tollit. 

Oleum, succino appositum, motum non impedit ; 
nec succinum, digito oleo madefacto fricatum, vires 
trahendi perdit. 

Firmius provocant, et diutius retinent succinum, 
gagates, et hujusmodi, etiam minore cum frictione: 
adamas, crystallum, vitrum, diutius teri debent, ut 
manifesto incalescant antequam trahant. 

Que flamme approximant, licet propinqua dis- 
tantia, a succino non trahuntur. 

Fumum, exstincta lucerna, succinum, etc. trahit. 
Fumus, ubi exit et crassus est, fortius trahit succi- 
num ; cum adscenderit, et rarior fit, debilius. Corpus 
ab electricis attractum non manifesto alteratur, sed 
tantum incumbit. 

TIONIBUS, MULTIPLICATIONIBUS, ET 
EFFECTIONIBUS CORPORUM. 





TERRA per ignem versa est in lateres, que sunt ex 
natura saxorum; quibusque ad eedificationem utimur, 
sicut et saxis. Idem est in tegulis. 

Naphtha, que fuit bituminosum illud cementum, 
ex quo exstruebantur muri Babylonis, tempore adi- 
piscitur valde magnam duritiem et firmitatem, ad 
instar saxi. 

In terris argillaceis, ubi calculi et glarea haben- 
tur, invenies saxa ingentia ex calculis et glarea coa- 
gulata; et inter ipsos materiam saxeam, aque duram, 
aut certe duriorem, quam calculi ipsi. 

Sunt quedam scaturigines aquarum, in quas si 

immergas lignum, vertetur in naturam lapidis: adeo 
ut pars submersa intra aquam deveniat lapis; pars 
supra aquam remaneat lignum. 
Materia viscosa circa renes et vesicam in corpore 
humano vertitur in calculum, sive materiam lapideam. 
Lapis etiam spe invenitur in cista fellis: aliquando 
etiam, sed rarissime, in vena porta. 

Quere, quantum temporis requiritur, ut ma- 
teria terre in lapidicinis vertatur in naturam lapi- 
deam ? 

Aqua, ut conjicere licet, vertitur in crystallum: 
quod videre est in cavernis quamplurimis, ubi crys- 
tallus in stillicidiis pendet. 

Experimentum capias de ligno, sive caulibus her- 
barum, in argento vivo sepultis, utrum indurescant, 
et quasi lapidescant, annon. 

Fama increbuit de lapide in capite bufonis ve- 
tuli et magni generato. 

Relatum est, nobilem quendam, in palude sua 
fodientem, invenisse ovum in lapidem versum, albu- 
mine et vitello proprium colorem retinentibus ; testa 
autem clare micante, instar adamantis exquisite in 
angulos secti. 

Experimentum sumas, de corporibus aliquibus, 
prope fundum putei demissis; veluti ligno, aut aliis 
quibusdam substantiis tenerioribus, sed aquam non 
tangant, ne putrefiant. 

Aiunt albumen ovi, per diuturnam insolationem, 
vel expositionem in radios solis, contraxisse duritiem 
lapidis. 

Lutum, in aqua, vertitur in testas piscium: ut 
in musculis, piscibus; qui reperiuntur in paludibus 
dulcibus, non fluentibus, et musco co-opertis. Sub- 
stantia autem testarum earum est valde tenuis, 
lucida, et micans. 

Qu Academie Cantabrigiensi dicantur, tibi jure Can- 
cellarii accrescunt ; que autem a me proficisci possunt 
omnia, tibi nomine proprio debentur. Illud magis 
videndum, num ista, ut tibi debita, ita etiam te digna 
sint : atque quod in illis minimum est, ingenium auc- 
toris, id propter tuum propensum in me animum nihil 
officiet ; caetera dedecori non erunt. Nam si tempus 
spectetur ; antiquitas primeva summam venerationem 
habet: si docendi forma; parabola veluti arca que- 
dam est, in qua pretiosissima quaque scientiarum re- 
poni consueverunt : si operis materia; ea philosophia 
est, vite scilicet atque anime humaneedecus secundum. 
Fas sit enim dixisse, quamvis philosophia, seculo nostro 
veluti per senium repuerascens, adolescentibus et fere 
pueris relinquatur ; eam tamen omnium rerum, post 
religionem, gravissimam, atque natura humana maxi- 
me dignam esse plane censeo. Etiam politica, in qua 
te mirabilem prebes et facultate, et meritis, et sa- 
pientissimi regis judicio, ab eodem fonte emanat, 

ejusque pars magnaest. Quod si cui ista, quee affero, 
vulgata esse videantur; certe quid effecerim, judi- 
cium meum non est; id tamen secutus sum, ut, ma- 
nifesta, et obsoleta, et locos communes pretervectus, 
aliquid etiam ad vitz ardua et scientiarum arcana 
conferam. Erunt itaque captui vulgari vulgaria: 
altiorem autem intellectum fortasse non deserent, 
sed potius (ut spero) deducent: verum dum huic 
operi dignitatem nonnullam adstruere conor, quod ad 
te dicatum sit; periculum est, ne modestiz fines 
transeam, cum ame sit susceptum. ‘Tu vero illud 
tanquam pignus affectus erga te mei, et observantie, 
et animi maxime devoti accipies, elque presidium 
nominis tui imperties. Quare cum tot et tanta sus- 
tineas, tempora tua diutius non morabor; sed finem 
faciam, tibi felicia omnia comprecatus, et perpetuo 
futurus 


Tibi, et studio suo, et beneficiis tuis devinctissimus, 

Cum sine philosophia me certe nec vivere juvet, me- 
rito vos in magno honore habeo, a quibus mihi ista 
vite presidia et solatia fluxerint. Itaque hoc no- 
mine, et me, et mea vobis debere profiteor, quo minus 
mirum sit, si vos vestris remunerem; ut motu natu- 
rali redeant a quo traxerint originem. Et tamen, 
nescio quomodo, rara videntur vestigia vos retrorsum 
spectantia, cum infinita a vobis profecta sint. Nec 
nimium mihi sumam (ut opinor), si sperem, propter 
rerum usum mediocrem, quod nostrum vite genus 
et institutum necessario traxit, nonnullam ad homi- 
num doctorum inventa, per hec nostra, factam esse 
accessionem. Equidem in ea opinione sum, contem- 
plationes, in vitam activam translatas, nonnihil novi 
decoris et vigoris adquirere; et suppetente uberiore 
materia, et magis altas fortasse radices agere, aut 
certe magis proceras et frondosas evadere. Neque 
vos (ut arbitror) ipsi nostis, quam late pateant vestra, 
quamque ad multa pertineant. Acquum est tamen 
omnia vobis attribui, atque in vestrum honorem ce- 
dere, cum accessiones queque principiis magna ex 
parte debeantur. Neque vero ab homine occupato 

aliquid exquisitum, aut otii miracula, et prerogativas 
requiretis ; sed et hoc amori meo summo erga vos 
et vestra tribuetis, quod intra rerum civilium spinas 
hee non prorsus perierint, sed vobis vestra servata 
sint. Valete. 
Alumnus vester amantissimus, 
FRA. BACONUS. 


PREFATIO. 


ANTIQUITATEM primevam (exceptis que in sacris 
literis habemus) oblivio et silentium involvit : silentia 
antiquitatis fabule poétarum exceperunt: fabulis 
tandem successere scripta que habemus; adeo ut 
antiquitatis penetralia et recessus a sequentium se- 
culorum memoria et evidentia, tanquam velo fabu- 
larum, discreta et separata sint; quod se interposuit 
et objecit medium inter ea, que perierunt, et ea, 
que exstant. Equidem existimo plerosque in ea 
opinione fore, me delicias ac ludos facere; atque 
similem fere licentiam in transferendis fabulis usur- 
pare, ac ipsi poéte sibi sumpserint in fingendis ; 
quod pro meo jure sane facere possem, ut contem- 
plationibus magis arduis hec, ad voluptatem, sive 
meditationis propriz, sive lectionis alienz, adsper- 
gerem. Neque me latet quam versatilis materia 
sit fabula, ut huc illuc trahi, imo et duci possit ; 
quantumque ingenii commoditas et discursus valeat, 
ut que nunquam cogitata sint, belle tamen attribu- 
antur. Etiam illa cogitatio animum subit, usum 
hujusce rei jampridem contaminatum esse: multi 
enim, ut inventis et placitis suis antiquitatis venera- 
tionem adquirerent, poétarum fabulas ad ea traducere 
conati sunt: atque yetus illa vanitas et frequens, 

nec nuper nata, aut raro usurpata est. Nam et olim 
Chrysippus Stoicorum opiniones vetustissimis poétis, 
veluti somniorum aliquis interpres, adscribere solebat ; 
et magis insulse chemici, ludos et delicias poétarum 
in corporum transformationibus ad fornacis experi- 
menta transtulerunt. Hee (inquam) cuncta nobis 
satis et explorata et expensa sunt; omnemque inge- 
niorum circa allegorias levitatem et indulgentiam 
perspeximus et notavimus, neque propterea omnino 
de sententia decedimus. Primo enim absit, ut pau- 
corum ineptie et licentia parabolarum honori in 
genere detrahant. Hoc enim prophanum quiddam 
sonat et audax, cum hujusmodi velis et umbris religio 
gaudeat, ut qui eas tollat, commercia divinorum et 
humanorum fere interdicat. Verum de humana 
sapientia videamus. Fateor certe ingenue et libenter, 
me in hance sententiam propendere, ut non paucis 
antiquorum poétarum fabulis mysterium et allego- 
riam jam ab origine subesse putem; sive captus 
veneratione prisci seculi, sive qued in nonnullis 
fabulis reperio tantam et tam evidentem cum signi- 
ficato similitudinem et conjunctionem, tum in tex- 
tura ipsa fabule, tum in proprietate nominum, quibus 
persone sive actores fabulz insigniti et veluti in- 
scripti prodeunt; ut sensum illum ab initio pracep- 
tum et cogitatum fuisse, et de industria adumbratum, 
nemo constanter negaverit. Quis enim ita durus 
est, et ad aperta cecutiens, ut, cum audiat Famam, 
Gigantibus exstinctis, tanquam sororem posthumam 
progenitam esse, non illud ad murmura partium 
et famas seditiosas, que, sopitis rebellionibus, ad 

tempus vagari solent, referat? Aut cum audiat 
Typhonem gigantem nervos Jovis secuisse et abstu- 
lisse, ac Mercurium eos suffuratum esse; et Jovi 
reddidisse ; non statim advertat hoc ad rebelliones 
prevalidas pertinere, quze regibus nervos et pecu- 
niarum et auctoritatis incidunt, ita tamen, ut per 
sermonum comitatem et prudentia edicta animi 
subditorum, non ita multo post, quasi furtim recon- 
cilientur et vires regibus restituantur? Aut cum 
audiat, in illa memorabili Deorum contra gigantes. 
expeditione, asinum Sileni cum ruderet maximi mo- 
menti ad profligandos gigantes fuisse; non liquido 
cogitet hoc de vastis rebellium conatibus, qui ple- 
rumque per inanes rumores et terrores vanos dissi- 
pantur, confictum fuisse? Etiam nominum confor- 
mitas et judicium cui tandem hominum obscurum 
esse potest? cum Metis uxor Jovis plane consilium 
sonet ; Typhon tumorem; Pan universum; Nemesis 
vindictam: et similia. Neque illud quenquam mo- 
veat, si aliquid interdum historize subsit, aut si 
nonnulla ornamenti gratia addita sint, aut si tempora 
confundantur, aut si ex una fabula quippiam trans- 
feratur in aliam, et nova allegoria inducatur. Necesse 
enim fuit hac fieri, cum inventa virorum fuerint, 
qui et etate disjuncti, et instituto diversi erant ; 
cum alii antiquiores, alii recentiores fuerint, alll 
rursus naturam rerum, alii res civiles sibi proponerent. 
Habemus etiam et aliud sensus occulti et involuti 
signum non parvum, quod nonnull ex fabulis tam 
absurd narratione ipsa et insulse inveniantur, ut 
parabolam etiam ex longinquo ostentent, et veluti 

clament. Que enim probabilis est fabula, etiam ad 
voluptatem et historiz similitudinem conficta exis- 
timari potest: quod autem nulli in mentem venisset 
cogitare, aut narrare, id in alios usus queesitum 
videtur. Quale enim figmentum illud ; Jovem Metin 
in uxorem accepisse, eamque statim ut gravidam 
sensisset comedisse, unde ipse gravidus fieri ccepit, 
et Palladem armatam ex capite peperit? Equidem 
existimo nulli mortalium obvenire vel somnium tam 
extra cogitationis vias situm et monstrosum. Ante 
omnia illud apud nos maxime valuit, et plurimum 
ponderis habuit, quod ex fabulis complures nullo 
modo nobis videntur ab eis invente, a quibus reci- 
tantur et celebrantur, Homero, Hesiodo, reliquis ; 
si enim liquido nobis constitisset eas ab illa etate 
atque illis auctoribus manasse, a quibus commemo- 
rantur et ad nos devenerunt, nil magni certe aut 
excelsi ab hujusmodi origine nobis (ut nostra fert 
conjectura) exspectare aut suspicari in mentem 
venisset. Verum, si quis attentius rem consideret, 
apparebit, illas tradi et referri tanquam prius creditas, 
et receptas, non tanquam tum primo excogitatas et 
oblatas. Quinetiam cum diversis modis a scriptoribus 
fere cozvis referantur, facile cernas, quod commune 
habent, ex veteri memoria desumptum ; in quo 
variant, ex singulorum ornatu additum. Atque 
hee res existimationem earum apud nos auxit, ac si 
nec etatis, nec inventionis poetarum ipsorum essent : 
sed veluti reliquie sacre, et aura tenues, temporum 
meliorum; que ex traditionibus nationum magis 
antiquarum in Greecorum tubas et fistulas incidissent. 

Quod si quis obstinato animo contendat, allegoriam 
in fabula semper subdititiam et impositam, nec 
omnino nativam et genuinam fuisse: ei molesti non 
erimus, sed gravitatem illam judicii, quam affectat, 
licet hebetiorem et fere plumbeam, remittemus ; 
atque illum (si modo dignus sit) alio modo, tanquam 
de integro, adoriemur. Duplex apud homines re- 
pertus est atque increbuit parabolarum usus, atque, 
quod magis mirum sit, ad contraria adhibetur. Fa- 
clunt enim parabole ad involucrum et velum; 
faciunt etiam ad lumen et illustrationem. Atque 
misso illo usu priore (potius quam lites suscipiamus), 
et receptis fabulis antiquis, tanquam rebus vagis et 
ad delectationem compositis; manet tamen pro- 
culdubio posterior iste usus, neque ulla ingenii vio- 
lentia nobis extorqueri possit, neque impediet quis- 
quam (qui sit mediocriter doctus), quin protinus 
recipiatur modus iste docendi, tanquam res gravis 
et sobria, atque omnis vanitatis expers, et scientiis 
apprime utilis, imo et quandoque necessaria; nimi- 
rum ut in inventis novis, et ab opinionibus vulga- 
ribus remotis et penitus abstrusis, aditus ad intel- 
lectum humanum magis facilis et benignus per 
parabolas queratur. Itaque antiquis seculis, cum 
rationis humane inventa, et conclusiones etiam ez 
que nunc trite et vulgatee sunt, func temporis novee 
et insuete essent, omnia fabularum omnigenum, et 
ehigmatum, et parabolarum, et similitudinum p!ena 
erant: atque per hec docendi ratio, non occultandi 
artificlum, quzesitum est ; rudibus scilicet tunc tem- 
poris hominum ingeniis, et subtilitatis, nisi que sub 

sensum cadebat, impatientibus et fere incapacibus. 
Nam ut hieroglyphica literis, ita parabole argu- 
mentis erant antiquiores. Atque etiam nunc, si 
quis novam in aliquibus lucem humanis mentibus 
affundere velit, idque non incommode et aspere, 
prorsus eadem via insistendum est, et ad similitu- 
dinum auxilia confugiendum. Quare que dicta sunt, 
ita claudemus, Sapientia prisci seculi, aut magna 
aut felix fuit: magna, si de industria excogitata est 
figura sive tropus: felix, si homines, aliud agentes, 
materiam et occasionem tante contemplationum 
dignitati prebuere. Operam autem nostram (si quid 
in ea sit quod juvet) in neutra re male collocatam 
censebimus. Aut enim antiquitatem illustrabimus, 
aut res ipsas. Neque nescius esse possem hanc rem 
ab allis tentatam esse: sed tamen, ut, quod sentiam, 
eloquar, idque non fastidiose, sed libere, ejus decus 
et virtus ex hujusmodi laboribus, licet magnis et 
operosis, fere periit; dum homines, rerum imperiti 
et non ultra locos certos communes docti, parabo- 
Jarum sensus ad vulgaria quedam et generalia appli- 
caverunt, atque earundem vim veram, et proprietatem 
genuinam, ac indagationem altiorem, non attigerunt. 
Nos autem erimus (ni fallimur) in rebus vulgatis 
novi; et aperta et plana a tergo relinquentes, ad 
ulteriora et nobiliora tendemus. 


DE SAPIENTIA VETERUM. 


I. CASSANDRA SIVE PARRHESIA. 


NarranT Cassandram ab Apolline adamatam fuisse, 
atque variis artificiis ejus desideria elusisse, spes ni- 
hilominus fovisse quousque donum divinationis ab 
eo extorsisset; tum vero, nactam quod ab initio 
dissimulatione sua quesivisset, preces ejus aperte 
rejecisse : illum, cum quod temere largitus erat nullo 
modo revocare posset, et tamen vindicta arderet, nec 
foemingz callidez ludibrio esse vellet, muneri suo 
poenam addidisse ; ut illa quidem vera semper pre- 
diceret, sed nemo ei crederet: itaque vaticiniis ejus 
veritas affuit; fides defuit : quod illa perpetuo ex- 
perta est etiam in excidio patrie sue, de qua szepius 
monuerat, nemine auscultante aut credente. 

Fabula de intempestiva et inutili libertate con- 
siliorum et monitorum conficta videtur: qui enim 
Ingenio sunt pervicaci et aspero, nec se Apollini, id 
est, deo harmonix, submittere volunt, ut rerum 
modos et mensuras, sermonumque veluti tonos acutos 
et graves, aurium etiam magis peritarum et magis 
vulgarium differentias, tempora denique tum lo- 
quendi, tum silendi, ediscant et observent; licet 
sint prudentes et liberi, et consilia afferant sana et 
bona, nunquam tamen fere suasu et impetu suo pro- 

ficiunt, neque ad res tractandas efficaces sunt; sed 
potius exitium eis, apud quos se ingerunt, maturant, 
et tum demum post calamitatem et eventum ut 
vates et in longum prospicientes celebrantur. Atque 
hujus rei exemplum eminet in M. Catone Uticensi. 
Ille enim interitum patria et tyrannidem, primo ex 
conspiratione, deinde ex contentione Cesaris cum 
Pompeio secutam, diu ante, tanquam e specula, pre- 
vidit, et tanquam ex oraculo predixit: sed nil 
profecit interim, verum obfuit potius, et mala patriz 
acceleravit. Id quod prudenter advertit, et elegan- 
ter describit M. Cicero, cum ad amicum ita scribat : 
“Cato optime sentit, sed nocet interdum reipublice : 
loquitur enim tanquam in republica Platonis, non 
tanquam in foece Romull.” 


II, TYPHON, SIVE REBELLIS. 


NakkANT poéte Junonem, indignatam quod Jupiter 
Palladem ex sese sine ea peperisset, omnes deos 
atque deas precibus fatigasse, ut ipsa etiam sine 
Jove partum ederet: et postquam violentia et im- 
portunitati ejus annuissent, terram illa concussit, ex 
quo motu Typhon natus est, monstrum ingens et 
horrendum. Tle serpenti veluti nutritio datus est, 
ut ab eo aleretur. Nec mora, postquam adolevisset, 
quin bellum Jovi moveret. In eo conflictu Jupiter 
in potestatem gigantis venit, qui illum, in humeros 
sublatum, in regionem remotam et obscuram trans- 
portavit, et concisis nervis et manuum et pedum, et 
secum abreptis, mancum et mutilatum reliquit. Mer- 
curlus autem nervos Jovis Tyjhoni suffuratus est, 

atque eos Jovi restituit. Jupiter confirmatus, bel- 
luam rursus impetiit ; ac primum fulmine vulneravit, 
ex cujus sanguine serpentes nati sunt. Tum demum 
ruentem et fugientem (Aitnam super eum jaculatus) 
mole montis oppressit. 

Fabula de fortuna regum varia et rebellionibus, 
que in monarchiis quandoque evenire consueverunt, 
confictaest. Reges enim regnis suis, ut Jupiter Ju- 
noni, veluti matrimonii vinculo juncti recte censen- 
tur: sed accidit nonnunquam ut imperandi consuetu- 
dine depravati, et in tyrannidem vergentes, omnia 
ad se trahant, et, contempto ordinum et senatus sui 
consensu, ex sese pariant : id est, ex arbitrio proprio 
et imperio mero cuncta administrent. Id populi 
sgre ferentes, et ipsi moliuntur caput aliquod rerum 
ex sese creare et extollere. Ea res ex occulta solli- 
citatione nobilium et procerum fere initia sumit, qui- 
bus conniventibus, tum populi suscitatio tentatur ; 
ex qua tumor quidam rerum (per Typhonis infan- 
tiam significatus) sequitur. Atque iste rerum status 
ab insita plebis pravitate et natura maligna (serpente 
regibus infestissimo) nutricatur. Defectione autem 
viribus coalita, postremo res in apertam rebellionem 
erumpit; que, quia infinita mala et regibus et popu- 
lis infligit, sub dira illa Typhonis effigie representa- 
tur, in qua centum capita ob divisas potestates, ora 
flammantia ob incendia, anguium cingula ob pesti- 
lentias (presertim in obsidionibus), manus ferrez ob 
cedes, ungues aquilini ob rapinas, corpus plumis 
contectum ob perpetuos rumores, et nuncios et tre- 
pidationes, et hujusmodi. Atque interdum rebelliones 

iste tam prevalide sunt, ut reges cogantur, tanquam 
a rebellibus transportati, relictis regni sedibus et 
urbibus primartis, vires contrahere, et in remotam 
aliquam et obscuram provinciam ditionis sue se reci- 
pere, nervis et pecuniarum et majestatis accisis: sed 
tamen non ita multo post, fortunam prudenter tole- 
rantes, virtute et industria Mercurii nervos recipiunt; 
hoc ‘est, affabiles facti, et per edicta prudentia, et 
sermones benignos reconciliatis subditorum animis 
et voluntatibus, tandem alacritatem ad impensas 
conferendas, et novum auctoritatis vigorem excitant. 
Nihilominus, prudentes et cauti, aleam fortune ten- 
tare plerumque nolunt, et a pugna abstinent; sed 
tamen operam dant ut aliquo facinore memorabili 
existimationem rebellium frangant. Quod si ex voto 
succedat, illi, vulneris uccepti conscli, et rerum 
suarum trepidi, primo ad fractas et inanes minas, 
veluti serpentum sibilos, se vertunt: deinde, rebus 
desperatis, fugam capessunt. Atque tum demum, 
postquam ruere incipiant, tutum est et tempestivum 
regibus coplis, et universa mole regni, tanquam 
/Etne monte, eos persequi et opprimere. 


III. CYCLOPES, SIVE MINISTRI '1ERRORIS. 


Narrant Cyclopes ob feritatem et immanitatem 
primo a Jove in Tartarum detrusos, et perpetuo 
carceri adjudicatos fuisse: verum postea Tellus Jovi 
persuasit, ei non abs re fore, si eos vinculis liberaret, 
et eorum opera ad fulmina fabricanda uteretur. 
Quod et factum est, atque illi officiosi et industrii 
fulmina atque alia terroris instrumenta assiduo opere 

et minaci strepitu fecerunt. ‘Tempore autem la- 
bente evenit, ut Jupiter AXsculapio Apollinis filio 
succenseret, ob hominem medicina a morte excita- 
tum; iram autem tegens (quia parum justa indig- 
nandi causa suberat ob facinus pium et celebre) Cy- 
clopes in eum secreto instigavit, qui, nihil cunctati, 
fulmine eum interemere: in cujus rei vindictam, 
Apollo, Jove non prohibente, sagittis eos confecit. 

Fabula ad regum facta pertinere videtur. Illi 
enim ministros seevos, et sanguinarios, et exactores, 
primo suppliciis afficiunt, et a rebus summovent : 
postea, ex consilio Telluris, id est, ignobili et parum 
honorifico, prevalente utilitate, eos rursus adhibent, 
sicubi aut executionum severitate aut exactionum 
acerbitate opus est. Illi, natura truces, et ex priore 
fortuna exasperati, et satis sentientes quid ab illis 
exspectetur, miram diligentiam in hujusmodi rebus 
prestant ; sed parum cauti, et ad gratiam ineundam 
et aucupandam precipites, aliquando ex secretis 
principum nutibus et incertis mandatis invidiosam 
aliquam executionem peragunt. Principes autem 
invidiam declinantes, et satis gnari hujusmodi instru- 
menta nunquam sibi defutura, eos destituunt: et pro- 
pinquis et amicis eorum, qui poenas subierunt, atque 
horum delationibus et vindictz, et odio populari eos 
relinquunt, unde magno plausu, ex prosperis in reges 
votis et acclamationibus, sero magis quam immerito 
pereunt. 

IV. NARCISSUS, SIVE PHILAUTIA. 

Narcissus fuisse traditur forma et venustate 

mirabilis, sed suberat superbia ingens, et fas- 

tidium intolerandum. Itaque cum sibi_placeret, 
alios despiceret, vitam egit solitariam in_ sylvis 
et venationibus, cum paucis comitibus, quibus 
ipse omnia erat. Assectabatur etiam eum ubique 
nympha Echo. [In hoe vite instituto fatale 
ei erat ad fontem quendam limpidum venire, 
et juxta eum sub estum mediz diei decumbere. 
Cum autem In aqua imaginem propriam aspex- 
isset, in contemplationem sul, ac deinde in admi- 
rationem effusus et raptus, nullo modo ab hujusmodi 
spectro et simulacro distrahi poterat; sed perpetuo 
defixus obtorpuit ; ac tandem in florem nominis sui 
conversus est; qui flos ineunte vere se ostendit, et 
diis inferis, Plutoni, Proserpine, et Eumenidibus 
sacer est. 

Fabula illorum et ingenia et fortunas represen- 
tare videtur, qui, sive ob formam, sive ob aliquas 
alias dotes, quibus ab ipsa natura, nulla accedente 
industria propria, ornati et insigniti sunt, effuse seip- 
sos amant, et quasi depereunt. Cum hoc enim animi 
statu conjunctum fere est, ut non multum in publico, 
aut in rebus civilibus versentur ; cum in eo vite ge- 
nere necesse sit occurrere multos neglectus et vili- 
pendia, quee animos eorum dejicere et turbare possint. 
Itaque vitam plerumque degunt solitariam, et priva- 
tam, et umbratilem, cum perpauco comitum delectu, 
eoque ex lis, qui illos magnopere colere et admirari 
videntur, quique illis veluti echo in omnibus dictis 
suls assentantur, et verborum obsequia prestant. 
Ex hac consuetudine depravatos et inflatos, et tan- 
dem admiratione sui ipsius attonitos, mira occupat 

desidia et inertia, ut prorsus torpeant, et omni vigore 
et alacritate destituantur. Eleganter autem sumi- 
tur flos vernus ad hujusmodi ingeniorum similitudi- 
nem, cum illa ingenia sub initia sua floreant et cele- 
brentur, sed atate confirmata exspectationem de iis 
conceptam destituant et frustrentur. Eodem perti- 
net, quod flos ille diis inferis sacer sit; quia homines 
talis indolis ad omnia inutiles prorsus evadunt. Quic- 
quid autem nullum ex se fructum edit, sed (veluti 
via navis in mari) transit et labitur, id apud antiquos 
umbris et diis inferis consecrari solebat. 


V. STYX, SIVE FQ:DERA. 


PeRVULGATA est narratio, et in compluribus fa- 
bulis interponitur, de unico illo juramento, quo dit 
superi se obstringere solebant, cum poenitentiz locum 
sibi nullo modo relinqui volebant. Ilud juramen- 
tum nullam majestatem coelestem, nullum attributum 
divinum advocabat et testabatur; sed Stygem, flu- 
vium quendam apud inferos, qui atria Ditis, multis 
spiris interfusus, cingebat. Hzec enim formula sa- 
cramenti sola, neque preter eam alia quepiam firma 
habita est et inviolabilis: scilicet incumbebat poena 
perjurii, diis imprimis metuenda, ut qui fefellisset, 
ad deorum convivia per certa annorum spatia non 
accederet. 

Fabula de foederibus et pactis principum con- 
ficta videtur: in quibus illud nimio plus, quam 
oporteret, verum est, foedera, quacunque solennitate 
et religione juramenti munita, parum firma esse ; 

adeo ut fere ad existimationem quandam, et famam, 
et ceremoniam magis, quam ad fidem, et securi- 
tatem, et effectum adhibeantur. Quin si accesserint 
etiam affinitatis vincula, veluti sacramenta nature, 
si merita mutua, tamen omnia infra ambitionem, et 
utilitatem, et dominationis licentiam esse, apud ple- 
rosque reperiuntur. ‘lanto magis, quod principibus 
facile sit, per praetextus varios et speciosos, cupi- 
ditates suas et fidem minus sinceram (nemine rerum 
arbitro, cui ratio sit reddenda) tueriet velare. Itaque 
unum assumitur verum et proprium fidei firmamen- 
tum, neque illud divinitas aliqua ccelestis: ea est 
necessitas (magnum potentibus numen), et periculum 
status, et communicatio utilitatis. Necessitas autem 
per Stygem eleganter representatur, flumen fatale 
et irremeabile. Atque hoc numen advocavit ad 
foedera Iphicrates Atheniensis, qui quoniam inventus 
est, qui ea aperte loqueretur, que plerique tacite 
animo volvunt, non abs re sit, ipsius verba referre. Is, 
cum Lacedzemonios varias cautiones, et sanctiones, et 
foederum firmamenta et vincula excogitare et propo- 
nere animadverteret, interfatus : “ Unum (inquit) La- 
-cedemonil, nobis vobiscum vinculum, et securitatis 
ratio esse possit, si plane demonstretis, vos ea nobis 
concessisse, et inter manus posuisse, ut vobis facultas 
ladendi nos, si maxime velletis, minime suppetere 
possit.” Itaque si facultas ladendi sublata sit, aut si 
ex foedere rupto periculum ingruat perditionis, aut 
diminutionis status, aut vectigalium, tum demum 
foedera rata et sancta, et tanquam juramento Stygis 
confirmata censeri possint: cum metus subsit inter- 

dicti illius et suspensionis a conviviis deorum; sub 


quo nomine imperii jura et prawrogative, et affluentia 
et felicitas antiquis significantur. 


VI. PAN, SIVE NATURA. 


Fabula hec wad. 
invenitur, ANTIQUI universam naturam sub persona 


in libro se- 


cundo De. Panis diligentissime descripserunt; hujus 


Augmentis 


Scientiatum, ge2erationem in dubio relinquunt. Alii 
ante enim asserunt eum a Mercurio genitum ; 
alii longe aliam generationis formam ei tribuunt; 
alunt enim procos universos cum Penelope rem ha- 
buisse, ex quo promiscuo concubitu Pana communem 
filium ortum esse. Atque in hae posteriore narra- 
tione, proculdubio, aliqui ex recentioribus veteri 
fabule nomen Penelopes imposuere, quod et fre- 
quenter faciunt, cum _ narrationes antiquiores ad 
personas et nomina juniora traducunt, idque quan- 
doque absurde et insulse; ut hic cernere est ; cum 
Pan ex antiquissimis diis, et longe ante tempora 
Ulyssis fuerit, atque insuper Penelope ob matronalem 
castitatem antiquitati venerabilis haberetur. Neque 
pratermittenda est tertia illa generationis explicatio : 
quidam enim prodiderunt eum Jovis et Hybreos, id 
est, Contumcelia, filium fuisse. Utcunque orto, Parce 
illi sorores fuisse perhibentur. Effigies autem Panis 
talis ab antiquitate describitur: cornutus, cornibus 
usque ad ccelum fastigiatis, corpore toto hispidus et 
villosus, barba imprimis promissa. Figura biformis, 
humana quoad superiora, sed semifera, et in capre 
pedes desinens. Gestabat autem insignia potestatis, 
sinistra fistulam, ex septem calamis compactam; 

visse ; pertinet enim ad statum mundi non in meris 
natalibus suis, sed post lapsum Adami, morti et 
corruptioni expositum et obnoxium factum. [lle 
enim status Dei et peccati, ac manet. Itaque tri- 
plex ista narratio de generatione Panis etiam vera 
videri possit, si rite et rebus et temporibus distin- 
guatur: nam iste Pan, quem intuemur et contem- 
plamur, ac nimio plus quam oportet colimus, ex 
verbo divino, mediante confusa materia (que et ipsa 
a Deo creata erat), et subintrante preevaricatione et 
corruptione, ortum habet. 

Nature rerum, fata rerum, sorores vere perhi- 
bentur et ponuntur; naturalium siquidem causarum 
catene ortus rerum, et durationes, et interitus, et 
depressiones, et eminentias, et labores, et felicitates, 
et fata denique omnia, que rebus accidere possunt, 
trahunt. 

Cornua autem mundo attribuuntur. Quod cor- 
nua hujusmodi ab imo latiora, ad verticem acuta 
sint; id eo spectat, quod omnis rerum natura instar 
pyramidis acuta sit: individua enim infinita sunt ; 
ea colliguntur in species et ipsas multiplices ; species 
rursus insurgunt in genera; atque hec quoque 
ascendendo in magis generalia contrahuntur, ut 
tandem natura tanquam in unum coire videatur. 
Neque mirum est Panis cornua etiam ccelum ferire ; 
cum summitates nature sive idez universales etiam 
ad divina quodammodo pertingant. Paratus enim 
et propinquus est transitus a metaphysica ad theo- 
logiam naturalem. 

Corpus autem nature elegantissime et verissime 

depingitur hirsutum, propter rerum radios; radii 
enim sunt tanquam nature crines, sive villi, atque 
omnia fere vel magis vel minus radiosa sunt ; quod 
in facultate visus manifestissimum est, nec minus in 
omni virtute et operatione ad distans; quicquid 
enim operatur ad distans, id etiam radios emittere 
recte dici potest; sed maxime omnium prominet 
barba Panis, quia radii corporum ccelestium maxime 
ex longinquo operantur et penetrent. Quin et sol 
quando, parte superiore ejus nube obvoluta, radii 
inferius erumpunt, ad aspectum barbatus cernitur. 
Etiam corpus nature rectissime describitur bi- 
forme, ob differentiam corporum superiorum et in- 
feriorum. Illa enim, ob pulchritudinem et motus 
eequabilitatem et constantiam, necnon imperium in 
terram et terrestria, merito sub humana figura re- 
presentantur : hec autem, ob perturbationem et 
motus incompositos et quod a ceelestibus regantur, 
bruti animalis figura contenta esse possunt. Eadem 
corporis descriptio pertinet ad participationem spe- 
cierum. Nulla enim natura simplex videri potest, 
sed tanquam ex duobus participans et concreta. 
Habet enim homo nonnihil ex bruto, brutum non- 
nihil ex corpore inanimato, omniaque revera biformia 
sunt, et ex specie superiore et inferiore compacta. 
Acutissima autem est allegoria de pedibus caprae, 
propter motum ascensionis corporum terrestrium 
versus regiones aéris et cceli: capra enim animal 
scansorium est, eaque e rupibus pendere, atque in 
precipitiis herere amat; quod etiam res, licet in- 

feriori globo destinate, miris modis faciunt, ut in 
nubibus et meteoris manifestissimum est. 

Insignia autem in manibus Panis duplicia. Al- 
terum harmonize, alterum imperil. Fistula enim ex 
septem calamis concentum rerum et harmoniam, 
sive concordiam cum discordia mistam, que ex sep- 
tem stellarum errantium motu conficitur, evidenter 
ostendit. Pedum autem illud etiam nobilis trans- 
latio est; propter vias nature partim rectas, partim 
obliquas. Preecipue autem lignum, sive virga, versus 
superiorem partem curva est: quia omnia provi- 
dentiz divine opera in mundo fere per ambages et 
circuitus fiunt; ut aliud agi videri possit, aliud in- 
terim revera agatur; ut Josephi venditio in At‘gyp- 
tum, et similia. Quinetiam in regimine humano 
omni prudentiore, qui ad gubernacula sedent, populo 
convenientia per pretextus et vias obliquas felicius 
quee volunt, quam ex directo, superinducunt et 
insinuant ; adeo ut omnis imperil virga sive bacillum 
vere superius inflexum sit. Vestis Panis et amicu- 
lum ingeniose admodum ex pelle pardalis fuisse 
fingitur ; propter maculas ubique sparsas; ccelum 
enim stellis, maria insulis, tellus floribus consper- 
guntur; atque etiam res particulares fere variegate 
esse solent circa superficiem, que veluti rei chlamys 
est. 

Officium autem Panis nulla alia re tam ad vivum 
proponi atque explicari potuerit, quam ut Deus 
venatorum sit: omnis enim naturalis actio, atque 
adeo motus et processus, nihil aliud quam venatio 

est. Nam et scientize et artes opera sua venantur, 
et concilia humana fines suos, atque res naturales 
omnes vel alimenta sua tanquam predam, vel volup- 
tates suas tanquam solatium, venantur, idque modis 
peritis et sagacibus. 


“ Torva leeena lupum sequitur, lupus ipse capellam ; 
Florentem cytisum sequitur lasciva capella.” 


Etiam ruricolarum in genere Pan deus est, quia hu- 
jusmodi homines magis secundum naturam vivant, 
cum in urbibus et aulis natura a cultu nimio cor- 
rumpatur; ut illud poéte amatorium verum sit ; 


‘* Pars minima est ipsa puella sui.” 


Montium autem imprimis preses dicitur Pan, quia 
in montibus et locis editis natura rerum panditur, 
atque oculis et contemplationi magis subjicitur. 
Quod alter a Mercurio deorum nuncius sit Pan, ea 
allegoria plane divina est, cum proxime post verbum 
Dei, ipsa mundi imago divine potentiz et sapientiz 
preeconium sit. Quod et poéta divinus cecinit: “Celi 
enarrant gloriam Dei, atque opera manuum ejus 
indicat firmamentum.” 

Pana autem oblectant nymphe; anime scilicet ; 
deliciz enim mundi, anime viventium sunt: ille 
autem merito earum imperator, cum ille naturam 
quaque suam veluti ducem sequantur, et circa eam 
cum infinita varietate, veluti singule more patrio, 
saltent et choreas ducant, motu neutiquam cessante. 
Una perpetuo comitantur Satyri et Sileni; senectus 
scilicet et juventus ; omnium enim rerum est ztas 

quedam hilaris et saltatrix; atque rursus etas tarda 
et bibula: utriusque autem etatis studia vere con- 
templanti (tanquam Democrito) fortasse ridicula et 
deformia videntur, instar Satyri alicujus aut Sileni. 
De Panicis autem terroribus prudentissima doctrina 
proponitur: natura enim rerum omnibus viventibus 
indidit metum, ac formidinem, vitae atque essentiz 
Suz conservatricem, ac mala ingruentia vitantem et 
depellentem: veruntamen eadem natura modum 
tenere nescia est; sed timoribus salutaribus semper 
vanos et inanes admiscet, adeo ut omnia (si intus 
conspici darentur) Panicis terroribus plenissima sint ; 
preesertim humana, que superstitione (que vere nihil 
aliud, quam Panicus terror, est) in immensum labo- 
rant; maxime temporibus duris et trepidis et ad- 
versis. 

Quod vero attinet ad audaciam Panis, et pugnam 
per provocationem cum Cupidine; id eo spectat, 
quia materia non caret inclinatione et appetitu ad 
dissolutionem mundi et recidivationem in illud Chaos 
antiquum, nisi prevalida rerum concordia (per amo- 
rem sive Cupidinem significata) malitia et impetus 
ejus cohiberetur et in ordinem compelleretur : itaque 
bono admodum hominum et rerum fato fit, ut illud 
certamen Pan adversum experiatur, et victus ab- 
scedat. Eodem prorsus pertinet et illud de Typhone 
in retibus implicato; quia utcunque aliquando vasti 
et insoliti rerum tumores sint (id quod Typhon 
sonat) sive intumescant maria, sive intumescant 
nubes, sive intumescat terra, sive alia, tamen rerum 

natura hujusmodi corporum exsuperantias atque in- 
solentias reti inextricabili implicat et coércet, et 
veluti catena adamantina devincit. 

Quod autem inventio Cereris huic deo attri- 
buitur, idque inter venationem, reliquis diis negatur, 
licet sedulo querentibus et illud ipsum agentibus ; 
monitum habet verum admodum et prudens; hoc 
est, ne rerum utilium ad vitam et cultum inventio, 
qualis fuit segetum, a philosophiis abstractis, tan- 
quam diis majoribus, exspectetur, licet totis viribus 
in illud ipsum incumbant; sed tantummodo a Pane, 
id est, experientia sagaci et rerum mundi notitia 
universali, que etiam casu quodam ac veluti inter 
venandum in hujusmodi inventa incidere solet. 

Illud autem musices certamen, ejusque eventus 
salutarem exhibet doctrinam, atque eam que rationi 
et judicio humano, gestienti et se efferenti, sobrietatis 
vincula injicere possit. Duplex enim videtur esse 
harmonia et quasi musica: altera providentie divine, 
altera rationis humane. Judicio enim humano, ac 
veluti auribus mortalium, administratio mundi et 
rerum, et judicia divina secretiora sonant aliquid 
durum et quasi absonum: que inscitia licet asininis 
auribus merito insigniatur, tamen et ipse ille aures 
secreto, nec palam gestantur: neque enim hujusce 
rei deformitas a vulgo conspicitur aut notatur. 

Postremo, minime mirum est, si nulli amores 
Pani attribuantur, preter conjugium Echus; mundus 
enim se ipso, atque in se rebus omnibus fruitur: 
qui amat autem, frui vult, neque in copia desideria 
locus est. Itaque mundi amores esse nulli possunt 

nec potiendi cupido, cum se ipso contentus sit, nisi 
fortasse sermones: ii sunt nympha, Echo, aut, si 
accuratiores sint, Syringa. Inter sermones autem, 
sive voces, excellenter ad conjugium mundi sumitur 
sola Echo; ea enim demum vera est philosophia, 
qua mundi ipsius voces fidelissime reddit, et veluti 
dictante mundo conscripta est; et nihil aliud est, 
quam ejusdem simulacrum et reflexio, neque addit 
quicquam de proprio, sed tantum iterat et resonat. 
Ad mundi etiam sufficientiam et perfectionem per- 
tinet, quod prolem non edat: ille enim per partes 
generat; per totum autem quomodo generare possit, 
cum corpus extra ipsum non sit. Nam de filla ejus 
putativa, muliercula illa, est sane ea adjectio quedam 
ad fabulam sapientissima; per illam enim repre- 
sentantur ca, que perpetuis temporibus passim va- 
gantur, atque omnia implent, vaniloque de rerum 
natura doctrine, re ipsa infructuose, genere quasi 
subdititia, garrulitate vero interdum jucunde, inter- 
dum moleste et importune. 


VII. PERSEUS, SIVE BELLUM. 


Fabula hee in- PERsEUs traditur fuisse a Pallade missus 
venitur, in libro 

secundo De ad obtruncandam Medusam, que popu- 
Augmentis Sci- ,. es . . - 
entiarum, aucta lis plurimis ad occidentem in extremis 
et locupletata. : . : : : : : 

: Hiberie partibus maxime calamitati fuit. 
Monstrum enim hoc tam dirum atque horrendum 
fuit, ut aspectu solo homines in saxa verteret. [rat 
autem e Gorgonibus una ac sola mortalis Medusa ; 
cum passive relique non essent. Itaque Perseus, 


ad tam nobile facinus se comparans, arma ac dona a 

tribus diis accepit : talares alas a Mercurio, a Plu- 
tone galeam, scutum a Pallade et speculum. Neque 
tamen, licet tanto apparatu instructus, ad Medusam 
recta perrexit: sed primum ad Greas divertit; ex 
sorores ex altera parente Gorgonibus erant. Atque 
Greee iste cane jam a nativitate erant, et tanquam 
vetula. Oculus autem lis tantummodo et dens erat 
omnibus unicus, quos, prout exire foras quamque 
contigerat, vicissim gestare, reverse autem iterum 
deponere solebant : hunc itaque oculum, atque hunc 
dentem ille Perseo commodarunt. Tum demum 
cum se abunde ad destinata perficienda instructum 
judicaret, ad Medusam properavit impiger et volans ; 
illam autem dormientem offendit: neque tamen 
aspectui ejus (si evigilaret) se committere audebat, 
sed cervice reflexa, in speculum Palladis inspiciens, 
atyue hoc modo ictus dirigens, caput ei abscidit. Ex 
sanguine autem Meduse fuso statim Pegasus alatus 
emicuit. Caput autem abscissum Perseus in scutum 
Palladis inseruit, cui etiamnum sua mansit vis, ut 
ad ejus intuitum omnes ceu attoniti aut siderati 
obrigerent. 

Fabula de belligerandi ratione et prudentia con- 
ficta videtur. Atque in ipsa de bello suscipiendo et 
de genere belli eligendo deliberatione, tria proponit 
precepta sana et gravia, tanquam ex consilio Palla- 
dis. Primo ut de subjugatione nationum finitima- 
rum quis non admodum laboret. Neque enim eadem 
est patrimonii et imperii amplificandi ratio, Nam 
in possessionibus privatis vicinitas preediorum specta- 
tur: sed in propagando imperio occasio, et belli cor 

nec potiendi cupido, cum se ipso contentus sit, nisi 
fortasse sermones: ii sunt nympha, Echo, aut, si 
accuratiores sint, Syringa. Inter sermones autem, 
sive voces, excellenter ad conjugium mundi sumitur 
sola Echo; ea enim demum vera est philosophia, 
quz mundi ipsius voces fidelissime reddit, et veluti 
dictante mundo conscripta est; et nihil aliud est, 
quam ejusdem simulacrum et reflexio, neque addit 
quicquam de proprio, sed tantum iterat et resonat. 
Ad mundi etiam sufficientiam et perfectionem per- 
tinet, quod prolem non edat: ille enim per partes 
generat ; per totum autem quomodo generare possit, 
cum corpus extra ipsum non sit. Nam de filla ejus 
putativa, muliercula illa, est sane ea adjectio quedam 
ad fabulam sapientissima; per illam enim repre- 
sentantur ea, que perpetuis temporibus passim va- 
gantur, atque omnia implent, vaniloque de rerum 
natura doctrine, re ipsa infructuose, genere quasi 
subdititiz, garrulitate vero interdum jucunde, inter- 
dum moleste et importune. 


VII. PERSEUS, SIVE BELLUM. 


Fabula hee in- PERsEus traditur fuisse a Pallade missus 
venitur, in libro 

secundo De ad obtruncandam Medusam, que popu- 
Augmentis Sci- ,. Sus ° . : 
entiarum, aucta lis plurimis ad occidentem in extremis 
et locupletata. . : : : : : : 

: Hiberiz partibus maxime calamitati fuit. 
Monstrum enim hoc tam dirum atque horrendum 
fuit, ut aspectu solo homines in saxa verteret. Krat 
autem e Gorgonibus una ac sola mortalis Medusa; 
cum passive relique non essent. Itaque Perseus, 


ad tam nobile facinus se comparans, arma ac dona a 

tribus diis accepit : talares alas a Mercurio, a Plu- 
tone galeam, scutum a Pallade et speculum. Neque 
tamen, licet tanto apparatu instructus, ad Medusam 
recta perrexit: sed primum ad Greas divertit; ex 
sorores ex altera parente Gorgonibus erant. Atque 
Gree iste cane jam a nativitate erant, et tanquam 
vetule. Oculus autem iis tantummodo et dens erat 
omnibus unicus, quos, prout exire foras quamque 
contigerat, Vicissim gestare, reverse autem iterum 
deponere solebant : hunc itaque oculum, atque hunc 
dentem ille Perseo commodarunt. Tum demum 
cum se abunde ad destinata perficienda instructum 
judicaret, ad Medusam properavit impiger et volans ; 
illam autem dormientem offendit: neque tamen 
aspectul ejus (si evigilaret) se committere audebat, 
sed cervice reflexa, in speculum Palladis inspiciens, 
atyue hoc modo ictus dirigens, caput ei abscidit. Ex 
sanguine autem Meduse fuso statim Pegasus alatus 
emicuit. Caput autem abscissum Perseus in scutum 
Palladis inseruit, cul etiamnum sua mansit vis, ut 
ad ejus intuitum omnes ceu attoniti aut siderati 
obrigerent. 

Fabula de belligerandi ratione et prudentia con- 
ficta videtur. Atque in ipsa de bello suscipiendo et 
de genere belli eligendo deliberatione, tria proponit 
precepta sana et gravia, tanquam ex consilio Palla- 
dis. Primo ut de subjugatione nationum finitima- 
rum quis non admodum laboret. Neque enim eadem 
est patrimonii et imperii amplificandi ratio, Nam 
in possessionibus privatis vicinitas preediorum specta- 
tur : sed in propagando imperio occasio, et belli cor 

ficiendi facilitas ‘et fructus, loco vicinitatis esse de- 
bent. Certe Romani, quo tempore occidentem ver- 
sus vix ultra Liguriam penetraverant, orientis pro- 
vincias usque ad montem Taurum armis et imperio 
complexi sunt. Itaque Perseus, licet orientalis, 
tamen longinquam expeditionem usque ad extrema 
occidentis minime detrectavit. Secundo, cure esse 
debet, ut justa et honorifica subsit belli causa: id 
enim et alacritatem tum militibus, tum populis im- 
pensas conferentibus addit, et societates aperit et 
conciliat, et plurimas denique commoditates habet. 
Nulla autem belli causa magis pia sit, quam debel- 
latio tyrannidis, sub qua populus succumbit, et pro- 
sternitur sine animis et vigore, tanquam sub aspectu 
Meduse. ‘Tertio, prudenter additur, quod cum tres 
Gorgones fuerint (per quas bella repraesentantur), 
Perseus illam delegerit, que fuerit mortalis ; hoc est, 
bellum ejus conditionis, quod confici et ad exitum 
perduci posset, nec vastas aut infinitas spes persecu- 
tus est. Instructio autem Persei ea est, que ad bel- 
Jum unice confert et fortunam fere trahit. Accepit 
enim celeritatem a Mercurio, occultationem consilio- 
rum ab Orco, et providentiam a Pallade. Neque 
caret allegoria, eaque prudentissima, quod ale illz 
celeritatis talares, non axillares, fuerint, atque pedi- 
bus, non humeris addite: quia non tam in primis 
belli aggressibus, quam in eis que sequuntur, et 
primis subsidio sunt, celeritas requiritur: nullus 
enim error in bellis magis frequens est, quam quod 
prosecutiones et subsidiarii impetus initiorum ala- 
critatl non respondent. Etiam illa providentia di- 

visio (nam de galea Plutonis, que homines invisibiles 
reddere solebat, parabola manifesta est) ingeniosa 
videtur, de scuto et speculo; neque enim ea provi- | 
dentia solum adhibenda est, que cavet instar scuti, 
sed illa altera, per quam hostium vires, et motus, et 
consilia cernuntur, instar speculi Palladis. Verum 
Perseo, utcunque copiis aut animis instructo, restat 
aliud quiddam maximi per omnia momenti antequam 
incipiatur bellum, nimirum ut divertat ad Greas. 
Gree autem proditiones sunt, bellorum scilicet 
sorores, non germane illz quidem, sed generis nobi- 
litate quasi impares. Bella enim generosa, prodi- 
tiones degeneres et turpes. Earum descriptio ele- 
gans est ; ut cane a nativitate sint et tanquam vetu- 
Je, propter perpetuas proditorum curas et trepida- 
tiones: earum autem vis (antequam in manifestam 
defectionem erumpant) aut in oculo, aut in dente 
est ; omnis enim factio, a statu quopiam alienata, et 
speculatur, et mordet: atque hujusmodi oculus et 
dens tanquam communis est. Nam que didicerunt 
et noverunt, fere per manus factionis ab uno ad 
alterum transeunt et percurrunt. Et quod ad den- 
tem attinet, uno fere ore mordent, et similem canti- 
lenam canunt, ut si unum audias, omnes audias, 
Itaque Perseo conciliande sunt iste Gree, ut ocu- 
lum et dentem ei commodent: oculum ad indicia, 
dentem ad rumores serendos, et invidiam conflan- 
dam, et animos hominum solicitandos. His itaque 
dispositis et preeparatis, sequitur ipsa belli actio. In 
ea Medusam dormientem invenit : prudens enim belli 
susceptor semper fere hostem assequitur imparatum 

et securitati propiorem: atque nunc tandem speculo 
Palladis opus est; plurimi enim ante ipsa pericula 
res hostium acute et attente introspicere possunt ; 
sed in ipso periculi articulo precipuus est usus spe- 
culi, ut modus periculi cernatur, terror non offunda- 
tur, quod per illum intuitum capite averso significa- 
tur. A bello perfecto sequuntur effecta duo: pri- 
mum Pegasi illa generatio et exsuscitatio, que satis 
evidenter Famam denotat, que per omnia volat et 
victoriam celebrat : secundum, gestatio capitis Me- 
dusze in scuto ; siquidem nullum presidil genus huic 
ob prestantiam comparari possit. Unicum enim 
facinus insigne et memorabile, feliciter gestum et 
perpetratum, omnes inimicorum motus cohibet, atque 
malevolentiam ipsam stupidam reddit. 


VILL. ENDYMION, SIVE GRATIOSUS. 


Pastor Endymion traditur a Luna fuisse adama- 
tus: novum autem et singulare erat consuetudinis 
genus, siquidem ille decumbebat in nativa quadam | 
specu sub saxis Latmiis; Luna autem haud raro de 
coelo perhibetur descendisse, et sopiti oscula petiisse, 
ac rursus in coelum se recepisse. Neque tamen otium 
istud et somnus in detrimentum fortunarum ejus 
cedebat, sed Luna interim effecit, ut pecus ejus pin- 
guesceret admodum, ac numero etiam felicissime 
auctum esset, ut nulli pastorum greges essent letio- 
res, aut numerosiores. 

Fabula ad ingenia et mores principum pertinere 
videtur. Illi enim, cogitationum pleni et in suspl- 

clones propensi, non facile ad consuetudinem vite 
interiorem recipiunt homines, qui sunt perspicaces, 
et curiosi, et quasi animo vigilantes, sive exsomnes : 
sed potius eos, qui ingenio sunt quieto et morigero, 
et quod placitum est illis patiuntur, et nil ultra 
inquirunt, sed se veluti ignaros, et nil sentientes, et 
quasi sopitos prabent; denique magis obsequium 
simplex, quam. observantiam callidam, prastant. 
Etenim cum hujusmodi hominibus principes de ma- 
jestate sua, veluti Luna de orbe superiore, descen- 
dere, et personam (quam perpetuo gerere instar 
oneris cujusdam sit) deponere, et familiariter versari, 
libenter consueverunt, idque se tuto facere posse 
putant. Id quod in Tiberio Cesare, principe om- 
nium maxime difficili, precipue annotatum fuit : 
apud quem illi solummodo gratiosi erant, qui noti- 
tiam morum ejus revera habebant, sed pertinaciter 
et quasi stupide dissimulabant. Quod etiam Ludo- 
vico undecimo Francorum regi, principi cautissimo 
et callidissimo, in moribus erat. Neque ineleganter 
in fabula ponitur antrum illud Endymionis: quia 
fere usitatum est illis, qui hujusmodi gratia apud 
principes florent, habere secessus aliquos amcenos, 
quo illos invitent ad otium et animi remissionem, 
absque fortune suze mole. Qui autem in hoc genere 
gratiosi sunt, plerumque rem suam bene agunt : nam 
principes, licet fortasse ad honores eos non evehant, 
tamen, cum vero affectu, nec propter utilitatem 
tantum, illos diligant, munificentia sua eos ditare 
consueverunt. 

IX. SOROR GIGANTUM, SIVE FAMA. 


MemoranT poéte, Gigantes e terra procreatos 
bellum Jovi et superis intulisse, et fulmine disjectos 
et devictos fuisse. ‘Terram autem, deorum ira irri- 
tatam, in vindictam natorum suorum Famam proge- 
nuisse, extremam Gigantibus sororem. 


‘‘T]lam Terra parens, ira irritata deorum, 
Extremam (ut perhibent) Caeo Enceladoque sororem, 


Progenuit.” 
fin. iv. 178. 


Hujus fabule ea sententia videtur esse: per ter- 
ram, naturam vulgi significarunt, perpetuo tumidam 
et malignam versus imperantes, et res novas partu- 
rientem: hec ipsa, occasionem adepta, rebelles parit 
et seditiosos, qui principes ausu nefario exturbare et 
dejicere machinantur ; quibus oppressis, eadem plebis 
natura, deterioribus favens, et tranquillitatis impa- 
tiens, rumores gignit, et susurros malignos, et famas 
querulas, et famosos libellos, et ceetera id genus, ad 
invidiam eorum qui rebus presunt: ut actiones re- 
bellium, et fame seditiose genere et stirpe non 
differant ; sed veluti sexu tantum, cum istz mulie- 
bres videantur, illz viriles. 


X. ACTHON ET PENTHEUS, SIVE CURIOSUS. 


Curiosiras humana in secretis rimandis, et eorum 
notitia appetitu male sano concupiscenda, et pren- 
sanda, duplici exemplo apud antiquos coércetur: 
altero Actzonis, altero Penthei. Actzon, cum Dia- 

nam imprudens et casu sine veste vidisset, in cervum 
versus, a canibus, quos alebat, dilaceratus est. Pen- 
theus, cum sacrificiorum Bacchi occultorum, con- 
scensa arbore, spectator esse voluisset, furore per- 
citus est. Fuit autem Penthei dementia ejus gene- 
ris, ut res congeminasse existimaret, et duo soles et 
rursus duz Thebe ei ob oculos versarentur; adeo 
ut, cum Thebas properaret, statim alteris Thebis 
conspectis retraheretur: atque hoc modo perpetuo 
et irrequiete sursum et deorsum ferretur. 
*¢ Kumenidum veluti demens videt agmina Pentheus, 


Et solem geminum, et duplices se ostendere Thebas.” 
Zin, iv. 469, 


Fabularum prima, ad secreta principum; secun- 
da, ad secreta divina pertinere videtur. Qui enim 
principibus non admissi, et praeter eorum volunta- 
tem secretorum conscli sunt, odium certissimum 
apud eos consequuntur. Itaque gnari se peti, et 
occasiones captari, vitam degunt, cervorum more, 
timidam et suspicionibus plenam. Quin et illud 
seepius accidit, ut a servis et domesticis, in gratiam 
principum, accusentur et subvertantur. Ubi enim 
principis offensio manifesta est, quot servi, tot fere 
proditores esse consueverunt; ut Actzonis fatum 
illos maneat. Alia est Penthei calamitas. Qui enim 
ausu temerario, mortalitatis parum memores, per 
excelsa nature et philosophie fastigia (tanquam ar- 
bore conscensa) ad mysteria divina adspirant, his 
poena proposita est, perpetuz inconstantiz, et judi- 
cii vacillantis et perplexi. Cum enim aliud sit 
lumen nature, aliud divinum; ita cum illis fit, ac si 

duos soles viderent. Cumque actiones vite et de- 
creta voluntatis ab intellectu pendeant, sequitur 
etiam ut non minus voluntate, quam opinione, hesi- 
tent, nec sibi omnino constent: itaque et duas The- 
bas. similiter vident. Per Thebas enim actionum 
fines describuntur, cum Thebis Pentheo esset domus 
et perfugium. Hine fit, ut nesciant quo se vertant, 
sed, de summa rerum incerti et fluctuantes, tantum 
subitis mentis impulsibus in singulis circumagantur. 


XI. ORPHEUS, SIVE PHILOSOPHIA. 


Fabula de Orpheo vulgata, nec tamen interpre- 
tem fidum per omnia sortita, philosophie universe 
imaginem referre videtur. Persona enim Orphei, 
viri admirandi et plane divini, et omnis harmonize 
periti, et modis suavibus cuncta vincentis, et trahen- 
tis, ad philosophie descriptionem facili transitu tra- 
ducitur. Labores enim Orphei labores Herculis, 
quemadmodum opera sapientiz opera fortitudinis, 
dignitate et potentia superant. Orpheus, ob amorem 
uxoris, morte immatura preerepte, fretus lyra, ad 
inferos descendere sibi in animum induxit, ut manes 
deprecaretur, neque spe sua decidit. Nam, placatis 
manibus et delinitis suavitate cantus, et modulation- 
ibus, tantum apud eos potuit, ut el uxorem secum 
abducere indultum sit : ea tamen lege, ut illa eum a 
tergo sequeretur, ipse autem antequam ad luminis 
oras perventum esset ne respiceret. Quod cum ille 
nihilominus, amoris et cure impatientia (postquam 
fere in tuto esset) fecisset, rupta sunt foedera: atque 

illa ad inferos gradu precipiti relapsa est. Ab illo 
tempore Orpheus, moestus, et mulierum osor, in soli- 
tudines profectus est ; ubi eadem cantus et lyre dul- 
cedine primo feras omnigenas ad se traxit, adeo ut, 
naturam suam exuentes, nec irarum aut ferocitatis 
memores, nec libidinis stimulis et furoribus preci- 
pites actz, nec ingluviem satiare, aut preede inhiare 
amplius curantes, in morem theatri, illum circumsta- 
rent, benignz et mansuete inter se factee, et tantum 
lyre concentui aures prebentes. Nequeis finis, sed 
tanta musicee vis et potentia fuit, ut etiam sylvas move- 
ret, et lapides ipsos, ut illa quoque se transferrent, et 
sedes suas circa eum, ordine et modo decenti, pone- 
rent. Hee ei cum ad tempus feliciter et magna 
cum admiratione cessissent, tandem Thracie# mu- 
lieres, stimulis Bacchi percite, primo cornu raucum 
et immane sonans inflarunt: ex eo, propter strepi- 
tum, musica sonus amplius audiri non potuit: tum 
demum soluta virtute, que ordinis et  societatis 
istius erat vinculum, turbari coeptum est, et fere 
singule ad naturam suam redierunt, et se invicem 
ut prius persecute sunt, neque lapides aut syl- 
ve suis mansere locis: Orpheus autem ipse tan- 
dem a mulieribus furentibus discerptus est, et 
sparsus per agros; ob cujus mortis moerorem Hell- 
con (fluvius Musis sacer) aquas sub terram indigna- 
tus condidit, et per alia loca caput rursus extulit. 
Sententia fabule ea videtur esse. Duplex est 
_Orphei cantio: altera ad placandos manes; altera 
ad trahendas feras et sylvas. Prior ad naturalem 
philosophiam, posterior ad moralem et civilem ap- 

tissime refertur. Opus enim naturalis philosophiz 
longe nobilissimum est ipsa restitutio et instauratio 
rerum corruptibilium, et (hujusce rei tanquam gradus 
minores) corporum in statu suo conservatio, et dis- 
solutionis et putredinis retardatio. Hoc si omnino 
fieri detur, certe non aliter effici potest, quam per 
debita et exquisita nature temperamenta, tanquam 
per harmoniam lyre, et modos accuratos. Et tamen 
cum sit res omnium maxime ardua, effectu plerum- 
que frustratur; idque (ut verisimile est) non magis 
aliam ob causam, quam per curiosam et intempesti- 
vam sedulitatem et impatientiam. Itaque philoso- 
phia, tante rei fere impar, atque idcirco merito 
moesta, vertit se ad res humanas, et in animos homi- 
num, suasu et eloquentia, virtutis, et cequitatis, et 
pacis amorem insinuans, populorum ccetus in unum 
coire facit; et juga leoum accipere, et imperlis se 
submittere, et affectuum indomitorum oblivisci, dum 
preceptis et discipline auscultant et obtemperant : 
unde paulo post eedificia exstruuntur, oppida condun- 
tur, agri et horti arboribus conseruntur; ut lapides 
et sylvas non abs re convocari et ‘transferri dictum 
sit. Atque ista rerum civilium cura riteatque ordine 
ponitur post experimentum corporis mortalis resti- 
tuendi sedulo tentatum, et ad extremum frustratum : 
quia mortis necessitas inevitabilis, evidentius propo- 
sita, hominibus ad eternitatem meritis et nominis 
fama querendam animos addit. Etiam prudenter in 
fabula additur, Orpheum a mulieribus et nuptiis 
alieno animo fuisse, quia nuptiarum delinimenta, et 
liberorum charitates, homines plerumque a magnis 

et excelsis erga respublicas meritis avertunt, dum 
immortalitatem propagine, non factis, assequi satis 
habent. Verum et ipsa sapientie opera, licet inter 
humana excellant, tamen et suis periodis clauduntur. 
Evenit enim ut postquam regna et respublice ad 
tempus floruerint, subinde perturbationes, et sedi- 
tiones, et bella oriantur; inter quorum strepitus 
primo leges conticescunt, et homines ad nature sue 
depravationes redeunt ; atque etiam in agris, atque 
oppidis vastitas conspicitur. Neque ita multo post 
(si hujusmodi fnrores continuentur) litere etiam, et 
philosophia certissime discerpitur : adeo ut fragmenta 
tantum ejus, in paucis locis, tanquam naufragii tabu- 
le, inveniantur, et barbara tempora ingruant ; Heli- 
conis aquis sub terra mersis; donec, debita rebus 
Vicissitudine, non iisdem fortasse locis, sed apud 
alias nationes erumpant et emanent. 


XII. CQiLUM, SIVE ORIGINES. 


TRADUNT poéte Ccoelum antiquissimum deorum 
exstitisse ; hujus partes generationis a filio Saturno 
falee demessas fuisse. Saturnum autem sobolem 
numerosam generasse : sed filios continuo devorasse, 
tandem vero Jovem exitium effugisse, et adultum 
patrem Saturnum in Tartarum detrusisse, et reg- 
num accepisse; quinetiam patris genitalia cadem 
falce, qua ille Coelum exsecuerat, abscidisse, atque 
in mare projecisse, inde Venerem natam esse. Pos- 
tea vero Jovis regnum, vix confirmatum, duo memo- 
rabilia bella excepisse. Primum, Titanum, in quibus 

debellandis Solis operam (qui solus ex Titanibus 
Jovis rebus favebat) egregiam fuisse; secundum 
Gigantum, qui et ipsi fulmine et Jovis armis disjecti 
sunt ; quibus domitis, Jovem securum regnasse. 
Fabula videtur enigma de origine rerum, non 
multum discrepans ab ea philosophia, quam postea 
Democritus amplexus est, qui apertissime omnium 
zternitatem materia asseruit, eternitatem mundi 
negavit ; in quo aliquanto propius ad veritatem verbi 
divini accessit, cujus narratio materiam informem 
ante opera dierum statuit. Sententia fabule hujus- 
modi est. Coelum esse concavum illud, sive ambi- 
tum, quod materiam complectitur. Saturnum autem 
materiam ipsain, que omnem generandi vim parenti 
precidit. Summam enim materix perpetuo eandem 
esse; neque ipsum quantum nature crescere aut 
minui. Agitationes autem et motus materi, primo 
imperfectas et male coherentes rerum compages 
produxisse, et veluti tentamenta mundorum: dein 
eevi processu fabricam ortam esse, quae formam suam 
tueri et conservare posset. Itaque priorem evi dis- 
tributionem per regnum Saturni significari, qui, ob 
frequentes rerum dissolutiones, et breves durationes, 
filiorum suorum devorator habitus est: secundum 
autem per regnum Jovis, qui continuas istas et tran- 
sitorias mutationes in Tartarum detrusit ; qui locus 
perturbationem significat. Is locus videtur esse 
spatium inter ima cceli et interiora terre medium ; 
quo intervallo perturbatio, et fragilitas, et mortalitas, 
sive corruptio maxime versatur. Atque durante 
priore illa generatione rerum, que sub regno Sa- 

turni tenuit, Venerem natam non fuisse. Donec 
enim in universitate materie discordia esset concor- 
dia potior et valentior, mutatio per totum necessario 
facta est, atque in ipsa fabrica integrali. Tales vero 
generationes rerum exstiterunt, antequam Saturnus 
exsectus esset. Hunc vero generationis modum ces- 
santem alter ille modus continuo excepit, qui per 
Venerem fit, adulta et prevalida rerum concordia: 
ut mutatio tantum per partes procedat, integra et 
inconcussa fabrica universali. Saturnum tamen de- 
trusum et deturbatum, non peremptum et exstinctum 
narrant, quia mundum in antiquam confusionem, et 
interregna relabi posse, opinio Democriti erat ; quod 
Lucretius ne suis temporibus eveniret deprecatus est : 


“Quod procul a nobis flectat fortuna gubernans, 
Ft ratio potius, quam res, persuadeat ipsa.””—Lid. v. 198. 


Postquam autem mundus mole et vi sua consis- 
teret, tamen otium ab initio non fuisse. Nam secu- 
tos primum in ceelestibus regionibus motus notabiles, 
qui virtute solis, in coelestibus preedominante, ita 
sopiti sunt, ut mundi status conservaretur: postea 
similiter in inferioribus; per inundationes, tempes- 
tates, ventos, terre motus magis universales, quibus 
etiam oppressis et dissipatis, magis pacata ac dura- 
bilis rerum conspiratio et tranquillitas accrevit. Ve- 
rum de ista fabula utrumque pronunciari potest, et 
fabulam philosophiam continere, et philosophiam 
rursus fabulam. Novimus enim (ex fide) hac omnia 
nil aliud esse, quam sensus jampridem cessantia et 

deficientia oracula: cum mundi et materia et fabrica 
ad Creatorem verissime referatur. 


XIII. PROTEUS, SIVE MATERIA. 


Narrant poéte Proteum Neptuno pastorem fu- 
isse; eundemque senem et vatem; vatem scilicet 
prestantissimum et veluti ter maximum. Noverat 
enim non futura solummodo, sed et preterita et 
presentia, adeo ut, preter divinationem, etiam omnis 
antiquitatis et omnium secretorum nuncius ac inter- 
pres esset. Morabatur autem sub ingenti specu. 
Ibi ei mos erat sub meridiem gregem suum phoca- 
rum numerare, atque deinde somno se dare. Qui 
autem opera ejus aliqua in re uti volebat, is non alio 
modo apud eum valere poterat, nisi eum manicis 
comprehensum vinculis constringeret. Ile contra, 
ut se liberaret, in omnes formas, atque rerum mira- 
cula, ignem, lympham, feras, se vertere solebat ; 
donec tandem in pristinam formam restitueretur. 

Sensus fabulea ad abdita naturze et conditiones 
materiz pertinere videtur. Sub Protei enim per- 
sona materia significatur, omnium rerum post Deum 
antiquissima. Materia autem sub cceli concavo, tan- 
quam sub specu, habitat. Neptuni autem mancipium 
est, quia omnis materiz# operatio et dispensatio in 
liquidis preecipue exercetur. Pecus autem, sive 
grex Protei, non aliud videtur esse, quam species 
ordinarie animalium, plantarum, metallorum, in 
quibus materia videtur se diffundere et quasi consu- 
mere; adeo ut postquam istas species effinxerit, 

et absolverit (tanquam penso completo), dormire et 
quiescere videatur, nec alias amplius species moliri, 
tentare, aut parare. Atque hec est Protei pecoris 
numeratio, et subinde somnus. Hoc autem sub 
meridiem, non auroram et vesperum, fieri dicitur ; 
id est, cum tempus jam venerit, quod speciebus ex 
materia debite preparata et predisposita perficiendis 
et excludendis maturum sit, et quasi legitimum, et 
inter rudimenta earum et declinationes medium; 
quod nos satis scimus ex historia sacra sub tempus 
ipsum creationis fuisse ; tum enim per virtutem illam 
divini verbi “ Producat,” materia ad imperium Crea- 
toris, non per ambages suas, sed subito confluxit, et 
opus suum in actum affatim perduxit, ac species con- 
stituit. Atque hucusque fabula narrationem suam 
de Proteo libero et soluto cum pecore suo complet. 
Nam universitas rerum, cum structuris et fabricis 
specierum ordinariis, est materiz non constricte aut 
devincte, et gregis materiatorum facies. Nihilomi- 
nus si quis peritus nature minister vim adhibeat ma- 
teri, et materiam vexet, atque urgeat, tanquam hoc 
ipso destinato et proposito, ut illam in nihilum redi- 
gat; illa contra (cum annihilatio, aut interitus verus, 
nisi per Dei omnipotentiam fieri non possit), in tali 
necessitate posita, in miras rerum transformationes et 
effigies se vertit: adeo ut tandem veluti in orbem se 
mutet, et periodum impleat, et quasi se restituat, si 
vis continuetur. Ejus autem constrictionis seu alli- 
gationis ratio magis facilis erit et expedita, si materia 
per manicas comprehendatur, id est, per extremitates. 
Quod autem additur in fabula, Proteum vatem fu- 

isse, et trium temporum gnarum, id cum materiz 
natura optime consentit. Necesse est enim, ut qui 
materi passiones et processus noverit, rerum sum- 
mam et earum, que factze sunt, et que fiunt, et que 
insuper futuree sunt, comprehendat, licet ad partes 
et singularia cognitio non extendatur. 


XIV. MEMNON, SIVE PR/EMATURUS. 


Memorant poéte Memnonem Aurore filium fuisse. 
Ile armorum pulchritudine insignis, et aura popu- 
lari celebris, ad bellum Trojanum venit, et ad summa 
ausu precipiti festinans et anhelans, cum Achille, 
Grecorum fortissimo, certamen singulare iniit, atque 
ejus dextra occubuit. Hunc Jupiter miseratus aves 
lugubre quiddam et miserabile perpetuo quiritantes 
ad exequias ejus et funeris decus excitavit; ejusdem 
statua quoque, solis orientis radiis percussa, sonum 
flebilem edere solita fuisse perhibetur. 

Fabula ad adolescentium summe spei calamitosos 
exitus pertinere videtur. Illi enim tanquam Aurore 
filii sunt; atque inanium et externorum specie tu- 
midi, majora fere viribus audent, atque heroés fortis- 
simos lacessunt, et in certamen deposcunt, et impari 
congressu. succumbentes exstinguuntur : horum 
autem mortem infinita commiseratio sequi solet; 
nil enim inter fata mortalium tam flebile est, tam- 
que potens ad misericordiam commovendam, quam 
virtutis flos immaturo exitu precisus. Neque enim 
prima etas ad satietatem scilicet, aut ad invidiam 
usque duravit, que moestitiam in obitu lenire, aut 
misericordiam temperare possit; quinetiam lamen- 

tationes et planctus non solum tanquam aves ille 
funebres circa rogos eorum volitant, sed et durat 
hujusmodi miseratio et producitur: maxime autem 
per occasiones et novos motus, et initia magnarum 
rerum, veluti per solis radios matutinos, desideria 
eorum renovantur. . 


XV. TITHONUS, SIVE SATIETAS., 


Evecans fabula narratur de Tithono, eum ab Auro- 
ra adamatum fuisse, quae perpetuam ejus consuetu- 
dinem exoptans, a Jove petiit, ut Tithonus nun- 
quam mori posset: verum incuria muliebri oblita 
est petitioni suz et illud inserere, ut nec senectute 
gravaretur. I[taque moriendi conditio ei erepta est, 
senlum autem secutum est mirum et miserandum, 
quale consentaneum est eveuire ei, cul mors negatur, 
etas perpetuo ingravescit. Adeo ut Jupiter, hujus- 
modi sortem miseratus, tandem eum in cicadam con- 
verterit. 

Hee fabula ingeniosa adumbratio et descriptio 
voluptatis esse videtur; que a principio, velut sub 
tempus Aurore, adeo grata est, ut homines vota 
faciant, ut gaudia hujusmodi sibi perpetua et propria 
sint, obliti satietatem et tedium eorum, instar seni, 
ipsis non cogitantibus obventura. Adeo ut ad ex- 
tremum, cum actiones voluptariz homines deserant, 
cupido vero et affectus non moriantur, fieri soleat, 
ut homines sermonibus tantum et commemorationi- 
bus earum rerum, que eis integra etate voluptati 
fuerunt, se oblectent. Quod in libidinosis et viris 
militaribus fieri videmus, cum illi impudicos ser- 

mones, hi facinora sua retractent, cicadarum more, 
quarum vigor tantum in voce est. 


XVI. PROCUS JUNONIS, SIVE DEDECUS. 


Narrant poétee Jovem, ut amoribus suis potiretur, 
multas et varias formas sumpsisse, tauri, aquile, 
cycni, imbris aurei; cum autem Junonem solicitaret, 
vertisse se in formam maxime ignobilem, atque con- 
temptui et ludibrio expositam. Ea fuit miseri cu- 
culi, imbre et tempestate madefacti et attoniti, tre- 
mebundi, et semimortul. 

Prudens fabula est, et ex intimis moribus de- 
sumpta. Sensus vero talis, ne homines nimium sibi 
placeant, existimantes virtutis sue specimen eos apud 
omnes in pretio et gratia ponere posse. Id enim 
succedere pro natura et moribus eorum, quos ambi- 
unt et colunt; qui si homines sunt nullis ipsi dotibus 
et ornamentis insigniti, sed tantum ingenio sunt 
superbo et maligno (id quod sub figura Junonis 
representatur), tum vero norint sibi exuendam pror- 
sus esse omnem personam, que vel minimum pre 
se ferat decoris et dignitatis : atque decipere se plane, 
si alia via insistant ; neque satis esse si obsequii de- 
formitatem prastant, nisl omnino se in personam 
abjectam et degenerem mutent. 


XVII. CUPIDO, SIVE ATOMUS, 


Quam de Cupidine sive Amore dicta sunt a poétis, 
in eandem personam proprie convenire non possunt : 
ita tamen discrepant, ut confusio personarum reji- 
clatur, similitudo recipiatur. Narrant itaque Amorem 

omnium deorum fuisse antiquissimum, atque adeo 
omnium rerum, excepto Chao, quod ei cozvum 
perhibetur; Chaos autem a priscis viris nunquam 
divino honore, aut nomine Dei insignitur. Atque 
Amor ille prorsus sine parente introducitur; nisi 
quod a nonnullis ovum Noctis fuisse traditur. Ipse 
autem ex Chao et deos et res universas progenuit. 
Kjus autem attributa ponuntur numero quatuor, ut 
sit infans perpetuus, cecus, nudus, sagittarius. Fuit 
et Amor quidam alter, deorum natu minimus, Ve- 
neris filius; in quem etiam antiquioris attributa 
transferuntur, et quodam modo competunt. 

Fabula ad cunabula nature pertinet et penetrat. 
Amor iste videtur esse appetitus, sive stimulus ma- 
teria prime, sive (ut explicatius loquamur) motus 
naturalis atomi. Hee enim est illa vis antiquissima 
et unica, que ex materia omnia constituit et affingit. 
Ea omnino sine parente est; id est, sine causa. 
Causa enim effectus veluti parens est: hujus autem 
virtutis causa nulla potest esse in natura (Deum enim 
semper excipimus). Nihil enim hac ipsa prius; 
itaque efficiens nulla: neque aliquid nature notius ; 
ergo nec genus nec forma; quamobrem, quecunque 
ea tandem sit, positiva est et surda. Atque etiam si 
modus ejus et processus sciri daretur; tamen per 
causam scirl non potest ; cum sit post Deum causa 
causarum, ipsa incausabilis. Neque fortasse modum 
ejus intra inquisitionem humanam sisti, aut compre- 
hendi posse sperandum est; itaque merito fingitur 
ovum a Nocte exclusum ; certe sanctus philosophus 
ita pronuntiat : “ Cuncta fecit pulchra tempestatibus 


ols DE SAPIENTIA VETERUM. 


suis, et mundum tradidit disputationibus eorum, ita 
tamen ut non inveniat homo opus, quod operatus est 
Deus a principio usque ad finem.” Lex enim sum- 
maria nature, sive virtus istius Cupidinis, indita 
primis rerum particulis a Deo ad coitionem, ex cujus 
repetitione et multiplicatione omnis rerum varietas 
emergit et conflatur, cogitationem mortalium per- 
stringere potest, subire vix potest. Philosophia 
autem Greecorum invenitur in rerum materiatis prin- 
ciplis investigandis magis acuta et solicita; in prin- 
ciplis autem motus (in quibus omnis operationis 
vigor consistit) negligens et languida. In hoc autem, 
de quo agimus, prorsus cecutire et balbutire vide- 
tur: etenim Peripateticorum opinio, de stimulo ma- 
teriz per privationem, fere non ultra verba tendit, 
et rem potius sonat, quam signat. Qui autem hoc 
ad Deum referunt, optime illi quidem, sed saltu, non 
gradu ascendunt: est enim proculdubio unica et 
summaria lex, in quam natura coit, Deo substituta : 
ea ipsa, quae in superiore textu illo verborum com- 
plexu demonstratur. “Opus, quod operatus est 
Deus a principio usque ad finem.’ Democritus 
autem, qui altius rem perpendit, postquam atomum 
dimensione nonnulla, et figura instruxerat, unicum 
Cupidinem sive motum primum ei attribuit simpli- 
citer, et ex comparatione alterum. Omnia enim ad 
centrum mundi ferri putavit proprie: quod autem 
plus materia habet, cum celerius ad centrum feratur, 
illud, quod minus habet, percussione summovere et 
in contrarium pellere. Verum ista meditatio an- 
gusta fuit, et ad pauciora quam par erat respiciens. 

Neque enim aut corporum celestium in orbem con- 
versio, aut rerum contractiones et expansiones ad 
hoc principium reduci, aut accommodari posse vi- 
dentur. Enpicuri autem opinio, de declinatione atomi 
et agitatione fortuita, ad nugas rursus et ignora- 
tionem rei lapsa est. Itaque, nimio plus quam 
optaremus, illud apparet, istum Cupidinem nocte 
involvi. Itaque de attributis videamus. Elegan- 
tissime describitur Cupido infans, pusillus, et per- 
petuus; composita enim grandiora sunt et etatem 
patiuntur; prima autem rerum semina, sive atomi, 
minuta sunt, et in perpetua infantia permanent. 
Etiam illud verissime, quod nudus ; cum composita 
universa recte cogitanti personata et induta sint ; 
nihilque proprie nudum sit preter primas rerum 
particulas. Illa autem de cecitate Cupidinis sapi- 
entissima allegoria est. Iste enim Cupido (qualis- 
cunque is sit) minimum videtur habere providentiz ; 
sed secundum illud, quod proximum sentit, gressum 
et motum suum dirigere, ut czeci palpando solent; 
quo magis admirabilis est providentia illa summa 
divina, quia ex rebus providentia maxime vacuis et 
quasi czcis, certa tamen et fatalilege, istum ordinem 
et pulchritudinem rerum educit. Ultimum attribu- 
tum ponitur, quod sagittarius sit, hoc est, quod ista 
virtus talis sit, ut operetur ad distans. Quod enim 
ad distans operatur, tanquam sagittam emittere vi- 
detur: quisquis autem atomum asserit, atque vacuum 
(licet istud vacuum intermistum ponat, non segre- 
gatum), necessario virtutem atomiad distans intro- 
ducit: neque enim, hac dempta, aliquis motus 

(propter vacuum interpositum) excitari posset, sed 
omnia torperent et immobilia manerent. Quod 
autem ad juniorem illum Cupidinem attinet, merito 
ut minimus deorum natu traditur, cum non ante 
species constitutas vigere potuisset. In illius au- 
tem descriptione allegoria ad mores deflectit et tra- 
ducitur. Subest tamen quedam ejus cum illo an- 
tiquo conformitas. Venus enim generaliter affectum 
conjunctionis et procreationis excitat; Cupido ejus 
filius affectum ad individuum applicat. Itaque a 
Venere est generalis dispositio, a Cupidine magis 
exacta sympathia: atque illa a causis magis pro- 
pinquis pendet; hac autem a principiis magis altis 
et fatalibus, et tanquam ab antiquo illo Cupidine, 
a quo omnis exquisita sympathia pendet. 


XVIII. DIOMEDES, SIVE ZELUS. 


DIoMEDEs cum magna et eximia gloria floreret et 
Palladi percarus esset, exstimulatus ab ea est (et 
ipse promptior quam oportebat), ut si forte Veneri 
in pugna occurreret, illi neutiquam parceret ; quod 
etille audacter exsecutus est, et Veneris dextram 
vulneravit. Hoc facinus ille ad tempus impune 
tulit, et rebus gestis clarus et inclytus in patriam 
rediit ; ubi domestica mala expertus, ad exteros in 
Italiam profugit. Ibi quoque initia satis prospera 
habuit, et regis Dauni hospitio, et donis cultus et — 
ornatus est, et multe illi statue per eam regionem 
exstructe. Sed sub primam calamitatem, que po- 
pulum, ad quem diverterat, afflixit, statim subiit 
Daunum cogitatio, se intra penates suos duxisse 

hominem impium, et diis invisum, et theomachum, 
qui deam, quam vel tangere religio erat, ferro inva- 
serat et violaverat. Itaque ut patriam suam piaculo 
obstrictam liberaret, nihil hospitii jura reveritus, cum 
ei jus religionis videretur antiquius, Diomedem su- 
bito obtruncat ; statuas et honores ejus prosterni et 
aboleri jubet. Neque hujusmodi gravem casum vel 
miserari tutum erat; sed et ipsi comites ejus, cum 
mortem ducis sui lugerent, et questibus omnia im- 
plerent, in aves quasdam ex genere olorum mutati 
sunt, qui et ipsi sub mortem suam quiddam dulce 
et lugubre sonant. 

Habet hac fabula subjectum rarum et fere singu- 
lare. Neque enim memorize proditum est in aliqua 
alia fabula, heroém ullum, preter unum Diomedem, 
ferro violasse aliquem ex diis. Atque certe videtur 
fabula imaginem in illo depinxisse hominis et for- 
tunz ejus, qui ex professo hunc finem actionum 
suarum sibi proponit et destinat, ut cultum aliquem 
divinum, sive sectam religionis, licet vanam et le- 
vem, vi et ferro insectetur et debellet. Quamquam 
enim cruenta religionis dissidia veteribus incognita 
essent (cum dit ethnici zelotypia, quod est Dei veri 
attributum, non tangerentur), tamen tanta et tam 
lata videtur fuisse prisci seculi sapientia, ut que 
experiundo non nossent, tamen meditatione et simu- 
lacris comprehenderent. Qui itaque sectam aliquam 
religionis, licet vanam et corruptam, et infamem (id 
quod sub persona Veneris significatur), non vi ratio- 
nis et doctrine, et sanctitate vitae, atque exemplo- 
rum et auctoritatum pondere, corrigere et convin- 

cere, sed ferro et flamma, et pcoenarum acerbitate 
exscindere, et exterminare nituntur, incenduntur 
fortasse ad hoc ipsum a Pallade; id est, prudentia 
quadam acri et judicii severitate, quarum vigore et 
efficacia hujusmodi errorum fallacias et commenta 
penitus introspiciunt; et ab odio pravitatis et zelo 
bono: et ad tempus fere magnam gloriam adipiscun- 
tur, atque a vulgo (cui nihil moderatum gratum 
esse potest) ut unicl veritatis et religionis vindices 
(cum ceeteri tepidi videantur et meticulosi) celebran- 
tur et fere adorantur. Attamen hec gloria et feli- 
citas raro ad exitum durat : sed omnis fere violentia, 
nisi morte celeri vicissitudines rerum effugiat, sub 
finem improspera est. Quod si eveniat ut rerum 
commutatio fiat, et secta illa proscripta et depressa 
vires acquirat et insurgat, tum vero hujusmodi ho- 
minum zeli et contentiones damnantur, et nomen 
ipsum odio est, et omnes honores eorum in oppro- 
brium desinunt. Quod autem ab hospite interfectus 
est Diomedes; id eo spectat, quod religionis dissi- 
dium, etiam inter conjunctissimos, insidias et prodi- 
tiones excitet. Illud vero de luctu ipso, et querimo- 
niis minime toleratis, sed supplicio affectis, hujus- 
modi est, ut moneat, In omni fere scelere miserationi 
hominum locum esse, ut etiam qui crimina oderunt, 
personas tamen et calamitates reorum, humanitatis 
causa, commiserentur; extremum autem malorum 
esse, si misericordize commercia interdicantur. At- 
que tamen in causa religionis et impietatis, etiam 
miserationes hominum notari et suspectas esse. Con- 
tra vero comitum Diomedis, id est, hominum, qui 

ejusdem sunt secte et opinionis, querimonie et 
deplorationes argutze admodum et canore esse so- 
lent, instar olorum, aut avium Diomedis; in quo 
etiam illa pars allegoriz nobilis est et insignis ; 
eorum, qui propter causam religionis supplicia su- 
beunt, voces sub tempus mortis, tanquam cycneas 
cantiones, animos hominum mirum in modum flec- 
tere, et 1N memoriis et sensibus eorum diutissime 
inherere et permanere. 


XIX. DAEDALUS, SIVE MECHANICUS. 


SAPIENTIAM atque industriam mechanicam, atque 
in illa artificia illicita, et ad pravos usus detorta, 
antiqui adumbraverunt sub persona Dedali, viri 
ingeniosissimi, sed execrabilis: hic ob condiscipulum 
et emulum occisum exulaverat, gratus tamen in 
exilio regibus et civitatibus erat, atque multa qui- 
dem et egregia opera tam in honorem deorum, 
quam ad exornationem et magnificentiam urbium et 
locorum publicorum exstruxerat et effinxerat; sed 
tamen nomen ejus maxime celebratur ob illicita. 
Fabricam enim libidini Pasiphaés subministravit, ut 
cum tauro misceretur; adeo ut ab hujus viri scele- 
rata industria et Ingenio pernicioso monstrum illud 
Minotaurus, pubem ingenuam devorans, ortum trax- 
erit infelicem ac infamem. Atque ille malum malo 
tegens et cumulans, ad securitatem hujus_ pestis 
Jabyrinthum excogitavit et exstruxit: opus fine et 
detestatione nefarium, artificio insigne et pracla- 
rum: ac postea rursus, ne malis artibus tantum 
innotesceret, atque ut sceleruin remedia (non solum 

instrumenta) ab eodem peterentur; etiam consilii 
ingeniosi auctor erat de filo, per quod errores 
labyrinthi retexerentur. Hunce Dedalum Minos, 
magna cum severitate atque diligentia et inqui- 
sitione, persecutus est; ille tamen semper et per- 
fugia et effugia reperiebat. Postremo cum volandi 
peritiam filium Icarum edocuisset, ille novitius, et 
artem ostentans, a ccelo in aquam decidit. 

Parabola videtur esse ejusmodi. In ipso introitu 
ejus ea, que apud excellentes artifices excubat, et 
miris modis dominatur, invidia notatur; nullum enim 
genus hominum ex invidia, eaque acerba, et tan- 
quam interneciva, magis laborat. Accedit nota de 
genere pcene inflicto minus politice et provide: 
ut Dedalus exulet. Etenim opifices preclari id 
habent, ut apud omnes fere populos sint acceptissi- 
mi: adeo ut exilium prestanti artifici vix supplicii 
loco sit. Nam alie vite conditiones et genera 
extra patriam non facile florere possunt. Artificum 
autem admiratio propagatur et augetur apud exteros 
et peregrinos, cum insitum animis hominum sit illud, 
ut populares suos, quoad opificia mechanica, in 
minori pretio habeant. De usu autem artium me- 
chanicarum, que sequuntur, manifesta sunt; mul- 
tum enim illis debet vita humana, cum plurima et 
ad religionis apparatum, et ad civilium decus, et ad 
universe vitz culturam, ex illarum thesauris collata 
sint; veruntamen ex eodem fonte emanant instru- 
menta libidinis, atque etiam instrumenta mortis. 
Missa enim arte lenonum, venena quasitissima, 
atque tormenta bellica, atque hujusmodi pestes 

(qu mechanicis inventis debentur) probe novimus, 
quantum Minotaurum ipsum sevitia et pernicie 
superarint. Pulcherrima autem allegoria est de 
labyrintho, qua natura generalis mechanice adum- 
bratur. Omnia enim mechanica, que magis sunt 
ingeniosa et accurata, instar labyrinthi censeri pos- 
sint ; propter subtilitatem, et variam implicationem, 
et obviam similitudinem, que vix ullo judicio, sed 
tantum experlentiz filo regi et discriminari possunt. 
Nec minus apte adjicitur, quod idem ille, qui laby- 
rinthi errores invenit, etiam fili commoditatem mon- 
stravit; sunt enim artes mechanice, veluti usus 
ambigui, atque faciunt et ad nocumentum, et ad 
remedium, et fere virtus earum seipsam solvit et 
retexit. Artificia autem illicita, atque adeo artes 
ipsas seepius persequitur Minos; hoc est, leges, que 
illas damnant et earum usum populis interdicunt. 
Nihilominus ille occultantur et retinentur, et ubique 
et latebras et receptum habent; quod et bene 
notatum est in re non multum dissimili a Tacito 
suis temporibus, de mathematicis et genethliacis, 
“genus (inquit) hominum, quod in civitate nostra 
semper et retinebitur et vetabitur.” Et tamen artes 
illicitae et curlose cujuscunque generis tractu tem- 
poris, cum fere que polliceantur non prestant (tan- 
quam Icari de ccelo), de existimatione sua decidunt 
et in contemptum veniunt, et nimia ipsa ostentatione 
pereunt. Et certe si verum omnino dicendum est, 
non tam feliciter legum frenis coércentur, quam 
coarguuntur ex vanitate propria. 
VOL. 11. b 

XX. ERICHTHONIUS, SIVE IMPOSTURA. 


FaBuLANTuR poéte Vulcanum pudicitiam Mi- 
nerve. solicitasse, atque subinde cupidine incensum 
vim adhibuisse, atque in ipsa lucta semen in terram 
effudisse, ex quo Erichthonium natum esse, qui 
partes superiores decora et grata erat corporis 
compage, femora autem et tibia suberant in anguil- 
le similitudinem, exilia et deformia: cujus deformi- 
tatis cum iIpse sibi conscius esset, eum primum cur- 
ruum usum invenisse, ut quod in corpore magnifi- 
cum erat ostentaret, probrum autem tegeret. 

Hujus fabule mire.et prodigiose ea sententia 
esse videtur: artem, que sub persona Vulcani ob 
multiplicem ignis usum representatur, quoties, per 
corporum omnimodas vexationes, nature vim facere, 
eamque vincere ac subigere contendat (natura autem 
sub persona Minerve, ob operum solertiam adum- 
bratur), ad votum et finem destinatum raro pertin- 
gere ; sed tamen multa machinatione et molitione 
(tanquam lucta) intercidere atque emitti genera- 
tiones imperfectas, et opera quedam manca, aspectu 
speciosa, usu infirma et claudicantia; que tamen 
impostores multo et fallaci apparatu ostentant, et 
veluti triumphantes circumducunt. Qualia fere et 
inter productiones chemicas, et inter subtilitates et 
novitates mechanicas sepius notare licet; preesertim 
cum homines potius propositum urgentes, quam ab 
erroribus suis se recipientes, cum natura colluctentur © 
magis, quam debito obsequio et cultu ejus amplexus 
petant. 

XXI. DEUCALION, SIVE RESTITUTIO. 


Narranr poéte, exstinctis prorsus prisci orbis 
incolis per -diluvium universale, cum soli restarent 
Deucalion et Pyrrha, qui ardebant desiderio pio et 
inclyto instaurandi generis humani, eos hujusmodi 
oraculum excepisse; voti compotes futuros, si ossa 
matris acciperent et post se jacerent: quod illis 
primo magnam tristitiam et desperationem incussit, 
cum, equata rerum facie per diluvium, sepulchri 
perscrutatio omnino res sine exitu esset: sed tandem 
intellexerunt lapides terre (cum tellus omnium ma- 
ter habeatur) ab oraculo significari. 

Fabula arcanum nature recludere videtur, et 
errorem animo humano familiarem corrigere; homi- 
nis enim imperitia judicat, rerum renovationes sive 
instaurationes ex earundem putredine et reliquiis 
(ut phcenicem ex cinere propria) suscitari posse, 
quod nullo modo convenit, cum hujusmodi materiz 
spatia sua confecerint, et ad initia ipsarum rerum 
prorsus ineptze sint. Itaque retrocedendum ad prin- 
cipia magis communia. 


XXII. NEMESIS, SIVE VICES RERUM. 


Nemesis traditur fuisse dea, omnibus veneranda, 
potentibus et fortunatis etiam metuenda. Ea Noctis 
et Oceani filia fuisse perhibetur. Effigies autem 
ejus describitur talis: alata erat, etiam coronata; 
in manibus autem gestabat dextra hastam e fraxino, 
sinistra phialam, in qua inclusi erant Aithiopes: in- 
sidebat autem cervo. 

Parabola ejusmodi esse videtur; nomen ipsum 
Nemesis vindictam, sive retributionem satis aperte 
significat : hujus enim dee officium, et administratio 
in‘hoc sita erat, ut beatorum constanti et perpetuz 
felicitati, instar tribuni plebis, intercederet, ac illud 
suum “ Veto” interponeret : neque solum insolentiam 
castigaret, verum etiam rebus prosperis, licet inno- 
centibus et moderatis, rerum adversarum Vices repen- 
deret; ac si neminem humane sortis ad convivia 
deorum admitti mos ésset, nisi ad ludibrium. Equi- 
dem, cum illud capitulum apud C. Plinium perlego, 
in quo ille infortunia et miserias Augusti Cesaris 
collegit, quem omnium hominum fortunatissimum 
existimabam, quique artem etiam quandam utendi 
et fruendi fortuna habebat, ac cujus in animo nil 
tumidum, nil leve, nil molle, nil confusum, nil me- 
lancholicum, annotare licet, ut ille etiam sponte 
mori aliquando destinasset, hanc deam magnam et 
preepotentem esse judicavi, ad cujus aram__ talis 
victima tracta esset. Parentes hujus dee fuere 
Oceanus et Nox; hoc est, rerum vicissitudo, et judi- 
cium divinum obscurum et secretum; etenim vices 
rerum per oceanum apte representantur, ob perpe- 
tuum fluxum et refluxum: occulta autem provi- 
dentia, per noctem rite proponitur. Nam etiam 
apud ethnicos nocturna illa Nemesis, cum scilicet 
judicium humanum a divino discors esset, in obser- 
vatione erat. 


“‘ Cadit et Ripheus, justissimus unus 
Qui fuit ex Teucris, et servantissimus eequi, 
Diis aliter visum.”—En, ii. 427. 

Alata autem describitur Nemesis, ob subitas rerum 
conversiones, nec ante preevisas ; nam in omni rerum 
memoria illud fere usu venit, ut homines magni et 
prudentes per ea discrimina perierint, que maxime 
contempserint. Certe, cum M. Cicero, a Decimo 
Bruto, de Octavii Ceesaris minus sincera fide et ani- 
mo exulcerato monitus esset, illud tantum rescrip- 
sit: ‘*Te autem, mi Brute, sicut debeo, amo, quod 
istud, quicquid est, nugarum me scire voluisti.” 
Etiam corona Nemesis insignitur, ob naturam vulgi 
invidam et malignam: quando enim fortunati et 
potentes ruunt, tum fere vulgus exultat, et Nemesin 
coronat. Hasta autem in dextra ad eos pertinet, 
quos Nemesis actu percutit et transfigit. Quos 
autem calamitate et infortunio non mactat, illis 
tamen spectrum illud atrum et infaustum in sinistra 
ostentat : obversantur enim proculdubio mortalibus, 
etiam in summo fastigio felicitatis positis, mors, et, 
morbi, et infortunia, et amicorum perfidiz, et inimi- 
corum insidie, et rerum mutationes, et hujusmodi ; 
veluti A:thiopes illi in phiala: certe Virgilius, cum 
preelium Actiacum describit, de Cleopatra illud ele- 
ganter subjungit : 


«¢ Regina in mediis patrio vocat agmina sistro ; 
Necdum etiam geminos a tergo respicit angues.” 
Ain. viii. 696. 


Verum non multo post, quocunque se illa verteret, 
tota agmina Aithiopum obversabantur. Ad extre- 
mum prudenter additur, Nemesin cervo insidere, 
quia vivax admodum animal est cervus; atque fieri 

fortasse potest ut qui juvenis fato ereptus sit, Ne- 
mesin prevertat et effugiat; cui autem diuturna 
obvenit felicitas et potentia, is proculdubio Nemesi 
subjicitur, ac veluti substernitur. 


XXIII. ACHELOUS, SIVE PRALIUM. 


NARRANT antiqui, cum Hercules et Achelous de 
nuptiis Dejanire contenderent, rem ad certamen de- 
ductam esse. Achelous autem, cum varias et mul-— 
tiplices formas tentasset (nam hoc ei facere licebat), 
tandem Herculi sub forma tauri torvi et frementis 
occurrit, et ad pugnam se paravit: Hercules vero,. 
solitam retinens figuram humanam, in eum impetum 
fecit. Res cominus gesta est: eventus autem talis 
fuit, ut Hercules alterum ex cornibus tauro fregerit : 
ille majorem in modum dolens et perterritus, ut 
cornu illud suum redimeret, permutatione facta, 
cornu Amalthee sive copiz Herculi largitus est. 

_ Fabula ad belli expeditiones pertinet ; apparatus 
enim belli ex parte defensiva (qui per Acheloum pro- 
ponitur) varius admodum et multiformis est. Nam 
invadentis species unica est et simplex, cum ex exer- 
citu solo aut classe fortasse constet : regio autem, 
que in solo proprio hostem expectat, infinita moli- 
tur, oppida munit, diruit, plebem ex agris et villis in 
urbes et castella cogit, pontes exstruit, prosternit, 
copias et commeatus comparat, distribuit, in fluviis, 
portibus, collium faucibus, sylvis, et aliis rebus innu- 
meris occupata est, ut novas rerum facies quotidie 
induat et experiatur ; ac tandem cum abunde munita 
et instructa fuerit, tauri pugnacis formam et minas 

ad vivum representet. Ille autem qui invadit, pre- 
lium captat, et in hoc maxime incumbit, inopiam in 
terra hostili metuens: quod si fiat ut, prelio com- 
misso, acie victor sit, et tanquam cornu hosti frangat ; 
tum proculdubio illud assequitur, ut hostis trepidus 
et existimatione diminutus, ut se explicet, et vires 
suas reparet, in munitiora se recipiat ; atque urbes 
- et regiones victori ad populandum et diripiendum 


relinquat; quod vere instar cornu illius Amalthee 
censeri possit. 


XXIV. DIONYSUS, SIVE CUPIDITAS. 


Fabulahecin- NARRANT Semelen Jovis pellicem, post- 


venitur, in libro 


secundo De quam juramento eum inviolabili ad votum 
Augmentis Sci- . . ies oe 

entiarum, aucta Indefinitum obstrinxisset, petiisse ut ad 
ee amplexus suos accederet talis, qualis cum 
Junone consuesset: itaque illa ex conflagratione 
perlit. Infans autem quem in utero gestabat, a 
patre exceptus, in femur ejus insutus est, donec 
menses foetui destinatos compleret; ex quo tamen 
onere Jupiter nonnihil claudicabat: itaque puer, 
quod Jovem, dum in femore ejus portaretur, grava- 
ret et pungeret, Dionysi nomen accepit. Postquam 
autem editus esset, apud Proserpinam per aliquot 
annos nutritus est; cum vero adultus esset, ore fere 
muliebri conspiciebatur, ut sexus videretur tanquam 
ambigui: etiam exstinctus et sepultus erat ad tem- 
pus, et non ita multo post revixit. Atque prima 
juventa vitis culturam, atque adeo vini confectionem 
et usum primus invenit et edecuit ; ex quo, celebris 
factus et inclytus, orbem terrarum subjugavit et ad 

ultimos Indorum terminos perrexit. Curru autem 
vehebatur a tigribus tracto: circa eum subsultabant 
dzmones deformes, Cobali vocati, Acratus, et alii: 
quin et Musz comitatui ejus se addebant. Uxorem 
autem sibi sumpsit Ariadnen a Theseo desertam et 
relictam. Arbor ei sacra erat hedera. Etiam sa- 
crorum et ceremoniarum inventor et institutor ha- 
bebatur, ejus tamen generis que et fanatice erant 
et plenz corruptelarum, atque insuper crudeles. 
Furores quoque immittendi potestatem habebat. 
Certe in orgiis ejus a mulieribus furore percitis duo 
viri insignes discerpti narrantur, Pentheus et Or- 
pheus; ille dum, arbore conscensa, spectator eorum 
quze agerentur esse voluisset; hic cum lyram pul- 
saret.- Atque hujus Dei res geste cum Jovis rebus 
fere confunduntur. 

Fabula videtur ad mores pertinere, ut nihil in 
philosophia morali melius inveniatur. Describitur 
autem sub persona Bacchi natura cupiditatis, sive 
affectus et perturbationis. Mater enim cupiditatis 
omnis, licet nocentissime, non alia est, quam appe- 
titus et desiderium boni apparentis : concipitur vero 
semper cupiditas in voto illicito, prius temere concesso, 
quam intellecto et judicato. Postquam autem affec- 
tus effervescere coeperit, mater ejus (natura scilicet 
boni) ex nimio incendio destruitur et perit: cupi- 
ditas autem, dum immatura est in anima humana 
(que ejus genitor est, et per Jovem representatur), 
et nutricatur et occultatur, preecipue in anime parte 
inferlore tanquam femore; atque animum pungit 
et convellit et deprimit; adeo ut decreta et actiones 

ex ea impediantur et claudicent. Atque etiam 
postquam consensu et habitu confirmata est, et in 
actus erumpit, tamen apud Proserpinam ad tempus 
educatur; id est, latebras querit, atque clandestina 
est et quasi subterranea, donec, remotis pudoris et 
metus frzenis, et coalita audacia, aut virtutis alicujus 
pretextum sumit, aut infamiam ipsam contemnit. 
Atque illud verissimum est, omnem affectum vehe- - 
mentiorem tanquam ambigui sexus esse. Habet 
enim impetum virilem, impotentiam autem mulie- 
brem. Etiam illud preclare, Bacchum mortuum 
reviviscere. Videntur enim affectus quandoque so- 
piti atque exstincti, sed nulla fides habenda est els, 
ne sepultis quidem; siquidem prebita materia et 
occasione resurgunt. 

Atque de inventione vitis parabola prudens est: 
omnis enim affectus ingeniosus est et sagax ad inves- 
tigandum fomites suos; ante omnia autem, que 
hominibus innotuere, vinum ad perturbationes cujus- 
cunque generis excitandas et inflammandas poten- 
tissimum est, et maxime efficax ; atque est eis instar 
fomitis communis. Elegantissime autem ponitur 
affectus provinciarum subjugator, et expeditionis 
infinite susceptor. Nunquam enim partis acqulescit, 
sed appetitu infinito neque satiabili ad ulteriora 
tendit, et novis inhiat. Etiam tigres apud affectus 
stabulant et ad currum jugantur; postquam enim 
affectus aliquis curulis esse ccepit, non pedestris, et 
victor rationis et triumphator, in omnia, quze adver- 
santur aut se opponunt, crudelis est et indomitus et 
immitis. Facetum autem est, quod circa currum 

subsultant illi daemones ridiculi. Omnis enim affec- 
tus progignit motus in oculis, et ore ipso et gestu, 
indecoros et inconditos, subsultorios et deformes, 
adeo ut qui sibi in aliquo affectu, veluti ira, insul- 
tatione, amore, videatur magnificus et tumidus, aliis 
-tamen sit turpis et ridiculus. Conspiciuntur etiam 
in affectus comitatu Muse. Neque enim reperitur 
ullus fere affectus, cui non blandiatur aliqua doctrina. 
Hac enim in re ingeniorum indulgentia Musarum 
majestatem minuit, ut, cum duces vite esse debeant, 
sint affectuum pedisseque. 

Atque imprimis nobilis est illa allegoria, Bacchum 
amores suos in eam effudisse, que ab alio relicta 
erat, Certissimum enim est, affectum id petere et 
ambire, quod experientia repudiavit. Atque norint 
omnes, qui, affectibus suis servientes et indulgentes, 
pretium potiundi in immensum augent, sive honores 
appetant, sive fortunas, sive amores, sive gloriam, 
sive scientiam, sive alia quaecunque, se res relictas 
petere, et a compluribus per omnia fere secula post 
experimentum dimissas et fastiditas. Neque mys- 
terio caret, quod hedera Baccho sacra fuerit. Hoc 
enim duplici modo convenit.. Primum, quod hedera 
hieme virescat; deinde, quod circa tot res, arbores, 
parietes, edificia serpat, ac circumfundatur, ac se 
attollat. Quod ad primum enim attinet, omnis 
affectus, per renitentiam et vetitum, et tanquam 
antiperistasin (veluti per frigus brume_hedera) 
virescit et vigorem adquirit. Secundo, affectus pre- 
dominans omnes humanas actiones, et omnia humana 
decreta, tanquam hedera, circumfunditur, atque iis 

se addit et adjungit et immiscet. Neque mirum 
est sl superstitiosi ritus Baccho attribuantur, cum 
omnis fere malesanus affectus in pravis religionibus 
luxurietur: aut si furores ab eo immitti putentur, 
cum omnis affectus et ipse furor brevis sit, et, si 
vehementius obsideat et incumbat, in insania termi- 
netur. Illud autem de Pentheo et Orpheo laceratis 
evidentem habet parabolam; cum affectus preevali- 
dus, et inquisitioni curios, et admonitioni salutari 
et liberze asperrimus atque infensissimus sit. Pos- 
tremo illa confusio personarum Jovis et Bacchi ad 
parabolam recte traduci potest; quandoquidem res 
geste nobiles et clare, et merita insignia et gloriosa, 
interdum a virtute et recta ratione et magnanimi- 
tate, interdum a latente affectu et occulta cupiditate 
(utcunque fame et laudis celebritate efferantur) 
proveniant : ut non facile sit distinguere facta Bac- 
chi a factis Jovis. 


XXV. ATALANTA, SIVE LUCRUM. 


ATALANTA cum velocitate excelleret, de victoria 
cursus cum Hippomene certamen iniit. Conditiones 
certaminis erant ; victori Hippomeni conjugium Ata- 
lant, mors victo. Neque dubia victoria videbatur, 
cum Atalante insuperabilis in cursu prastantia 
multorum exitio insignita fuisset. Itaque Hippo- 
menes ad dolos animum adjecit. Paravit autem 
tria mala aurea, eaque secum portavit. Res geri 
coepit; precurrit Atalanta; ille, cum se a tergo 
relictum cerneret, artis non immemor, ex malis au- 
reis unum ante conspectum Atalanta projecit; non 

recta quidem, sed ex transverso, ut illam et mora- 
retur, atque insuper de via deduceret ; illa, cupidi- 
tate muliebri, et mali pulchritudine illecta, omisso 
stadio, post malum cucurrit, et ad illud tollendum 
se submisit. Hippomenes interim spatium stadii 
non parvum confecit, eamque post se reliquit. Illa 
tamen rursus naturali pernicitate jacturam temporis 
resarcivit, atque iterum emicuit: sed cum Hippo- 
menes secundo et tertio hujusmodi moras ei injecis- 
set, tandem victor astutia, non virtute evasit. 

Fabula videtur allegoriam insignem proponere, 
de certamine artis cum natura. Ars enim, per 
Atalantam significata, virtute propria, si nihil obstet 
et impediat, longe natura velocior est, et veluti 
cursus citatioris; et celerius ad metam_ pervenit. 
Hoc enim in omnibus fere effectis patet; cernas 
fructus ex nucleis tarde, ex insitione celeriter pro- 
venire ; cernas lutum in generatione lapidum tarde, 
in torrefactione laterum cito durescere: etiam in 
moralibus, dolorum oblivionem et solatia diuturnitas 
temporis, quasi ex beneficio nature, inducit; philo- 
sophia autem (que veluti ars vivendi est) diem non 
exspectat, sed prestat et representat. Verum 
istam artis prerogativam et vigorem, infinito rerum 
humanarum detrimento, mala aurea retardant. Ne- 
que reperitur ex scientiis aut artibus aliqua, que 
cursum suum verum et legitimum ad finem suum, 
tanquam ad metam, constanter produxerit; sed 
perpetuo artes incepta precidunt, et stadium dese- 
runt, et ad lucrum et commodum declinant, instar 
Atalante: 


“* Declinat cursus, aurumque volubile tollit.” 

Jtaque mirum minime est, si arti non datum sit 
naturam vincere, et victam ex pacto illo et lege 
certaminis perimere aut destruere ; sedcontrarium 


evenlat, ut ars in nature potestate sit, atque veluti 
nupta mulier conjugi pareat. 


XXVI. PROMETHEUS, SIVE STATUS HOMINIS. 


Trapunt antiqui hominem fuisse opus Prome- 
thei, atque ex luto factum, nisi quod Prometheus 
particulas ex diversis animalibus masse admiscuerit. 
Ile autem cum opus suum beneficio suo tueri vellet, 
neque conditor solum generis humani videri, verum 
etiam amplificator, ad coelum ascendit furtim, fasces 
secum portans ex ferula, quibus ad currum solis 
admotis et accensis, ignem ad terram detulit, atque 
cum hominibus communicavit. Ob tantum Prome- 
thei meritum memorant homines parum gratos fuisse. 
Quinetiam, conspiratione facta, et Prometheum et 
inventum ejus apud Jovem accusarunt. Ea res non 
perinde accepta, atque aquum videri possit. Nam 
ipsa accusatio Jovi et superis admodum cordi fuit. 
Itaque delectati non solum ignis usum hominibus 
indulserunt, verum et novum munus, omnium max- 
ime amabile et optabile (perpetuam nimirum juven- 
tam) hominibus donarunt: illi, gestientes et inepti, 
donum deorum asello imposuerunt. Inter redeun- 
dum autem laborabat asellus siti gravi et vehementi; 
cumque ad fontem quendam pervenisset, serpens 
fonti custes additus, eum a potu prohibuit, nisi illud, 
quodcunque esset, quod in dorso portaret, pacisci 
vellet : asellus miser conditionem accepit, atque hoc 

‘modo instauratio juventutis, in pretium haustus pu- 
sille aque, ab hominibus ad serpentes transmissa 
est. Verum Prometheus, a malitia sua non absce- 
dens, atque hominibus, post premium illud eorum 
frustratum, reconciliatus, animo vero erga Jovem 
exulcerato, dolos etiam ad sacrificium adhibere ve- 
ritus non est. Atque duos aliquando tauros Jovi 
dicitur immolasse, ita tamen ut in alterius pelle 
carnes et adipem amborum incluserit, alteram pel- 
lem ossibus tantummodo suffarcinarit ; atque deinde 
religiosus scilicet et benignus Jovi optionem conces- 
sit. Jupiter, vafritiem et malam fidem ejus detesta- 
tus, sed nactus occasionem ultionis, ludibrium illud 
tauri elegit, atque ad vindictam conversus, cum se 
insolentiam Promethei reprimere non posse animad- 
verteret, nisi hominum genus (quo opere ile immen- 
sum turgebat et efferabatur) afflixisset, Vulcano im- 
peravit, ut feeminam componeret pulchram et venus- 
tam, cui etiam dii singuli dotes suas impertierunt, 
que idcirco Pandora vocata est. Huic foemine inter 
manus vasculum elegans posuerunt, in quo omnia 
mala et srumnas incluserant; subsidebat autem in 
imo vase Spes. Illa cum vasculo suo ad Prome- 
theum primo se contulit; eum captans, si forte ille 
vas accipere vellet et aperire: quod ille cautus et 
astutus rejecit. Itaque ad Epimetheum Promethei 
fratrem (sed diverse admodum indolis) spreta de- 
flexit. Ile, nihil cunctatus, vas temere aperuit ; 
cumque mala illa omnigena evolare cerneret, sero 
sapiens, magna contentione et festinatione vasi oper- 
culum suum rursus indere conatus est, vix tamen 

ultimam et in fundo residentem Spem servare potuit. 
Postremo Prometheo Jupiter plurima et gravia 
imputans, quod ignis olim furtum fecisset, quod 
Jovis majestatem in sacrificio illo doloso ludibrio 
habuisset, quod donum ejus aspernatus esset, novo 
etiam addito crimine, quod Palladem vitiare tentas- 
set, eum in vincula conjecit, et ad perpetuos crucia- 
tus damnavit. Erat enim jussu Jovis adductus ad 
montem Caucasum, atque ibi column alligatus, ut 
nullo pacto se movere posset : aderat autem aquila, 
que jecur ejus interdiu rostro tundebat atque con- 
sumebat, noctu autem quantum comesum erat re- 
nascebatur ; ut nunquam doloris materia deficeret. 
Memorant tamen hoc supplicium aliquando finem 
habuisse: Hercules enim in poculo, quod a Sole 
acceperat, navigato oceano, ad Caucasum pervenit, 
atque Prometheum liberavit, aquila sagittis confixa. 
Instituta autem sunt, in honorem Promethei, apud 
nonnullos populos, lampadiferorum certamina, in 
quibus decurrentes accensas faces ferebant, quas si 
exstingui contigisset, victoriam sequentibus cedebant 
et se subducebant, atque is demum palmam accepit, 
qui primus facem accensam ad metam usque detu- 
lisset. 

Fabula contemplationes plurimas veras atque 
graves, et pre se fert, et premit. Nonnulla enim 
in ea jampridem recte notata, alia plane intacta 
sunt. Prometheus providentiam liquido et diserte 
significat : atque in rerum universitate, sola desumpta 
et delecta est ab antiquis hominis fabrica et consti- 
tutio, que providentie attribuatur tanquam opus 

proprium. Hujus rei non solum illud in causa esse 
videtur, quod hominis natura mentem suscipit, atque 
intellectum providentiz sedem, atque durum quo- 
dammodo videtur et incredibile, ex principiis brutis 
et surdis excitare et educere rationem et mentem, 
ut fere necessario concludatur providentia anime 
humane indita esse, non sine exemplari, et inten- 
tione, et auctoramento providentiz majoris: verum 
et hoc precipue proponitur, quod homo veluti cen- 
trum mundi sit, quatenus ad causas finales ; adeo ut, 
sublato e rebus homine, reliqua vagari sine propo- 
sito videantur et fluctuari, atque, quod aiunt, scope 
dissolute esse, nec finem petere. Omnia enim 
subserviunt homini, isque usum et fructum ex sin- 
gulis elicit et capit. Etenim astrorum conversiones, 
et periodi, et ad distinctiones temporum, et ad pla- 
garum mundi distributionem faciunt. Et meteora 
ad presagia tempestatum, et venti tum ad navigan- 
dum, tum ad molas, et machinas: et plante atque 
animalia cujuscunque generis, aut ad domicilia ho. 
minis et latebras, aut ad vestes, aut ad victum, aut 
ad medicinam, aut ad levandos labores, aut denique 
ad delectationem et solatium referuntur: adeo ut 
omnia prorsus non suam rem agere videantur, sed 
hominis. Neque temere additum est, in massa illa 
et plasmate particulas ex diversis animantibus de- 
sumptas, atque cum luto illo temperatas et confusas 
fuisse ; quia verissimum est, omnium rerum, quas 
universum complectitur, hominem rem maxime com- 
positam esse et decompositam, ut non immerito ab 
antiquis mundus minor vocatus sit. Quamvis enim 

verbi microcosmi elegantiam chemici nimis putide 
et ad. literam acceperint et detorserint, dum in ho- 
mine omnem mineram, omne vegetabile, et reliqua, 
aut aliquid eis proportionatum, subesse volunt ; ma- 
net tamen illud solidum et sanum quod diximus, 
corpus hominis omnium entium et maxime mistum, 
et maxime organicum reperiri, quo magis admiran- 
das virtutes et facultates suscipit, et nanciscitur : 
simplicium enim corporum vires pauce sunt, licet 
certe et rapide, quia minime per mixturam refracte, 
et comminute, et librate existunt: virtutis autem 
copia et excellentia in mistura et compositione habi- 
tat. Atque nihilominus homo in originibus suis 
videtur esse res inermis et nuda, et tarda in juva- 
mentum sui, denique que plurimis rebus indigeat. 
Itaque festinavit Prometheus ad inventionem ignis, 
qui omnibus fere humanis necessitatibus et usibus 
suppeditat et ministrat levamenta et auxilia: ut si 
forma formarum anima, si instrumentum instrumen- 
torum manus, etiam auxilium auxiliorum sive opis 
opum ignis dici mereatur. Hinc enim operationes 
quamplurime ; hince artes mechanice; hinc scientiz 
ipse infinitis modis adjuvantur. Modus autem 
furti ignis apte describitur, atque ex natura rei. Is 
fuisse perhibetur per virgam ex ferula ad currum 
solis admotam. Ferula enim ad percussionem et 
plagas adhibetur, ut luculenter significetur, ignis 
generationem per corporum violentas percussiones 
et collisiones fieri, ex quibus attenuantur materiz, et 
in motu ponuntur, et ad calorem ccelestium susci- 
piendum preparantur, 1gnemque, veluti ex curru 
VOL. ll. one 

solis, modis clandestinis, ac quasi furtim decerpunt 
et rapiunt. Sequitur parabole pars insignis. Ho- 
mines, loco gratulationis et gratiarum actionis, ad 
indignationem et expostulationem versos esse, atque 
accusationem et Promethei et ignis apud Jovem 
instituisse ; eamque rem Jovi acceptissimam fuisse, 
adeo ut hominum commoda ob hoc nova munificen- 
tia cumulaverit. Quorsum enim ista criminis in- 
grati erga auctorem suum animi (quod vitium 
omnia fere complectitur) approbatio et remunera- 
tio? Res alio spectare videtur. Hoc enim vult 
allegoria; incusationem et nature sue, et artis, per 
homines factam, ex optimo mentis statu proficisci, 
atque in bonum cedere; contrarium diis invisum et 
infaustum esse. Quienim naturam humanam vel 
artes receptas in immensum extollunt, et effusi sunt 
in admirationem earum rerum, quas habent et 
possident, et scientias, quas profitentur aut colunt, 
perfectas prorsus censeri volunt, illi primo adversus 
divinam naturam minus reverentes sunt, cujus per- 
fectioni sua fere equiparant; deinde iidem erga 
homines magis sunt infructuosi, cum se ad fastigium 
rerum jam pervenisse putent, et tanquam perfuncti 
ulteriora non querant. Contra qui naturam et 
artes deferunt, et accusant, et querimoniarum pleni 
sunt, illi vere et magis modestum animi sensum 
retinent, et perpetuo ad novam industriam, et nova 
inventa exstimulantur. Quo mihi magis mirari 
libet hominum inscitiam et malum genium, qui, 
paucorum arrogantiz servuli, istam peripateticorum 
philosophiam, portionem Grace sapientiz, nec eam 

magnam, in tanta veneratione habent, ut omnem 
ejus incusationem non solum inutilem, sed suspectam 
et fere periculosam reddiderint. Atque magis pro- 
bandus est et Empedocles, qui tanquam furens, et 
Democritus, qui magna cum verecundia, queruntur, 
omnia abstrusa esse, nihil nos scire, nil cernere, 
veritatem in profundis puteis immersam, veris falsa 
miris modis adjuncta atque intorta esse (nam Acade- 
mia Nova modum prorsus excessit), quam Aristotelis 
schola fidens et pronuntiatrix. Itaque monendi 
sunt homines, delationem nature et artis diis cordi 
esse, et novas eleemosynas, et donaria a divina 
benignitate impetrare ; et incusationem Promethei, 
licet auctoris et magistri, eamque acrem et vehe- 
mentem, magis sanam et utilem, quam gratulati- 
onem effusam, esse ; denique opinionem copie inter 
maximas causas inopiz reponi. Quod vero attinet 
ad doni genus, quod homines in premium accusa- 
tionis dicuntur accepisse (florem juventutis videlicet 
non deciduum), ejusmodi est, ut videantur antiqui 
de modis et medicinis ad senectutis retardationem et 
vite prolongationem facientibus non desperasse ; 
sed illa utique numerasse potius inter ea, que per 
hominum inertiam et incuriam, licet semel accepta, 
periere aut frustrata sunt; quam inter ea, que 
plane negata et nunquam concessa fuerint. Sig- 
nificant enim et innuunt, ex ignis vero usu, atque 
ex artis erroribus bene et strenue accusatis et con- 
victis, munificentiam divinam ad hujusmodi dona 
hominibus non defuisse; ipsos sibi deesse, cum hoc 
deorum munus asello imposuerint lento et tardi- 

grado; ea videtur esse experientia, res stupida et 
plena more, ex cujus gradu tardo et testudineo 
antiqua illa querimonia de vita brevi et arte longa 
nata est. Atque certe nos in ea sumus opinione, 
facultates illas duas, dogmaticam et empiricam, ad- 
huc non bene conjunctas et copulatas fuisse; sed 
nova deorum munera aut philosophiis abstractis, 
tanquam levi volucri, aut lente et tarde expe- 
rientiz, tanquam asello, imposita esse : in quo tamen 
de asello illo non male ominandum est, nisi inter- 
veniat illud accidens viz et sitis. Existimamus 
enim, si quis experientiz, veluti certa lege et me- 
thodo, constanter militet, neque inter viam experi- 
menta, que vel ad lucrum faciunt, vel ad ostenta- 
tionem, hauriendi siti corripiatur, adeo ut ad ea 
comparanda onus suum deponat et distrahat ; eum 
munificentiz divinz aucte et nove bajulum non 
inutilem fore. Quod vero donum illud ad ser- 
pentes transierit, ea videtur adjectio ad fabulam 
ornatus fere gratia, nisi forte illud inseruerint, ut 
homines pudeat, se cum igne illo suo et tot artibus 
ea in se transferre non posse, que natura ipsa 
compluribus aliis animalibus largita est. Etiam 
illa subita hominum cum Prometheo reconciliatio, 
postquam spe sua decidissent, monitum habet utile 
et prudens: notat enim hominum levitatem et teme- 
ritatem in experimentis novis. [a enim, si statim 
non succedant et ad vota respondeant, preepropera 
festinatione homines incepta deserunt, et precipites 
ad vetera recurrunt, lisque reconciliantur. Des- 
cripto statu hominis quoad artes et intellectualia, 

parabola transit ad religionem; culturam enim ar- 
tium cultus divinorum comitatus est; quem statim 
hypocrisis occupavit et polluit. Itaque, sub duplici 
illo sacrificio, eleganter representatur persona vere 
religiosi et hypocrite. Alteri enim inest adeps, Dei 
nimirum portio, ob inflammationem et suffitum, per 
quod affectus et zelus, ad gloriam Dei incensus 
atque alta petens, significatur ; insunt viscera chari- 
tatis, insunt carnes bone et utiles. In altero nihil 
preter ossa arida et nuda reperiuntur, que nihilo- 
minus pellem farciunt, et hostiam pulcherrimam, et 
magnificam imitantur; per que recte notantur ex- 
terni et inanes ritus, et ceremonie jejune, quibus 
homines cultum divinum onerant et inflant, res ad 
ostentationem potius composite, quam ad pietatem 
facientes. Neque satis est hominibus hujusmodi 
ludibria Deo offerre, nisi ea etiam illi imponant et 
imputent, ac si ipse iJla elegerit et praescripserit. 
Certe propheta sub Dei persona de hac optione 
expostulat : “ Num tandem hoc est illud jejunium, 
quod elegi, ut homo animam suam in diem unum 
affligat, et caput instar junci demittat ?” Post sta- 
tum religionis, parabola se vertit ad mores et hu- 
mane vite conditiones. Atque pervulgatum est 
illud, et tamen recte positum, per Pandoram signi- 
ficari voluptatem et libidinem, que post vite civilis 
artes, et cultum, et luxum, veluti ex dono ignis, et 
ipsa incensa est. Itaque Vulcano, qui similiter ig- 
nem reprgesentat, opificium voluptatis deputatur. 
Ab illa autem infinita mala et in animos, et in 
corpora, et fortunas hominum, una cum sera peeni 

tentia, fluxerunt; neque tantum in status singulo- 
rum, verum etiam in regna et respublicas. Ab eo- 
dem enim fonte bella, et tumultus, et tyrannides 
ortum traxere. Verum opere pretium est animad- 
vertere, quam belle et eleganter fabula duas huma- 
ne vitze conditiones, et veluti tabulas sive exempla, 
sub personis Promethei et Epimethei depinxerit. 
Qui enim sectam Epimethei sequuntur, illi impro- 
vidi, neque in longum consulentes ; que in presentia 
suavia sunt, prima habent, atque multis sane propter 
hoc angustiis, et difficultatibus, et calamitatibus 
premuntur, et perpetuo fere cum illis conflictan- 
tur; interim tamen genium suum placant, atque 
insuper ob rerum imperitiam multas inanes spes 
intra animum volvunt, quibus tamen, veluti suavibus 
insomniis, se delectant, atque miserias vite suze 
condiunt. Promethei autem schola, homines nimi- 
rum prudentes, et in futurum prospicientes, multa 
scilicet mala et infortunia caute submovent et re- 
jiciunt ; verum cum hoc bono illud conjunctum est, 
ut multis voluptatibus et varia rerum jucunditate 
se privent, et genium suum fraudent, atque, quod 
multo pejus est, curis, et solicitudine, et timoribus 
intestinis se crucient et conficiant ; alligati enim 
necessitatis columne, innumeris cogitationibus (qua, 
quia volucres admodum sunt, per aquilam signifi- 
cantur) lisque pungentibus, et jecur mordentibus, 
et corrodentibus vexantur; nisi forte aliquando, 
veluti noctu, exiguam quampiam animi remissionem 
et quietem nanciscantur; ita tamen ut statim su- 
binde redeant nove anxietates et formidines. Itaque 

paucis admodum utriusque sortis beneficium con- 
tigit, ut providentia commoda retinuerint, solicitu- 
dinis et perturbationis malis se liberarint : neque id 
quisquam assequi potest, nisi per Herculem, id est, 
fortitudinem et animi constantiam, que in omnem 
eventum parata, et cuicunque sorti equa, prospicit 
sine metu, fruitur sine fastidio, et tolerat sine impa- 
tientia. Atque illud notatu dignum est, virtutem 
hanc Prometheo non innatam, sed adventitiam fuisse, 
atque ex ope aliena: nulla enim ingenita et natura- 
lis fortitudo tante rei par esse possit. Sed hee 
virtus ab ultimo oceano, atque a sole accepta et 
advecta est: prestatur enim a sapientia, tanquam 
a sole, et a meditatione inconstantie ac veluti un- 
darum humane vite, tanquam a navigatione ocean; 
que duo Virgilius bene conjunxit : 


‘¢ Felix, qui potuit rerum cognoscere causas, 

Quique metus omnes et inexorabile fatum 

Subjecit pedibus, strepitumque Acherontis avari.” 
Geor. 11. 490. 


Elegantissime autem additur ad hominum animos 
consolandos et confirmandos, heroém istum ingen- 
tem in poculo sive urceo navigasse : ne forte naturze 
suze angustias et fragilitatem nimium pertimescant 
aut causentur, ac si hujusmodi fortitudinis et con- 
stantiae capax omnino non esset ; de quo ipso Seneca 
bene ominatus est, cum dicat, “ Magnum est habere 
simul fragilitatem hominis, et securitatem Dei.” Sed 
jam retrocedendum est ad illud, quod consulto pre- 
terivimus, ne ea, que inter se connexa sunt, abrum- 

peremus: hoc est, de novissimo illo Promethei cri- 
mine, quod pudicitiam Minerve solicitasset. Nam 
et ob hee delictum, gravissimum certe et maximum, 
illam poenam laniationis viscerum subiit. Tllud non 
aliud esse videtur, quam quod homines, artibus et 
scientia multa inflati, etiam sapientiam divinam sen- 
sibus et rationi subjicere sepius tentent; ex quo 
certissime sequitur mentis laceratio et stimulatio 
perpetua et irrequieta. Itaque mente sobria et 
submissa distinguenda sunt humana ct divina; atque 
oracula sensus et fidei; nisi forte et religio heretica, 
et philosophia commentitia hominibus cordi sit. Re- 
stat ultimum illud de ludis Promethei cum tedis 
ardentibus. Hoc rursus ad artes et scientias perti- 
net, sicut ignis ille, ad cujus memoriam et celebra- 
tionem hujusmodi ludi instituti sunt ; atque continet 
in se monitum, idque prudentissimum, ut perfectio 
sclentiarum a successione, non ab unius_ alicujus 
pernicitate aut facultate, exspectetur. Etenim qui 
ad cursum et contentionem velocissimi et validissimi 
sunt, ii ad facem suam accensam servandam fortasse 
minus sunt habiles, cum a cursu rapido eque, ac 
nimis tardo, periculum exstinctionis immineat.  Isti 
autem luminum cursus et certamina jampridem 
intermissa videntur, cum scientiz in primis quibus- 
que auctoribus, Aristotele, Galeno, Euclide, Ptole- 
mo, maxime florere cernantur ; atque successio nil 
magni effecerit aut fere tentaverit. Atque optan- 
dum esset, ut isti ludi in honorem Promethei sive 
humane nature instaurarentur, atque res certamen 
et emulationem et bonam fortunam reciperet, neque 

ex unius cujuspiam face tremula atque agitata pen- 
deret. Itaque homines monendi sunt, ut se ipsi 
exsuscitent, et vires atque etiam vices suas experian- 
tur, neque in paucorum hominum animulis et cere- 
bellis omnia ponant. Hec sunt illa, que in fabula 
ista vulgari et decantata nobis adumbrari videntur ; 
neque tamen infitiamur, illi subesse haud pauca, que 
ad Christiane fidei mysteria miro consensu innuant; 
ante omnia navigatio illa Herculis in urceo ad libe- 
randum Prometheum, imaginem Dei Verbi, in carne, 
tanquam fragili vasculo, ad redemptionem generis 
humani properantis, pre se ferre videtur. Verum 
nos omnem in hoc genere licentiam nobis ipsi inter- 
dicimus, ne forte igne extraneo ad altare Domini 
utamur. 


XXVII. ICARUS VOLANS; ITEM SCYLLA ET CHARYBDIS 5; 
SIVE VIA MEDIA. 


Meptocriras, sive via media, in moralibus lauda- 
tissima est; in intellectualibus minus celebrata, sed 
non minus utilis et bona; in politicis tantum suspec- 
ta, et cum judicio adhibenda. Morum autem medio- 
critates per viam Icaro prescriptam ; intellectualium 
autem per viam inter Scyllam et Charybdim, ob 
difficultatem et periculum, decantatam ab antiquis 
notantur. Icaro praecepit pater, cum mare esset pre- 
tervolandum, ut viam aut nimis sublimem, aut nimis 
humilem caveret. Cum enim ale cera essent conglu- 
tinatze, periculum erat si altius efferretur, ne cera ex 
solis ardore liquefieret; sin ad vaporem maris pro- 
plus se submitteret, ne ab humore cera minus tenax 

efficeretur. [lle vero ausu juvenili in celsiora con- 
tendit, atque in preeceps lapsus est. 

Parabola facilis et vulgata est: virtutis enim via 
inter excessum et defectum recto tramite aperitur. 
Neque mirum erat si Icarum, juvenili alacritate ges- 
tientem, excessus perdiderit. Excessus enim fere 
juvenum ; defectus senum, vitia esse solent. Ex se- 
mitis tamen malis et nocivis elegit Icarus (si plane 
pereundum erat) meliorem. Defectus enim recte 
estimantur excessibus praviores. Quandoquidem ex- 
cessul nonnihil magnanimitatis subsit, et cognationis 
cum ccelo, ad instar volucris : defectus vero humi ser- 
pat, instar reptilis. Preeclare Heraclitus : “ Lumen 
siccum, optima anima.” Nam si ex humo humorem 
contrahat anima, prorsus deprimitur et degenerat : 
interim tamen modus adhibendus est, ut ab illa sic- 
citate laudata lumen reddatur subtilius, non corripi- 
atur incendium. Atque hec cuivis fere nota sunt. 
At viailla in intellectualibus, inter Scyllam et Charyb- 
dim, certe et peritiam navigandi et felicitatem desi- 
derat. Sienim in Scyllam incidant naves illiduntur 
cautibus: sii in Charybdim, absorbentur. Cujus 
parabole ea videtur esse vis (quam nos breviter per- 
stringemus, tametsi infinitam trahat contemplatio- 
nem), ut in omni doctrina et scientia, earumque re- 
gulis et axiomatibus, modus teneatur inter distincti- 
onum scopulos, et universalium voragines. Hec 
enim duo naufragiis ingeniorum et artium famosa 
sunt. 

XXVIII. SPHINX, SIVE SCIENTIA. 


TrRapitur Sphinx fuisse monstrum specie multi- 
forme; facie et voce virginis ; pennis volucris, ungui- 
bus gryphi: jugum autem montis in agro Thebano 
tenebat et vias obsidebat: mos autem ei erat via- 
tores ex insidiis invadere ac comprehendere, quibus 
in potestatem redactis, enigmata quedam obscura 
et perplexa proponebat, que a Musis prebita et ac- 
cepta putabantur. a si solvere et interpretari 
miserl captivi non possent, heesitantes, et confusos 
in illis, magna sevitia dilaniabat. Hec calamitas 
cum diu grassaretur, premium propositum est a 
Thebanis, ipsum Thebarum imperium, viro qui 
Sphingis enigmata explicare possit, neque enim alia 
superande illius ratio erat. Tanto pretio excitatus 
Cidipus, vir acer et prudens, sed pedibus lesis et 
perforatis, conditionem accepit, et experiri statuit. 
Postquam autem fidens animi et alacer se coram 
Sphinge stitisset ; illa ab eo quesivit, quale tandem 
illud animal esset, quod primo quadrupes natum, 
postea bipes factum esset, deinde tripes, ad extre- 
mum rursus quadrupes. Ille presenti animo res- 
pondit, illud in hominem competere, qui sub ipsum 
partum et infantiam quadrupes provolvitur et vix 
repere tentat, nec ita multo post erectus et bipes in- 
cedit ; in senectute autem baculo innititur et se sus- 
tentat, ut tanquam tripes videatur; extrema autem 
zetate decrepitus senex, labantibus nervis, quadrupes 
decumbit, et lecto affigitur. Itaque vero responso 
victoriam adeptus Sphingem interemit; cujus 
corpus asello impositum, veluti in triumpho duceba- 

tur: ipse autem ex pactis rex Thebanorum creatus 


est. 
Fabula elegans, nec minus prudens est : atque 


videtur conficta de scientia, prasertim conjuncta 
practice. Siquidem scientia non absurde monstrum 
dici possit, cum ignorantibus et imperitis prorsus ad- 
mirationi sit. Figura autem et specie multiformis 
est, ob immensam varietatem subjecti, in qua scientia 
versatur : vultus et vox affingitur muliebris ob gra- 
tiam et loquacitatem ; adduntur ale, quia scientia et 
earum inventa momento discurrunt et volant, cum 
communicatio scientiz sit instar luminis de Jumine, 
quod affatim incenditur. Elegantissime autem at- 
tribuuntur ungues acutiet adunci; quia scientia ax- 
iomata et argumenta penetrant mentem, eamque pre- 
hendunt et tenent ut movere et elabi non possit: 
quod et sanctus philosophus notavit : “ Verba sapien- 
tum (inquit) sunt tanquam aculei, et veluti clavi in 
altum defixi,” Omnis autem scientia collocata videtur 
in arduis et editis montium. Nam res sublimis 
merito putatur et excelsa, et ignorantiam tanquam 
ex superiore loco despiciens, atque etiam late et unde- 
quaque speculatur et prospicit, ut in verticibus mon- 
tium fieri solet, Vias autem obsidere fingitur scien- 
tia, quia ubique in itinere isto, sive peregrinatione 
vita humane, materia et occasio contemplationis se 
ingerit et occurrit. Proponit autem Sphinx questi- 
ones et enigmata mortalibus varia et difficilia, que 
accepit a Musis. Ea tamen, quamdiu apud Musas 
manent, seevitia fortasse carent: donec enim nullus 
alius finis mediationis et disquisitionis sit preter 
ipsum scire, intellectus non premitur, nec in arcto 

ponitur, sed vagatur et exspatiatur, atque in ipsa 
dubitatione et varietate nonnullam jucunditatem et 
delectationem sentit : sed postquam a Musis hujus- 
modi eznigmata ad Sphingem transmissa sunt, id est, 
ad practicam, ut instet et urgeat actio, et electio, et 
decretum ; tum demum enigmata molesta et seva 
esse incipiunt, et, nisi solvantur et expediantur, 
animos hominum miris modis torquent et vexant, et 
in omnes partes distrahunt et plane lacerant. Pro- 
inde in znigmatibus Sphingis duplex semper propo- 
nitur conditio; non solventi mentis laceratio; sol- 
venti imperium. Qui enim rem callet, is fine suo 
potitur, atque omnis artifex operi suo imperat. 
AGnigmatum autem Sphingis duo in universum 
sunt genera; enigmata de natura rerum, atque 
enigmata de natura hominis: atque similiter in 
premium solutionis sequuntur duo imperia; impe- 
rium in naturam, et imperium in homines: vere 
enim philosophiz naturalis finis proprius et ultimus 
est, imperium in res naturales, corpora, medicinas, 
mechanica, alia infinita; licet schola oblatis con- 
tenta, et sermonibus tumefacta, res et opera negligat 
et fere projiciat. Verum enigma illud Q&dipodi 
propositum, ex quo ille imperium Thebanum ad- 
eptus est, pertinebat ad naturam hominis: quisquis 
enim naturam hominis prorsus lntrospexit, ille faber 
fere fortunze suze esse potest, et ad imperandum 
natus est. Id quod de Romanis artibus bene pro- 
nuntiatum est : 


“Tu regereimperio populos, Romane memento ; 
He tibi erunt artes,” —in. vi. 851. 

Itaque apposite illud, quod Augustus Ceesar signo 
Sphingis, sive de industria, sive fortuito usus est. 
Tle enim (si quis unquam) in politica excelluit, et in 
vite suze curriculo plurima nova enigmata de na- 
tura hominis felicissime solvit, quae nisi dexter et 
paratus solvisset, multoties non procul ab immi- 
nente pernicie et exitio abfuisset. Atque additur in 
fabula, Sphingis devictee corpus in asellum imposi- 
tum fuisse. Elegantissime certe, cum nihil sit tam 
acutum et abstrusum, quin postquam plane intellec- 
tum et deinceps pervulgatum sit, etiam tardo imponi 
possit. Neque illud pretermittendum, debellatam 
esse Sphingem a viro pedibus clavato: etenim nimis 
cito pede et celeri gradu ad enigmata Sphingis 
homines properare solent; unde fit ut (prevalente 
Sphinge) potius per disputationes ingenia et ani- 
mos lacerent, quam per opera et effectus imperent. 


XXIX. PROSERPINA, SIVE SPIRITUS. 


NarranT Plutonem, postquam regnum inferorum 
ex partitione illa memorabili accepisset, de nuptiis 
alicujus e superis desperasse, si eas per colloquia, aut 
modos suaves tentaret; ut ad raptum consilia sua 
dirigere ei fuerit necesse. Itaque, captata opportu- 
nitate, Proserpinam Cereris filiam, virginem pulcher- 
rimam, dum flores Narcissi in Sicilia pratis collige- 
ret, subito incursu rapuit, atque quadrigis secum ad 
subterrannea asportavit; el magna reverentia pre- 
bita est, ut et domina Ditis vocata sit. Ceres autem, 
ejus mater, cum filia sibi unice dilecta nusquam 

comparuisset, supra modum moesta et anxia, taedam 
accensam ipsa manu pre se ferens, universum orbis 
terrarum ambitum peragravit, ut filiam investigaret 
et recuperaret. Id cum frustra fuisset, accepto 
forte indicio quod ad inferos devecta esset, multis 
lacrymis et lamentationibus Jovem fatigavit, ut illa 
ei restitueretur. Atque tandem pervicit, ut si illa 
nihil ex iis, qua apud inferos esssent, degustasset, 
tum eam abducere liceret. Ea conditio matris de- 
siderio adversa fuit; Proserpina enim grana tria ex 
malo granato gustasse comperta est. Neque idcirco 
Ceres destitit, quin preces et ploratus de integro 
resumeret. Postremo itaque ei indultum est. nt 
Proserpina, dispertitis temporibus et alternis vicibus, 
sex menses cum marito, alteris sex cum matre esset. 
Hanc Proserpinam postea Theseus et Pirithous, 
eximia audacia, thalamo Ditis deducere tentarunt, 
Cum autem in itinere super saxo apud inferos de- 
fessi consedissent, eis resurgere minime licuit, sed 
zternum sedebant. Proserpina itaque inferorum 
regina mansit; in cujus honorem etiam additum est 
privilegium magnum; cum enim ab inferis revocare 
gradum illis, qui eo descendissent, fas non esset, ad- 
scripta est huic legi exceptio singularis; ut si quis 
ramum aureum in donum Proserpine attulisset, ei 


ob hoc ire et redire liceret. Is ramus unicus erat in 


ingentiet opaco luco, neque stirps erat, sed visci 
instar in aliena arbore frondebat, atque avulso illo 
alter non deficiebat. 

Fabula ad naturam pertinere videtur, atque vim 
et copiam illam in subteraneis divitem et frugiferam, 

ex qua hec nostra pullulant, et in quam rursus sol-— 
vuntur et redeunt, perscrutari, Per Proserpinam 
antiqui significarunt spiritum illum ethereum, qui 
sub terra (per Plutonem representata) clauditur et 
detinetur, a superiore globo divulsus, quod non male 
expressit ille: 

‘« Sive recens tellus, seductaque nuper ab alto 

ZEthere, cognati retinebat semina ceeli,” 


Ile spiritus raptus a terra fingitur, quia minime 
cohibetur ubi tempus et moram habet ad evolandum, 
sed subita confractione et comminutione tantum 
compingitur et figitur, perinde ac si quis aérem 
aquee commiscere tentet; quod nullo modo efficere 
possit, nisi per agitationem celerem et rapidam: hac 
enim ratione videmus illa corpora conjungi in. spuma, 
aére tanquam rapto ab aqua. Neque ineleganter 
additur, Proserpinam flores Narcissi in vallibus col- 
ligentem raptam fuisse; quia Narcissus a torpore 
sive stupore nomen sumit: atque tum demum spi- 
ritus ad raptum materie terrestris magis preparatus 
est et opportunus, cum coagulari incipit, ac veluti 
torporem colligere. Recte autem tribuliur honor 
ille Proserpinze, qualis nulli uxori deorum, ut Ditis 
domina sit, quia ille spiritus plane omnia in illis 
regionibus administrat, stupido et quasi ignaro 
Plutone. Hunc autem spiritum ether, ac vis cceles- 
tium (per Cererem adumbrata), infinita sedulitate 
elicere, atque sibi restituere contendit. Fax autem 
illa etheris, sive taeda ardens in manu Cereris, pro- 
culdubio solem denotat, qui circa terre ambitum 

luminis officio fungitur, atque maximi omnium esset 
ad Proserpinam recuperandam momenti, si omnino 
hoc fieri posset. Illa tamen heret, et manet: cujus 
ratio sequitur accurate et excellenter proposita in 
pactis illis Jovis et Cereris. Primum enim certissi- 
mum est, duos esse modos spiritus in materia 
solida et terrestri cohibendi: alterum per constipa- 
tionem sive obstructionem, qui est mera incarceratio 
et violentia: alterum per ministrationem proporti- 
onati alimenti, atque id fit sponte et libenter. Post- 
quam enim spiritus inclusus depascere incepit atque 
se alere, evolare protinus non festinat: sed veluti in 
terra sua figitur: atque hec est degustatio Proser- 
pine ex malo granato; que si non fuisset, jam- 
pridem a Cerere, cum face illa sua orbem terrarum 
peragrante, abducta fuisset. Spiritus enim, qui 
subest metallis et mineralibus, compingitur fortasse 
precipue per masse soliditatem ; qui autem in plan- 
tis est et animantibus, in corpore poroso habitat, 
et aperta effugia habet, nisi per illum modum 
degustationis libenter detineretur. Secundum autem 
pactum de semestri consuetudine non aliud est, 
quam elegans descriptio dispertitionis anni; cum spi- 
ritus ille, per terram perfusus, quoad res vegetabiles 
mensibus estatis apud superiora degat, atque men- 
sibus hiemis ad subterranea redeat. Quod vero 
attinet ad conatum illum Thesei et Pirithoi abducen- 
dz Proserpine, id eo spectat, quod sepius fiat, ut 
spiritus subtiliores, qui ad terram in multis corpori- 
bus descendunt, neutiquam illud efficiant ut spiritum 
subterraneum exsugant, et secum unilant, et eve- 
VOL. 11. AA 

hant; sed contra ipsi coagulentur, neque amplius 
resurgant ; ut Proserpina per eos aucta incolis et 
imperio sit. De virga autem illa aurea, vix vide- 
mur sustinere posse impetum chemistarum, si in nos 
hac ex parte irruant: cum illi ab eodem lapide suo, 
et auri montes, et restitutionem corporum natura- 
lium, veluti a portis inferorum, promittant. Verum 
de chemica, atque lapidis illius procis perpetuis, 
certo scimus theoricam eorum esse sine fundamento ; 
suspicamur etiam practicam esse sine certo pignore. 
Itaque missis illis, de ista postrema parabole parte 
hec nostra sententia est. Nobis certe compertum 
est ex compluribus antiquorum figuris, eos conserva- 
tionem atque instaurationem quandantenus corpo- 
rum naturalium pro re desperata non habuisse, sed 
potius pro re abstrusa et quasi avia. Atque idem 
sentire hoc etiam loco videntur, cum virgulain istam 
inter infinita virgulta ingentis et densissime sylvz 
collocarunt; auream autem finxere, quia aurum 
durationis tessera est : insitivam, quia ab arte hujus- 
modi effectus sperandus est, non ab aliqua medicina, 
aut modo simplici aut naturali. 


XXX. METIS, SIVE CONSILIUM. 


NARRANT poéte antiqui Jovem cepisse in uxo- 
rem Metin, cujus nomen non obscure consilium 
significat: eam autem ex illo gravidam factam 
fuisse: quod cum ille sensisset, partum ejus nullo 
modo exspectasse, sed utique eam devorasse, unde 
et ipse pregnans factus sit: puerperium autem 

mirum fuisse ; nam ex capite, sive cerebro, Palladem 
armatam peperisse. 

Hujus fabulze monstrosz, et primo auditu insulsis- 
sime, sensus arcanum imperii continere videtur, qua 
arte, scilicet, reges se versus concilia sua gerere 
soleant, ut auctoritas et majestas eorum non solum 
libata conservetur, verum apud populum augeatur 
et extollatur. Nam reges se cum consiliis suis vin- 
culo veluti nuptiali copulare et conjungere, et de 
rebus maximis cum eis deliberare, recto et prudente 
instituto consueverunt ; idque majestatem eorum 
neutiquam imminuere haud abs re judicant : verum 
cum res jam ad decretum spectat, quod instar partus 
est, concilii partes non ultra tendere sinunt, ne acta 
ex consilli arbitrio pendere videantur. Verum, tum 
demum reges (nisi hujusmodi res sit, ut invidiam a 
se derivare cupiant) quicquid a concilio elaboratum 
et veluti in utero efformatum est, in se transferre 
consueverunt, ut decretum et executio (que, quia 
cum potestate procedit et necessitatem infert, elegan- 
ter sub figura Palladis armatz: involvitur) ab ipsis 
emanare videatur. Neque satis est ut hoc ab auctori- 
tate regum et eorum voluntate soluta, et libera, 
et non obnoxia, profectum videatur; nisi etiam hoc 
sibl reges sumant, ut ex capite eorum, id est, ex 
judicio et prudentia propria, decreta nata existi- 
mentur. | 

XXXI, SIRENES, SIVE VOLUPTAS. 


FasuLa de Sirenibus ad perniciosas illecebras 
voluptatis recte, sed sensu vulgatissimo, transfertur, 
Nobis autem videtur sapientia veterum, tanquam 

uve male calcate ; ex quibus licet nonnihil exprimi- 
tur, tamen potissima quaque resident et pratermit- 
tuntur. Sirenes Acheloi et Terpsichores, unius ex 
Musis, filia fuisse narrantur: ez primis temporibus 
alates erant: sed, inito temere cum Musis certamine, 
victe alis mulctate sunt. Ex pennis autem evulsis 
Muse coronas sibi fecerunt: adeo ut ab eo tempore 
Muse cum capitibus alatis procederent, preter unam 
Sirenum matrem. Mora autem Sirenum erat in 
insulis quibusdam ameenis : ille vero e specula naves 
adventantes cum conspicerent, cantu  navigantes 
primo detinebant, deinde alliciebant, exceptos autem 
necabant. Neque simplex erat cantilena, sed sin- 
gulos modis maxime nature eorum convenientibus 
captabant. ‘Tanta autem pestis erat, ut insulz 
Sirenum etiam longe intuentibus alberent ex ossibus 
cadaverum inhumatorum. Huic malo remedium re- 
pertum est genere et modo duplex; alterum ab 
Ulysse, alterum ab Orpheo: Ulysses sociis omnino 
aures cera obturari jussit ; ipse, cum experimentum 
rei facere vellet, periculum autem depellere, se ad 
malum navis alligari voluit, interminatus, ne quis 
eum, licet rogatus, solveret: Orpheus vero, missis 
hujusmodi vinculis, clara voce deorum laudes cantans 
ad lyram, voces Sirenum retudit, et extra omne 
periculum fuit. 

Fabula ad mores pertinet, atque minime obscura 
sane, nec tamen inelegans parabola videtur. Volup- 
tates ex copia rerum ac affluentia ; atque ex hilaritate 
sive exsultatione animi proveniunt: ille olim primis 
ipsis illecebris subito, et tanquam alate, mortales 

rapere solebant. Doctrina autem et eruditio hoc 
saltem effecit, ut animus humanus se nonnihil cohi- 
beat, et exitum rei secum perpendat ; itaque alas 
voluptatibus detraxit. Hoc autem in Musarum de- 
cus et honorem egregium cessit : postquam enim phi- 
losophiam contemptum voluptatum inducere posse, 
nonnullorum exemplo patuit; statim res sublimis 
visa est, que animam veluti humo affixam attollat 
et evehat, et hominum cogitationes (que in capite 
vigent) pennatas et veluti ewthereas faciat. Sola 
Sirenum mater pedestris, et sine alis mansit; ea 
proculdubio nil aliud est, quam doctrine leves et ad 
jucunditatem inventz et adhibite; quales videntur 
Petronio illi in pretio fuisse, qui postquam sententiam 
mortis accepisset, in ipsis atriis mortis delicias que- 
sivit, cumque etiam literas in solatium adhibere 
vellet, nil (inquit Tacitus) legit eorum, que ad 
constantiam faciunt, sed leves versus. Ex hoc ge- 
nere est illud : 


“ Vivamus, mea Lesbia, atque amemus, 
Rumoresque senum severiorum 
Omnes unius estimemus assis,” —Catull. Eleg. v. 


Et illud: 


Jura senes norint, et quid sit fasque nefasque 
. . ° 9? 
Inquirant tristes, legumque examina servent. 


Hujusmodi enim doctrine alas Musarum coronis 
rursus detrahere, et Sirenibus restituere velle viden- 
tur. Habitare autem perhibentur Sirenes in insulis 


358 DE SAPIENTIA VETERUM. 


quia voluptates fere secessus querunt, atque homi- 
num coetus sepe vitant: Sirenum autem cantus 
omnibus decantatus est, ejusque pernicies et artifi- 
cium varium: itaque interprete hec non egent. II- 
lud magis acutum, de ossibus veluti clivis albentibus 
e longinquo visis: ex quo illud significatur, exempla 
calamitatum, licet clara et conspicua, contra volup- 
tatum corruptelas non multum proficere. Restat 
de remediis parabola, non abstrusa ea quidem, sed 
tamen prudens et nobilis. Proponuntur enim mali 
tam callidi, et tam violenti, remedia tria: duo a 
philosophia ; tertium a religione. Atque primus 
effugii modus est, ut quis principiis obstet, atque 
omnes occasiones, que animum tentare et solicitare 
possint, sedulo devitet: id quod obturatio illa au- 
rium denotat; atque hoc remedium ad animos me- 
diocres et plebeios necessario adhibetur, tanquam ad 
comites Ulyssis. Animi autem celsiores etiam ver- 
sari inter medias voluptates possunt, si decreti con- 
stantia se muniant: quin et per hoc, virtutis sue 
experimentum magis exquisitum capere gaudent ; 
etiam voluptatum ineptias et insanias perdiscunt, 
potius contemplantes quam obsequentes: quod et 
Salomon de se professus est, cum enumerationem 
voluptatum, quibus diffluebat, ea sententia claudat : 
“ Sapientia quoque perseveravit mecum.” Itaque hu- 
jusmodi heroés inter maximas voluptatum illecebras 
se immobiles prestare, atque in ipsis earum preci- 
pitiis se sustinere queant ; tantum, ad Ulyssis exem- 
plum, interdictis perniciosis suorum consiliis et obse- 

qulis, que animum maxime omnium labefactare et 
solvere possint. Preestantissimum autem in omni 
genere est remedium Orphei; qui laudes deorum 
cantans et reboans, Sirenum voces confudit et sum- 
movit: meditationes enim rerum divinarum volupta- 
tes sensus non tantum potestate, sed etiam suavitate, 
superant. 


MEDITATIONES SACR#. 





DE OPERIBUS DEI ET HOMINIS. 


Vip1t Deus omnia, que fecerant manus ejus, et 
erant bona nimis : homo autem conversus, ut videret 
opera, que fecerunt manus ejus, invenit quod omnia 
erant vanitas et vexatio spiritus. 

Quare si opera Dei operaberis, sudor tuus ut un- 
guentum aromatum, et feriatio tua ut sabbatum Dei. 
Laborabis in sudore bonx conscientiz, et feriabere 
in otio suavissime contemplationis. Si autem post 
magnalia hominum persequeris, erit tibi in operando 
stimulus et angustia, et in recordando fastidium et 
exprobratio. Et merito tibi evenit,O homo, ut cum 
tu, qui es opus Dei, non retribuas ei beneplacentiam, 
etiam opera tua reddant tibi fructum similem ama- 
ritudinis. 


DE MIRACULIS SERVATORIS. 


BENE OMNIA FECIT. 


Verus plausus: Deus, cum universa crearet, vi- 
dit, quod singula, et omnia erant bona nimis: Deus 
Verbum, in miraculis, quee edidit (omne autem 
miraculum est nova creatio, et non ex lege prime 
creationis), nil facere voluit, quod non gratiam et 

beneficentiam omnino spiraret. Moses edidit mira- 
cula, et profligavit Aigyptios pestibus multis; Elias 
edidit, et occlusit coelum ne plueret super terram ; 
et rursus eduxit de coelo ignem Dei super duces et 
cohortes; Elizzus edidit, et evocavit ursas e deserto 
que laniarent impuberes; Petrus Ananiam sacrile- 
gum hypocritam morte, Paulus Elymam magum 
cecitate percussit : sed nihil hujusmodi fecit Jesus. 
Descendit super eum Spiritus in forma columbe, de 
quo dixit, “ Nescitis cujus spiritus sitis.” Spiritus Jesu 
spiritus columbinus: fuerunt illi servi Dei tanquam 
boves Dei triturantes granum, et conculcantes paleam ; 
sed Jesus agnus Dei sine ira et judiciis. Omnia ejus 
miracula circa corpus humanum, et doctrina ejus 
circa animam humanam. Indiget corpus hominis 
alimento, defensione ab externis, et cura. Ile mul- 
titudinem piscium in retibus congregavit, ut ube- 
rilorem victum hominibus preeberet: ille alimentum 
aque in dignius alimentum vini ad exhilarandum cor 
hominis convertit: ille ficum, quod officio suo, ad 
quod destinatum fuit, ad cibum hominis videlicet, 
non fungeretur, arefieri jussit : ille penuriam piscium 
et panum ad alendum exercitum populi dilatavit : 
ille ventos, quod navigantibus minarentur, corripuit : 
ille claudis motum, cecis lumen, mutis sermonem, 
languidis sanitatem, leprosis carnem mundam, demo- 
niacis animum integrum, mortuis vitam restituit. 
Nullum miraculum. judicii, omnia beneficentia, et 
circa corpus humanum; nam circa divitias non est 
dignatus edere miracula, nisi hoc unicum, ut tribu- 
tum daretur Cesari. — 

DE COLUMBINA INNOCENTIA ET SERPENTINA 
PRUDENTIA. 


NON ACCIPIT STULTUS VERBA PRUDENTIE, NISI EA 
DIXERIS, QUA VERSANTUR IN CORDE EJUS. 

Jupic1io hominis depravato et corrupto omnis, 
que adhibetur, eruditio et persuasio irrita est, et 
despectui, que non ducit exordium a detectione et 
representatione malze complexionis animi sanandi; 
quemadmodum inutiliter adhibetur medicina non 
pertentato vulnere. Nam homines malitiosi, qui 
nihil sani cogitant, preeoccupant hoc sibi, ut putent 
bonitatem ex simplicitate morum, ac inscitia quadam, 
et imperitia rerum humanarum gigni. Quare, nisi 
perspexerint ea que versantur in corde suo, id est, 
penitissimas latebras malitiz sue perlustratas esse el, 
qui suasum molitur, deridiculo habent verba pruden- 
tiz ; itaque ei, qui ad bonitatem aspirat (non solitariam 
et particularem, sed seminalem et genitivam, que 
alios trahat), debent esse omnino nota, que ille vocat 
“ profunda Satane ;” ut loquatur cum auctoritate et 
insinuatione vera. Hinc est illud, “ Omnia probate, 
quod bonum est tenete;” inducens electionem judicio- 
sam ex generali minatione. Ex eodem fonte est 
illud : “ Estote prudentes sicut serpentes, innocentes 
sicut columbe.” Non est dens serpentis, nec vene- 
num, nec aculeus, que non probata debeant esse ; 
nec pollutionem quis timeat, nam et sol ingreditur 
latrinas, nec inquinatur; nec quis se Deum tentare 
credat, nam ex precepto est, et sufficiens est Deus 
ut vos immaculatos custodiat. 

DE EXALTATIONE CHARITATIS. 


SI GAVISUS SUM AD RUINAM EJUS QUI ODERAT ME, ET 
EXALTAVI QUOD INVENISSET EUM MALUM. 

DerestaTio Job: amicos redamare, est charitas 
publicanorum ex foedere utilitatis; versus inimicos 
autem bene animatos esse, est ex apicibus juris 
-Christiani, et imitatio divinitatis. Rursus tamen 
hujus charitatis complures sunt gradus, quorum 
primus est, inimicis resipiscentibus ignoscere ; ac hu- 
jus quidem charitatis etiam apud generosas feras 
umbra quedam et imago reperitur ; nam et leones 
in se submittentes et prosternentes non ulterius sex- 
vire perhibentur. Secundus gradus est, inimicis ig- 
noscere, licet sint duriores, et absque reconciliatio- 
num piaculis. ‘Tertius gradus est, non tantum ve- 
niam et gratiam inimicis largiri, sed etiam merita 
et beneficia in eos conferre. Sed habent hi gradus, 
aut habere possunt, nescio quid potius ex ostenta- 
tione, aut saltem animi magnitudine, quam ex cha- 
ritate pura. Nam cum quis virtutem ex se emanare 
et effluere sentit, fier! potest ut is efferatur, et potius 
virtutis suze fructu, quam salute et bono proximi, 
delectetur. Sed si aliunde malum aliquod inimicum 
tuum deprehendat, et tu in interioribus cellulis 
cordis graveris et angustieris, nec, quasi dies ultionis 
et vindictze tus advenisset, leteris; hoc ego fasti- 
gium et exaltationem charitatis esse pono. 

DE MENSURA CURARUM. 


SUFFICIT DIEI MALITIA SUA, 


Movvs esse in curis humanis debet, alioqui et in- 
utiles sunt, ut que animum opprimant, et judicium 
confundant; et profane, ut que sapiant animum, 
qui perpetuitatem quandam in rebus mundanis sibi 
spondeat. Hodierni enim debemus esse ob brevita- 
tem evi, et non crastini, sed, ut ille ait, “ carpentes 
diem, erunt enim futura presentia vice sua ;” quare 
sufficit solicitudo presentium. Neque tamen cure 
moderatze, sive sint ceconomice, sive publice, sive 
rerum mandatarum, notantur. Sed hic duplex est 
excessus. Primus, cum curarum series in longitudi- 
nem nimiam et tempora remotiora extendimus, ac 
si providentiam divinam apparatu nostro ligare 
possemus; quod semper etiam apud ethnicos in- 
faustum et insolens fuit. Fere enim, qui fortune 
multum tribuerunt, et ad occasiones presentes 
alacres et presto fuerunt, felicitate magna usi sunt. 
Qui autem, altum sapientes, omnia curata et meditata 
habere confisi sunt, infortunia subierunt. Secundus 
excessus est, cum in curls immoramur diutius, quam 
opus est ad justam deliberationem et ad decre- 
tum faciendum. Quis enim nostrum est, qui tantum 
curet, quantum sufficit ut se explicet, vel sese expli- 
care non posse judicet, et non eadem sepe retractet, 
et in eodem cogitationum circuitu inutiliter hereat, 
et denique evanescat? Quod genus curarum et 
divinis et humanis rationibus adversissimum est. 


MEDITATIONES SACRA. 365 


DE SPE TERRESTRI. 
MELLOR EST OCULORUM VISIO, QUAM ANIMI PROGRESSIO. 


SENsUS purus in singula meliorem reddit conditi- 
onem et politiam mentis, quam istz imaginationes 
et progressiones animi. Natura enim animi humani, 
etiam in ingeniis gravissimis, est, ut a sensu singulo- 
rum statim progrediatur et saliat, et omnia augure- 
tur fore talia, quale illud est quod preesentem sen- 
sum incutit : si boni est sensus, facilis est ad spem 
indefinitam ; si mali est sensus, ad metum: unde 
illud, “Fallitur augurio spes bona sepe suo;” et 
contra illud, “ Pessimus in dubiis augur.” Sed _ ta- 
men timoris est aliquis fructus ; preparat enim tole- 
rantiam, et acuit industriam : 


‘¢ Non ulla laborum, 
O virgo, nova mi facies inopinave surgit : 
Omnia preecepi, atque animo mecum ante peregi.” 
Virg. Ain, vi. 103. 


Spes vero inutile quiddam videtur. Quorsum enim 
ista anticipatio boni? Attende; si minus eveniat 
bonum quam speres, bonum licet sit, tamen quia 
minus sit, videtur damnum potius quam lucrum, ob 
excessum spel. Si par et tantum sit, et eventus sit 
spel aqualis, tamen flos boni per spem decerpitur, 
et videtur fere obsoletum, et fastidio magis finitimum. 
Si major sit successus spe, videtur aliquid lucri 
factum; verum est: sed annon melius fuisset sor- 
tem lucrifecisse nihil sperando, quam usuram nimis 
sperando? Atque in rebus secundis ita operatur 

spes; in malis autem robur verum animi solvit. 
Nam neque semper spel materia suppetit, et, destitu- 
tione aliqua vel minima spel, universa fere firmitudo 
animi corruit; et minorem efficit dignitatem mentis, 
cum mala toleramus alienatione quadam et errore 
mentis, non fortitudine et judicio. Quare satis leviter 
finxere poéte, spem antidotum humanorum morbo- 
rum esse, quod dolores eorum mitiget, cum sit revera 
incensio potius, et exasperatio, que eos multiplicari 
et recrudescere faciat. Nihilominus fit, ut plerique 
hominum imaginationibus spei et progressionibus 
istis mentis omnino se dedant, ingratique in preterita, 
obliti fere presentium, semper juvenes, tantum futu- 
ris immineant. ‘“ Vidi universos ambulantes sub 
sole cum adolescente secundo, qui consurget post 
eum; quod pessimus morbus est, et status mentis 
insanissimus.” Queras fortasse annon melius sit, 
cum res in dubia exspectatione posite sint, bene 
divinare, et potius sperare quam diffidere, cum spes 
majorem tranquillitatem animi conciliet. Ego sane 
in omni mora et exspectatione tranquillum et non 
fluctuantem animi statum, ex bona mentis politia et 
compositione, summum humane vite firmamentum 
judico: sed eam tranquillitatem, que ex spe pendeat, 
ut levem et infirmam recuso. Non quia non conveniat 
tam bona, quam mala, ex sana et sobria conjectura 
previdere et presupponere, ut actiones ad probabili- 
tatem eventuum magis accommodemus; modo sit 
hoc officium intellectus ac judicii cum justa inclina- 
tione affectus: sed quem ita spes coérecuit, ut cum, 
ex vigilanti et firmo mentis discursu meliora, ut 

magis probabilia, sibi predixerit, non in ipsa boni 
anticipatione immoratus sit, et hujusmodi cogitationi, 
ut somnio placido, indulserit 2? Atque hoc est, quod 
reddit animum levem, tumidum, inequalem, pere- 
grinantem : quare omnis spes in futuram vitam cceles- 
tem consumenda est. Hic autem, quanto purior sit 
presentium sensus, absque infectione et tinctura 
imaginationis, tanto prudentior et melior anima. 
“ Vitze summa brevis spem nos vetat inchoare long- 


” 


am. 


DE HYPOCRITIS. 


MISERICORDIAM VOLO, ET NON SACRIFICIUM. 


Omnis jactatio hypocritarum est in operibus 
prime tabulz legis, que est de venerationibus Deo 
debitis. Ratio duplex est, tum quod hujusmodi 
opera majorem habent pompam sanctitatis, tum 
quod cupiditatibus eorum minus adversentur. Ita- 
que redargutio hypocritarum est, ut ab operibus 
sacrificii remittantur ad opera misericordia; unde 
illud, “ Religio munda et immaculata apud Deum 
et patrem heec est, visitare pupillos et viduas in 
tribulatione eorum;” et illud, “Qui non diligit 
fratrem suum, quem vidit; Deum, quem non vidit, 
quomodo potest diligere ?” Quidam autem altioris 
et inflatioris hypocrisis, seipsos decipientes, et ex- 
istimantes se arctiore cum Deo conversatione dignos, 
officia charitatis in proximum ut minora negligunt. 
Qui error monastice vite non principium quidem 
dedit (nam initia bona fuerunt), sed excessum addidit. 
Recte enim dictum est, “Orandi munus magnum 

esse munus in ecclesia ;” et ex usu ecclesiz est, ut 
sint cceetus hominum, a mundanis curis soluti, qui 
assiduis et devotis precibus Deum pro ecclesiz statu 
solicitent. Sed hnic ordinationi illa hypocrisis 
finitima est ; nec universa institutio reprobatur, sed 
spiritus illi se efferentes cohibentur: nam et Enoch, 
qui ambulavit cum Deo, prophetizavit, ut est apud 
Judam ; atque fructu sue prophetie ecclesiam do- 
navit. Et Johannes Baptista, quem principem qui- 
dam vite monastice volunt, multo ministerio functus 
est, tum prophetizationis, tum baptizationis. Nam 
ad alios istos in Deum officiosos refertur illa interro- 
gatio, “Si juste egeris, quid donabis Deo, aut quid 
de manu tua accipiet ?”” Quare opera misericordiz 
sunt opera discretionis hypocritarum. Contra autem 
fit cum hereticis; nam ut hypocrite, simulata sua 
sanctitate, versus Deum injurias suas versus homi- 
nes obducunt;- ita heretici, moralitate quadam 
versus homines, blasphemias suas contra Deum in- 


sinuant. 


DE IMPOSTORIBUS. 


SIVE MENTE EXCEDIMUS, DEO: SIVE SOBRIIT SUMUS, 
VOBIS. 


VERA est ista effigies, et verum temperamentum 
viri, cui religio penitus in precordiis insedit et vert 
operarii Dei. Conversatio ei que cum Deo est, 
plena excessus, et zeli, et extasis. Hinc gemitus in- 
effabiles et exultationes, et raptus spiritus, et agones. 
At que cum hominibus est, plena mansuetudinis, 

et sobrictatis, et morigerationis ; hinc “omnia om- 
nibus factus sum,” et hujusmodi. Contra fit in hy- 
pocritis et impostoribus : ii enim in populo et eccle- 
sia incendunt se et excedunt, et veluti sacris furori- 
bus afflati omnia miscent. Si quis autem eorum 
solitudines, et separatas meditationes, et cum Deo 
conversationes introspiciat, deprehendat eas non 
tantum frigidas et sine motu, sed plenas malitie et 
fermenti; sobri1 Deo, mente excedentes populo. 


DE GENERIBUS IMPOSTURE. 


“Devita prophanas vocum novitates, et oppositiones falsi nominis 
scientie. 

Ineptas et aniles fabulas devita, 

Nemo vos decipiat in sublimitate sermonum,” 


Tres sunt sermones, et veluti styli imposture. 
Primum genus est eorum, qui statim ut aliquam ma- 
teriam nacti sunt, artem conficiunt, vocabula artis 
imporunt, omnia in distinctiones redigunt, inde po- 
sita vel themata educunt, et ex questionibus et 
responsionibus oppositiones conficiunt: hine scho- 
lasticorum quisquilie et turbe. Secundum genus 
est eorum, qui vanitate ingenil, ut sacri quidam 
poéie2, omnem exemplorum varietatem ad mentes 
hominum tractandas confingunt: unde vite patrum, 
et antiquorum hereticorum figmenta innumera. 
Tertium genus eorum, qui mysteris et grandiloquiis, 
allegoriis et allusionibus omnia implent : quod genus 
mysticum et gnosticum complures heretici sibi dele- 
gerunt. Primum genus sensum et captum hominis 

illaqueat, secundum allicit, tertium stupefacit ; sedu- 
cunt vero omnia. 


DE ATHEISMO. 


DIXIT INSIPIENS IN CORDE SUO, NON EST DEUS. 


Primum, “ dixit in corde,” non ait, “ cogitavit in 
corde ;” hoc est, non tam ita sentit penitus, sed vult 
hoc credere : quoniam expedire sibi videt, ut non 
sit Deus, omni ratione sibi hoc suadere, et in ani- 
mum inducere conatur: et tanquam thema aliquod, 
vel positum, vel placitum, asserere et adstruere et fir- 
mare studet. Manet tamen ille igniculus luminis 
primi, quo divinitatem agnoscimus, quem prorsus 
exstinguere, et stimulum illum ex corde evellere 
frustra nititur. Quare ex malitia voluntatis sue, 
et non ex nativo sensu et judicio, hoc supponit, ut 
ait comicus poéta, “ Tunc animus meus accessit ad 
meam sententiam,” quasi ipse alter esset ab animo 
suo. Itaque atheista magis dixit in corde, quam 
sentit in corde, quod non sit Deus. Secundo, dixit 
in corde, non ore locutus est; sed notandum est hoc 
metu legis et fame fieri, nam ut ait ille, ‘‘ Negare 
deos difficile est in concione populi, sed in consessu 
familiari expeditum.” Nam si hoc vinculum tollatur 
e medio, non est heresis, que majore studio se pan- 
dere, et spargere et multiplicare nitatur, quam 
atheismus. Nec videas eos, qui in hanc mentis in- 
saniam immersi sunt, aliud fere spirare et impor- 
tune inculcare quam verba atheismi: ut in Lucretio 
Epicureo, qui fere suam in religionem invectivam 

singulis aliis subjectis intercalarem facit. Ratio vi- 
detur esse, quod atheista, cum sibi non satis acquies- 
cat, estuans, nec sibi satis credens, et crebra sue 
opinionis deliquiain interioribus patiens, ab aliorum 
assensu refocillari cupit. Nam recte dictum est: 
“ Qui alteri opinionem approbare sedulo cupit, ipse 
diffidit.”. Tertio, insipiens est, qui hoc in corde 
dixit ; quod verissimum est, non tantum quod divina 
non sapiat, sed etiam secundum hominem. Primo 
enim ingenia, que sunt in atheismum proniora, videas 
fere levia, et dicacia, et audacula, et insolentia : ejus 
denique compositionis, que prudentie et gravitati 
morum adversissima est. Secundo, inter viros po- 
liticos, qui altioris ingenii et latioris cordis fuerunt, 
religionem non arte quadam ad populum adhibue- 
runt, sed interiore dogmate coluere, ut qui providen- 
tiz et fortune plurimum tribuerint. Contra, qui 
artibus suis et industriis, et causis proximis, et 
apparentibus omnia adscripserunt, et, ut ait pro- 
pheta, “‘retibus suis immolarunt,” pusilli fuerunt 
politici, et circumforanei, et magnitudinis actionum 
incapaces. Tertio, in physicis et illud affirmo, 
parum philosophie naturalis, et in ea progressum 
liminarem, ad atheismum opiniones inclinare : contra, 
multum philosophie naturalis, et progressum in ea 
penetrantem, ad religionem animos circumferre. 
Quare atheismus stultitiz et inscitize ubique con- 
victus esse videtur, ut merito sit dictum insipientium, 


“’ Non est Deus.” 


bs MEDITATIONES SACRA. 


DE H/AERESIBUS. 


ERRATIS, NESCIENTES SCRIPTURAS, NEQUE POTESTATEM 
DEI. 

Canon iste mater omnium canonum adversus 
hereses. Duplex erroris causa, ignoratio voluntatis 
Dei, et ignoratio vel levior contemplatio potestatis 
Dei. Voluntas Dei revelatur magis per scripturas, 
Scrutamini; potestas magis per creaturas, Contem- 
plamini. Ita asserenda plenitudo potestatis Dei, ne 
maculemus voluntatem. Ita asserenda bonitas vo- 
luntatis, ne minuamus potestatem. Itaque religio 
vera sita est in mediocritate, inter superstitionem 
cum heresibus superstitiosis ex una parte, et atheis- 
mum cum heresibus prophanis ex altera. Super- 
stitio, repudiata luce scripturarum, seque dedens 
traditionibus pravis vel apocryphis, et novis revela- 
tionibus, vel falsis interpretationibus scripturarum, 
multa de voluntate Dei fingit et somniat, a scripturis 
devia et aliena. Atheismus autem et theomachia 
contra potestatem Dei insurgit et tumultuatur, verbo 
Dei non credens, quod voluntatem ejus revelat, ob 
incredulitatem potestatis ejus, cui omnia sunt possi- 
bilia. Heereses autem, quee ex isto fonte emanant, 
graviores videntur ceteris. Nam et in politis atro- 
clus est potestatem et majestatem minuere, quam 
famam principis notare. Heresium autem, que po- 
testatem Dei minuunt, preter atheismum purum tres 
sunt gradus, habentque unum et idem mysteritum 
(nam omnis antichristianismus operatur in mysterio, 
id est, sub imagine boni), hoc ipsum, ut voluntatem 

Dei ab omni adspersione malitie liberent. Primus 
gradus est eorum, qui duo principia constituunt 
paria, ac inter se pugnantia et contraria, unum boni, 
alterum mali. Secundus gradus est eorum, quibus 
nimium lesa videtur majestas Dei, in constituendo 
adversus eum principio affirmativo et activo: quare 
exturbata tali audacia, nihilominus inducunt contra 
Deum principium negativum et privativum. Nam 
volunt esse opus ipsius materiz et creature inter- 
num et nativum et substantivum, ut ex se vergat et 
relabatur ad confusionem et ad nihilum; nescientes 
ejusdem esse omnipotentize ex aliquo nihil facere, 
cujus ex nihilo aliquid. Tertius gradus est eorum, 
qui arctant et restringunt opinionem priocrem tantum 
ad actiones humanas, que participant ex peccato, 
quas volunt substantive, absque nexu aliquo causa- 
rum, ex interna voluntate et arbitrio humano pen- 
dere, statuuntque latiores terminos scientiz Dei 
quam potestatis, vel potius ejus partis potestatis Dei 
(nam et ipsa scientia potestas est), qua scit, quam 
ejus, qua movet et agit: ut presciat quadam otiose, 
que non pradestinet et praordinet. Et non absi- 
nile est figmento, quod Epicurus introduxit in De- 
mocritismum, ut fatum tolleret, et fortune locum 
daret, declinationem videlicet atomi, quod semper a 
prudentioribus inanissimum commentum habitum 
est. Sed quidquid a Deo non pendet, ut auctore et 
principio, per nexus et gradus subordinatos, id loco 
Dei erit, et novum principium, et deaster quidam. 
Quare merito illa opinio respuitur, ut lesio et dimi- 
nutio majestatis et potestatis Dei. Et tamen admo- 

dum recte dicitur, quod “ Deus non sit auctor mali,” 
non quia non auctor, sed quia non mali. 


DE ECCLESIA ET SCRIPTURIS. 


PROTEGES EOS IN TABERNACULO TUO A CONTRADICTIONE 
LINGUARUM. 

ConTRADICTIONES linguarum ubique occurrunt, 
extra tabernaculum Dei. Quare quocunque te ver- 
teris, exitum controversiarum non reperies nisi huc 
te receperis. Dices, verum est, nempe in unitatem 
ecclesiz. Sed adverte. Erat in tabernaculo arca, 
et in arca testimonium vel tabulze legis. Quid mihi 
narras corticem tabernacull, sine nucleo testimonii ? 
Tabernaculum ad custodiendum et tradendum testi- 
monium erat ordinatum. Eodem modo et ecclesize 
custedia et traditio per manus scripturarum deman- 
data est, sed anima tabernaculi est testimonium. 


IN FELICEM MEMORIAM 
ELIZABETHZE 
ANGLIA, REGINZE. 





ELIZABETHA, et natura et fortuna, mirabilis inter 
foeminas, memorabilis inter principes, fuit. Neque 
hee res indicium monachi alicujus, aut hujusmodi 
censoris umbratilis desiderat : nam isti homines, stylo 
acres, judicio impares, et partis suze memores, rerum 
minus fideles testes sunt. Ad principes viros perti- 
net hec cognitio, atque ad eos, qui imperiorum gu- 
bernacula tractarunt, et rerum civilium ardua, et 
arcana norunt. Rarum in omni est memoria mulie- 
bre imperium ; rarior in eo felicitas; rarissima cum 
felicitate diuturnitas. lla vero quadragesimum 
quartum regni sui annum complevit ; neque tamen 
felicitati sue superstes fuit. De hac felicitate pauca 
dicere institui, neque in laudes excurrere: nam 
laudem homines tribuunt, felicitatem Deus. 

Primum in parte felicitatis pono, quod ad impe- 
ratorium fastigium a privata fortuna evecta sit. 
Siquidem hoc in moribus et opinionibus hominum 
penitus insedit, ut qua preter spem et exspectatio- 
nem eveniunt, majori felicitati deputentur. Sed 
non hoc est quod volo ; illud intueor, principes, qui 
in domo regnatrice, et ad spem successionis non 
dubiam nutriti sunt, ab educationis indulgentia et 

licentia depravatos, plerumque et minus capaces et 
minus moderatos evadere. Itaque optimos et ex- 
cellentissimos reges reperias, quos utraque fortuna 
erudit: talis apud nos. fuit Henricus septimus, et 
apud Gallos Ludovicus duodecimus; qui recenti 
memoria, et eodem fere tempore, non tantum a 
privata, sed etiam ab adversa et exercita fortuna, 
regnum accepere, atque (ille prudentia, hic justitia) 
floruere. Similis fuit et hujusce principis ratio; 
cujus initia et spes variavit fortuna, ut in principatu 
ad extremum erga illam constans et equabilis esset. 
Nam Elizabetha natalibus suis successioni destinata, 
deinde exheredata, tum posthabita fuit; eadem, 
regno fratris, fortuna magis propitia et serena, 
regno sororis magis turbida et ancipiti usa est. 
Neque tamen ex vinculis subito in regnum assumpta 
est, ut ab infortunio exacerbata intumesceret; sed 
libertati restituta, et exspectatione aucta, tum de- 
mum regnum, sine tumultu aut competitore, placide 
et felicissime obtinuit. Atque hec ideo adducimus, 
ut appareat, divinam providentiam, optimam princi- 
pem meditatam, per istiusmodi discipline gradus 
eam preparasse et extulisse. Neque sane natalium 
dignitati calamitas matris obesse debet ; cum preser- 
tim satis constet, Henricum octavum prius amori 
novo, quam ire adversus Annam, indulsisse ; ejusque 
regis natura et ad amores, et ad suspiciones pro- 
pensissima, et in iisdem usque ad sanguinem pre- 
ceps, posteritatis notam non effugiat. Adde, quod 
criminatione, vel persone ipsius, ad quem refereba- 
tur, nomine minus probabili, et tenuissimis conjectu- 

ris innixa, circumventa erat; quod et fama, etiam 
tum, occulto, ut solet, murmure excepit, et Anna 
ipsa, celso animo et memorabili voce, sub tempus 
mortis sue protestata est: nacta enim nuntium (ut 
existimabat) et fidum et benevolum, eadem hora, 
qua ad mortem se parabat, hujusmodi mandata ad 
regem perferenda dedit: “ regem in ipsa novis 
honoribus cumulanda institutum suum optime ser- 
vare et perpetuo tueri ; cum illam primum, generosa 
stirpe ortam, sed nobilitatis titulis non insignitam, 
dignitate marchionisse ornasset, deinde in regni et 
thori consortium accepisset; et postremo, quia non 
restabat terreni honoris gradus altior, innocentem 
ad coronam martyrii evehere voluisset.” Atqui nun- 
tius ille ad regem, alio amore flagrantem, hoc per- 
ferre non ausus est; sed fama, veritatis vindex, ad 
posteros pertulit. 

‘Atque non exigua pars felicitatis Elizabethe, 
etiam mensura, ac veluti curriculum ipsum regiminis 
sui nobis visum est: non tantum quia diuturnum, 
sed quia spatium illud etatis suze occupavit, quod 
rerum moderamini, et habenis regni flectendis et 
moliendis, aptissimum esset. Annos enim viginti 
quinque (qua etate curatura finitur) nata, cum 
regnare inciperet, ad septuagesinum etatis annum 
imperium produxit. Itaque, nec pupille detrimenta 
et aliena arbitria; nec rursus exacte et egre senec- 
tutis incommoda experta est. Senectus autem, etiam 
privatis, miseriarum satis ; sed regibus, preter com- 
munia etatis mala, adhuc status sui declinationes et 
inglorios exitus afferre solet. Nemo enim fere in 

regno ad multam et invalidam senectutem pertingit, 
quin aliquam imperii et existimationis diminutionem 
patiatur: cujus rei exemplum maxime eminet in 
Philippo secundo rege Hispaniarum, principe poten-. 
tissimo et imperandi peritissimo ; qui extremis suls 
temporibus, et fessa eetate, hoc quod diximus penitus 
sensit: ideoque prudentissimo consilio se rerum con- 
ditioni submisit, territoriis in Galliis acquisitis se ipse 
mulctavit, pacem ibidem firmavit, alibi tentavit ut 
res compositas atque integra omnia posteris relin- 
queret. Contra, Elizabethe fortuna tam constans 
et valida fuit, ut nec ulla rerum declinatio vergen- 
tem certe, sed tamen adhuc vigentem, zetatem seque- 
retur : atque insuper, in signum felicitatis sua certis- 
simum, non prius diem obierit, quam de defectione 
in Hibernia prospero prelii eventu decretum esset ; 
ne gloria ejus aliqua ex parte deformata et imper- 
fecta videretur. Et etiam illud cogitandum censeo, 
in quali populo imperium tenuerit: si enim in Pal- 
myrenis, aut Asia imbelli et moll, regnum sortita 
esset, minus mirandum fuisset; cum effceminato po- 
pulo feemina princeps competeret: verum im An- 
glia, natione ferocissima et bellicosissima, omnia ex 
nutu foemina moveri et cohiberi potuisse, summam 
merito admirationem habet. 

Neque hec inclinatio populi sui, belli cupida, et 
pacem egre tolerans, obfuit, quo minus perpetuis 
suis temporibus pacem coleret et teneret. Atque 
hance ejus voluntatem cum successu conjunctam inter 
maximas ejus laudes pono. Hoc enim etati sue 
felix, hoc sexui decorum, hoc conscientie salutare 

fuit. Tentata paulisper, circa decimum regni sui 
annum, in partibus borealibus rerum commotio, sed 
statim sopita et exstincta est. Reliqui anni interna 
pace, eaque secura atque alta, floruere. Pacem 
autem florentissimam judico, duabus de causis ; qux 
ad meritum pacis nihil faciunt, ad gloriam maxime : 
una, quod vicinorum calamitatibus, veluti flammis 
lucentibus, magis fiebat conspicua et illustrata; al- 
tera, quod commodis pacis armorum honor non de- 
fuit; cum celebritatem nominis Anglici in armis et 
re militari per multa decora non solum retineret, 
sed etiam augeret. Nam et auxilia in Belgium, 
Galliam, et Scotiam missa; et navales expeditiones 
suscepte in Indias; atque ex illis nonnulle per 
universi globi terrarum ambitum facte, et classes 
in Lusitaniam, et ad oras Hispaniz infestandas sub- 
miss ; et rebelles in Hibernia sepius concisi et 
domiti, nihil aut de virtute bellica gentis nostre 
remitti, aut de ejusdem fama et honore deperire, 
sinebant. 

Aderat etiam glorie meritum, quod et regibus 
vicinis tempestivis ab ipsa auxiliis regnum conserva- 
_. tum sit; et populis supplicibus, pessimo principum 
consilio, ministrorum suorum crudelitati, et plebis 
furori, et omni lanienz et vastitati relictis et fere 
devotis, levamentum malorum datum est; per quod 
res eorum adhuc stetere. Nec minus consiliis, quam 
auxiliis, benefica et salutaris princeps fuit: ut que 
regem Hispaniarum toties de lenienda in subditos 
suos in Belgio ira, et illis suo imperio sub _ tolerabili 
aliqua conditione restituendis, interpellavit : et reges 

Gallie perpetuis et repetitis monitis de edictis 
suis, pacem spondentibus, observandis, maxima fide 
solicitavit. Non negaverim consillo ejus successum 
defuisse : neque enim prius illud sivit fatum Europe 
commune ; ne forte ambitio Hispanie, veluti carcer- 
ibus liberata, in regnorum et rerumpublicarum orbis 
Christiani detrimentum (ut tunc res erant) se effun- 
deret: hoc etiam posterius non sivit sanguis tot in- 
nocentium, cum uxoribus et liberis, ad focos et cu- 
bilia sua per infimam plebis fecem, ut belluas quas- 
dam publica auctoritate et animatas et armatas 
et missas, effusus; qui ut regnum, tam nefario 
scelere obligatum, mutuis cadibus et contrucidatio- 
nibus expiaretur, in ultionem poscebat. Illa tamen 
utcunque officium foederate et prudentis et benevole 
prestitit. 

Alia etiam subest causa, cur pacem ab Elizabetha 
cultam et conservatam admiremur: ea nimirum, 
quod non a temporum inclinatione, sed ab ejus pru- 
dentia et rebus bene ordinatis, pax ista profecta sit. 
Nam cum et interna factione ob causam religionis 
laboraret, et hujus regni robur et presidium univer- 
se Europe instar propugnaculi esset, adversus regis 
Hispania illis teraporibus formidabilem et exundan- 
tem ambitionem et potentiam, belli materia non 
defuit; verum ipsa et copiis et consiltis superfuit. 
Istud eventus docuit maxime memorabilis inter res 
gestas nostri seculi universas, si felicitatem spectes. 
Nam cum classis Hispanica, tanto rerum tumore et 
totius Europe terrore et exspectatione, et tanta 
victoria fiducia, freta nostra sulcaret, nec navicu- 

Jam aliquam in mari accepit, nec villulam aliquam 
incendio vastavit, nec littus omnino attigit: sed 
prelio fusa, misera fuga et crebris naufragiis dissi- 
pata est, atque pax Anglico solo et finibus immota 
et inconcussa mansit. 

Nec minus felix in conjuratorum insidiis devi- 
tandis, quam in copils hostilibus devincendis et 
propulsandis, fuit: non pauce enim contra vitam 
ejus conspirationes factz, felicissime et patefacte et 
disturbate sunt: neque ex eo vita ejus magis 
trepida aut anxia; non stipatorum numerus auctus; 
non tempus intra palatium actum et rarus in pub- 
licum processus; sed secura et fidens, et, potius 
liberationis a periculo, quam periculi ipsius memor, 
nihil de consuetudine sua pristina vivendi mu- 


tavit, | 
Etiam illud notatu dignum videtur, qualia tem- 


pora fuerunt in quibus floruit. Sunt enim quedam 
secula tam barbara et rerum nescia, ut homines, 
tanquam animalium greges, imperio coércere nil 
magnum fuerit. Heec autem princeps in tempora 
eruditissima et excultissima incidit; in quibus emi- 
nere et excellere non, absque maximis ingenii doti- 
bus et singulari virtutis temperamento, dabatur. 
Etiam imperia fceminarum nuptiis fere obscurantur, 
laudesque et acta in maritos transeunt: illis autem, 
que innupte degunt, propria et integra gloria 
manet. In illam vero hoc’ magis cadit, quod nullis 
imperii adminiculis, nisi que ipsa sibi comparaverat, 
fulciebatur: non frater uterinus aderat non patruus, 
non alius quispiam familia et stirpe regia, qui par- 

ticeps el curarum et dominationis subsidium esset. 
Sed et eos, quos ipsa ad honores evexerat, ita et co- 
hibuit, et commiscuit, ut singulis maximam compla- 
cendi solicitudinem injiceret: atque ipsa semper sui 
juris esset. Orba sane fuit, nec stirpem ex se reli- 
quit, quod etiam felicissimis contigit, Alexandro 
Magno, Julio Cesari, Trajano, aliis: et semper 
varie jactatum, et in contrarias partes trahi et dis- 
putari solet; cum alii hoc in diminutionem felicitatis 
accipiant, ne forte homines supra mortalem conditio- 
nem bearentur, si et in individuo, et in speciei pro- 
pagatione, felices essent; alii autem in cumulum 
felicitatis rem vertant, quod ea demum felicitas com- 
pleta videatur, in quam fortune nil amplius liceat ; 
quod, si posteri sint, fieri non potest. 

Aderant eiet externa; statura procera; cor- 
poris decora compages ; summa dignitas orls cum 
suavitate ; valetudo maxime prospera. Superest et 
illud, quod ad extremum valens et vigens, nec for- 
tune commutationes nec senectutis mala experta, 
eam, quam tantopere sibi votis precari solebat 
Augustus Cesar, euthanasiam facili et lent obitu 
sortita sit. Quod etiam de Antonio Pio, impe- 
ratore optimo celebratur; cujus mors somni alicujus 
suavis et placidi imaginem habebat. Similiter et in 
Elizabethe morbo nil atrox, nil omninosum, nil ab 
humana natura alienum erat. Non desiderio vite, 
non morbi impatientia, non doloris cruciatibus tor- 
quebatur : nullum aderat symptoma dirum aut foe- 
dum ; sed omnia ejus generis erant, ut nature fragi- 
litatem potius, quam corruptionem aut dedecus 

ostenderent. Paucos enim ante obitum dies, ex 
corporis nimia siccitate, et curis, que regni culmen 
sequuntur, attenuata, nec unquam mero aut uberi- 
ore dizta irrigata, nervorum rigore perculsa, vocem 
tamen (quod fieri non solet in ejusmodi morbo), et 
mentem, et motum, licet tardiorem et hebetiorem 
retinuit. Atque is persone ejus status paucis diebus 
tantum duravit ; ut non tanquam actus vite novissi- 
mus, sed tanquam primus gradus ad mortem fuerit: 
nam imminutis facultatibus in vita diu manere, mise- 
rum habetur, sed a sensu paulatim sopito ad mor- 
tem properare, placida et clemens vite clausula 
est. 

Addo et illud in felicitatis ejus cumulum insig- 
nem; quod non tantum nomine proprio, sed et 
ministrorum status virtute, felicissima fuit. 

Tales enim viros nacta est, quales fortasse hac 
insula ante eum diem non peperit. Deus autem, 
regibus favens, etiam spiritus ministrorum excitat et 
ornat. 

Restant felicitates posthume due, iis que vivam 
comitabantur fere celsiores et augustiores: una suc- 
cessoris, altera memorize. Nam successorem sortita 
est eum, qui licet et mascula virtute, et prole, et 
nova imperii accessione, fastigium ejus excedat et 
obumbret ; tamen et nomini et honoribus ejus faveat, 
et actis ejus quandam perpetuitatem donet: cum 
nec ex personarum delectu, nec ex institutorum or- 
dine, quicquam magnopere mutaverit: adeo ut raro 
filius parenti, tanto silentio atque tam exigua muta- 
tione et perturbatione, successerit. Memoria autem 

ejus, ita et in ore hominum, et in animis viget, ut, 
per mortem exstincta invidia, atque incensa fama, 
felicitas memorize cum felicitate vitae quodammodo 
certet. Nam si qua ex studio partium et dissensi- 
one religionis vagatur fama factiosa (que tamen ipsa 
jam timida videtur, et consensu victa), ea et sincera 
non est, et perennis esse non potest. Atque ob 
eam causam precipue hec, qualia sunt, de felicitate 
ejus et divini favoris notis, collegi; ut malevolus 
aliquis tantis Dei benedictionibus suas maledictiones 
inserere vereatur. Si quis autem ad hec, ut ille ad 
Cesarem, ‘‘ Que miremur, habemus: sed que lau- 

demus, expectamus ;” sane existimo veram admirati- 
onem quendam laudis exccssum esse. Neque ea, 
quam descripsimus, felicitas ulli evenire potest, nisi 
qui et a divina gratia eximie sustineatur atque fovea- 
tur; ac etiam moribus et virtute hance fortunam sibi 
aliqua ex parte finxerit. Sed tamen visum est pauca 
admodum, que ad mores pertinent, adjungere, in ils 
solummodo, qua iniquiorum sermonibus maxime 
aditum et fomitem preebere videntur. 

Fuit Elizabetha in religione pia et moderata, 
et constans, ac novitatis inimica. Atque pictatis in- 
dicia, licet in factis et rebus, quas gessit, maxime 
elucescant ; tamen et in vite ratione et consuetudine 
familiari adumbrata sunt. Liturgiis et divinis offi- 
cils, aut sacello solenniore, aut interiore raro abfuit. 
In Scripturis et patrum scriptis (pracipue beati 
Augustini) legendis, multum versata est. Preces 
quasdam ipsa ex occasione et re nata composuit. 
In Dei mentionem vel communi sermone incidens, 

fere semper Creatoris nomen addidit ; et oculos et 
vultum ad humilitatem et reverentiam quandam 
composuit, quod et ipse sepe notavi. Quod autem 
quidam vulgaverunt, eam minime mortalitatis me- 
morem fuisse, adeo ut nec de senectute, nec de 
morte, mentionem equo animo ferret, id falsissimum 
fuit ; cum ipsa sepissime, multis ante mortem annis, 
magna comitate, se vetulam diceret; et de inscrip- 
tione sepulchri, quid sibi maxime placeret, sermones 
haberet; cum diceret, sibi gloriam et splendidos 
titulos minime cordi esse ; sed lineam memorize unam 
aut alteram, que nomen ejus tantum, et virginitatem, 
et tempus regni, et religionis instaurationem, et pacis 
conservationem, brevi verborum compendio, signifi- 
caret. Verum est, cum, etate florenti et liberis 
procreandis habili, de successore declarando interpel- 
laretur, respondisse, “ Se linteum sepulchrale sibi 
vive ante oculos obtendi, nullo modo _passuram.” 
Attamen, non multis ante mortem annis, cum cogita- 
bunda esset, ac, ut verisimile est, de mortalitate sua 
meditaretur, ut quidam ex intimis sermonem in- 
tulisset, quod munera, et loca multa et magna in 
republica nimium diu vacarent, commotior et assur- 
gens; “Se certo scire suum locum ne tantillum 
temporis vacaturum,” dixit. 

Quod ad moderationem in religione attinet, 
herere videbimur, propter legum in subditos re- 
ligionis pontificize latarum severitatem: sed ea pro-— 
feremus, quze nobis et certo nota et diligenter notata 
sunt. Certissimum est, hunc fuisse istius principis 
animi sensum, ut vim conscientiis adhibere nollet; 

sed rursus, statum regni sul pretextu conscientiz et 
religionis, in discrimen venire non permitteret. Ex 
hoc fonte, primum duarum religionum libertatem et 
tolerationem auctoritate publica in populo animoso 
et feroce, et ab animorum contentione ad manus et 
arma facile veniente, admittere, certissimam perniciem 
judicavit. Etiam in novitate regni, cum omnia sus- 
pecta essent, ex preesulibus ecclesia quosdam magis 
turbidi et factiosi ingenil, auctoritate legis accedente, 
sub custodia libera habuit: reliquis utriusque ordinis, 
non acri aliqua inquisitione molesta, sed benigna 
conniventia, presidio fuit. Hic primus rerum status. 
Neque de hac clementia, licet excommunicatione Pil 
quinti provocata (que et indignationem addere, et oc- 
casionem prebere novi instituti potuit), quidquam 
fere mutavit; sed natura sua uti perseveravit. 
Nam, prudentissima foemina et magnanima, hujus- 
modi terrorum sonitu nil admodum commota 
est; secura de populi sui fide et amore, et de fac- 
tionis pontificie intra regnum ad nocendum virium 
tenuitate, non accedente hoste externo. At sub 
Vicesimum tertium regni sul annum, rerum commu- 
tatio facta est. Atque hec temporis distinctio, non 
commode ficta, sed in publicis actis expressa, ac 
veluti in ere incisa est. Neque enim ante annum 
eum, gravior aliqua poena per leges prius sancitas 
subditis pontificize religionis incubuit. Verum sub 
hoc tempus, ambitiosum et vastum Hispanie con- 
silium de hoc regno subjugando paulatim detegi 
coepit: hujus pars magna fuit, ut omnibus modis 
intra regni viscera factio a statu aliena, et rerum 
novarum cupida, excitaretur, que hosti invadenti 

adhzreret. Ea ex dissentione religionis sperabatur ; 
itaque huic omni opera incumbendum statuebant, et, 
pullulantibus tune seminariis, sacerdotes in regnum 
immissi, qui studium religionis Romane excitarent et 
spargerent, vim excommunicationis Romane in fide 
subditorum solvenda docerent et inculcarent, et 
animos hominum novarum rerum exspectatione erige- 
rent et prepararent. 

Circa idem tempus, et Hibernia apertis armis 
tentabatur ; et nomen et regimen Elizabethe variis 
et sceleratis libellis proscindebatur : denique insolitus 
erat rerum tumor, pranuntius majoris motus. Ne- 
que sane dixerim, singulos sacerdotes in participa- 
tionem consilii assumptos, aut quid ageretur conscios, 
sed tantummodo prava aliene malitia instrumenta 
fuisse. Sed tamen hoc verum est, et multis con- 
fessionibus testatum, omnes fere sacerdotes, qui ab 
eo, quem diximus, anno, usque ad tricesimum Eliza- 
bethe annum (quo consilium Hispania, et pontificium, 
per memorabilem illum et classis et terrestrium co- 
piarum apparatum, executioni mandatum erat) in hoc 
regnum immissi erant, habuisse in mandatis inter 
functionis officia hoc insuper, ut, “ Non posse hec 
diutius stare; novam rerum faciem et conversionem 
non ita multo post conspicuam fore; cure esse et 
pontifici et principibus catholicis rem Anglicam, 
modo ipsi sibi non desint,” insinuarent. Etiam ex 
sacerdotibus nonnulli rebus et machinationibus, que 
ad status labefactionem et subversionem pertinebant, 
-manifeste se immiscuerant; et, quod maxime movit, 
per literas ex multis partibus interceptas, consilii 

hujus et negotii ratio patefacta est ; in quibus scrip- 
tum erat, “ Vigilantiam regine et concilii sui circa 
catholicos elusum iri; illam enim ad hoc tantum 
intentam esse, ne quod caput, in persona alicujus 
nobilis aut viri primarii, catholicorum factioni se at- 
tolleret: at consilium jam tale adhiberi, ut per 
homines privatos atque ex inferiori nota, neque eos 
inter se conspirantes et conscios, per secreta confes- 
sionum omnia disponerentur et preparentur.” Atque 
he tum artes adhibebantur, hujusmodi hominibus 
(quod etiam nuper in casu non dissimili videre licuit) 
usitate et familiares. Hac tanta periculorum tem- 
pestate, lex quaedam necessitatis imposita est Eliza- 
beth, ut eam partem subditorum, que a se alienata, 
et per hujusmodi venena facta erat quasi insanabilis, 
atque interim ob vitam privatam a publicis muneribus | 
et expensis immunem ditesceret, gravioribus legum 
vinculis constringeret. Atque ingravescente “malo, 
cum origo ejus sacerdotibus seminariorum depu- 
taretur, qui in exteris partibus nutriti, et exterorum 
principum, hujus regni ex professo hostium, opibus 
et eleemosynis sustentati essent: et in locis versati, 
ubi ne nomen quidem ipsum Elizabethe, nisi ut 
heretice, excommunicate, et diris devote, audieba- 
tur; quique etsi non ipsi criminibus majestatis im- 
buti, at eorum, qui hujusmodi sceleribus operam 
dedissent, intimi agnoscerentur ; quique suis artibus 
et venenis ipsam catholicorum massam, antea magis 
dulcem et innoxiam, depravassent, et novo veluti 
fermento et perniciosa malignitate infecissent ; non 
alind inventum est remedium, quam ut hujusmcdi 

homines ab omni in hoc regnum aditu, sub poeena 
capitis, prohiberentur: quod tandem vicesimo sep- 
timo regni sui anno factum est. Neque ita multo 
post eventus Ipse, cum tanta tempestas hoc regnum 
adorta esset et totis viribus incubuisset, horum 
hominum invidiam et odium quidquam leniebat, sed 
potius auxit ; ac si omnem charitatem patrie exuis- 
sent. Ac postea sane, licet metus ab Hispania (qui 
hujus severitatis stimulus erat) consedisset aut re- 
mitteretur; tamen, cum et memoria preteriti tem- 
poris In animis et sensibus hominum alte infixa 
maneret, et leges semel factas, aut abrogare incon- 
stans, aut negligere dissolutum videretur, ipsa rerum 
vis Hlizabetham traxit, ut ad priorem rerum statum, 
qui ante vicesimum tertium regni sui annum erat, 
revertere sibi integrum non esset. Huc accessit 
quorundam in fisci commodis augendis industria; 
et ministrorum justiti#, qui non aliam patrie salu- 
tem, quam quee legibus continetur, introspicere aut 
intueri consueverunt, solicitudo; que quidem exe- 
cutionem legum poscebant et urgebant. Ipsa tamen 
(in naturae sua specimen manifestum) ita legum 
mucronem contudit, ut pauci pro numero sacerdotes 
capitali supplicio plecterentur. Neque hec defen- 
sionis loco dicta sunt, qua res iste non egent: cum 
et salus regni in hoc verteretur, et universe istius 
severitatis ratio et modus longe infra sanguinaria, 
et inter Christianos vix nominanda, eaque potius ab 
arrogantia atque malitia quam a necessitate pro- 
fecta, pontificiorum exempla steterit. Sed ejus, quod 
asseruimus, Memores, eam in causa religionis mode- 

ratam fuisse, et variationem, que fuit, non in natura 
sua, sed in temporibus exstitisse, demonstrasse nos 
existimamus. 
De constantia autem Elizabeth in religione ac 
ejus cultu, maximum argumentum est, quod religio- 
nem pontificiam, regno sororis auctoritate publica 
et multa cura impense et stabilitam et altas jam 
radices agentem, atque omnium, qui in magistrati- 
bus et cum potestate erant, consensu et studio firma- 
tam; tamen, quandoquidem nec verbo Dei, nec pri- 
mitive puritati, nec conscientiz sue consentanea 
esset, maximo animo et paucissimis adjumentis 
convulsit et abrogavit. Neque id preceps aut acri 
impetu, sed prudenter et tempestive fecit. Idque, 
tum ex aliis multis rebus, tum ex responso quodam 
suo per occasionem facto conjicere licet. Nam 
primis regni diebus, cum in omen et gratulationem 
novi principatus vincti (ut moris est) solverentur, 
accessit ad eam, ad sacellum tum pergentem, auli- 
cus quidam, qui ex natura et consuctudine jocandi, 
licentiam quandam sibi assumpserat: isque, sive ex 
motu proprio, sive a quodam prudentiore immissus, 
libellum supplicem ei porrexit, et in magna fre- 
quentia clara voce addidit, “ Restare adhuc quatuor 
aut quinque vinctos, idque immerito; illis se liber- 
tatem ut reliquis petere ; eos esse quatuor Evange- 
listas, atque etiam apostolum Paulum, qui diu 
ignota lingua, tanquam carcere, conclusi, inter po- 
pulum conversari non possent.” Cui illa pruden- 
tissime, “ Sciscitandum adhuc melius ab ipsis esse, 
utrum liberari vellent, necne.” Atque ita impro- 

visze quzstioni suspenso responso occurrit ; veluti 
omnia integra sibi servans. Neque tamen timide 
et per vices hee instillavit; sed ordine gravi et 
maturo, habito inter partes colloquio, et peractis 
regni comitiis; tum demum, idque intra orbem 
unius anni vertentis, ita omnia, que ad ecclesiam 
pertinebant, ordinavit et stabilivit, ut ne punctum 
quidem ab illis ad extremum vite diem recedi 
pateretur. Quin et singulis fere regni comitiis, ne 
quid in ecclesiz disciplina aut ritibus innovaretur, 
publice monuit. Atque de religione hactenus. 
Quod si quis ex tristioribus leviora illa exagge- 
ret; quod coli, ambiri, quin et amoris nomine se 
celebrari et extolli sinebat, atque volebat, eaque 
ultra sortem setatis continuabat : hac tamen, si mol- 
lius accipias, admiratione et ipsa carere non possunt ; 
cum talia sint fere, qualia in fabulosis narrationibus 
inveniantur ; de regina quadam in insulis beatis ejus- 
que aula atque institutis, que amoris administratio- 
nem recipiat, sed lasciviam prohibeat: sin severius, 
habent et illa admirationem, eamque vel maximam, 
quod hujusmodi delici#, non multum fame, nil 
prorsus majestati ejus officerent ; nec imperium re- 
laxarent, nec impedimento notabili rebus et negotiis 
gerendis essent. Hujusmodi enim res se cum pub- 
lica fortuna commiscere haud raro solent. Verum, 
ut sermones nostros claudamus: fuit certe Ista 
princeps bona et morata; etiam talis videri voluit: 
vitia oderat, et se bonis artibus clarescere cupiebat. 
Sane ad mentionem morum illius, in mentem mihi 
venit quod dicam. Cum scribi ad legatum suum 

jussisset de quibusdam mandatis, ad reginam matrem 
Valesiorum separatim perferendis; atque qul ab 
epistolis erat clausulam quandam inseruisset, ut le- 
gatus diceret, tanquam ad favorem aucupandum, 
« Esse nimirum ipsas duas feeminas principes, a qui- 
bus, in usu rerum et imperandi virtute et artibus, 
non minora, quam a summis virls, exspectarentur ;” 
comparationem non tulit, sed deleri jussit; “ Seque 
artes longe dissimiles, et instituta diversa ad impe- 
randum afferre,” dixit. Delectabatur etiam haud 
parum, si quis forte hujusmodi sermonem intulisset : 
“ Eam, etiamsi in privata et mediocri fortuna evum 
traduxisset, tamen non absque aliqua excellentize 
nota apud homines victuram fuisse ;” adeo nihil a 
fortuna sua ad virtutis laudem mutuare, aut trans- 
ferre volebat. Verum si in ejus laudes, sive morales 
sive politicas, ingrederer, aut in communes quasdam 
virtutum notas et commemorationes incidendum 
est, quod tam rara principe minus dignum; aut st 
propriam ipsis lucem et gratiam conciliare velim, in 
vite ejus historiam prolabendum, quod et majus 
otium et venam uberiorem desiderat. Ego enim 
hee paucis, ut potuil. Sed revera dicendum est ; 
non alium verum hujus foemine laudatorem inveniri 
posse, quam tempus: quod cum tam diu jam volvi- 
tur, nihil simile, in hoc sexu, quoad rerum civilium 
administrationem peperit. 

Jutius CHSAR a principio fortuna exercita usus 
est, quod ei in bonum vertit; hoc enim illi fastum 
detraxit, nervos intendit. Animus ei inerat studio 
et affectu turbidus, judicio et intellectu admodum 
serenus : hocque indicat facilis illa sui explicatio, 
tum in rebus gerendis, tum in sermone. Nemo 
enim, aut celerius decernebat, aut magis perspicue 
Joquebatur : nil impeditum, nil involutum quis nota- 
ret. Voluntate autem et appetitu is erat, qui nun- 
quam partis acquiescebat, sed ad ulteriora semper 
tendebat: ita tamen, ut non immaturo fastidio, sed 
legitimis spatiis, transitus actionum gubernaret : 
semper enim perfectissimas clausulas acticnibus 
imponebat. Itaque ille, qui post tot victorias et 
tantam partam securitatem, reliquias belli civilis in 
Hispania non contempsit, sed presens subegit ; post 
extremum illud demum bellum civile confectum, et 
omnia undique pacata, expeditionem in Parthos 
continuo moliebatur. Erat proculdubio summa animi 
magnitudine, sed ea, que magis amplitudinem pro- 
priam, quam merita in commune, spiraret. Prorsus 
enim omnia ad se referebat,-atque ipse sibi erat 
fidissimum omnium actionum suarum centrum: quod 
Maximam ei et perpetuam fere felicitatem peperit. 

Non enim patria, non religio, non officia, non neces- 
situdines, non amicitiz, destinata ejus remorabantur, 
vel in ordinem redigebant. Nec magnopere versus 
In eternitatem erat; ut qui nec statum rerum sta- 
biliret, nec quidquam egregium, vel mole vel in- 
stituto, fundaret vel conderet; sed veluti ad se 
cuncta retulit. Sic etiam ad sua tempora cogita- 
tionum fines recepit. Nominis tantum celebritate 
frui voluit, quod etiam sua id nonnihil interesse 
putaret. Ac in propriis certe votis, magis potentie, 
quam dignitati, studebat; dignitatem enim et fa- 
mam non propter se, sed ut instrumenta potenti, 
colebat. Itaque veluti naturali impetu, non morata 
aliqua disciplina ductus, rerum potiri volebat ; lisque 
magis uti, quam dignus videri: quod ei apud popu- 
lum, cui nulla inerat dignitas, gratiosum erat; apud 
nobiles et proceres, qui et suam dignitatem retinere 
volebant, id obtinuit nomen, ut cupidus et audax 
videretur. Neque multum sane a vero aberrarunt, 
cum natura audacissimus esset, nec verecundiam 
unquam, nisi ex composito, indueret. Atque nihilo 
secius ita ista efficta erat audacia, ut eum nec teme- 
ritatis argueret, nec fastidio homines enecaret, nec 
naturam ejus suspectam faceret; sed ex morum 
simplicitate quadam et fiducia, ac nobilitate ge- 
neris, ortum habuisse putaretur: atque in ceteris 
quoque rebus omnibus id obtinuit, ut minime cal- 
lidus aut veterator haberetur, sed apertus et verax. 
Cumque summus simulationis et dissimulationis ar- 
tifex esset, totusque ex artibus compositus, ut nihil 
nature sue reliquum esset, nisi quod ars probavis- 

set; tamen nil artificii, nil affectionis appareret, sed 
natura et ingenio suo frui, eaque sequi existimaretur. 
Neque tamen minoribus et vilioribus artificiis et 
cautelis omnino obnoxius erat, quibus homines 
rerum imperiti, et qui non propriis viribus sed 
alienis facultatibus subnixi, ad auctoritatem suam 
tuendam uti necesse habent; utpote qui omnium 
actionum humanarum peritissimus esset, atque cuncta 
paulo majora ipse per se, non per alios transigeret. 
Invidiam autem exstinguere optime norat; idque 
vel dignitatis jactura consequi, non alienum a ratio- 
nibus suis duxit; veramque potentiam amplexus, 
omnem illam inanem speciem et tumidum appa- 
ratum potentise, equo animo, per totum fere vite cur- 
sum, declinavit et transmisit: donec tandem, sive 
satiatus potentia, sive adulationibus corruptus, etiam 
insignia potenti#, nomen regium et diadema, concu- 
pivit; quod in pernicem ejus vertit. Regnare autem 
jam usque a juventute meditatus est ; idque ei exem- 
plum Syllee, affinitas Marii, emulatio Pompeii, cor- 
ruptela et perturbatio temporum facile suggerebant. 
Viam autem sibi ad regnum miro ordine sterne- 
bat: primum per potentiam popularem et sediti- 
osam, deinde per potentiam militarem et impe- 
ratoriam. Nam initio sibi erant frangendz senatus 
opes et auctoritas, qua salva nemini ad immodica et 
extraordinaria imperia aditus erat. Tum demum 
evertenda erat Crassi et Pompeii potentia, quod 
nisi armis fieri non poterat. Itaque (ut faber for- 
tune sue peritissimus) primam structuram per largi- 
tiones, per judiciorum corruptelas, per renovationem 

memorize C. Marii, et partium ejus (cum plerique 
senatorum et nobilium e Syllana factione essent), per 
leges agrarias, per seditiosos tribunos quos immit- 
tebat, per Catalin et conjuratorum insanias, quibus 
occulto favebat, per exilium Ciceronis, in cujus causa 
senatus auctoritas vertebatur, ac complures hujusmo- 
di artes, attollebat et evehebat : sed maxime omnium 
per Crassi et Pompeii, et inter se et secum, conjuncti- 
onem absolvebat. Qua parte absoluta, ad alteram 
continuo partem accingebatur, factus proconsul Gal- 
liarum in quinquennium, rursusque in alterum quin- 
quennium : atque armis, legionibus, et bellicosa et 
opulenta provincia potens et Italiae imminens. Neque 
enim eum latebat, postquam se armis et militari po- 
tentia firmasset, nec Crassum nec Pompeium sibi pa- 
rem futurum ; cum alter divitiis, alter fama et nomini 
confideret; alter «tate, alter auctoritate senesceret ; 
neuter veris et vigentibus preesidiis niteretur. Que 
omnia ei ex voto cessere ; presertim cum ipse singu- 
los senatores et magistratus, et denique omnes qui 
aliquid poterant, ita privatis beneficiis devinctos et 
obstrictos haberet, ut securus esset de aliqua conspi- 
ratione vel consensu adversus suos conatus ineundis, 
antequam aperte rempublicam invaderet. Quod 
cum et semper destinasset, et aliquando tandem fa- 
ceret, tamen personam suam non deponebat; sed 
ita se gerebat, ut equitate postulatorum, et simula- 
tione pacis, et successibus suis moderandis, invidiam 
in adversas partes torqueret ; seque, incolumitatis 
sue gratia, ad bellum necessarlum coactum prz se 
ferret. Cujus simulationis vanitas manifesto depre- 


IMAGO CIVILIS JULIL CAESARIS. iar sf 


hensa est, postquam, confectis bellis civilibus, regiam 
potestatem adeptus, omnibusque emulis, qui ali- 
quam ei solicitudinem injicere possent, e medio sub- 
latis, tamen de reddenda republica ne semel quidem 
cogitavit, neque hoc saltem fingere aut pretexere 
dignaretur. Quod liquido declarat, cupiditatem et 
propositum regni adipiscendi ei et semper fuisse, et 
ad extremum patuisse. Neque enim occasionem 
aliquam arripuit, sed ipse occasiones excitavit et ef- 
formavit. In bellicis autem rebus maxime ejus vir- 
tus enituit, que tantum valuit, ut exercitum non tan- 
tum duceret, sed et effingeret. Neque enim major 
el scientia affuit in rebus gerendis, quam in animis 
tractandis : neque id vulgari aliqua disciplina, que 
obsequium assuefaceret ad mandata, aut pudorem 
incuteret, aut severitatem usurparet; sed que miris 
modis ardorem et alacritatem adderet, et victoriam 
fere preriperet, queque militem erga ipsum plus 
conciliaret, quam libere reipublice conducebat. 
Cum autem in omni genere belli versatus esset, cum- 
que artes civiles cum bellicis conjungeret, nil tam 
improvisum ei accidebat, ad quod remedium paratum 
non haberet; et nil tam adversum, ex quo non utili- 
tatem aliquam derivaret. Persone autem sue debi- 
tas partes attribuit; ut quisedens in pretorio in mag- 
nis preliis omnia per nuntios administraret. [sx quo 
duplicem fructum capiebat ; ut et in discrimen rarius 
se committeret, atque ut cum res inclinare coepissent, 
prelium per ipsius presentiam, veluti nova auxilia, 
instauraretur. In omni autem apparatu et conatu 
bellico, non tantum ad exempla res gerebat, sed 

nova et accomodata summa ratione comminiscebatur. 
Amicitias satis constanter, et singulari cum benefi- 
centia et indulgentia coluit. Amicorum tamen 
hujusmodi delectum fecit, ut facile appareret, eum 
inquirere, ut instrumenti, non impedimenti, loco 
amicitia eorum esset. Cum autem et natura et Insti- 
tuto ferretur ad hoc, ut non eminens inter magnos, 
sed imperans inter obsequentes esset, amicos sibi 
adjunxit humiles, sed industrios, quibus tpse omnia 
esset. Hinc illud, “Ita vivente Cesare moriar ;” et 
cetere id genus. Nobilium autem et equalium 
suorum amicitias ex usu suo adsciscebat: ex intimis 
autem neminem fere admittebat, nisi qui ex se 
omnia speraret. Quin et literis et doctrina medio- 
criter excultus fuit, sed ea, que ad civilem usum 
aliquid conferret. Nam et in historia versatus erat, 
et verborum pondera et acumina mire callebat; et 
cum multa felicitati sue tribueret, peritus astrorum 
videri voluit. Eloquentia autem ei nativa et pura 
erat. In voluptates propensus ac effusus erat, quod 
ei apud initia sua loco simulationis erat; nemo enim © 
periculum ab hujusmodi ingenio metuebat: volupta- 
tes autem suas ita moderabatur, ut nihil utilitati 
aut negotioruin summe officerent, et animo potius 
vigorem, quam languorem tribuerent. In mensa 
sobrius, circa libidines incuriosus, in ludis letus 
et magnificus. Talis cum esset, id ad extremum 
ei exitio fuit, quod ad principia sua incremento 
fuerat; id est, studium popularitatis. Nil enim 
tam populare est, quam ignoscere inimicis: qua, 
sive virtute, sive arte, ille perut. 

Aucusto Casarl, si cui mortalium, magnitudo 
animi inerat inturbida, serena, et ordinata: idque 
indicant res ille omnium maxime, quas ab ineunte 
adolescentia gessit. Nam qui ingenio commotiores 
sunt, 1 fere adolescentias per varios errores transi- 
gunt, ac sub mediam etatem demum se ostendunt: 
quibus autem natura est composita et placida, ii 
prima etiam etate florere possunt. Atque cum 
animi dotes, sicut et bona corporis, sanitate qua- 
dam, pulchritudine, et viribus contineantur et absol- 
vantur, fuit certe avunculo Julio viribus animi impar, 
pulchritudine et sanitate superior. Ile enim inqui- 
etus et incompositus (ut sunt fere ii qui comitiali 
morbo tentantur) se ad fines suos nihilominus sum- 
ma ratione expediebat; sed ipsos fines minime 
ordinaverat, sed impetu infinito, et ultra mortale 
appetens, ferebatur ad ulteriora: hic autem sobrius, 
et mortalitatis memor, etiam fines suos ordine admi- 
rabili descriptos et libratos habuisse visus est. Pri- 
mum enim, rerum potiri volebat ; deinde, id assequi, 
ut dignus eo fastigio existimaretur; dein etiam frui 
summa fortuna humanum esse ducebat; ad ex- 

tremum, addere se rebus, et imaginem et virtutem 
sul principatus seculis post se futuris imprimere et 
inferre meditabatur. Itaque prima etate potentiz, 
media dignitati, vergente voluptatibus, senectute 
memorie et posteritati, serviebat. | 


IN HENRICUM PRINCIPEM WALLLE 
ELOGIUM FRANCISCI BACONI. 





Henricus primogenitus Regis Magne Bri- wan. Mss. 
tanniz, Princeps Walliz, antea spe beatus, erie 
nunc memoria felix, diem suum obiit 6. Novemb. 
anno 1612. Is magno totius regni luctu et desi- 
derio exstinctus est, utpote adolescens, qui animos 
hominum nec offendisset nec satiasset. Excitaverat 
autem propter bonam indolem multiplices apud 
plurimos omnium ordinum spes, nec ob brevitatem 
vite frustraverat. Ilud imprimis accessit, quod in 
causa religionis firmus vulgo habebatur ; prudentio- 
ribus quoque hoc animo penitus insederat, ad- 
versus insidias conjurationum (cui malo zetas nos- 
tra vix remedium reperit) patri eum instar pra- 
sidii et scuti fuisse, adeo ut et religionis et regis 
apud populum amor in eum redundaret, et in esti- 
mationem jacture merito annumeraretur. Erat 
corpore validus et erectus, statura mediocri, decora 
membrorum compage, incessu regio, facie oblonga 
et in maciem inclinante, habitu plenior, vultu com- 
posito, oculorum motu magis sedato quam forti. 
Inerant quoque et in fronte severitatis signa, et in 
ore nonnihil fastus. Sed tamen si quis ultra exte- 

riora illa penetraverat, et eum obsequio debito et 
sermone tempestivo deliniverat, utebatur eo benigno 
et facili, ut alius longe videretur colloquio quam 
aspectu, talisque prorsus erat, qui famam sul exci- 
taret moribus dissimilem. Laudis et gloria fuit 
proculdubio appetens, et ed omnem speciem boni 
et auram decoris commovebatur; quod adolescenti 
pro virtutibus est. Nam et arma ei in honore erant 
ac viri militares; quin et ipse quiddam bellicum spi- 
rabat; et magnificentiz operum (licet pecunie alio- 
quin satis parcus) deditus erat: amator insuper 
antiquitatis et artium. Literis quoque plus honoris 
attribuit quam temporis. In moribus ejus nihil 
laudandum magis fuit, quam quod in omni genere 
officiorum probe institutus credebatur et congruus: 
fillus regi patri mire obsequens, etiam reginam 
multo cultu demerebat, erga fratrem indulgens ; 
sororem vero unice amabat, quam etiam (quantum 
potuit virilis forma ad eximiam virginalem pulchri- 
tudinem collata) referebat. Etiam magistri et edu- 
catores pueritia ejus (quod raro fierl solet) magna 
in gratia apud eum manserant. Sermone vero ob- 
sequil idem exactor et memor. Denique in quoti- 
diano vite genere, et assignatione horarum ad sin- 
gula vite munera, magis quam pro etate constans 
atyue ordinatus. Affectus ei inerant non nimium 
vehementes, et potius equales quam magni. Etenim 
de rebus amatoriis mirum in illa etate silentium, ut 
prorsus lubricum illud adolescentize suze tempus, in 
tanta fortuna, et valetudine satis prospera, absque 

aliqua insigninota amorum transigeret. Nemo re- 
periebatur in aula ejus apud eum prepotens, aut in 
animo ejus validus; quin et studia ipsa, quibus 
capiebatur maxime, potius tempora patiebantur quam 
excessus, et magis repetita erant per vices, quam 
quod exstaret aliquod unum, quod reliqua superaret 
et compesceret ; sive ea moderatio fuit, sive in natura 
non admodum precoci, sed lente maturescente, non 
cernebantur adhuc que prevalitura erant. Ingenio 
certe pollebat, eratque et curiosus satis et capax, 
sed sermone tardior et tanquam impeditus: tamen 
si quis diligenter observaverat ea, que ab eo profe- 
rebantur, sive questionis vim obtinebant, sive sen- 
tentiz, ad rem omnino erant, et captum non vul- 
garem arguebant; ut, in illa loquendi tarditate et 
raritate, judicium ejus magis suspensum videretur et 
anxium, quam infirmum aut hebes. Interim au- 
diendi miris modis patiens, etiam in negotiis, que 
in longitudinem porrigebantur ; idque cum atten- 
tione et sine tedio, ut raro animo peregrinaretur, 
aut fessa mente aliud ageret, sed ad ea, que dice- - 
bantur aut agebantur, animum adverteret atque 
applicaret ; quod magnam ei (si vita suppetisset) 
prudentiam spondebat. Certe in illius principis 
natura plurima erant obscura, neque judicio cujus- 
piam patefacienda, sed tempore, quod ei prereptum 
est. Attamen que apparebant, optima erant, quod 
famze satis est. Mortuus est zetatis suze anno deci- 
mo nono ex febri contumaci, que ubique, a magnis 
et insulanis fere insolitis siccitatibus ac fervoribus 

orta, per estatem populariter grassabatur, sed raro 
funere; dein sub autumnum erat facta lethalior. 
* Addidit fama atrocior (ut ille ait) erga dominantium 
exitus suspicionem veneni. Sed cum nulla ejus rei 
exstarent indicia, presertim in ventriculo, quod pre- 
cipue a veneno pati sclet, is sermo cito evanuit. 


* Tacit. Annal. iv. 11. 

DESCRIPTIO HISTORIZ NATURALIS 
ET EXPERIMENTALIS, QUALIS SUFFICIAT, 
ET SIT IN ORDINE AD BASIN, 
ET FUNDAMENTA 
PHILOSOPHL® VERA. 





Quop Instaurationem nostram per partes edamus, 
in eo spectat, ut aliquid extra periculum ponatur. 
Non absimilis nos movet ratio, ut aliam quandam 
operis particulam jam in presenti subjungamus, et 
cum iis que supra absolvimus, una edamus. Ea est 
descriptio et delineatio historize naturalis et experi- 
mentalis, ejus generis, que sit in ordine ad conden- 
dam philosophiam; et complectatur materiam pro- 
bam, copiosam, et apte digestam ad opus interpretis 
quod succedit. Huic autem rei locus proprius foret, 
cum ad parascevas inquisitionis ordine deventum 
fuerit. Hoc autem prevertere, nec locum proprium 
exspectare, consultius nobis videtur ; quod hujusmodi 
historia, qualem animo metimur, et mox describemus, 
res perquam magne sit molis, nec sine magnis labori- 
bus et sumptibus confici possit; ut que multorum 
opera indigeat, et (ut alibi diximus) opus sit quasi 
regium. Itaque occurrit illud, non abs re fore expe- 
riri, si forte hac aliquibus aliis cure esse possint ; ita 
ut dum nos destinata ordine perficiamus, hec pars 

que tam multiplex est et onerosa, etiam vivis nobis 
(si ita divine placuerit majestati) instrui et parari 
possit, aliis una nobiscum in id sedulo incumben- 
tibus; presertim cum vires nostra (si in hoc soli 
fuerimus) vix tantze provincia suflicere videantur. 
Etenim quee ad opus ipsum intellectus pertinent, nos 
marte nostro fortasse vincemus. At intellectus ma- 
terialia tam late patent, ut ea (tanquam per procu- 
ratores et mercatores) undique conquiri et impor- 
tari debeant. Accedit etiam illud, quod ceptis 
nostris vix dignum esse wstimemus, ut in re tall, 
que fere omnium industria pateat, nos ipsi tem- 
pus teramus. Quod autem caput rei est, ipsi 
nunc prestabimus: ut ejusmodi historize modum 
et descriptionem, qualis intentioni nostra satis- 
faciat, diligenter et exacte proponamus; ne ho- 
mines non admoniti aliud agant, et ad exemplum 
naturalium historiarum, que jam in usu sunt, se re- 
gant, atque ab instituto nostro multum aberrent. 
Illud interim, quod sepe diximus, etiam hoc loco 
precipue repetendum est: non si omnia omni- 
um extatum ingenia coivissent, aut posthac coie- 
rint ; non si universum genus humanum philosophie 
dedisset operam, aut dederit; et totus terrarum 
orbis nihil aliud fuisset, aut fuerit, quam academiz, 
et collegia, et schol virorum doctorum; tamen 
absque tall, qualem nunc preecipiemus, historia na- 
turali et experimentali, ullos, qui genere humano 
digni sint, progressus in philosophia et scientlis 
fieri potuisse, aut posse. Contra vero comparata 
et bene instructa hujusmodi historia, additis experi- 

mentis auxiliaribus et luciferis, que in ipso inter- 
pretationis curriculo occurrent, aut eruenda erunt; 
paucorum annorum opus futuram esse inquisitio- 
nem nature et scientiarum omnium. Itaque aut 
hoc agendum est, aut negotium deserendum. Hoc 
enim solo et unico modo fundamenta philosophie 
verze et active stabiliri possunt; et simul perspi- 
cient homines, tanquam ex profundo somno excitati, 
quid inter ingenii placita et commenta, ac veram et 
activam philosophiam intersit; et quid demum sit 
de natura naturam ipsam consulere. 

Primo igitur de hujusmodi historia conficienda 
precepta dabimus in genere; deinde particularem 
ejus figuram hominibus sub oculos ponemus : inse- 
rentes interdum non minus ad quid inquisitio aptan- 
da et referenda sit, quam quid queri debeat. Scili- 
cet, ut scopus rei bene intellectus et praevisus, etiam 
alia hominibus in mentem redigat, que a nobis for- 
tasse pratermissa erunt. Historiam autem istam 
Historiam Primam sive Historiam Matrem appel- 
lare consuevimus. 

APHORISMI DE CONFICIENDA 
HISTORIA PRIMA. 





APHORISMUS. 


I. 


Natur in triplici statu ponitur, et tanquam re- 
gimen subit trinum. Aut enim libera est, et cursu 
suo ordinario se explicat ; aut a pravitatibus et inso- 
lentiis materi, atque ab impedimentorum violentia 
de statu suo detruditur; aut ab arte et ministerio 
humano constringitur et fingitur. Atque primus 
ille status ad species rerum refertur ; secundus ad 
monstra; tertius ad artificialia. Etenim in artifici- 
alibus natura jugum recipit ab imperio hominis ; 
nunquam enim illa facta fuissent absque homine. 
At per operam et ministerium hominis conspicitur 
prorsus nova corporum facies, et veluti rerum uni- 
versitas altera, sive theatrum alterum. Triplex 
itaque est historia naturalis. Tractat enim aut na- 
turz libertatem, aut errores, aut vincula; ut non 
male eam partiri possimus, in historiam generatio- 
num, pretergenerationum, et artium; quarum 
postremam: etiam mechanicam et experimentalem 
appellare consuevimus. Nec tamen id precipimus, 
ut hee tria separatim tractentur. Quidni enim 
possint historia monstrorum in singulis speciebus 

cum historia ipsarum specierum conjungi. I[tiam 
artificialia quandoque cum speciebus recte conjun- 
guntur, quandoque melius separantur. Quam- 
obrem e re nata de his consilium capere optimum 
est. Methodus enim iterationes et prolixitatem 
gignit, eque ubi nimia est, ac ubi nulla. 


II. 


Historia naturalis, ut subjecto (quemadmodum 
diximus) triplex, ita usu duplex est. Adhibetur 
enim aut propter rerum ipsarum cognitionem, que 
historia mandantur; aut tanquam materia prima 
philosophiz, atque vera inductionis supellex, sive 
sylva. Atque posterius hoc nune agitur; nunc, 
inquam, neque unquam antehac. Neque enim Aris- 
toteles, aut Theophrastus, aut Dioscorides, aut 
Caius Plinius, multo minus moderni, hunc finem 
(de quo loquimur) historie naturalis, unquam sibi 
proposuerunt. Atque in hoc plurimum est; ut qui 
partes scribendi historiam naturalem sibi posthac 
sumpserint, hoc perpetuo cogitent, atque animo 
agitent; se non lectoris delectationi, non utilitati 
ipsi, que ex narrationibus in presens capi possit, 
debere inservire; sed conquirere et comparare rerum 
copiam et varietatem, que veris axiomatibus confi- 
ciendis sufficiat. Hoc enim si cogitent, modum 
hujusmodi histori ipsi sibi prescribent. Finis enim 
regit modum. 

Ill. 


Quo autem majoris est hec res opere et laboris ; 
eo illam minus onerari superfluis consentaneum 

est. Tria itaque sunt, de quibus homines sunt 
plane admonendi, ut in illis parce admodum operam 
suam collocent; tanquam iis que massam operis in 
immensum augeant, virtutem parum aut nihil pro- 
moveant. 

Primo igitur facessant antiquitates, et citationes, 
aut suffragia auctorum ; etiam lites, et controversiz, 
et opiniones discrepantes; omnia denique philolo- 
gica. Neque enim citetur auctor, nisi in re dubia 
fidei; neque interponatur controversia, nisi in re 
magni momenti. Que vero ad ornamenta orationis, 
et similitudines, et eloquentie thesaurum, et hujus- 
modi inania spectant, omnino abjiciantur. Etiam 
que recipiuntur omnia, et ipsa proponantur breviter 
et strictim, ut nihil minus sint quam verba. Nemo 
enim, qui materialia ad adificia, vel nayes, vel 
hujusmodi aliquas structuras colligit et reponit, ea 
(officinarum more) belle collocat et ostentat, ut pla- 
ceant; sed in hoc tantum sedulus est, ut proba et 
bona sint, et ut in repositorio spatium minimum occu- 
pent. Atque ita prorsus faciendum est. 

Secundo, non multum ad rem facit Juxuria illa 
historlarum naturalium in descriptionibus et pic- 
turis specierum numerosis, atque earundem varietate 
curiosa. Hujusmodi enim pusille varietates nihil 
aliud sunt, quam lusus quidam nature, et lascivia, et 
prope ad individuorum naturam accedunt: atque 
habent peragrationem quandam in rebus ipsis amee- 
nam et jucundam; informationem vero ad scientias 
tenuem, et fere supervacuam. 

Tertio, missee plane faciende sunt omnes narra- 


414 PARASCEVE AD HISTORIAM 


tiones superstitiose (non dico prodigiose, ubi me- 
moria earum reperietur fida et probabilis, sed super- 
stitios), et experimenta magiz ceremonialis. No- 
lumus enim philosophiz infantiam, cui historia na- 
turalis primam prebet mammam, fabulis anilibus 
assuescere. rit fortasse tempus (postquam in 
inquisitionem nature paulo altius penetratum sit) 
hujusmodi res leviter percurrendi ; ut si quid in illis 
fecibus hereat virtutis naturalis, ea extrahi et in 
usum condi possit. Interim seponende sunt. Etiam 
magi naturalis experimenta diligenter et cum se-. 
veritate ventilanda sunt, antequam_ recipiantur; 
presertim illa, qua ex vulgaribus sympathiis et an- 
tipathiis, magna cum socordia et facilitate credendi 
simul et fingendi, derivari solent. 

Neque nil, aut parum actum est, in exoneranda 
historia naturali tribus his (que diximus) rebus 
superfluis, que alias volumina impleture fuissent. 
Neque tamen hic finis. A%que enim requiritur in 
opere magno, ut, tam ea que recipiuntur succincte 
scribantur, quam ut superflua abscindantur : licet 
nemini dubium esse possit, quin hujusmodi castitas et 
brevitas delectationem multo minorem, tum legenti, 
tum scribenti, prebitura sit. Verum illud semper in- 
culcandum est ; hoc quod paratur, horreum esse tan- 
tummodo et promptuarium rerum; in quo non 
manendum, aut habitandum sit cum voluptate, sed 
eo descendendum, prout res postulat, cum aliquid 
ad usum sumendum sit, circa opus interpretis quod 
succedit. 

ly. 


In historia quam requirimus et animo destina- 
mus, ante omnia videndum est, ut late pateat, et 
facta sit ad mensuram universi. Neque enim are- 
tandus est mundus ad angustias intellectus (quod 
adhuc factum est), sed. expandendus intellectus, et 
laxandus, ad mundi imaginem recipiendam, qualis 
invenitur. Istud enim, respicere pauea, et pronun- 
tiare secundum pauca, omnia perdidit. Restmentes 
igitur partitionem, quam paulo ante fecimus, historiz 
naturalis (quod sit generationum, przetergeneratio- 
num, et artium), historize generationum constituimus 
partes quinque. Sit prima, ztheris et ccelestium. 
Secunda, meteororum et regionum (quas vocant) 
aéris ; tractuum videlicet a luna usque ad superfici- 
em terre; cul etiam parti cometas cujuscunque 
generis, tum sublimiores, tum humiliores, utcunque 
se habeat rei veritas, ordinis causa assignamus. Ter- 
tia, terre et maris. Quarta, elementorum (que 
vocant) flamme, sive ignis, aéris, aque, et terre. 
Elementa autem eo sensu accipi volumus, ut intelli- 
gantur non pro primordiis rerum, sed pro corporum 
naturalium massis majoribus. Ita enim natura 
rerum distribuitur, ut sit quorundam corporum 
quantitas, sive massa, universo perquam magna; 
quia scilicet ad schematismum eorum requiritur 
textura materia facilis et obvia; qualia sunt 
ea quatuor (que diximus) corpora: at quorundam 
aliorum corporum sit quantitas in universo parva, et 
parce suppeditata, propter texturam materia valde 

dissimilarem, et subtilem, et in plurimis determina- 
tam, et organicam; qualia sunt species rerum 
naturalium, metalla, plantee, animalia. Quare prius 
genus corporum collegia majora, posterius collegia 
minora appellare consuevimus. At collegiorum 
istorum majorum est pars historia quarta, sub no- 
mine elementorum, ut diximus. Neque vero con- 
funditur pars quarta cum secunda aut tertia in hoc, 
quod in singulis mentionem aéris, aqua, terre 
fecimus. In secunda enim et tertia recipitur historia 
eorum, tanquam mundi partium integralium, et 
quatenus pertinent ad fabricam et configurationem 
universi; atin quarta continetur historia substan- 
tie et nature ipsorum, que in singulis eorum parti- 
bus similaribus viget, nec ad totum refertur. Quinta 
denique pars historia collegia minora sive species 
continet ; circa quas historia naturalis hactenus 
precipue occupata est. 

Historiam vero pretergenerationum quod at- 
tinet, jamdudum a nobis dictum est, quod illa cum 
historia generationum commodissime conjungi pos- 
sit; ea scilicet, qua sit prodigiosa tantum, et na- 
turalis. Nam superstitiosam miraculorum historiam 
(cujuscunque sit generis) omnino relegamus in trac- 
tatum proprium ; neque ipsum jam inde a principio 
suscipiendum, sed paulo post, quando altius in na- 
ture inqisitionem penetratum fuerit. 

At historiam artium, et nature ab homine verse 
et immutate, sive historiam experimentalem, trip- 
licem constituimus. Aut enim deprompta est ex 
artibus mechanicis ; aut ex operativa parte scientia- 

rum Jiberalium; aut ex practicis compluribus et 
experimentis, que in artem propriam non coalue- 
runt; immo qua quandoque ex vulgatissima experi- 
entia occurrunt, nec artem omnino_ desiderant. 
Quamobrem, si ex his omnibus, que diximus, genera- 
tionibus, pretergenerationibus, artibus et experimen- 
tis confecta fuerit historia; nihil pretermissum 
videtur, per quod sensus ad informandum intellec- 
tum instrui possit. Neque igitur amplius intra 
circulos paruos (veluti incantati) subsultabimus, sed 
mundi pomeeria circuitione zequabimus. 


Vv 

Inter partes eas quas diximus historia, maximi 
usus est historia artium; propterea quod ostendat 
res in motu, et magis recta ducat ad praxin. Quin- 
etiam tollit Jarvam et velum a rebus naturalibus, 
quee plerumque sub varietate figurarum et apparen- 
tie externze occultantur; aut obscurantur. Deni- 
que vexationes artis sunt certe tanquam vincula et 
manice Protei, que ultimos materi nixus et conatus 
produnt. Corpora enim perdi, aut annihilari nolunt ; 
sed potius in varias formas se mutant. Itaque circa 
hanc historiam, licet mechanicam (ut videri possit) 
et minus liberalem, (missa arrogantia et fastu) sum- 
ma est adhibenda diligentia. 

Rursus, inter artes preferuntur ex, que corpora 
naturalia et rerum materialia exhibent, alterant, et 
preparant; ut agricultura; coquinaria; chymica ; 
tinctoria; opificia vitri, esmaltz, sacchari, pulveris 

pyril, ignium artificialium, papyri, et hujusmodi. 
Jejunioris autem sunt usus, que precipue consistunt 
in motu subtili manuum, et instrumentorum ; quales 
sunt textoria; fabrilis; architectura; opificia molen- 
dinorum, horologiorum, cum similibus; licet et istee 
nullo modo negligende sint ; tum quia in illis occur- 
runt multa, que ad corporum naturalium alterationes 
spectant ; tum quia accurate informant de motu lati- 
onis, que res est magni prorsus ad plurima moment. 

Verum in congerie universa istius artium historie, 
illud omnino monendum est, et penitus memorize 
mandandum; recipienda esse experimenta artium, 
non solum ea que ducunt ad finem artis, sed etiam 
que ullo modo interveniunt. Exempli gratia, quod 
locust, aut cancri cocti, cum prius colorem luti re- 
ferrent, rubescant, nihil ad mensam: sed hec ipsa in- 
stantia tamen non mala est, ad inquirendam natu- 
ram rubedinis; cum idem eveniat etiam in lateribus 
coctis. Similiter, quod carnes minori mora saliantur 
hyeme quam estate, non eo tantum spectat, ut 
coquus cibos bene et quantum sufficit condiat; sed 
etiam instantia bona est ad indicandam naturam, 
et impressionem frigoris. Quamobrem toto (quod 
alunt) ccelo erraverit, qui intentioni nostrz satisfieri 
existimaverit, si artium experimenta colligantur, 
hujus rei solum gratia, ut hoc modo artes singule 
melius perficiantur. Licet enim et hoc non prorsus 
contemnamus in multis; tamen ea plane est mens 
nostra, ut omnium experimentorum mechanicorum 
rivuli in philosophie pelagus undequaque fluant. 
Delectus autem instantiarum in unoquoque genere 

eminentiorum (quas maxime et diligentissime con- 
quirere oportet, et quasi venari) ex preerogativis in- 
stantiarum petendus est. 


VI. 


Resumendum etiam est hoc loco, quod in apho- 
rismis 99. 119.120. libri primi fusius tractavimus ; 
hic vero, precepti more, breviter imperare sufficiat : 
hoc est, ut recipiantur in hanc historiam; primo res 
vulgatissimz, quales quis supervacuum putaret scrip- 
to inserere, quia tam familiariter note sunt; dein, 
res viles, illiberales, turpes (omnia enim munda 
mundis; et si lucrum ex lotio boni odoris sit, multo 
magis Jumen et informatio ex re qualibet); etiam 
res leves et pueriles (nec mirum, repuerascendum 
enim plane est); postremo, res que nimia cujusdam 
subtilitatis esse videntur, quod in se nullius sint 
usus. Neque enim (ut jam dictum est) que in hac 
historia proponentur, propter se congesta sunt: 
itaque neque dignitatem eorum ex se metiri par est, 
sed quatenus ad alia transferri possint, et influant in 
philosophiam. 

VII. 


Illud insuper precipimus, ut omnia in naturali- 
bus, tam corporibus quam virtutibus (quantum fieri 
potest), numerata, appensa, dimensa, determinata 
proponantur. Opera enim meditamur, non specu- 
lationes. Physica autem et mathematica bene com- 
mista, generant practicam.. Quamobrem exacte re- 
stitutiones et distantiza planetarum, in_ historia 
celestium ; terre ambitus, et quantum occupet in 

superficie respectu aquarum, in historia terre et ma- 
ris; quantam compressionem aér patiatur absque forti 
antitypia,in historia aéris; quantum in metallis alte- 
rum alteri preeponderet, in historia metallorum ; et in- 
numera id genus perquirenda, et perscribenda sunt. 
Cum vero exacte proportiones haberi non possint, 
tum certe ad zstimativas aut comparativas indefini- 
tas confugiendum est. Veluti (si forte calculis as- 
tronomorum, de distantiis, diffidimus) quod luna sit 
infra umbram terre; quod Mercurius sit supra 
lunam; et hujusmodi. Etiam cum mediz propor- 
tiones haberi non possint, proponantur extreme: 
veluti, quod languidior magnes attollat ferrum ad 
tale pondus, respectu ponderis ipsius lapidis; et 
quod maxime virtuosus, etiam ad rationem sexage- 
cuplam; quod nos in armato magnete admodum 
parvo fieri vidimus. Atque satis scimus istas instan- 
tias determinatas non facile aut seepe occurrere; sed 
in ipso interpretationis curriculo, tanquam auxiliares, 
(quando res maxime postulat) debere exquiri. Ve- 
runtamen si forte occurrant, modo non progressum 
conficiendz naturalis historia nimis remorentur, 
etiam in ipsam eas inserere oportet. 


VIll. 


Fidem vero eorum, que in historia sunt recipi- 
enda, quod attinet ; necesse est ut illa sint aut fidei 
certe, aut fidei dubie, aut fidei damnate. Atque 
prius genus simpliciter est proponendum. Secundum 
cum nota ; viz. per verbum “traditur,” aut “referunt,” 
aut “ audivi ex fide-digno,” et hujusmodi. Nam argu- 

menta fidei in alterutram partem, nimis operosum 
foret adscribere: et proculdubio scribentem nimis 
remorabitur. Neque multum etiam refert, ad id quod 
agitur: quoniam (ut in aphorismo 118. Lib. 1. 
diximus) falsitatem experimentorum, nisi ea ubique 
scateant, veritas axiomatum paulo post convincet. 
Attamen si instantia fuerit nobilior, aut usu ipso, 
aut quia alia multa ex illa’ pendere possint, tum 
certe nominandus est auctor : neque id nude tantum, 
sed cum mentione aliqua, utrum ille ex relatione, 
aut exscriptione (qualia sunt fere, que scribit C. 
Plinius), aut potius ex scientia propria illa affirma- 
verit: atque etiam utrum fuerit res sui temporis, an 
vetustior ; insuper, utrum sit tale quippiam, cujus 
necesse foret ut multi essent testes, si verum foret; 
denique, utrum auctor ille fuerit vaniloquus et levis, 
an sobrius et severus; et similia, que faciunt ad 
pondus fidei. Postremo res damnatze fidei, et ta- 
men jactatas et celebratas, quales, partim neglectu, 
partim propter usum similitudinum, per multa jam 
secula invaluerunt (veluti, quod adamas liget mag- 
netem, allium enervet, electrum omnia trahat preter 
ocymum, et alia multa hujusmodi), oportebit non 
silentio rejicere, sed verbis expressis proscribere, ne 
illa amplius scientiis molesta sint. 

Preeterea non abs re fuerit, si forte origo vanita- 
tis aut credulitatis alicujus occurrat, illam notare: 
veluti, quod herbee satyrio attributa sit vis ad exci- 
tandam venerem, quia radix scilicet in figuram testi- 
culorum efformata sit: cum revera hoc fiat, quia ad- 
nascitur annis singulis nova radix bulbosa, adherente 

radice anni prioris, unde didymi illi. Manifestum 
autem hoc est, quod nova radix semper inveniatur 
solida et succulenta, vetus emarcida et spongiosa 
Quare nil mirum, si altera mergatur in aqua, altera 
natet : quod tamen pro re mira habetur, et reliquis 
ejus herbee virtutibus auctoritatem addidit. 


Tx 


Supersunt additamenta quedam historie natu- 
ralis utilia, quaeque eam magis commode inflectere 
et aptare possint ad opus interpretis, quod succedit. 
Illa, quinque sunt. 

Primum, questiones (non causarum dico, sed 
facti) adjicienda sunt, ut inquisitionem ulteriorem 
provocent et sollicitent : ut, in historia terre et maris, 
utrum Mare Caspium fluat et refluat, et quali hora- 
rum spatio; utrum sit aliqua continens Australis, an 
potius insule ; et similia. 

Secundo, in experimento aliquo novo et subtili- 
ore, addendus est modus ipse experimenti, qui adhi- 
bitus est: ut liberum sit hominum judicium, utrum 
informatio per experimentum illud sit fidum aut 
fallax ; atque etiam excitetur hominum industria ad 
exquirendos modos (si fierl possit)magis accuratos. 

Tertio, si quid subsit in aliqua narratione dubii 
vel scrupuli, id supprimi aut reticeri omnino nolumus ; 
sed plane et perspicue adscribi, nota aut moniti loco. 
Cupimus enim historiam primam, veluti facto sacra- 
mento de veritate ejus in singulis, religiosissime 
conscribi; cum sit volumen operum Dei, et (quan- 
tum inter majestatem divinorum, et humilitatem 

terrenorum collationem facere liceat) tanquam scrip- 
tura altera. 

Quarto, non abs re fuerit observationes quando- 
que adspergere (id quod C. Plinius fecit): veluti in 
historia terre et maris; quod terrarum figura (qua- 
tenus adhuc cognita est) respectu marium, sit ad 
austrum angusta et veluti acuminata, ad septentrio- 
nes lata et ampla; marium, contra, et quod oceani 
magni intersecent terras alveis exporrectis inter au- 
strum et septentriones, non inter orientem et occi- 
dentem, nisi forte in extremis regionibus polaribus. 
Etiam canones (qui nil aliud sunt quam observa- 
tiones generales et catholice) optime adscribuntur : 
veluti in historia ccelestium ; quod Venus nunquam 
distat a sole plus partibus 46. Mercurius, 23. et 
quod planetz, qui supra solem locantur, tardissime 
moveant, cum longissime a terra absint: planete 
infra solem, celerrime. Aliud insuper observationis 
genus adhibendum ; quod nondum in usum venit, 
licet sit haud exigui momenti. Illud tale est : nempe, 
ut subjungantur lis que sunt, ea quee non sunt. Ve- 
luti, in historia coelestium, quod non inveniatur stella 
oblonga vel triangularis ; sed quod omnis stella sit 
globosa: vel globosa simpliciter, ut luna; vel 
ad aspectum angulata sed in medio globosa, ut relique 
stellee ; vel ad aspectum comata, et in medio globo- 
sa, ut sol: aut quod stelle nullo prorsus spargantur 
ordine ; ut non inveniatur vel quincunx, vel quadran- 
gulum, nec alia figura perfecta (utcunque impo- 
nantur nomina delte, corone, crucis, quadrigarum, 
etc.) ; vix etiam linea recta, nisi forte in cingulo et 
pugione Orionis. 


4.2.4 PARASCEVE AD HISTORIAM 


Quinto, juvabit fortasse nonnihil querentem, 
quod credentem prorsus pervertat et perdat: viz. 
ut opiniones, que nunc recepte sunt, cum earum 
varietate et sectis, brevi verborum complexu, et tan- 
quam in transitu recenseantur; ut intellectum vel- 
licent et nihil amplius. 


X. 


Atque hee sufficient, quatenus ad precepta ge- 
neralia: que si diligenter observentur, et finem 
recta petet hoc opus historiz, nec excrescet supra 
modum. Quod si etiam, prout circumscribitur et 
limitatur, vastum opus alicui pusillanimo videri 
possit, is in bibliothecas oculos convertat; et inter 
alia, corpora juris civilis aut juris cannonici ex una 
parte spectet, et commentarios doctorum et juriscon- 
sultorum ex altera; et videat quid intersit quoad 
molem et volumina. Nobis enim (qui, tanquam 
scribe fideles, leges ipsas nature et nil aliud excipi- 
mus et conscribimus) brevitas competit, et fere ab 
ipsis rebus imponitur. Opinionum autem, et placi- 
torum, et speculationum non est numerus neque 
finis. 

Quod vero, in distributione operis nostri, mentio- 
nem fecimus cardinalium virtutum in natura; et 
quod etiam harum historia, antequam ad opus inter- 
pretationis ventum fuerit, perscribenda esset; hujus 
rei minime obliti sumus, sed eam nobis ipsis reserva- 
vimus: cum de aliorum industria in hac re, prius- 
quam homines cum natura paulo arctius consuescere 
inceeperint, prolixe spondere non audeamus. Nunc ita- 

que ad delineationem historiarum particularium ve- 
‘niendum. 

Verum, prout nunc negotiis distringimur, non 
ulterius suppetit otium, quam ut catalogum tantum 
historiarum particularium secundum capita subjun- 
gamus. Enimvero cum primum huic rei vacare 
possimus, consilium est in singulis, veluti interro- 
gando, docere; qualia sint circa unamquamque 
historiarum illarum potissimum inquirenda et con- 
scribenda, tanquam ea que ad finem nostrum fa- 
clunt, instar topicorum quorundam particularium : 
vel potius, ut (sumpto exemplo a causis civilibus) in 
hac vindicatione magna sive processu, a favore et 
providentia divina concesso et instituto, per quem 
genus humanum jussum in naturam recuperare con- 
tendit, naturam ipsam et artes super articulos exa- 
minemus. 





CATALOGUS HISTORIARUM 
PARTICULARIUM, 


SECUNDUM CAPITA. 





1. Histor1a Ceelestium; sive Astronomica. 

2. Historia Configurationis Coeli et partium ejus, 
versus Terram et partes ejus: sive Cosmogra- 
phica. 

3. Historia Cometarum. 

4. Historia Meteororum Ignitorum. 

5. Historia Fulgurum, Fulminum, Tonitruum, et 
Coruscationum. 

6. Historia Ventorum, et Flatuum Repentinorum, 

et Undulationum Aéris. 

7. Historia Iridum. 

. Historia Nubium, prout superne conspiciuntur. 

9. Historia Expansionis Ceerulee, Crepusculi, plu- 
rium Solium, plurium Lunarum, Halonum, Co- 
lorum variorum Solis et Lune; atque omnis 
varietatis Coelestium ad aspectum, quz fit ratione 
medil. 

10. Historia Pluviarum Ordinariarum, Procellosa- 
rum, et Prodigiosarum; etiam Cataractarum 
(quas vocant) Ceeli, et similium 

11. Historia Grandinis, Nivis, Gelu, Pruine, Ne- 
bule, Roris, et similium. 


o.8) 

12. Historia omnium aliorum Cadentium sive Descen- 
dentium ex alto, et superne generatorum. 

13. Historia Sonituum in alto (si modo sint aliqui) 
preter Tonitrua. 

14, Historia Aéris, in Toto, sive in Configuratione 
Mundi. 

15. Historia Tempestatum, sive Temperamentorum 
Anni, tam secundum variationes Regionum, quam 
secundum accidentia Temporum, et  periodos 
Annorum ; Diluviorum, Fervorum, Siccitatum, et 
similium. 

16. Historia Terre et Maris; Figure et Ambitus 
ipsorum et Configurationis ipsorum inter se, atque 
Exporrectionis ipsorum in latum aut angustum ; 
Insularum Terre in Mari, Sinuum, Manuum 
Maris, et Lacuum salsorum in Terra, Isthmorum, 
Promontoriorum. 

17. Historia Motuum (si qui sint) globi Terre et 
Maris; et ex quibus Experimentis illi colligi 
possint. 

18. Historia Motuum majorum et Perturbationum in 

Terra et Mari; nempe Terre-Motuum et Tremo- 
rum et Hiatuum, Insularum de novo enascentium, 
Insularum fluctuantium, Abruptionum Terrarum 
per ingressum Maris, Invasionum et Illuvionum, 
et contra Desertionum Maris; Eruptionum Ignium 
e Terra, Eruptionum subitanearum Aquarum e 
Terra et similium. | 

19. Historia Geographica Naturalis, Montium, Val- 
lium, Sylvarum, Planitierum, Arenarum, Paludum, 
Lacuum, Fluviorum, Torrentium, Fontium, et 

omnis diversitatis scaturiginis ipsorum, et similium ; 
missis Gentibus, Provinciis Urbibus, et hujusmo- 
di Civilibus. 

20. Historia Fluxuum et Refluxuum Maris, Euri- 
porum, Undulationum et Motuum Maris ali- 


orum. 
21. Historia ceterorum Accidentium Maris; Salsu- 


ginis ejus, Colorum diversorum, Profunditatis : 
et Rupium, Montium, et Vallium submarinorum, 
et similium. 


SEQUUNTUR HISTORLZ MASSARUM MAJORUM. 


22. Historia Flamme, et I[gnitorum. 

23. Historia Aéris, in Substantia, non in Configu- 
ratione. 

24. Historia Aque, in Substantia, non in Configura- 
tione. 

25. Historia Terre et diversitatis ejus, in Substan- 
tia, non in Configuratione. 


SEQUUNTUR HISTORIZ SPECIERUM. 


26. Historia Metallorum perfectorum, Auri, Ar- 
genti; et Minerarum, Venarum, Marcasitarum 
eorundem: Operaria quoque in Mineris ipsorum. 

27. Historia Argenti Vivi. 

28. Historia Fossilium; veluti Vitrioli, et Sulphu- 
ris, etc. 

29. Historia Gemmarum ; veluti Adamantis, Rubini, 
etc: | 

30. Historia Lapidum ; ut Marmoris, Lapidis Lydu, 
Silicis, etc. 

31. Historia Magnetis. 

32. Historia Corporum Miscellaneorum, que nec 
sunt Fosilia prorsus, nec Vegetabilia; ut Salium, 
Succini, Ambre-grisez, etc. 

33. Historia Chymica circa Metalla et Mineralia. 

34. Historia Plantarum, Arborum, Fruticum, Her- 
barum: et Partium eorum, Radicum, Caulium, 
Ligni, Foliorum, Florum, Fructuum, Seminum, 
Lachrymarun, ete. 

35. Historia Chymica circa Vegetabilia. 

36. Historia Piscium, et Partium ac Generationis 
ipsorum. 

37. Historia Volatilium, et Partium ac Generationis 
ipsorum. 

38. Historia Quadrupedum, et Partium ac Genera- 
tionis ipsorum. 

39. Historia Serpentum, Vermium, Muscarum, et 
ceterorum Insectorum; et Partium ac Generati- 
onis ipsorum. 

40. Historia Chymica, circa ea que sumuntur ab 
Animalibus. 


SEQUUNTUR HISTORIZ HOMINIS. 


41. Historia Figure et Membrorum externorum 
Hominis, Stature, Compagis, Vultus; et Linea- 
mentorum; eorumque varietatis secundum Gen- 
tes, et Climata, aut alias minores differentias. 

42. Historia Physiognomica super ipsa. 

43. Historia Anatomica, sive Membrorum interno- 
rum hominis ; et varietatis ipsorum, quatenus in- 

venitur in ipsa naturali compage et structura, et 
non tantum quoad morbos et accidentia preeterna- 
turalia. 

44, Historia partium similarium Hominis; ut Car- 
nis, Ossium, Membranarum, ete. 

45. Historia Humorum in Homine ; Sanguinis, Bi- 
lis, Spermatis, etc. 

46. Historia Excrementorum; Sputi, Urinarum, 
Sudorum, Sedimentorum, Capillorum, Pilorum, 
Rediviarum, Unguium, et similium. 

47, Historia Facultatum; Attractionis, Digestionis, 
Retentionis, Expulsionis, Sanguificationis, Assimi- 
lationis alimentorum in membra, Versionis Sangui- 
nis et Floris ejus in Spiritum, etc. 

48. Historia Motuum Naturalium et Involuntari- 
orum; ut Motus Cordis, Motus Pulsuum, Sternu- 
tationis, Motus Pulmonum, Motus Erectionis Vir- 
ge, etc. 

49, Historia Motuum mixtorum ex naturalibus et 
voluntariis ; veluti Respirationis, Tussis, Urinati- 
onis, Sedis, etc. 

50. Historia Motuum Voluntariorum, ut Instrumen- 
torum ad voces articulatas; ut Motuum OQOculo- 
rum, Lingue, Faucium, Manuum, Digitorum; 
Deglutitionis, etc. 

51. Historia Somni et Insomniorum. 

52. Historia diversorum Habituum Corporis; Pin- 
guis, Macilenti; Complexionum (quas vocant,) 
CtCe 

53. Historia Generationis Hominum. 

54. Historia Conceptionis, Vivificationis, Gestatio- 
nis in Utero, Partus, etc. 

55. Historia Alimentationis hominis, atque omnis 
Edulii et Potabilis, atque omnis Diztez ; et Varie-— 
tatis ipsorum secundum gentes aut minores dif- 
ferentias. 

56. Historia Augmentationis et Incrementi Corporis, 
in Toto et Partibus ipsius. 

5%. Historia Decursus Attatis; Infantie, Pueritie, 
Juventutis, Senectutis, Longevitatis, Brevitatis 
Vite, et similium, secundum gentes et minores 
differentias. 

58. Historia Vite et Mortis. 

59. Historia Medicinalis Morborum, et Symetne 
atum et Signorum eorundem. 

60. Historia Medicinalis, Cure, et Remediorum et 
Liberationum a Morbis. 

61. Historia Medicinalis eorum que _ conservant 
Corpus et Sanitatem. | 

62. Historia Medicinalis eorum que pertinent ad 
Formam et Decus Corporis, etc. 

63. Historia Medicinalis eorum que corpus alte- 
rant, et pertinent ad Regimen Alterativum. 

64. Historia Pharmaco-polaris. 

65. Historia Chirurgica. 

66. Historia Chymica circa Medicinas. 

67. Historia Visus et Visibilium, sive Optica. 

68. Historia Picture, Sculptoria, Plastica, etc. 

69. Historia Auditus et Sonorum. 

70. Historia Musica. 

71. Historia Olfactus, et Odorum. 

72. Historia Gustus, et Saporum. 

73, Historia Tactus, et ejus Objectorum. 

74, Historia Veneris, ut speciei Tactus. 
75. Historia Dolorum corporeorum, ut speciei Tac- 

tus. 

76. Historia Voluptatis et Doloris in genere. 

77. Historia affectuum ; ut Ire, Amoris, Verecundiz, 
etc: 

78. Historia Facultatum Intellectualium; Cogita- 
tive, Phantasize, Discursus, Memorize, ete. 

79. Historia Divinationum Naturalium. 

80. Historia Dignotionum, sive Diacrisium occulta- 
rum Naturalium. 

81. Historia Coquinaria; et artium subservienti- 
um, veluti Macellaria, Aviaria, ete. 

82. Historia Pistoria et Panificiorum; et artium 
subservientium, ut Molendinaria, ete. 

83. Historia Vinaria. 

84. Historia Cellaria, et diversorum generum Potus. 

85. Historia Bellariorum et Confecturarum. 

86. Historia Mellis. 

87. Historia Sacchari. 

88. Historia Lacticiniorum. 

89. Historia Balneatoria, et Unguentaria. 

90. Historia Miscellanea circa curam corporis ; 
Tonsorum, Odorariorum, etc. 

91. Historia Auri-fabrilis, et artium subservientium. 

92. Historia Lanificiorum, et artium subservien- 
tium. 

VOL. ll. FF 

93. Historia Opificiorum e Serico et Bombyce, et 
artium subservientium. 

94. Historia Opificiorum ex Lino, Cannabio, Gos- 
sipio, Setis, et aliis Filaceis; et artium subservi- 
entium. 

95. Historia Plumificiorum. 

96. Historia Textoria, et artium subservientium. 

97. Historia Tinctoria. 

98. Historia Coriaria, Alutaria, et artium sub- 
servientium. 

99. Historia Culcitraria et Plumaria. 

100. Historia Ferri-Fabrilis. 

101. Historia Latomie sive Lapicidarum. 

102 Historia Lateraria, et Tegularia. 

103. Historia Figularis. 

104. Historia Cementaria, et Crustaria. 

105. Historia Ligni-Fabrilis. | 

106. Historia Plumbaria. | 

107. Historia Vitri et omnium Vitreorum et Vi- 
triaria. 

108. Historia Architecture in genere. 

109. Historia Plaustraria, Rhedaria, Lecticaria, etc. 

110. Historia Typographica, Libraria, Scriptoria, 
Sigillatoria; Atramenti, Calami, Papyri, Mem- 
brane, etc. 

111. Historia Cere. 

112. Historia Viminaria. 

113. Historia Storearia, et Opificiorum ex Stramine, 
Scirpis, et similibus. 

114. Historia Lotricaria, Scoparia, etc. 

115. Historia Agriculture, Pascuarie, Cultus Syl- 
varum, etc. 


116. Historia Hortulana. 

117. Historia Piscatoria. 

118. Historia Venationis et Aucupii. 

119 Historia Rei Bellic, et artium subservientium ; 
ut Armamentaria, Arcuaria, Sagittaria, Sclope- 
taria, Tormentaria, Balistaria, Machinaria, etc. 

120. Historia Rei Nauticee, et Practicarum, et ar- 
tium subservientium. 

121. Historia Athletica, et omnis generis Exercitati- 
onum Hominis. 

122. Historia Rei Equestris. 

123. Historia Ludorum omnis generis. 

124. Historia Prestigiatorum et Circulatorum. 

125. Historia Miscellanea diversarum Materiarum 
Artificialium; ut Esmalte, Porcellane, complu- 
rium Cementorum, etc. 

126. Historia Salium. 

127. Historia Miscellanea diversarum Machinarum, 
et Motuum. 

128. Historia Miscellanea Experimentorum Vulga- 
rium, que non coaluerunt in Artem. 

Etiam Mathematicarum purarum Historie con- 
scribende sunt, licet sint potius observationes quam 
experimenta. 

129. Historia naturarum et potestatum Numerorum. 

130. Historia naturarum et potestatum Figurarum. 

Non abs re fuerit admonere quod, cum necesse 
sit multa ex experimentis sub duobus titulis vel 

pluribus cadere (veluti Historia Plantarum, et 
Historia Artis Hortulane multa habebunt fere 
communia), commodior sit Inquisitio per Artes, Dis- 
positio vero per Corpora. Parum enim nobis cure 
est de artibus ipsis mechanicis, sed tantum de lis que 
afferunt ad instruendam Philosophiam. Verum hee 
e re nata melius regentur. 


REDARGUTIO PHILOSOPHIARUM. 





Dum hec tractarem, intervenit amicus meus quidam 
ex Gallia rediens, quem cum salutassem, atque ego 
illum, ille me de rebus nostris familiariter interro- 
gassemus: tu vero, inquit, vacuis tuis ab occupa- 
tionibus civilibus intervallis, aut saltem remittenti- 
bus negotiis, quid agis ?. Opportune, inquam, nam 
ne nil me agere existimes, meditor instaurationem 
philosophiz, ejusmodi que nihil inanis aut abstracti 
habeat, queque vitaze humane conditiones in melius 
provehat. Honestum profecto opus, inquit: et quos 
socios habes? Ego certe, inquam, profecto nullos: 
quin nec quenquam habeo quocum familiariter de 
hujusmodi rebus colloqui possim, ut me saltem ex- 
plicem et exacuam. Dure, inquit, partes tue sunt: 
et statim addidit, atque tamen scito hee aliis cure 
esse. Tumego letatus: guttula, inquam, me asper- 
sisti, atque animam reddidisti. Ego enim anum 
quandam fatidicam non ita pridem conveni, que, 
mihi nescio quid obmurmurans, vaticinata est, foetum 
meum in solitudine periturum, Vis, inquit, ut tibi 
narrem que mihi in Gallia circa hujusmodi negotium 
evenerunt. Libentissime, inquam, atque insuper 
gratiam habebo. | 

Tum retulit se Parisiis vocatum a quodam amico 

suo, atque introductum in consessum virorum, qua- 
lem, inquit, vel tu videre velles; nihil enim in vita 
mihi accidit jucundius; erant autem circiter quinqua- 
ginta viri, neque ex iis quisquam adolescens, sed 
omnes ztate provectiores, quique vultu ipso digni- 
tatem cum probitate singuli pre se ferrent. Inter 
quos aiebat se cognovisse nonnullos honoribus per- 
functos, atque alios ex senatu; etiam antistites sa- 
crorum insignes, atque ex omni fere ordine eminen- 
tiore aliquos ; erant etiam quidam, ut aiebat, pere- 
grini ex diversis nationibus. Atque cum ille primo 
introlisset, invenit eos familiariter inter se collo- 
quentes ; sedebant tamen ordine sedilibus dispositis, 
ac veluti adventum alicujus exspectantes. 

Neque ita multo post ingressus est ad eos vir 
quidam, aspectus (ut ei videbatur) admodum placidi 
et sereni, nisi quod oris compositio erat tanquam 
miserantis, cul cum omnes assurrexissent, ille cir- 
cumspiciens et subridens; nunquam, inquit, existi- 
mavi, potuisse fieri, ut otium omnium vestrum, cum 
singulos recognosco, in unum atque idem tempus 
coincideret, idque quomodo evenerit, satis mirari 
non possum. Cumque unus ex ccetu respondisset, 
eum ipsum hoc otium illis fecisse, cum que ab ipso 
exspectarent illi ducerent omni negotio potiora : at- 
que ut video, inquit, universa illa jactura ejus quod 
hic consumetur temporis, quo certe vos separati mul- 
tis mortalibus profuissetis, ad meas rationes accedet. 
Quod si ita est, videndum profecto ne vos diutius 
morer : simul consedit, absque suggesto aut cathedra, 
sed ex aquo cum ceteris, atque hujusmodi quedam 

apud eum consessum verba fecit; nam aiebat, qui 
hec narrabat, se illa tum excepisse ut potuit, licet 
cum apud se, una cum illo amico suo qui eum intro- 
duxerat, ea recognosceret, fateretur ea longe inferi- 
ora iis que tum dicta essent visa esse. Exemplum 
autem orationis quam exceperat, quod circa se habe- 
bat, proferebat. Illud ita scriptum erat. 

Vos certe, filii, homines estis et mortales ; nec con- 
ditiones vestre tantum poeniteat, si nature vestre sa- 
tis memineritis. Deus mundi conditor et vestrum, ani- 
mas vobis donavit mundi ipsius capaces, nec tamen 
eo ipso satiandas, itaque fidem vestram sibi seposuit, 
mundum sensui attribuit : neutra autem oracula clara 
esse voluit sed involuta, ut vos exerceret, quandc- 
quidem excellentiam rerum rependeret. Atque de 
rebus divinis optima de vobis spero: circa humana 
autem, metuo vobis, ne diuturnus error vos usu ce- 
perit. Existimo enim hoc apud vos penitus credi, vos 
statu uti scientiarum florente et bono. [go rursus 
moneo vos, ne eorum que habetis aut copiam aut 
utilitatem, quasi ad magnum aliquod fastigium evecti, 
et votorum compotes, aut laboribus perfuncti acci- 
piatis. Idque sic considerate. 

Si in omnem illam scriptorum varietatem, qua 
scientia tument et !uxuriantur, de eo quod afferunt 
interpelletis, et stricte et presse examinetis, ubique 
reperietis ejusdem rei repetitiones infinitas ; verbis, 
ordine, exemplis, atque illustratione, diversas; rerum 
summa et pondere, ac vera potestate prelibatas ac 
plane iteratas; ut in pompa paupertas sit, et in 
rebus jejunis fastidium. Atque si vobiscum fami- 

liariter loqui et jocari hac de re liceat, videtur doc- 
trina vestra coene illi hospitis Chalcidensis simillima, 
qui cum interrogaretur, unde tam varia venatio ? 
respondit, illa omnia ex mansueto sue esse facta. 
Neque enim negabitis universam istam copiam, nil 
aliud esse quam portionem quandam philosophie 
Grecorum, eamque certe minime in saltu aut silvis 
nature nutritam, sed in scholis et cellis, tanquam 
animal domesticum saginatum. Quod si a Greecis 
lisque paucis abscedatis, quid tandem habent vel 
Romani, vel Arabes, vel nostri, quod non ab Aris- 
totelis, Platonis, Hippocratis, Galeni, Euclidis, Pto- 
lemei inventis derivetur, aut in eadem recidat? 
Itaque videtis in sex fortasse hominum cerebellis et 
animulis, spes et fortunas vestras sitas esse. Neque 
vero idcirco Deus vobis animas rationales indidit, ut 
suas partes (fidem scilicet vestram que divinis de- 
betur) hominibus deferretis: neque sensus informa- 
tionem firmam et validam attribuit, ut paucorum 
hominum opera, sed ut sua demum opera, coelum 
et terram, contemplaremini ; laudes suas celebrantes, 
et hymnum auctori vestro canentes, iis etiam viris, 
si placet, (nihil enim obstat) in chorum acceptis. 
Quinetiam ista ipsa doctrina, usu vestra, origine 
Graca, que tanta pompa incedit, quota pars fuit 
illa sapientie Grecorum? Ea enim varia fuit; 
varietas autem ut veritate non acquiescit, ita nec 
errorem figit, sed ad veritatem est instar iridis ad 
solem, que omnium imaginum est maxime infirma, 
et quasi deperdita, sed tamen imago. Verum et 
hance quoque varictatem nobis exstinxit (Gracus et 

ipse) Aristoteles: credo, ut discipuli res gestas 


equaret. Atque discipuli preconium (si recte me- 
mini) tale celebratur : 


‘‘ Felix terrarum preedo, non utile mundo 
Editus exemplum, terras tot posse sub uno 
Esse viro.” 


An et magister, felix doctrine predo? Acerbe 
illud, sed que sequuntur optime. Nullo enim modo 
ille utilis rebus humanis, qui tot egregia ingenia, tot, 
inquam, libera capita in servitutem redegerit. _Ita- 
que, filii, de copia vestra audistis quam arcta, quam 
ad paucos redacta. JDivitiz enim vestre sunt pau- 
corumcensus. De utilitate jam attendite. 

Atque tandem, aditum ad mentes et sensus 
vestros, non dicam impetrabimus (vos enim benevoli), 
sed struemus aut machinabimur, res siquidem diffi- 
cilis. Quo fomite, qua accensione lumen nobis in- 
natum excitabimus, idque a prestigiis luminis ad- 
ventitii et infusi liberabimus? Quomodo, inquam, 
nos vobis dabimus, ut vos vobis reddamus? Infinita 
prejudicia facta sunt, opiniones hauste, recepte, 
sparse. Theologi multa e philosophia ista sua fece- 
runt, et speculativam quandam ab utraque doctrina 
coagmentatam condiderunt. Viri civiles, qui ad 
existimationis suze fructum pertinere putant, ut 
docti habeantur, multa ubique ex eadem scriptis suis 
et orationibus inspergunt. Etiam voces, filli, et ver- 
ba ex dictamine ejusdem philosophic, et secundum 
ejus prescripta et placita, apposite conficta sunt, 
adeo ut simul ac loqui didiceritis (felicem dicam an 

infelicem) hance errorum cabalam haurire et imbi- 
bere necesse fuerit. Neque heeec tantum consensu 
singulorum firmata, sed et institutis academiarum, 
collegiorum, ordinum, fere rerumpublicarum veluti 
sancita est. 

Huic itaque jam subito renunciabitis ? idne 
sumus vobis auctores? Atqui ego, filil, hoc non 
postulo, neque hujusmodi philosophiz vestre fructus 
moror, aut eos vobis interdico, neque in solitudinem 
aliquam vos abripiam. Utimini philosophia quam 
habetis, disputationes vestras ex ejus uberibus alite, 
sermones ornate, graviores apud vulgus hominum 
hoc ipso nomine estote. Neque enim philosophia 
vera ad hec multum utilis vobis erit: non presto 
est, nec in transitu capitur, nec ex prenotionibus 
intellectui blanditur, non ad vulgi captum (nisi per 
utilitatem et opera) descendit. Servate itaque et 
illam alteram, et prout commodum vobis erit, adhi- 
bete: atque aliter cum natura, aliter cum populo 
negotiamini. Nemo enim est, qui plus multo quam 
alius quis intelligit, quin ad minus intelligentem, 
tanquam personatus sit, ut se exuat, alteri det. Ve- 
rum illud vos familiariter pro more nostro moneo, 
« Habete Laidem dummodo a Laide non habeamini.” 
Judicium sustinete, altis vos date, non dedite; et 
yos melioribus servate. Atque videmur minus 
quiddam vobis imponere, quod haec, quze in manibus 
habetis, usu vobis et honore manebunt: ideoque 
gequiore animo passuri estis, eadem de veritate et 
utilitate in dubium vocari. 

Verum etiamsi vos optime animati essetis, ut 

quecunque hactenus didicistis aut credidistis, spre- 
tis opinionibus, ac etiam rationibus vestris privatis, 
vel hoc ipso loco deposituri sitis, modo de veritate 
vobis constaret ; attamen hac quoque ex parte here- 
mus: neque habemus fere quo nos vertamus; ut 
fidem vobis rei tam inopinate et nove faciamus. 
Certe disputationis lex penitus sublata est, cum de 
principiis nobis vobiscum non conveniat. Etiam spes 
ejusdem precisa est, quia de demonstrationibus, que 
nune in usu sunt, dubitatio injecta est, atque ac- 
cusatio suscepta. Atque hoc animorum statu veri- 
tas ipsa vobis non tuto committitur. Itaque intel- 
lectus vester praparandus antequam docendus, 
animi sanandi antequam exercendi sunt, area de- 
nique purganda antequam inedificanda: atque ad 
hune finem hoc tempore convenistis. Qua igitur 
industria aut commoditate hoc negotium discutie- 
mus aut agemus? Non desperandum. 

Inest profecto, filii, anime humane, utcunque 
occupatee et obsess aliqua pars intellectus pura et 
veritatis hospita: estque ad eam aliqua molli clivo 
orbita deducens. Agite, filli, vos et ego viros doctos, 
si quid in hoc genere sumus, exuamus ; et faciamus 
nos tanquam aliquos e plebe, et omissis rebus ipsis, 
ex signis quibusdam externis conjecturas capiamus. 
Hec enim saltem nobis cum hominibus communia 
sunt. 

Doctrina vestra, ut dictum est, fluxit a Grecis. 
Qualis natio? Nil mihi rei cum convitio est, filu; 
itaque que de ea dicta sunt ab aliis, nec repetam, nec 
imitabor. Tantum dico eam nationem fuisse sem- 

per ingenio preproperam, more professoriam, quz 
duo sapientie et veritati sunt inimicissima. Nec 
preterire fas est verba sacerdotis Aigyptil, presertim 
ad virum e Grecia excellentem prolata, ab auctore 
etiam nobili e Grecia relata. Is sacerdos certe 
verus vates fuit, cum diceret, “vos Greeci semper 
pueri.” Annon bene divinatum est? verissime certe, 
Grecos pueros eternos esse, idque non tantum in 
historia et rerum memoria, sed multo magis in rerum 
contemplatione. Quidni enim sit instar pueritiz 
ea philosophia, que garrire et causari noverit, gene- 
rare et procreare non possit, disputationibus inepta 
operibus inanis? Mementote ergo, (ut ait propheta) 
rupis ex qua excisi estis, et de natione cujus aucto- 
ritatem sequimini, quod Greca sit, interdum 
cogitate. 

Sequitur temporis nota, qua philosophia ista 
vestra nata est et prodiit. tas erat, filii, cum illa 
condita fuit, fabulis vicina, histori# egena, peregri- 
nationibus et notitia orbis parum informata aut 
illustrata, queeque nec antiquitatis venerationem, nec 
temporum recentium copiam habebat, sed utraque 
dignitate et prerogativa carebat. Etenim antiquis 
temporibus credere licet fuisse divinos viros, qui 
altiora quam pro hominum communi conditione 
saperent. Nostram autem etatem, fateri necesse 
est, pra illa de qua loquimur (ut taceam ingeniorum 
et meditationum fructus et labores) etiam duorum 
fere mille annorum eventis et experientia, et duarum 
tertiarum orbis notitia auctam esse. Itaque videte, 
quam anguste habitaverint, vel potius conclusa 

fuerint illius etatis ingenia, si rem vel per tempora, 
vel per regiones computetis. Neque enim mille 
annorum historiam, que digna historia nomine sit, 
habebant; sed fabulas et somnia. Regionum vero 
tractuumque mundi quotam partem noverant, cum 
omnes hyperboreos Scythas, omnes occidentales, 
Celtas, indistincte appellarent; nil in Africa ultra 
citimam Asthiopiz partem, nil in Asia ultra Gan- 
gem, multo minus novi orbis provincias, ne per 
auditum sane aut fama nossent: imo et plurima 
climata et zonas, quibus populi infiniti spirant et 
degunt, tanquam inhabitabiles ab illis pronuntiatz 
sint ? quinetiam peregrinationes Democriti, Platonis, 
Pythagore, non longinque profecto, sed potius su- 
burbane, ut magnum aliquid celebrantur. 

Atque experientia, filli, ut aqua, quo largior est, 
eo minus corrumpitur. Nostris autem temporibus 
(ut scitis) oceanus sinus laxavit, et novi orbes pa- 
tuere, et veteris orbis extrema undique innotescunt, 
idque distincte ac proprie. Itaque ex xtatis et tem- 
poris natura, veluti ex nativitate et genitura philoso- 
phiz vestre, nil magni de ea Chaldzi preedixerint. 

De hominibus videamus. Qua in re optimo fato 
hoc fit (neque id artificio aliquo nostro cautum est, 
sed ipsa res hoc non solum patitur, verum etiam pos- 
tulat), ut et illis honor servetur, et nos modestiam 
nostram tueri et retinere possimus, et tamen fidem 
liberare. Nos enim, filii, nec invidie nec jactantie 
nobis conscii sumus, nec de ingenli palma, nec de 
placitorum regno contendimus; longe alia nostra 
ratio est, et finis, hocque mox aperietur. Itaque 

antiquorum ingeniis, excellentiz, facultati, nihil de- 
trahimus, sed generi ipsi, vie, Instituto, auctoritati, 
placitis, necessario derogamus. Immensum enim 
est, quantum scientiarum progressum deprimant, 
atque opinio copie inter maximas causas inople 
reperitur. 

Atque duo sunt viri, fil, quorum placita ex li- 
bris eorum propriis haurire licet. Plato et Aristo- 
teles; utinam illud et reliquorum nonnullis conti- 
gisset. Sed Aristoteles, Othomannorum more, 
regnare se non potuisse existimavit, nisi fratres tru- 
cidasset. Idque ei non statim sane sed postea ex 
voto nimis feliciter successit. De his itaque duobus 
pauca dicere instituimus. Xenophontem autem ter- 
tium non adjungimus, suavem scriptorem et virum 
excellentem. Verum cum illis, qui philosophiam 
tanquam ingenii peregrinationem amoenam et jucun- 
dam, non tanquam provinciam laboriosam et solici- 
tam, susceperunt, nobis non multum rei est. 

Itaque hos duos viros, Platonem et Aristotelem, 
si quis inter maxima mortalium ingenia non nume- 
ret, aut minus perspicit, aut minus equus est. 
Ingenia certe illorum capacia, acuta, sublimia. Sed 
tamen videndum primo, cujus generis philosophan- 
tium censeri possint. Invenio enim tria genera apud 
Greecos eorum, qui philosophiz cultores habiti sint. 
Primum erat sophistarum, qui per plurimas civitates 
instituta profectione, et per singulas mansitantes, 
adolescentes, recepta mercede, sapientia imbuere 
professi sunt, quales fuere Gorgias, Protagoras, 
Hippias; quos Plato ubique exagitat, et fere in 

comeedie morem deridendos propinat, neque enim 
hi rhetores tantum erant, aut orationum conscrip- 
tores, sed universalem rerum notitiam sibi arroga- 
bant. Secundum erat eorum, qui majore fastu et 
opinione, locis certis et sedibus fixis, scholas aperie- 
bant, atque placita et sectam condentes aut exci- 
pientes, auditores, sectatores, successores insuper 
habebant, ex quo genere erant Plato, Aristoteles, 
Zeno, Epicurus; nam Pythagoras etiam auditores 
traxit, et sectam constituit, sed traditionum potius 
quam disputationum plenam, et superstitioni quam 
philosophie propiorem. Tertium autem genus erant 
eorum, qui remoto strepitu. et pompa_profes- 
soria, serio veritatis inquisitioni, et rerum con- 
templationi dediti, et tanquam Endymion solita- 
ril, et quasi sopiti, sibi philosophabantur; aut adhi- 
bitis paucis (quibus idem amor erat) in colloquio- 
rum suavitatem destinata perficiebant, neque Gala- 
teze more, cujus lusus in undis, disputationum procellis 
se oblectabant ; atque tales fuere Empedocles, He- 
raclitus, Democritus, Anaxagoras, Parmenides, ne- 
que eniin reperietis hos scholas aperuisse, sed tan- 
dem speculationes et inventa sua in scripta redegisse, 
et posteris transmisisse. 

Nunc autem videtis certe, filil, que res agatur. 
Ego enim duo prima genera, utcunque se invicem 
obnegent et proscindant, tamen natura rei ipsius, 
connexa esse statuo. Itaque non hesitabo apud vos 
dicere, me locum Platoni et Aristoteli tribuere inter 
Sophistas: sed tanquam ordinis emendati et refor- 
mati. Eandem enim rem prorsus video. Aberat 

fortasse loci mutatio et circumcursatio, et mercedis 
indignitas, et inepta ostentatio: atque lucet in illis 
certe quiddam solennius et nobilius; sed aderant 
schola, auditor, secta. Itaque genus ipsum profecto 
cernitis. Jam vero de viris ipsis aliquid separatim 
dicamus, institutum servantes, ut missis rebus, ex 
signis conjiciamus. 

Itaque ab Aristotele exorsi, memoriam vestram, 
filii, testamur, si in physicis ejus et metaphysicis, non 
sepius dialecticae quam nature voces audiatis. Quid 
enim solidi ab eo sperari possit, qui mundum tan- 
quam e categoriis effecerit? qui negotium materiz 
et vacui, et raritatis et densitatis, per distinctionem 
actus et potentie transegerit? qui anim genus non 
multo melius, quam ex vocibus secunde intentionis 
tribuerit 2 Verum hee ad res ipsas penetrant: itaque 
ab hujusmodi sermone absistendum. Nam cum 
confutationem justam instituere immemoris plane sit : 
ita et opiniones tanti hominis per satyram perstrin- 
gere superbum foret. Signa autem in illo non bona, 
quod ingenium incitatum et se proripiens, nec alienz 
cogitationis nec proprie fere patiens, quod questi- 
onum artifex, quod contradictionibus continuus, quod 
antiquitati infestus et insultans, quod quesita obscu- 
ritas est; alia plurima, que omnia magisterlum 
sapiunt, non inquisitionem veritatis. 

Quod si quis ad hec, censuram rem proclivem 
fortasse esse, illud interim constare, post Aristotelis 
opera edita, pleraque antiquorum veluti deserta ex- 
olevisse ; apud tempora autem que sequuta sunt, 
nil melius inventum esse: magnum itaque virum 

Aristotelem, qui utrumque tempus ad se traxerit: 
atque verisimile esse, philosophiam in eo ipso tan- 
quam sedes fixas posuisse, ut nihil restet nisi ut 
conservetur et ornetur. Ego, filii, cogitationem 
hance esse existimo hominis vel imperiti, vel partibus 
infecti, vel desidis. Est enim (ut dicit scriptura) 
desidia quedam, que sibi prudens videtur et septem- 
plici rationum pondere gravior. Atque proculdubio 
(si verum omnino dicendum est) ista desidia hujus 
opinionis invenietur pars vel maxima; dum humane 
nature ingenita superbia, vitiis propriis non solum 
ignoscens, verum etiam cultum quendam prophanum 
attribuens, laborum et inquirendi et experiendi 
fugam, pro ea que prudentie comes sit diffidentia, 
veneretur: neque ita multo post, socordia singulo- 
rum judicium et auctoritatem universorum represen- 
tet et effingat. 

Nos vero primo illud interrogamus. An obillud 
vir magnus Aristoteles, quod utrumque tempus 
traxerit? Certe magnus: Itane? At non major 
quam impostorum maximus. Impostura enim, at- 
que adeo principis imposture, Antichristi, hee pre- 
rogativa singularis est. ‘* Veni” (inquit veritas ipsa) 
“in nomine patris mei, nec recipitis me: sl quis 
venerit nomine suo, eum recipietis.” Audistisne 
filii? sensu non proprio certe, sed pio et vero, qui 
in nomine paternitatis aut antiquitatis venerit, non 
receptum iri, qui autem priora prosternendo, des- 
truendo, auctoritatem sibi usurpaverit, et in nomine 
proprio venerit, eum homines sequi. Atque si quis 
unquam in philosophia in nomine proprio venit, Is 

est Aristoteles, per omnia sibi auctor, quique antiqui- 
tatem. ita despexit, ut neminem ex antiquis vel no- 
minare fere dignetur, nisi ad confutationem et 
opprobrium. Quin et disertis verbis dicere non eru- 
bescit (bene ominatus certe etiam in maledicto), veri- 
simile esse majores nostros ex terra aliqua aut limo 
procreatos fuisse, ut ex opinionibus et institutis eo- 
rum stupidis, et vere terreis conjicere licet. 

Neque tamen illud verum est, antiquorum philoso- 
phorum opera, postquam Aristoteles de lis ex auc- 
toritate propria triumphasset, statim exstincta fuisse. 
Videmus enim qualis fuerit opinio de prudentia De- 
mocriti post Cesarum tempora, 


“‘ Cujus prudentia monstrat, 
Magnos posse viros, et magna exempla daturos, 
Vervecum in patria, crassoque sub aere nasci.” 


Atque satis constat, sub tempora excultiora imperil 
Romani, plurimos antiquorum Gracorum libros inco- 
lumes mansisse. Neque enim tantum _potuisset 
Aristoteles (licet voluntas ei non defuerit), ut ea 
deleret, nisi Attila et Gensericus et Gothi ei in hac 
re adjutores fuissent. ‘Tum enim postquam doctrina 
humana naufragium perpessa esset, tabula ista Aris- 
totelice philosophiz, tanquam materi alicujus levi- 
oris et minus solide, servata est, et exstinctis zemulis 
recepta. 

At quod de consensu homines sibi fingunt, id et 
infidum et infirmum est. An vos, filll, temporis 
partus habetis numeratos et descriptos in fastis, eos 
inquam qui perierunt, latuerunt, aut aliis orbis par- 

tibus innotuerunt? An et abortus qui nunquam in 
lucem editi sunt? Itaque desinant homines angustias 
suas mundo et seculis attribuere et imponere. Quid 
si de suffragiis ipsis litem moveamus, et negemus 
verum et legitimum consensum esse, cum homines 
addicti credunt, non persuasi judicant ? Transierunt, 
filii, ab ignorantia in preejudicium: hec demum est 
illa coitio potius quam consensus. Postremo, si de 
isto consensu non diffiteamur, sed eum ipsum ut sus- 
pectum rejiciamus, an nos inter morbum istum ani- 
morum grassantem et epidemicum sanitatis poeni- 
tebit ? Pessimum certe, filil, omnium augurium est 
de consensu in rebus intellectualibus, exceptis divinis 
cum veritas descendit ccelitus. Nihil enim multis 
placet, nisi aut imaginationem feriat, ut superstitio, 
aut notiones vulgares, ut doctrina sophistarum: tan- 
tumque consensus iste a vera et solida auctoritate 
abest, ut etiam violentam prasumptionem inducat 
in contrarium. Optime enim Grecus ille, “ Quid 
peccavi?” cum complauderent. 

Quod si is esset vir qui putatur esse Aristoteles, 
tamen nullo modo vobis auctor sim, ut unius hominis 
cogitata et placita instar oraculi recipiatis. Que 
enim, filii, est ista voluntaria servitus ? tantone audi- 
toribus monachi illius ethnici deteriores estis? ut 
illi suum, “ipse dixit,” post septennium deponerent, 
vos illud post annos bis mille retineatis? Atque nec 
istum ipsum preclarum auctorem habuissetis, si anti- 
quitatis studium valuisset : et tamen eadem in illum 
lege et conditione uti veremini. Quin, si me audietis, 
dictaturam istam, non modo huic homini sed et 

cuivis mortalium qui sunt, qui erunt in perpetuum, 
negabitis; atque homines in recte inventis seque- 
mini, ut videntes lucem, non in omnibus promiscue, 
ut ceci ducem. Neque certe vos virlum poeniteat, 
si experiamini: neque enim Aristotele in singulis, 
licet forte in omnibus inferiores estis, atque, quod 
caput rei est, una certe re illum longe superatis, ex- 
emplis videlicet et experimentis et monitis temporis. 
Nam ut ille (quod narrant) librum confecerit, in quo 
ducentarum quinquaginta quinque civitatum leges 
et instituta collegerit ; tamen non dubito, quin unius 
reipublice Romane mores et exempla plus ad pru- 
dentiam et militarem et civilem contulerint, quam 
omnia illa. Similia etiam et in naturali philosophia 
evenerunt. Itane vero animati estis, ut non tan- 
tum dotes vestras proprias, sed etiam temporis dona 
projiciatis ? _Itaque vindicate vos tandem, et vos rebus 
addite, neque accessio unius hominis estote. 

De Platone vero ea nostra sententia est ; illum, licet 
ad rempublicam non accessisset, sed a rebus civilibus 
administrandis quodammodo refugisset, propter tem- 
porum perturbationes, tamen natura et inclinatione 
omnino ad res civiles propensum, Vires eo praecipue 
intendisse ; neque de philosophia naturali admodum 
sollicitum fuisse, nisi quatenus ad philosophi no- 
inen et celebritatem tuendam, et ad majestatem 
quandam moralibus et civilibus doctrinis addendam 
et aspergendam sufficeret. Ex quo fit, ut que de 
natura scripsit, nil firmitudinis habeant. Quinetiam 
naturam theologia, non minus quam Aristoteles 
dialectica, infecit et corrupit. Optima autem in eo 

signa (si cetera consensissent) quod et formarum 
cognitionem ambiret, et inductione per omnia, non 
tantum ad principia, sed etiam ad medias proposi- 
tiones uteretur : licet et hzec ipsa duo vere divina, et 
ob que nomen divini non dico tulit sed meruit, 
corruperit et inutilia reddiderit, dum et formas 
abstractas prensaret, et inductionis materiam tan- 
tum ex rebus obviis et vulgaribus desumeret: quod 
hujusmodi scilicet exempla (quia notiora) disputa- 
tionibus potius convenirent. Itaque cum ei diligens 
naturalium rerum contemplatio et observatio dees- 
set, qu unica philosophiz materia est, nil mirum si 
nec ingenium altum, nec modus inquisitionis felix 
magnopere profecerint. Verum nos ex signorum 
consideratione, nescio quo modo in res ipsas prola- 
bimur: non enim facile separari possunt, neque ea 
ingrata vobis auditu fuisse arbitramur. 

Quinetiam fortasse et illud insuper scire vultis, 
quid de reliquis illis sentiamus, qui alienis, non 
propriis scriptis nobis notis sunt, Pythagora, Empe- 
docle, Heraclito, Anaxagora, Democrito, Parmenide, 
aliis. Atque hac de re, fill, nil reticebimus, sed 
animi nostri sensum integrum et sincerum vobis 
aperiemus. Scitote itaque, nos, summa cum diligen- 
tia et cura, omnes vel tenuissimas auras circa ho- 
rum virorum opiniones et placita captasse: ut 
quicquid de illis, vel dum ab Aristotele confu- 
tantur, vel dum a Platone et Cicerone citantur, 
vel in Plutarchi fasciculo, vel in Laertii vitis, 
vel in Lucretii poemate, vel in aliquibus frag- 
mentis, vel in quavis alia sparsa memoria et 

mentione, inveniri possit, evolverimus, neque cur- 
sim aut contemptim, sed cum fide et delibera- 
tione examinaverimus. Atque dubium profecto non 
est, quin si opiniones eorum, quas nunc per inter- 
nuntios quosdam minime fidos solummodo habemus, 
in propriis exstarent operibus, ut eas ex ipsis fonti- 
bus haurire liceret, majorem firmitudinem habiture 
fuissent ; cum theoriarium vires in apta et se mutuo 
sustinente partium harmonia, et quadam in orbem 
demonstratione consistant, ideoque per partes tra- 
dite infirmee sint. 

Neque negamus nos reperire, inter placita tam 
varia, haud pauca in contemplatione nature et cau- 
sarum assignatione non indiligenter notata. Alios 
autem in aliis (ut fere fieri solet) constat feliciores 
fuisse. Quod si cum Aristotele conferantur, plane 
censemus fuisse ex iis nounullos, qui in multis Aris- 
totele longe et acutius et altius in naturam penetra- 
verint, quod fieri necesse fuit, cum experientiz 
cultores magis religiosi fuerint, preesertim Demo- 
critus, qui ob naturze peritiam etiam magus habitus 
est. Veruntamen nobis necesse est, si simpliciter et 
absque persona vobiscum agere stat decretum, no- 
mina ista magna, brevi admodum sententia transmit- 
tere: esse nimirum hujusmodi philosophorum placita 
ac theorias, veluti diversarum fabularum in theatro ar- 
gumenta, in quandam verisimilitudinem, alia elegan- 
tius, alia negligentius aut crassius conficta ; atque ha- 
bere, quod fabularum proprium est, ut veris interdum 
narrationibus concinniora et commodiora videantur : 
et qualia quis libentius crederet. Sane cum isti fame et 

opinioni tanquam scene minus servirent, quam Aris- 
toteles et Plato et reliqui e scholis, puriores fuere 
ab ostentatione et impostura, atque eo nomine sani- 
ores; cetera similes erant. Una enim quasi navis 
philosophiz Gracorum videtur, atque errores di- 
versi, causze errandi communes. 

Quinetiam nobis minime dubium est, si penes 
populum et civitates liberas res mansissent, fier1 non 
potuisse, ut humani ingenii peregrinationes populari- 
bus auris velificantes, utcunque inter tam numerosa 
et varia theoriarum commenta, se sistere aut conti- 
nere potuissent. Quemadmodum enim in astrono- 
micis, et iis quibus terram rotari placet, et ils qui 
per veterem constructionem tenuerint, phenomeno- 
rum in ccelis patrocinia equa sunt; quin et tabula- 
rum calculi utrisque respondent: eodem modo, ac 
multo etiam facilius est, in naturali philosophia com- 
plures theorias excogitare, inter se multum differen- 
tes, sed tamen singulas sibi constantes, et experi- 
entiam et prasertim instantias vulgares, que in 
queestionibus philosophicis (ut nunc fit) judicia ex- 
ercere solent, in diversum trahentes et pro testibus 
citantes. 

Neque enim defuerunt etiam nostra estate, in 
nostris inquam frigidis praecordiis, atque tempore 
quo res religionis ingenia consumserint, qui novas 
philosophie naturalis fabricas meditati sunt. Nam 
Telesius ex Consentia scenam conscendit et novam 
fabulam egit, argumento profecto magis probabilem 
quam plausu celebrem. Et Gilbertus ex Anglia, 
cum naturam magnetis laboriosissime et magna in- 

quisitionis firmitudine et constantia, necnon experi- 
mentorum magno comitatu et fere agmine, perscru- 
tatus esset, statim imminebat et ipse nove philoso- 
phiz condende, nec Xenophanis nomen in Xenoma- 
nem per ludibrium versum expavit, in cujus senten- 
tiam inclinabat. Quin et Fracastorius, licet sectam 
non condiderit, tamen libertate judicii honeste usus 
est; eadem ausus est Cardanus, sed levior. 

Atque existimo, fill, vos ad istam, quam ex nobis 
auditis, tam latam et generalem opinionum et aucto- 
rum rejectionem obstupescere. Licet enim de nobis 
bene existimetis, tamen vereri videmini, ut invidiam 
hujusce rei nobiscum una sustinere possitis. Quin 
et ipsi (credo) miramini et animi pendetis, quorsum 
res hec evasura sit, et quam tandem conditionem 
vobis afferamus. Itaque diutius suspensos vos non 
tenebimus: atque simul et vos admiratione, et nos 
invidia, ut speramus, nisi admodum iniqua fuerit, 
exsolvemus. Atque meministis profecto etiam ab 
initio nos tale quiddam significasse: antiquis non 
certe auctoritatem et fidem (id enim pernitiosum), 
sed honorem ac reverentiam intacta et imminuta 
fore; tametsi possemus pro jure nostro, neque eo 
ipso alio quam omnium, si quid apud eos non recte 
inventum aut positum sit, id reprehendere aut notare. 
Sed res ipsa hoc non postulat, fato quodam, ut arbi- 
tramur, ad invidiam et contradictionem exstinguen- 
dam et depellendam meliore. 

Audite itaque, filii, qua jam dicemus. Nos, s1 
profiteamur nos meliora afferre quam antiqui, ean- 
dem quam antiqui viam ingressos, nulla verborum 

arte efficere possimus, quin inducatur quedam in- 
genii, vel excellentiz, vel facultatis comparatio sive 
contentio; non ea quidem illicita aut nova, sed im- 
par ob virium nostrarum modum; quem eum esse 
satis sentimus, ut non solum antiquis, sed et vivis 
cedat. Cum autem (ut simpliciter apud vos loqua- 
mur) claudus in via (quod dici solet) cursorem extra 
viam antevertat, commutata ratio est. Atque de via 
(mementote) non de viribus questio oritur, nosque 
indicis non judicis partes sustinemus. Itaque aperte, 
vale jusso omni fuco et artificio, fatemur nos in hac 
opinione esse, omnia omnium etatum ingenia, si in 
unum coierint, eo quo nunc res geritur modo, hoc 
est (ut clare loquamur) ex meditatione et argumen- 
tatione, in scientiis magnos processus facere non 
posse. Quin neque hic finis, sed addimus insuper, 
quanto quis ingenio plus valet, eundem, si nature 
lucem, id est, historiam et rerum particularium evi- 
dentiam intempestive deserat, tanto in obscuriores 
et magis perplexos phantasiarum recessus, et quasi 
specus se detrudere et involvere. 

Annon forte animadvertistis, filil, quanta inge- 
niorum et acumina et robora apud philosophos scho- 
lasticos otio et meditationibus luxuriantes, et ob 
tenebras ipsas in quibus enutriti erant feroces, qua- 
les nobis telas aranearum pepererint, textura et 
subtilitate fili mirabiles, usus et commodi expertes. 
Etiam illud simul affirmamus; nostram quam ad 
artes adducimus rationem, et inquisitionis formam 
talem esse, que hominum ingenia et facultates, ut 
heereditates Spartanas, fere equet. Nam quemad- 

modum ad hoc, ut linea recta aut circulus perfectus 
describatur, plurimum est in manus ac visus facul- 
tate, si per constantiam manus et oculorum judicium 
tantum res tentetur; sin per regulam admotam, aut 
circinum circumductum, non item ; eadem ra- 
tione, et in contemplatione rerum, que mentis vi- 
ribus solum incumbit, homo homini prestat vel 
maxime; in ea autem quam nos adhibemus, non 
multo major in hominum intellectu eminet ineequa- 
litas, quam in sensu inesse solet. Quin et ab in- 
geniorum acumine et agilitate (ut dictum est), dum 
suo motu feruntur, periculum metuimus, atque in eo 
toti sumus, ut hominum ingeniis non plumas aut 
alas, sed plumbum et pondera addamus. Nullo 
enim modo videntur homines adhuc nosse, quam se- 
vera sit res veritatis et nature inquisitio; quam- 
que parum hominum arbitrio relinquat. Neque ta- 
men nos peregrinum quiddam, aut mysticum, aut 
deum tragicum ad vos adducimus ; nil enim aliud est 
nostra via, nisi literata experientia, atque ars sive ra- 
tio naturam sincere interpretandi, et via vera a sensu 
ad intellectum. 

Verum annon videtis, filii, quid per hac que dix- 
imus effectum sit? Primum antiquis suus honos ma- 
net, nam in lis, que in ingenio et meditatione posita 
sunt, illi mirabiles viros se prestitere ; neque nobis 
sane eam viam ingressis longo intervallo eorum pro- 
gressus square, ut arbitramur, vires suffecissent. De- 
inde, intelligitis profecto, mmus quiddam esse hance 
rejectionem auctorum generalem, quam si alios reje- 
cissemus, alios probassemus. ‘Tum enim judicium 

quoddam exercuissemus ; cum nunc tantummodo (ut 
dictum est) indicium faciamus. Postremo etiam per- 
spicitis, quid nobis prorsusrelinquatur: sive nos aliquid 
sumere, sive aliis aliquid nobis tribuere libeat. 

Non ingenii, non excellentia, non facultatis laus, 
sed fortuna quedam, ea magis vestra quam nostra, 
cum res sit potius usu fructuosa, quam inventione 
admirabilis. Nam uti vos fortasse miramini, quando 
hoc nobis in mentem venire potuerit: ita et nos 
Vicissim miramur, quomodo idem aliis in mentem 
jam pridem non venerit; non ulli mortalium cordi 
aut cure fuisse, ut intellectui humano auxilia et 
presidia ad naturam contemplandam et experientiam 
digerendam compararet, sed omnia vel traditionum 
caligini, vel argumentorum vertigini et turbini, vel 
casus. et experimentorum undis et ambagibus per- 
missa esse, nec mediam quandam viam inter expe- 
rientiam et dogmata aperiri potuisse? Sed tamen 
mirari desinimus, cum in multis rebus videre liceat, 
mentem humanam tam levam et male compositam 
esse, ut primo diffidat, et paulo post se contemnat : 
atque primo incredibile videatur, aliquid tale inveniri 
posse; postquam autem inventum sit, rursus incre- 
dibile videatur id homines tam diu fugere potuisse : 
sed ut quod res est proferamus ; huic rei, de qua 
nunc agimus, impedimento fuit non tam rei obscuri- 
tas aut difficultas, quam superbia humana, cui natura 
ipsa magna ex parte eaque potiore sordescit : que- 
que homines eo dementia provehit, ut spiritus pro- 
prios, non spiritum nature consulant ; ac si artes 
facerent, non invenirent. 

Atque, fil, inter istam vestram tanquam per 
statuas antiquorum deambulationem, fieri potest ut 
aliquam partem porticus notaveritis velo esse discre- 
tam, ea sunt penetralia antiquitatis ante doctrinam 
Gracorum ; sed quid me vocatis ad ea tempora, quo- 
rum et res et rerum vestigia aufugerunt ? Annon 
antiquitas illa instar fame: est, que caput inter 
nubila condit et fabulas narrat, facta et infecta simul 
canens? Atque satis scio, si minus sincera fide 
agere vellem, non difficile foret hominibus persua- 
dere, apud antiquos sapientes, diu ante Grecorum 
tempora, scientias et philosophiam majore virtute, 
licet majore etiam fortasse silentio floruisse : idque 
solennius mihi foret, ea que jam afferuntur ad illa 
referre, ut novi homines solent, qui nobilitatem ali- 
cujus veteris prosapiz per genealogiarum rumores 
et conjecturas sibi affingunt. 

Verum nobis stat sententia, rerum evidentia fre- 
tis, omnem imposture conditionem, quantumvis sit 
licet bella et commoda, recusare. Itaque judicium 
nostrum de illis seculis non interponimus ; illud 
obiter dicimus, licet poetarum fabule versatilis mate- 
riz sint, tamen nos non multum arcani aut mysterii 
hujusmodi narrationibus subesse haud cunctanter 
pronuntiassemus, si ab lis invente a quibus tradite 
sunt; quod nos secus esse existimamus: pleraque 
enim traduntur tanquam prius credite et cognite, 
non tanquam nove ac tune primo oblate: que res 
earum existimationem apud nos auxit, ac si essent 
reliquiz quadam sacre temporum meliorum. Verum 
utcunque ea res se habet, non plus interesse putamus 

(ad id quod agitur), utrum que jam proponentur, 
aut illis fortasse majora antiquis etiam innotucrint ; 
quam hominibuscure esse debeat, utrum Novus Orbis 
fuerit insula illa Atlantis, et veteri mundo cognita, an 
nunc primum reperta; rerum enim inventio a nature 
luce petenda, non a vetustatis tenebris repetenda 
est. 

Jam vero, filil, etiam sponte, non fortasse inter- 
pellati ab exspectatione vestra, de philosophia Chi- 
mistarum opinionem subjungemus. Etenim illa ves- 
tra philosophia, disputationibus potens, operibus in- 
valida, artis chimice nonullam existimationem apud 
quosdam peperit. Atque sane quod ad practicam 
Chimistarum attinet, fabulam illam in eam compe- 
tere existimamus, de sene, qui filiis suis aurum in 
vinea defossum (nec se satis scire quo loco) legaverit : 
unde illos protinus ad vineam fodiendam incubuisse ; 
atque auri quidem nihil repertum, sed vindemiam ea 
cultura factam fuisse uberiorem: simili modo ct 
chimie filii, dum aurum, (sive vere sive secus) in 
nature arvo abditum et quasi defossum, laboriose 
eruere conantur, multa moliendo et tentando, mag- 
no proventul hominibus et utilitati fuere, et complu- 
ribus inveutis non contemnendis vitam et res huma- 
nas donavere. 

Veruntamen speculativam eorum rem levem et 
minus sanam esse judicamus. Nam ut ille adole- 
scentulus delicatus cum scalmum in littore reperisset, 
navem edificare concupivit: ita et hi, arti sua indul- 
gentes, ex paucis fornacis experimentis philosophiam 
condere aggressi sunt. Atque hoc genus theoriarum 
et sepius ect manifestius vanitatis coarguitur, quam 

illud alterum, quod certe magis sobrium et magis 
tectum est; nam philosophia vulgaris, omnia percur- 
rens et nonnihil fere de singulis degustans, se apud 
maximam hominum partem optime tuetur. Qui 
autem ex paucis quibus ipse maxime insuevit reliqua 
comminiscitur ; is et re ipsa errat magis, et apud 
alios levior est : atque ex hoc genere philosophiam 
chimicam esse censemus. 

Certe illa opinionis fabrica que eorum philoso- 
phiz basis est, esse nimirum quatuor rerum matrices 
sive elementa, in quibus semina rerum sive species 
foetus suos absolvunt, atque producta eorum quadri- 
formia esse, pro differentia scilicet cujusque elementi : 
adeo ut in ceelo, aére, aqua, terra nulla species inve- 
niatur, que non habeat in tribus reliquis conjugatum 
aliquod et quasi parallelum (nam hominem etiam 
pantomimum effecerunt, ex omnibus conflatum, ab- 
usi elegantia vocabuli microcosmi), hoc, inquam, 
commentum neminem judicio sedatum post se trax- 
erit: quin et existimamus, huic phantastice rerum 
naturalium phalangi, peritum nature contemplato- 
rem vix inter somnia sua.locum daturum. 

Verum illud non incommode accidit ad preca- 
vendum, quod hec philosophia (ut ccepimus dicere), 
erroris genere, veluti antistropha vulgari philosophiz 
sit; vulgaris enim philosophiaad materiam inventionis 
parum ex multis, hec multum e paucis decerpit. 
Nos tamen, filii, libenter Paracelsum hominem, ut 
conjicere licet, satis vocalem nobis praeconem exopte- 
mus, ut illud lumen nature, quod toties inculcat, 
celebret, et proclamet. 

Atque mentio Chimistarum nos admonet, ut 
aliquid etiam de Magia naturali, ea que nunc hoc 
vocabulum solenne et fere sacrum inquinavit, di- 
camus: ea enim inter philosophos chimicos in 
honore esse consuevit. Quz nobis in hujusmodi 
sermone inferior videtur, quam wut condemnetur : 
sed levitate ipsa effugiat. Quid enim illa ad 
nos, cujus dogmata plane phantasia et superstitio, 
opera prestigia et impostura? nam inter innumera 
falsa, si quid ad effectum perducitur, hujusmodi 
semper est, ut sit ad novitatem et admirationem 
conficta, non ad usum aut accommodata aut desti- 
nata. Etenim evenit fere semper de magicis expe- 
rimentis, quod poeta lascivus ludit, “ Pars minima 
est ipsa puella sui ;” quemadmodum autem philoso- 
phize proprium est efficere, ut omnia minus quam 
sint admiranda videantur propter demonstrationes; 
ita et imposturz non minus proprium est, ut omnia 
magis quam sunt admiranda videantur propter os- 
tentationem et falsum apparatum. Atque ista tamen 
vanitas, nescio quo modo, contemnitur et recipitur ; 
unde enim satyrion ad venerem, pulmones vulpis ad 
phthisim, nisi ex hac officina ? verum nimis multa de 
nugis ; nimis sane, si, ut inepta, ita innoxile essent. 

Resumamus orationis filum, et philosophiam quam 
in manibus habemus ex signis excutiamus ; ista enim, 
filii, inseri oportuit ad intellectus vestri prapara- 
tionem, que res sola nunc agitur. Duplex enim est 
animorum preoccupatio seu mala inclinatio ad nova, 
quando ea proponi contigerit : una ab insita opinione 
de placitis receptis, altera ab anticipatione sive pra- 

figuratione erronea de re ipsa que affertur, ac si 
pertineret ad aliqua ex jJampridem damnatis et re- 
jectis, aut saltem ad ea, que animus ob levitatem aut 
absurditatem fastidit. 

Itaque jam reversi de signis dispiciamus. Atque, 
filii, mter signa nullum est magis certum aut nobile 
quam ex fructibus. Quemadmodum enim in reli- 
gione cavetur, ut fides ex vperibus monstretur, idem 
etiam ad philosophiam optime traducitur, ut vana 
sit que sterilis. Atque eo magis, si loco fructuum 
uve vel olive, producat disputationum et contentio- 
num carduos et spinas; de vestra autem philosophia 
vereor, ne nimis vere cecinerit poeta non solum illo 
carmine ; 


“¢ Infelix lolium et steriles dominantur avene :” 
Sed et illo; 


‘“‘ Candida succinctam latrantibus inguina monstris.” 


Videtur enim illa ex longinquo visa virgo, specie 
non indecora, sed partibus superioribus : habet enim 
generalia quedam non ingrata et tanquam invi- 
tantia ; cum vero ad particularia ventum sit, veluti ad 
uterum et partes generationis, atque ad id ut aliquid 
ex se edat, tum demum loco operum et actionum, 
que contemplationis proles est digna et legitima, 
monstra illa invenias resonantia, et oblatrantia, et 
ingeniorum naufragiis famosa. 

Atque hujus mali auctor imprimis Aristoteles, 
altrix ista vestra philosophia. Illi enim vel ludo 
vel gloria erat, queestiones minus utiles, primo sub- 
ornare, deinde confodere ; ut pro assertore veritatis 

contradictionum artifex sit. Pessimo enim et exem- 

plo et suceessu scientia traditur per questiones sub- 
ministratas, earumque solutiones. Qui enim bene 
affirmat et probat, et constituit et componit, is erro- 
res et objectiones longe summovet et veluti eminus 
impedit et abigit ; qui autem cum singulis collucta- 
tur, is exitum rei nullum invenit sed disputationes se- 
rit. Quid enim opus sit ei, qui unum luminis ef 
veritatis corpus clarum et radiosum in medio 
statuit, parva quedam et pallida confutationum 
ellychnia ad omnes errorum angulos circumferre, 
solventi alia dubia, alia per ipsam illam solutionem 
excitanti ac veluti generanti? Verum id cure, ut 
videtur, precipue fuit Aristoteli, ut homines ha- 
berent parata in singulis que pronunciarent, que 
responderent, et per que se expedirent, potius, quam 
quid penitus crederent, aut liquido cogitarent, aut 
vere scirent. Philosophia autem vestra tam bene 
auctorem refert, ut questiones, quas ille movit, illa 
figat et faciat eternas; ut queri videatur, non ut 
veritas eruatur, sed ut disputatio alatur: adeo ut 
Nasice sententia illi Catonis preponderet. Neque 
enim illud agitur ut temporis progressu sublatis 
dubiis, tanquam hostibus a tergo, ad ulteriores pro- 
vincias penetretur ; sed ut perpetua iste questiones, 
tanquam Carthago, militiam istam disputandi ex- 
erceant. 

Quod vero ad operum fructum et proventum 
attinet ; existimo ex ista philosophia, per tot anno- 
rum spatia laborata et culta, ne unum quidem 
experimentum adduci posse, quod ad hominum sta- 

tum levandum et locupletandum spectet, et philoso- 
phize speculationibus vere acceptum referri possit : 
adeo ut brutorum animalium instinctus plura inven- 
ta pepererint, quam doctorum hominum sermones. 
Sane Celsus ingenue et prudenter fatetur, experi- 
menta medicine primo inventa fuisse, ac postea 
homines circa ea philosophatos esse, et causas explo- 
rasse et assignasse ; non ordine inverso evenisse, ut 
ex philosophia et causarum cognitione ipsa exper!- 
menta deprompta essent: neque hic finis. Non 
male enim merita esset philosophia ista de practica, 
licet eam experimentis non auxisset, si tamen usum 
ejus castiorem et prudentiorem reddidisset (quod 
fortasse facit), atque interim ejus incrementis et 
progressibus nihil obfuisset. Illud autem magis 
damnosum, et perniciosum, quod inventa non solum 
non edat, sed etiam opprimat et exstinguat. 

Nam affirmare licet, filii, verissime, Aristotelis 
de quatuor elementis commentum rem certe obviam 
et pinguem, quia hujusmodi corpora in maxima 
quantitate et mole cernuntur, cui tamen ille potius 
auctoritatem quam principium dedit, cum Empedo- 
clis esset; a quo etiam melius erat positum, quod 
postea avide a medicis arreptum, quatuor complexi- 
onum, quatuor humorum, quatuor primarum quali- 
tatum conjugationes post se traxit; tanquam ma- 
lignum et infaustum sidus infinitam, et medicine, et 
compluribus rebus mechanciis sterilitatem attulisse, 
dum homines per hujusmodi concinnitates et com- 
pendiosas ineptias sibi satisfieri patientes, nil am- 
plius curant, et vivas et utiles rerum observationes 

prorsus omiserunt. Itaque si illud verum, “ ex fruc- 
tibus eorum,” videtis certe quo res redierit. 

Agite vero, filii, et signa ex incrementis capia- 
mus; certe si ista doctrina plane instar plante a 
stirpibus suis revulsze non esset, sed gremio et utero 
nature adhereret, atque ab eadem aleretur; id mi- 
nime eventurum fuisset, quod per annos bis mille 
jam fieri videmus, ut scientie in eodem fere statu 
maneant et hereant, neque augmentum aliquod me- 
morabile sumpserint. Poliuntur fortasse nonnunquam 
ab aliquo, et illustrantur et accommodantur (dum 
tamen interim ab infinitis lacerentur et deformentur 
et inquinentur), sed utcunque non dilatantur aut 
amplificantur. In artibus autem mechanicis contra 
evenire videmus; que ut spiritu quodam replete 
vegetant et crescunt, primo rudes, deinde commode, 
post excultz, sed perpetuo aucte: philosophia 
autem et scientie intellectus statuarum more ado- 
rantur et celebrantur, sed non moventur ; quinetiam 
in primo nonnunquam auctore maxime florent, et 
deinceps declinant et exarescunt. 

Neque vero mirum est ista discrimina inter me- 
chanicam et philosophiam conspici, cum in illa sin- 
gulorum ingenia misceantur, in hac corrumpantur et 
destruantur. Quod si quis existimet, scientiarum ut 
rerum ceterarum esse quendam statum, idque fere 
in tempus unius auctoris incidere, qui beneficio tem- 
poris usus, et suze etatis princeps, inspectis reliquis 
scriptoribus et judicatis, scientias ipsas absolvat et 
perficiat; quod postquam factum sit, juniores rite 
palmas secundas petere, ut hujusmodi auctoris opera 

vel explicent vel digerant, vel pro sui seculi ratione 
palato accommodent et vertant: ne ille majorem 
rebus humanis prudentiam et ordinem et felicita- 
tem tribuit, quam experiri fas est ; res enim casum 
recipit, nisi quod vanitas hominum etiam fortuita in 
deterius detorquet. Nam vere sic se res habet ; post- 
quam scientia aliqua multorum observatione et dili- 
gentia, dum alius alia apprehendit, per partes ten- 
tata serio et tractata sit, tum exoriri aliquem mente 
fidentem, lingua potentem, methodo celebrem, qui 
corpus unum ex singulis pro suo arbitrio efficiat et 
posteris tradat: plerisque corruptis et depravatis, et 
cum certissima omissione omnium que altiores et 
digniores contemplationes exhibere possint, ut opinio- 
num immodicarum et extravagantium: et posteri 
rursus facilitate rei et compendio gaudentes, sibi 
gratulantur ac nil ulterius querunt, sed ad illa 
ministeria servilia que diximus se convertunt. Ve- 
rum vobis, filii, pro certo sit, que in natura fundata 
sunt, ut aquas perennes, perpetuo novas scaturigi- 
nes et emanationes habere; que autem in opinione 
yersantur, variari fortasse sed non augeri. 

Habemus et aliud signum, si modo signi appel- 
latio in hoc competit, cum potius testimonium sit, 
imo testimoniorum omnium validissimum, hoc est, 
propriam auctorum quorum fidei ves committitis 
confessionem et judictum. Nam et illi ipsi qui dic- 
taturam quandam in scientiis invaserunt, et tanta 
fiducia de rebus pronunciant, tamen per intervalla, 
cum ad se redeunt, ad querimonias demum de na- 
ture subtilitate, rerum obscuritate, humani ingenii 

infirmitate, et similia se convertunt. Neque propte- 
rea, filii, haec modestie aut humilitati, virtutibus in 
rebus intellectualibus omnium felicissimis, deputetis: 
non tam faciles, aut boni fueritis: cum contra ista 
non confessio, sed professio sive predicatio ex super- 
bia, invidia, atque id genus affectibus ortum pro 
certo habeat; id enim prorsus volunt, quicquid in 
scientiis sibi ipsis aut magistris suis incognitum aut 
intactum fuerit, id extra terminos possibiles poni et 
removeri : hee est illa modestia atque humilitas. 

Itaque pessimo fato res geritur. Nil enim in his 
rerum humanarum angustiis, aut ad presens magis 
deploratum, aut in futurum magis ominosum est, 
quam quod homines ignorantiam etiam ignominiz 
(ut nunc fit) eximant, atque artis sue infirmitatem 
in nature calumniam vertant : et quicquid ars illa 
sua non attingit, id ex arte scitu aut factu im- 
possibile supponant; neque sane damnari potest 
ars, cum ipsajudicet. Ex hoc fonte haud paucas opi- 
niones et placita in philosophia reperiatis, quee nihil 
aliud quam quesitam istam, et artificlosam, et in cog- 
noscendo et in operando desperationem, ad artis de- 
cus et gloriam perditissimo hoc modo tuendum sa- 
piant et foveant. 

Hine schola Academica, que acatalepsiam ex pro- 
fesso tenuit, et homines ad sempiternas tenebras 
damnavit. Hine opinio, quod forme sive vere re- 
rum differentiz inventu impossibiles sunt; ut homi- 
nes in atriis nature perpetuo obambulent, nec intra 
palatium aditum sibi muniant. Hine positiones illee in- 
firmissime, calorem solis et ignis toto genere differre, 

atque compositionem opus hominis, mistionem opus 
solius nature esse: ne forte ars naturam, ut Vul- 
canus Minervam, sollicitare aut expugnare tentet aut 
speret; et complura hujusmodi, que tam ad con- 
fessionem tenuitatis propriz, quam ad repressionem 
industrize alienze pertinent. 

Itaque neutiquam vobis, filii, pro amore et indul- 
gentia nostra consuluero, ut cum rebus non solum 
desperatis, sed et desperationi devotis fortunas 
vestras misceatis. Verum, filii, tempus fugit, dum 
capti amore et rerum et vestrum circumvectamur, 
ac omnia movemus, et initiationem hanc vestram, 
instar Aprilis aut veris cujusdam, ad congelationem 
omnem et obstinationem solvendam et aperiendam 
esse cupimus. 

Restat signum certissimum de modis. Modi 
enim faciendi sunt, potentia, res ipsx ; et prout bene 
aut prave institute fuerint, ita res et effecta se ha- 
bent. Itaque si modi hujus vestre philosophiz con- 
dendz nec debiti sint nec probabiles, non videmus 
quam spem foveatis, nisi credulam et levem. Atque 
certe, filii, si obeliscus aliquis magnitudine insignis 
ad triumphi fortasse, aut hujusmodi magnificentia, 
decus transferendus esset, atque id homines nudis 
manibus tentarent; annon eos helleboro opus ha- 
bere cogitaretis? quod si numerum operariorum 
augerent, atque hoc modo se valere posse confide- 
rent, annon tanto magis? quod si etiam delectum 
adhiberent, et imbecilliores separarent, et robustis 
tantum et vigentibus uti vellent, et hinec demum se 
voti compotes fore presumerent, aut, ne hoc quidem 

contenti, etiam artem athleticam consulerent, ac 
omnes cum manibus et lacertis et nervis ex arte 
bene unctis et medicatis adesse juberent; annon 
prorsus eos dare operam, ut cum ratione quadam et 
prudentia insanirent, clamaretis ? et tamen  simili 
homines malesano impetu feruntur in intellectuali- 
bus, dum intellectum veluti nudum applicant, et ab 
ingeniorum vel multitudine vel excellentia magna 
sperant, vel etiam dialecticis, que mentis quedam 
athletica censeri possit, ingeniorum nervos roborant ; 
neque machinas adhibent, per quas vires et singulo- 
rum intendantur, et omnium coeant. 

Atque ut menti debita auxilia non subminis- 
trant; ita nec naturam rerum debita observantia 
prosequuntur. Quid enim dicemus? an nihil alind 
est philosophiam condere, quam ex paucis vulgaribus 
et obviis experimentis de natura judicium facere ; 
ac dein tota szcula in meditationibus volutare ? 
Atque, filii, nesciebam nos tam nature fuisse famili- 
ares, ut ex tam levi et perfunctoria salutatione ea 
nobis aut arcana sua patefacere, aut beneficia imper- 
tire dignaretur. Certe nobis perinde facere videntur 
homines, ac sinaturam ex longinqua et pre-alta turri 
despiciant et contemplentur; que imaginem ejus 
quandam, seu nubem potius imagini similem, ob ocu- 
los ponat: rerum autem differentias (in quibus res 
hominum et fortune site sunt), ob earum minutias 
et distantixe intervallum, confundat et abscondat. Et 
tamen laborant et nituntur, et intellectum tanquam 
oculos contrahunt, ejusdemque aciem meditatione 
figunt, agitatione acuunt, quinetiam artes argumen- 

tandi veluti specula artificiosa comparant, ut istius- 
modi differentias et subtilitates nature: mente com- 
prehendere et vincere possint. Atque ridicula certe 
esset et praefracta sapientia et sedulitas, siquis, ut per- 
fectius et distinctius cerneret, vel turrim conscendat, 
vel specula applicet, vel palpebras adducat, cum ei 
liceat, absque universa ista operosa et strenua ma- 
chinatione et industria, fieri voti compos per rem 
facilem, et tamen ista omnia beneficio et usu longe 
superantem: hoc est, ut descendat et ad res pro- 
pilus accedat. Atque certe in intellectus usu similis 
nos exercet imprudentia. 

Neque, filii, postulare debemus ut natura nobis 
obviam eat: sed satis habemus, si accedentibus 
nobis, idque cultu debito, se conspiciendum det. 
Quod si cuiin mentem veniat opinari tale quippiam, 
etiam antiquos, atque ipsum Aristotelem, proculdu- 
bio a meditationum suarum principio magnam vim et 
copiam exemplorum sive particularium paravisse, 
atque eandem viam, quam nos veluti novam indica- 
mus et signamus, revera inisse et confecisse, adeo 
ut actum agere videri possimus: certe, filil, hzec de 
illis cogitare non est integrum, formam enim et 
rationem suam inquirendi et ipsi profitentur, et 
scripta eorum imaginem expressam pre se ferunt. 
Illi enim statim ab inductionibus nullius pretii ad 
conclusiones maxime generales, tanquam disputatio- 
num polos, advolabant, ad quarum constantem et 
immotam veritatem reliqua expediebant. Verum 
scientia constituta, tum demum siqua controversia 
de aliquo exemplo vel instantia mota esset, ut po- 

sitis suis refragante, non id agebant ut positum 
illud emendaretur ; sed, posito salvo, hujusmodi 
_Instantias que negotium faciebant, aut per distinctio- 
nem aliquam subtilem et sapientem in ordinem redi- 
gebant, aut per exceptionem plane (homines non 
mali) dimittebant. Quod si instantie aut particula- 
ris rei non contradictorie reconciliatio, sed obscure 
ratio, quereretur, eam ad speculationes suas quando- 
que ingeniose accommodabant, quandoque misere 
torquebant : quze omnis industria et contentio res 
sine fundamento nobis videtur. 

Itaque nolite commoveri, quod frequens alicubi 
inter nonnulla Aristotelis scripta inveniatur exem- 
plorum et particularium mentio, noveritis enim, 
id sero et postquam decretum fuisset, factum fu- 
isse ; illi enim mos erat non liberam experientiam 
consulere, sed captivam ostentare; nec eam ad veri- 
tatis iInquisitionem promiscuam et zquam, sed ad 
dictorum suorum fidem sollicitatam et electam addu- 
cere. Neque rursus tale aliquod vobiscum cogitate, 
eam, quam nos tantopere desideramus, differentiarum 
subtilitatem in distinctionibus philosophorum scholas- 
ticorum haberi, atque adeo elucescere: neque enim 
existimetis, ab hac prepostera subtilitate prime neg- 
ligentiz et festinationi et temeritati subventum esse. 
Longe abest, filiil, ut hoc fieri possit; quin, credite 
mihi, quod de fortuna dici solet, id de natura veris- 
simum est, eam a fronte capillatam, ab occipitio 
calvam esse. Omnis enim ista sera subtilitas et 
diligentia, postquam verum tempus observationis 

preterierit, naturam prensare aut captare potest, sed: 
nunquam apprehendere aut capere. 

Equidem satis scio, idque vos non ita multo post 
experiemini: postquam vere et native rerum sub- 
tilitati, et differentiis in experientia signatis et ex- 
pressis et sensui subjectis, aut saltem per sensum in 
lucem extractis, paululum insuevistis ; continuo sub- 
tilitatem illam alteram disputationum et verborum, 
que cogitationes vestras non sine magna admiratione 
occupavit et tenuit, quasi pro re ludicra et larva 
quadam et incantatione habituri sitis. 

Quare missis istis philosophiis abstractis, vos et 
ego, filii, rebus ipsis nos adjungamus: neque ad 
secte condende gloriam animum adjiciamus; sed 
utilitatis et amplitudinis humane curam serio suscl- 
piamus; atque, inter mentem et naturam connubium 
castum et legitimum (pronuba misericordia divina) 
firmemus; precati etiam Deum, cujus numine et 
nutu hee fiunt, quique ut hominum et rerum, ita 
luminum et consolationum pater est, ut ex illo con- 
nubio non phantasiz monstra, sed stirps heroum, 
que monstra domet et exstinguat, hoc est, inventa 
salutaria et utilia ad necessitates humanas (quantum 
fieri datur) debellandas et relevandas suscipiatur. 
Hoc epithalamii votum sit. 

Certe, filii, facultates, artium et scientiarum om- 
nium consensu, aut empirice aut rationales sunt. 
Has autem bene commistas et copulatas adhuc vi- 
dere non licuit. Empirici enim, formice more, con- 
gerunt tantum et utuntur. Rationales autem, ara- 
nearum more, telas ex se conficiunt. Apis ratio 

media est, quze materiam ex floribus tam horti quam 
agri elicit, sed simul etiam eam propria facultate 
vertit et digerit. Neque absimile vere philosophie 
opificium est, qua ex historia naturali et experimentis 
mechanicis prebitam materiam, non in memoria in- 
tegram, sed in intellectu. mutatam et subactam 
reponit. Itaque hujusmodi mellis ccelestia dona 
sperate: neque dicite cum pigro, “ Leo est in via:” 
sed vincla que vos premunt excutite, et vos recipite. 
Atque sane, post virtutem vestram propriam, 
nihil animos vobis magis addiderit, quam si indus- 
triam et felicitatem, et facinora statis nostra co- 
gitetis. Nos nostrum “plus ultra” antiquorum “ non 
ultra” haud vane opposuimus: Nos iidem, contra 
antiquorum “non imitabile fulmen” esse. “imitabile 
fulmen” esse, minime dementes, sed sobril, ex nova- 
rum machinarum experimento et demonstratione 
pronuntiamus. Quin et ccelum ipsum imitabile 
fecimus. Cceli enim est, circuire terram: quod et 
nostre navigationes pervicerunt. Turpe autem 
nobis sit, si globi materiati tractus, terrarum vide- 
licet et marium, nostris temporibus in immensum 
aperti et illustrati sint: globi autem intellectualis 
fines, inter veterum inventa et angustias steterint. 
Neque parvo inter se nexu devincta et conjugata 
sunt ista duo, perlustratio regionum et scientiarum. 
Plurima enim per longinquas navigationes et pere- 
grinationes in natura patuerunt, quae novam sapien- 
tia et scientie humane lucem affundere possint, et 
antiquorum opiniones et conjecturas experimento 
regere. Eadem duo, non ratione solum sed etiam 

vaticinio, conjuncta videntur. Nam co prophete 
oraculum haud obscure spectare videtur: ubi de 
novissimis temporibus loquutus, illud subjungit, 
« Multi pertransibunt, et multiplex erit scientia :” ac 
si orbis terrarum pertransitus sive peragratio, et sci- 
entiarum augmenta sive multiplicatio, eidem etati 
et seeculo destinarentur. 

Presto etiam est imprimendi artificium veteribus 
incognitum, cujus beneficio singulorum inventa ful- 
guris modo transcurrere possint, et subito communi- 
cari ad aliorum studia excitanda, et inventa miscenda. 
Quare utendum est ztatis nostree prerogativa, neque 
committendum, ut, cum hee tanta vobis adsint, 
vobis ipsidesitis. Nos autem, filii, ab animorum ves- 
trorum preparatione auspicati, in reliquis vobis non 
deerimus : probe enim novimus tabellas mentis, a ta- 
bellis communibus differre ; in lis non alia inscripseris 
nisi priora deleveris, in illis priora egre deleveris, 
nisi nova inscripseris. 

Itaque rem in longum non differemus: illud 
itidem vos monentes, ne tanta vobis de nostris in- 
ventis polliceamini, quin melior a vobis ipsis speretis. 
Nos enim Alexandri fortunam nobis spondemus 
(neque vanitatis nos arguatis antequam rei exitum 
audiatis); illius enim res geste recenti memoria ut 
portentum accipiebantur ; ita enim loquitur unus 
ex xmulis oratoribus, “ Nos certe vitam humanam 
non degimus; sed in id nati sumus, ut posteri de 
nobis portenta pradicent ;” sed postquam deferbuisset 
ista admiratio, atque homines rem attentius intro- 
spexissent, operee pretium est animadvertere, quale 

judicium de eo faciat scriptor Romanus, “ Nil aliud, 
quam bene ausus est vana contemnere.” Ita et nos 
simile quiddam a posteris audiemus ; postquam 
emancipati, et sui jam facti, et proprias vires experti 
initia nostra magnis intervallis superaverint. In quo 
sane judicio illud recte, nostra nil magni esse: illud 
non recte, si ausis tribuant que humilitati debentur : 
humilitati (inquam) et privationi cuidam istius hu- 
mane superbiz, que universa perdidit, queque 
volucres quasdam meditationes loco divine in rebus 
signaturze consecravit. Hac enim ex parte revera 
nobis gratulamur, et eo nomine felices nos et bene 
de genere humano meritos esse existimamus, quod 
ostendimus, quid vera et legitima spiritus humani 
humiliatio possit. Verum quid nobis ab hominibus 
debeatur, ipsi viderint; nos certe nos nostraque vo- 
bis debemus. 

Omnibus, qui aderant, digna magnitudine generis 
et nominis humani oratio visa est, et tamen libertati 
quam arrogantie propior. Ita autem inter se col- 
loquebantur : se instar eorum esse, qui ex locis Opa- 
cis et umbrosis in lucem apertam subito exierint, 
cum minus videant quam prius; sed cum certa et 
leta spe facultatis melioris. 

Tum ille qui hee narrabat ; tu vero quid ad ista 
dicis? inquit. Grata sunt (inquam) que narrasti. 
Atque (inquit) si sunt ut dicis grata, si tu forte de 
his rebus aliquid scripseris, locum invenias ubi hee 
inseras, neque peregrinationis nostre fructus perire 


patiaris. /AXquum postulas, inquam, neque obli- 
viscar. 


TEMPORIS PARTUS MASCULUS, 
SIVE 
DE INTERPRETATIONE, NATUR, Liz. 3. 





1. Perpolitio et applicatio mentis. 
2. Lumen nature ; seu formula interpretationis. 
3. Natura illuminata; sive veritas rerum. 





CAP. I. TRADENDJI MODUS LEGITIMUS. 


Reverio, fili, complures in rerum scientia, quam 
sibi videntur adepti, vel proferenda vel rursus occul- 
tanda, neutiquam e fide sua ac officio se gerere. 
Eodem damno, licet culpa fortassis minore, peccant 
et illi, qui probe quidem morati, sed minus pruden- 
tes sunt, nec artem ac precepta tenent, quo queque 
modo sint proponenda. Neque tamen de hac 
tradentium scientiarum sive malignitate sive inscitia 
querela est instituenda. Sane si rerum pondera 
docendi imperitia fregissent, non immerito quis 
indignetur. Rerum vero ineptiis docendi importu- 
nitatem vel jure deberi existimandum est. Kgo 
autem longe ab his diversus te impertiturus non 
ingenli commenta nec verborum umbras, nec reli- 
gionem admistam, nec observationes quasdam 
populares, vel experimenta quedam nobilia in 
theorize fabulas concinnata; sed revera naturam 
cum foetibus suis tibi addicturus et mancipaturus, 
num videor dignum argumentum pre manibus 
habere, quod tractandi vel ambitione vel inscitia, 
vel vitio quovis polluam? Ita sim, fili, itaque 

humani in universum imperii angustias nunquam 
satis deploratas ad datos fines proferam (quod mihi 
ex humanis solum in votis est), ut tibi optima fide, 
atque ex altissima mentis mex providentia, et 
exploratissimo rerum et animorum statu hec 
traditurus sim, modo omnium maxime legitimo. 
Quis tandem (inquies) est modus ille legitimus ? 
Quin tu mitte artes et ambages, rem exhibe nudam 
nobis, ut judicio nostro uti possimus. Atque utinam, 
fili suavissime, eo loco sint res vestre ut hoc fieri 
posset. An tu censes, cum omnes omnium mentium 
aditus ac meatus obscurissimis idolis, iisque alte 
herentibus et inustis, obsessi et obstructi sint, veris 
rerum et nativis radiis sinceras et politas areas 
adesse. Nova est ineunda ratio, qua mentibus 
obductissimis illabi possimus. Ut enim phrenetico- 
rum deliramenta arte et ingenio subvertuntur, vi et 
contentione efferantur, omnino ita in hac universali 
insania mos gerendus est. Quid? leviores ille 
conditiones, que ad lJegitimum scientie tradends 
modum pertinent, an tibi tam expedite et faciles 
videntur? ut modus innocens sit; id est, nulli 
prorsus errori ansam et occasionem prebeat? ut 
vim quandam insitam et innatam habeat, tum ad 
fidem conciliandam, tum ad pellendas injurias tem- 
poris, adeo ut scientia ita tradita, veluti planta 
vivax et vegeta, quotidie serpat et adolescat? ut 
idoneum et legitimum sibi lectorem se ponat et 
quasi adoptet? Atque hec omnia prastiterim, 
necne, ad tempus futurum provoco.* 


* From Stephens. 

Temporis Partus Masculus, sive Instauratio Magna 
Imperu Humani in Universum. 


Ad Deum patrem, Deum verbum, Deum spiritum, 
preces fundimus humillimas et ardentissimas, ut hu- 
mani generis ezrumnarum memores, et peregrinati- 
onis istius vite nostra, in qua dies paucos et malos 
terimus, nova adhuc refrigeria e fontibus bonitatis 
suz ad miserias nostras leniendas aperiant: atque 
illud insuper, ne humana divinis officiant, neve ex 
reseratione viarum sensus, et accensione majore 
luminis naturalis, aliquid incredulitatis et noctis 
animis nostris erga divina mysteria oboriatur. Sed 
potius ut ab intellectu a phantasiis et vanitate puro 
et repurgato, et divinis oraculis nihilominus subdito 
et prorsus dedititio, fidei dentur que fidei sunt. 


EPISTOL. 


Rescriptum Procuratoris Regis Primari, ad Aca- 
demiam Cantabrigiensem, quando in sanctius regis 
concilium cooptatus fuit.* 


Grat& mihi fuere litere vestre, atque gratulatio- 
nem vestram ipse mihi gratulor, Rem ipsam ita 
mihi honori et voluptati fore duco, si in hac mente 
maneam, ut publicis utilitatibus, studio indefesso et 


* Vide Baconiana, p. 37. 

perpetuis curis et puro affectu, inserviam. Inter 
partes autem reipublice nulla animo meo carior est, 
quam academiz et litera : idque et vita mea anteacta 
declarat et scripta. Itaque quicquid mihi accesserit, 
id etiam vobis accessisse existimare potestis. Neque 
vero patrocinium meum vobis sublatum aut diminu- 
tum esse credere debetis: nam et ea pars patroni, 
que ad consilium in causis adhibendum spectat, in- 
tegra manet; atque etiam (si quid gravius acciderit) 
ipsum perorandi munus (licentia regis obtenta) 
relictum est; quodque juris patrocinio deerit, id 
auctiore potestate compensabitur. Mihi in votis est, 
ut quemadmodum a privatorum et clientelarum ne- 
gotiis ad gubernacula reipublice translatus Jam sum ; 
ita et postreme etatis mez pars (si vita suppetit) 
etiam a publicis curis ad otium et literas devehi 
possit. Quinetiam sepius subit illa cogitatio, ut 
etiam in tot et tantis negotiis, tamen singulis annis 
aliquos dies apud vos deponam; ut ex majore ves- 
trarum rerum notitia vestris utilitatibus melius con- 


sulere possim. 


Amicus vester maxime fidelis et benevolus, 


Fr. BAcon. 
5 Juli, 1616. 

Alme Matri Academie Cantabrigiensi.* 


Cum vester filius sim et alumnus, voluptati mihi 
erit, partum meum nuper editum vobis in gre- 
mium dare: aliter enim velut pro exposito eum ha- 
berem. Nec vos moveat, quod via nova sit: ne- 
cesse est enim talia per etatum et seculorum 
circuitus evenire. Antiquis tamen suus constat ho- 
nos: ingenii scilicet ; nam fides verbo Dei et experi- 
entie tantum debetur. Scientias autem ad expe- 
rientiam retrahere non conceditur: at easdem ab 
experientia de integro excitare, operosum certe, sed 
pervium. Deus vobis, et studiis vestris faveat. 


Filius vester amantissimus, 


Franc. VERULAM, CANCEL. 
Ex edibus Eborac. Oct. 3. 1620, 


To the Count Gondomar, Ambassador from the Court 
of Spain. 


I]lustrissime Domine Legate, 


Amorem illustrissimze Dominationis tue erga 
me, ejusque et fervorem et candorem, tam in pros- 
peris rebus, quam in adversis, zquabili tenore con- 
stantem perspexi. Quo nomine tibi meritas et 
debitas gratias ago. Me vero jam vocat et etas, et 
fortuna, atque etiam genius meus, cui adhuc satis 
morose satisfeci, ut excedens e theatro rerum civi- 


* Ante, vol. ix. p. 17. + Viz, Novum Organum. 

lium literis me dedam, et Ipsos actores instruam, et 
posteritati serviam. Id mihi fortasse honori erit, et 


degam tanquam in atriis vitee melioris. 
Deus illustrissimam Dominationem tuam inco- 
lumem servet et prosperam. 


Servus tuus, 


Fr. St. ALBAN. 
Juni 6, 1621. 


Ti 0 Count Gondomar.* 


Illustrissime et excellentissime Domine, 


Perspexi et agnosco providentiam divinam, 
quod in tanta solitudine mihi tanquam ccelitus 
suscitaverit talem amicum, qui tantis implicatus 
negotiis, et in tantis temporis angustiis, curam mei 
habuerit, idque pro me effecerit, quod alii amici mel 
aut non ausi sint tentare, aut obtinere non potue- 
rint. Atque illustrissimae Dominationi tuze reddent 
fructum proprium et perpetuum mores tui tam 
generosi, et erga omnia officia humanitatis et honoris 
propensi; neque erit fortasse inter opera tua hoc 
minimum, quod me, qui et aliquis fui apud vivos, 
neque omnino intermoriar apud posteros, ope et 
gratia tua erexeris, confirmaris. Ego quid possum? 
Ero tandem tuus, si minus usufructu, at saltem 
affectu, voto. Sub cineribus fortune vivi erunt sem- 
per ignes amoris. Te igitur humillime saluto, tibi 


* In the Letters, Memoirs, &c. of the Lord Chancellor Bacon, 
published by Mr. Stephens, in 1736, p. 517, isa Spanish letter 
to him from Count Gondomar, dated at London, June 14, 1621. 

valedico, omnia prospera exopto, es: testor, 
observantiam polliceor. 
Illustrissimo et excellentissimo Do. Do. Didaco Sarmiento de 


Acuna, Comiti de Gondomar, Legato Regis Hispaniarum 
extraordinario in Anglia. 


Franciscus Baro de Verulamio, Vicecomes Sancti 
Albani, percelebri Collegio Sancte et Individuce 
Trinitatis in Cantabrigia salutem.* 


Res omnes earumque progressus initiis suis de- 
bentur. Itaque cum initia scientiarum e fontibus 
vestris hauserim, incrementa ipsarum vobis repen- 
denda existimavi. Spero itidem fore, ut hac nostra 
apud vos, tanquam in solo nativo, felicius succrescant. 
Quamobrem et vos hortor, ut salva animi modestia, 
et erga veteres reverentia, ipsi quoque scientiarum 
augmentis non desitis: verum ut post volumina 
sacra verbi Dei et Scripturarum, secundo loco volu- 
men illud magnum operum Dei et creaturarum, 
strenue et pre omnibus libris (qui pro commentariis 
tantum haberi debent) evolvatis. Valete. 


Franciscus Baro de Verulamio, Vicecomes Sancti 
Albani, Alme Matri inclyte Academie Canta- 
brigienst salutem.+ 


Debita filii, qualia possum, persolvo. Quod vero 
facio, idem et vos hortor; ut Augmentis Scientiarum 
strenue incumbatis, et in animi modestia libertatem 
ingenii retineatis, neque talentum a veteribus con- 


* Vide vol. viii. ante, p, xiv. _ + Vide vol. viii, ante, p. xv. 

creditum in sudario reponatis. Affuerit proculdubio 
et affulserit divini luminis gratia, si, humiliata et sub- 
missa religioni philosophia, clavibus sensus legitime 
et dextre utamini, et, amoto omni contradictionis 
studio, quisque cum alio, ac si ipso secum, disputet. 
Valete. 


Inclyte@ Academie Ovoniensi S, * 


Cum alme matri mez inclyte academie Canta- 
brigiensi scripserim, deessem sane officio, si simile 
amoris pignus sororiejus non deferrem. Sicut autem 
eos hortatus sum, ita et vos hortor, ut Scientiarum 
Augmentis strenue incumbatis, et veterum labores 
neque nihil neque omnia esse putetis; sed vires 
etiam proprias modeste perpendentes, subinde ta- 
men experiamini: omnia cedent quam optime, 
si arma non alii in alios vertatis, sed junctis copiis 
in naturam rerum impressionem faciatis;  sufficit 
quippe illa honori et victorie. Valete. 


Rescriptum Academiee Oxoniensis Francisco 
Bacono. 


Przenobilis, et (quod in nobilitate pene miraculum 
est) Scientissime Vicecomes! 


Nihil concinnius tribuere amplitudo vestra, nihil 
gratius accipere potuit Academia quam scientias : 
scientias, quas prius inopes, exiguas, incultas emise- 


* Vide vol. viil. ante, p. xvii. 

rat, accepit tandem nitidas, proceras, ingenii tui 
coplis (quibus unice augeri poterant) uberrime dota- 


tas. Grande ducit munus illud sibi a peregrino (si 
tamen peregrinus sit, tam prope consanguineus) 


auctius redire, quod filiolis suis instar patrimonii im- 
pendit; et libenter agnoscit hic nasci Musas, alibi 
tamen quam domi sue crescere. Creverunt quidem, 
et sub calamo tuo, qui, tanquam strenuus literarum 
Alcides, columnas tuas mundo immobiles, propria 
manu in orbe scientiarum plus ultra statuisti. Euge 
exercitatissimum athletam, qui in aliorum patroci- 
nandis virtutibus occupatissimus, alios; in scriptis 
propriis, teipsum superasti: quippe in illo honorum 
tuorum fastigio, viros tantum literatos promovisti, 
nunc tandem (o dulce prodigium!) etiam et literas. 
Onerat clientes beneficii hujus augustior munifi- 
centia ; cujus in accipiendo honor apud nos manet, 
in fruendo emolumentum transit usque in posteros. 
Quin ergo si gratiarum talioni impares sumus, 
juncto robore alterius seculi nepotes succurrant, 
qui reliquum illud, quod tibi non possunt, saltem 
nomini tuo persolvent. Felices illi, nos tamen quam 
longe feliciores, quibus honorifice conscriptam tua 
manu epistolam, quibus oculatissima lectitandi pre- 
cepta, et studiorum concordiam, in fronte voluminis 
demandasti: quasi parum esset Musas de tua penu 
locupletare, nisi ostenderes quo modo et ipse disce- 
rent. Solenniori itaque osculo acerrimum judicii tui 
depositum excepit frequentissimus purpuratorum 

senatus : exceperunt pariter minoris ordinis gentes ; 


et quod omnes in publico librorum thesaurario, in 
memoria singuli deposuerunt. 


Dominationis vestre studiosissima, 


ACADEMIA OXOoNIENSIS. 


E domo nostra Congregationis, 
20 Decem. 1623. 


To Count Gondomar, then in Spain. 


I]lustrissime Comes, 


Multa sunt, quae mihi animos addunt, et quan 
dam alacritatem conciliant, ut Dominationem tuam 
illustrissimam hoc tempore de meis fortunis compel- 
lam et deprecer. Primum, idque vel maximum, 
quod cum tam arcta regum nostrorum conjunctio 
jam habeatur pro transacta, inde et tu factus sis 
intercessor tanto potentior ; et mihi nullus jam subsit 
scrupulus universas fortunas meas viro tanto, licet 
extero, debendi et acceptas referendi. Secundum, 
quod cum ea, que Dominatio tua illustrissima de me 
promisso tenus prasens impetraveras, neque ullam 
repulsam passa sint, neque tamen ad exitum per- 
ducta, videatur hoc innuere providentia divina, ut 
hoc opus me a calamitate eximendi plane tuum sit 
initio et fine. Tertium, quod stelle dux, que mihi 
semper fuerunt propitiz, major et minor, jam splen- 
dent in urbe vestra, unde per radios auxiliares et 
benignos amoris erga me tui eum possint nancisci 
influxum, qui me in aliquo non indigno priore for- 
tuna gradu collocet. Quartum, quod perspexi ex 

literis, quas ad amicum meum intimum Dominum 
Tobiam Mattheum nuper scripsisti, memoriam mei 
apud te vivere et vigere, neque tanta negotiorum | 
ardudrum et sublimium mole, quanta Dom, tua in- 
cumbit, Obrutam esse aut exstinctam. Postremum | 
accidit ct ud, quod postquam ex favore excellentiss. 
Domini Marchionis ad Regis mei conspectum et 
colloquium admissus fuerim, videar mihi in’ statu 
erate collocatus. Non me allocutus est Rex ut 
criminosum, sed ut hominem tempestate dejectum ; 
et simul constantem meum et perpetuum in sermone 
suo industria et integritatis tenorem prolixe agno- 
vit, cum insigni, ut videbatur, affectu: unde major 
mihi oboritur spes, manente ejus erga me gratia, et 
exstineta omni ex diuturnitate invidia, labores illus- 
-triss. Domin. tua pro me non incassum fore. Ipse 
interim nec otio me dedi, nec rebus me importune 
immiscui, sed in iis vivo, et ca tracto, qua nec 
priores, quos gessi, honores dedeceant, et posteris 
memoriam nominis mei haud ingratam fortasse re- 
linquent.  Itaque spero me non indignam fore 
materiam, in qua et potentiw et amicithe tue 
vis clucescat et celebretur; ut non minus in pri- 
vata hominis fortuna potutsse videaris, quam in 
negotiis publicis. Deus illustriss. Dominationem 
tuam incolumem servet et felicitate cumulet, 
INDORSED, 
My Lord St. Alban’s first letter to Gondomar, into 
Spain, March 28, 16238. 

Epistola ad Pulgentium™ 

_ Reverendissime Py Fulgenti, 
Kateor me literarum tibi debitorem esse : suberat 
_ excusatio Justa nimis; implicatus enim fueram gra- 
-vissimo médrbo, a quo necdum liberatus sum, Volo 
reverentim tux nota essé consilia mea de seriptis 


meis, qua meditor et molior: non perficiendi spe, 
sed desiderio experiundi; et quia posteritati (secula 
enim ista requirunt) inservio. Optimum autem pu- 
tavi ca omnia, in Latinam linguam traducta, in 
tomos dividere. Primus tomus constat ex libris “ De 
Augmentis Scientiarum :” qui tamen, ut nosti, jam 
perfectus et editus est, et partitiones scientiarum 
complectitur ; qua est “ Instaurationis Mew” pars 
prima. Debuerat sequi “ Novum Organum ;” inter- 
posut tamen scripta mea moralia et politica, quia 
magis erant in promptu. Tlaee sunt: primo, ‘ Tis- 
toria regni Tfenrict septimi regis Anglix ;” deinde 
sequetur libellus ille, quem vestra lingua “ Saggi 
Morah” appellastis. Verum illi libro nomen gravius 
‘impono, scilicet ut inseribatur, “ Sermones fideles, 
sive Interiora rerum.” runt autem sermones isti, 
et numero aucti, et tractatue multum = amplificati. 
Item continebit tomus iste libellum “ De Sapientia 
Veterum:” atque hic tomus (ut diximus) interjectus 
est, ct non ex ordine “ Instaurationis.” ‘Tum demum 
sequetur ‘ Organum Novum,” cui secunda pars 
adhue adjicienda est, quam tamen animo jam com- 
plexus et metitus sum. Atque hoe modo secunda 


* Vide Bacontana, 196, 

pars Instaurationis absolvetur. Quod ad tertiam 
partem Instaurationis attinet, Historiam scilicet 
Naturalem, opus illud est plane regium aut papale, 
aut alicujus collegii aut ordinis; neque privata in- 
dustria pro merito perfici potest. At portiones ille, 
quas jam in lucem edidi, “ De Ventis,” “ De Vita et 
Morte,” non sunt historia pura, propter axiomata et 
observationes majores interpositas; sed genus scripti 
commistum ex historia naturali et machina intellectus 
rudi et imperfecta; que est Instaurationis pars 
quarta. Itaque succedet illa ipsa quarta pars, et 
multa exempla machine continebit magis exacta, et 
ad inductivas regulas magis applicata. Quinto se- 
quetur iste liber, quem “ Prodromum philosophiz 
secund” inscripsimus ; qui inventa nostra circa nova 
axiomata ab experimentis ipsis excitata continebit ; 
ut tanquam columne jacentes sustollantur: quem 
posuimus Instaurationis partem quintam. Postre- 
mo superest philosophia ipsa secunda, que est 
Instaurationis pars sexta; de qua spem omnino 
abjecimus : sed a seculis et posteritate fortasse pullu- 
labit. Attamen, in Prodromis (iis dico tantum, que 
ad universalia nature fere pertingunt) non levia 
jacta erunt hujus rei fundamenta. Conamur (ut 
vides) tenues grandia: in eo tantum spem ponentes, 
quod videntur ista a Dei providentia et immensa boni- 
tate profecta. Primo, propter ardorem et constan- 
tiam mentis nostre, que in hoc instituto non 
consenuit, nec tanto temporis spatio refrixit. Equi- 
dem memini me, quadraginta abhinc annis, juvenile 
opusculum circa has res confecisse, quod, magna 

prorsus fiducia et magnifico titulo, “ Temporis Par- 


tum Maximum” inscripsi. Secundo, quod propter 


infinitam utilitatem Dei Opt. Max. auctoramento 
gaudere videatur. 

Commendatum, rogo, me habeat reverentia ves- 
tra illustrissimo viro Domino Molines, cujus suavissi- 
mis et prudentissimis literis quam primum, si deus 
volet, rescribam. Vale, P. reverendissime. 


Reverentiz tus amicus addictissimus, 


Fr. St. ALBAN. 


ORNAMENTA RATIONALIA.* 





1. ALEATOR, quanto in arte est melior, tanto est 
nequior. 
2. Arcum, intensio frangit ; animum, remissio. 
3. Bis vincit, qui se vincit in victoria. 
4. Cum vitia prosint, peccat, qui recte facit. 
5. Bene dormit, qui non sentit, quod male 
dormiat. 
6. Deliberare utilia, mora est tutissima. 
7. Dolor decrescit, ubi quo crescat non habet. 
8. Etiam innocentes cogit mentiri dolor. 
9. Etiam celeritas in desiderio, mora est. 
10. Etiam capillus unus habet umbram suam. 
11. Fidem qui perdit, quo se servat in reliquum ? 
12. Formosa facies muta commendatio est. 
13. Fortuna nimium quem fovet, stultum facit. 
14, Fortuna obesse nulli contenta est semel. 
15. Facit gratum fortuna, quam nemo videt. 
16. Heu! quam miserum est ab illo ledi, de quo 
non possis quer. 
17. Homo toties meritur, quoties amittit suos. 
18. Heredis fletus, sub persona risus est. 


* A supply (by the Publisher) of certain weighty and elegant 
Sentences, some made, others collected, by the Lord Bacon ; and 
by him put under the above-said title ; and at present not to be 


found.— Baconiana, p.60. 

19. Jucundum nihil est, nisi quod reficit varietas. 

20. Invidiam ferre, aut fortis, aut felix potest. 

21. In malis sperare bonum, nisi innocens, nemo 
potest. 

22. In vindicando, criminosa est celeritas. 

23. In calamitoso risus etiam injuria est. 

24. Improbe Neptunum accusat, qui iterum nau- 
fragium facit. 

25. Multis minatur, qui uni facit injuriam. 

26. Mora omnis ingrata est, sed facit sapientiam. 

27. Moriest felicis antequam mortem invocet. 

28. Malus ubi bonum se simulat, tunc est pes- 
simus. 

29. Magno cum periculo custoditur, quod multis 
placet. 

30. Male vivunt qui se semper victuros putant. 

31. Male secum agit eger, medicum qui heredem 
facit. 

32. Multos timere debet, quem multi timent. 

33. Nulla tam bona est fortuna, de qua nil possis 
queri. 

34. Pars beneficii est, quod petitur, si bene neges. 

35. Timidus vocat se cautum, parcum sordidus. 

36. Ovita! misero longa, felici brevis. 


END OF THE ELEVENTH VOLUME. 


Thomas White, Printer, 
Johnson’s Court. 

